
A Warrior Blends with Life: A Modern Tao, 
de Michael La Torra 


The Way of Life According to Lao Tzu, 
traducere de Witter Bynner 


Există în româneşte câteva traduceri ale textului lui Lao zi făcute din 
chineza veche de excelenți sinologi: 


* Lao zi, Curtea despre Dao şi putere, trad. de Dinu Luca, Editura 
Humanitas, 1993 


° Lao zi, Cartea despre Tao şi virtuțile sale, trad. de Şerban Toader, Editura 
Științifică, Bucureşti, 1999 

* Lao zi, Dao De Jing, Cartea despre Dao şi virtute, trad. de Su Yan, 
Editura Herald, Bucureşti, 2009 

* Lao zi (Lao Tseu), Dao De Jing, Tao Te King. Cartea căii şi virtuţii, trad. 
de Tao Jian Wen, Dan Mirahorian, Florin Brătilă, Editura Ioana, București, 
1992 


Întrucât excursul exegetic al lui Wayne Dyer se bazează pe o adaptare 
personală a unora din traducerile din Lao zi în limba engleză, nu am putut 
folosi niciuna din versiunile româneşti publicate, fiind obligaţi să apelăm la 
o echivalare ad hoc a versetelor, efectuată de autorul traducerii de față. 
(nota red. române) 


Prefaţa 


Progresul este imposibil fără schimbare, 
iar aceia care nu îşi pot schimba 

felui de a gândi nu pot schimba nimic. 
George Bernard Shaw 


Această carte este produsul final al unei călătorii de un an, 
timp în care am cercetat, am contemplat şi am aplicat pre- 
ceptele din Tao Te King, o lucrare profundă, care a fost tradusă 
în mai multe limbi decât orice altă carte din lume, cu excepția 
Bibliei. Mulţi specialişti consideră această lucrare clasică a li- 
teraturii chineze un discurs desăvârşit despre natura existenţei. 
Mai mult, ea continuă să fie o resursă valoroasă în vederea 
racordării la un model de viaţă care garantează integritate, 
fericire, pace şi echilibru. Am citit recent despre cineva care a 
reuşit să se debaraseze de un comportament dăunător, care îi 
provoca dependenţă și chiar îi punea viaţa în pericol, citind de 
câteva ori cele 81 de versete ale acestui vechi text. Închipuiţi-vă 
numai! În mai puţin de o sută de scurte paragrafe, acest text 
descrie un mod de viaţă care este echilibrat, atât moral, cât şi 
spiritual. lar metoda de faţă funcționează pentru orice înseam- 
nă viaţă pe acest pământ. 

Legenda ne spune că Tao Te King este opera lui Lao zi!, 
un profet care era şi custodele arhivei imperiale din vechea 


! Am adoptat forma Lao zi pentru numele gânditorului chinez trăitor, potri- 
vit legendei, între secolele al VI-lea și al V-lea î.e.n., potrivit transcrierii ofi- 
ciale în alfabet latin a caracterelor chineze, denumită pinyin şi folosită 

capitală Luoyang. Observând declinul vertiginos care se 
instalase pretutindeni într-o perioadă de războaie interstatale, 
Lao zi s-a hotărât să se îndrepte călare către vest, spre deşert. 
La trecătoarea Hanku, la un han, paznicul ultimei trecători, 
care era la curent cu faima de om înţelept a lui Lao zi, l-a 
rugat să aştearnă pe hârtie esenţa învățăturilor sale. Astfel, 
Tao Te King s-a născut din cinci mii de ideograme chinezeşti. 

În lecturile mele despre originea acestei opere, nu am găsit 
niciodată o variantă istorică definitivă a acestei scrieri... şi 
totuși astăzi supravieţuieşte în mii de versiuni în aproape 
toate limbile. De fapt, după ce am citit acest text clasic într-o 
dimineaţă, pentru ca mai apoi să întrevăd o interpretare cu 
totul diferită în după-amiaza aceleiaşi zile, am fost pe dată 
captivat. Am comandat mai multe traduceri, dintre care cinci 
erau destul de vechi, iar cinci erau de dată mai recentă (veţi 
găsi titlurile lor în rubrica de mulțumiri). Cum şi Lao zi, şi 
originea versetelor sale rămân adânciţi în negura istoriei, am 
fost fascinat de diversele feluri în care cele cinci mii de 
ideograme erau interpretate de specialişti în ediţiile studiate 
— mal ales dacă ținem cont de faptul că multe dintre aceste 
simboluri chinezeşti nu mai sunt de mult în uz şi se pretează 
ele însele la diferite traduceri, 

Am simțit apoi imboldul de a scrie un eseu despre fiecare 
verset în parte, un eseu care să scoată în evidenţă înțelepciu- 
nea lui nepreţuită şi cum aceasta poate fi aplicată în secolul al 
XXI-lea. Pornind de la cele zece traduceri pe care le-am 
parcurs, am pus cap la cap cele 81 de pasaje din Eşti ceea ce 
gândești!, urmărind mereu în ce măsură rezonam la aceste 
versete. Cartea de faţă este o interpretare personală la Tao Te 
King şi arată cum fiecare verset în parte mi-a oferit o viziune 


de toţi traducătorii din spaţiul românesc în ultimele două decenii. Cât 
privește titlul lucrării lui Lao zi, acesta oscilează între Dao De Jing şi Tao 
Te King. Am ales, datorită unei tradiţii moştenite prin filieră franceză, var- 
ianta a doua (nota red. române). 


Prefaţă o 11 


mult mai profundă despre viață şi natură. Pe măsură ce citiți, 
Mă reţineţi că am întocmit aceste pagini din ce am simțit eu, în 
mod cât se poate de personal, că ar fi cele mai utile aspecte 
din cele zece traduceri distincte pe care le-am studiat şi, pe 
această cale, îmi cer scuze pentru eventuale omisiuni, ca și 
pentru varii aspecte pe care le-am inclus și care poate nu se 
integrează perfect. 

Unul dintre multele daruri pe care le revarsă Tao Te King 
asupra cititorului este şi faptul că îi ascute mintea şi că îl face 
mai dibaci, în special prin felul în care Lao zi utilizează iro- 
nia şi paradoxul atunci când te invită să contempli viaţa. Dacă 
te gândeşti că cea mai bună soluţie este să fii într-o poziţie de 
putere, Lao zi te îndeamnă să vezi care este valoarea umi- 
linţei. Dacă ți se pare că este momentul potrivit pentru a 
acţiona, el îţi cere să iei în consideraţie alternativa non-acțiu- 
nii. Dacă simţi că este necesar să te agăţi cu tot dinadinsul de 
ceea ce vrei sau de ceea ce ai nevoie şi că asta te va ajuta să 
obţii lucrul dorit, el te sfătuieşte să nu cauţi aceasta cu dispe- 
rare şi să ai răbdare. 

Şi, la urma urmei, ce este Tao? După cum ni se spune în 
primul verset, a numi acest lucru înseamnă a-l pierde, așa 
încât asta este tot ce pot să spun: Tao este realitatea supremă, 
o Sursă a tuturor lucrurilor care pătrunde peste tot. Tao nu 
începe şi nu se sfârşeşte niciodată, nu face nimic și totuşi 
însufleţeşte tot ce are formă şi limite în această lume, care 
este denumită „lumea celor 10 000 de lucruri.“ 

Comentariile asupra Tao Te King interpretează adesea 7ao 
ca fiind Calea, Te este forma şi puterea (adică felul în care se 
manifestă Tao), iar King este cartea. Toate traducerile pe care 
le-am citit se refereau la Tao ca la Calea supremă, în timp ce 
Te era văzut ca aducând un plus de lumină sau culoare căi. Ei 
bine, dacă stau şi mă uit la numele pe care îl port de peste 65 
de ani, Wayne Dyer, îmi dau seama ce anume m-a atras să 
studiez şi să scriu aceste eseuri! După cum puteţi vedea, 

primele trei litere din numele meu alcătuiesc cuvântul Way 
(cale, în limba engleză, n.tr.), în timp ce dyer (vopsitor, în 
limba engleză, n.) este cineva care adaugă lumină sau 
culoare. De aceea nu e de mirare că m-am implicat atât de 
mult în citirea, scrierea, interpretarea şi, mai ales, punerea în 
practică a celor 81 de versete. 

În cartea sa The Wisdom of China and India, dr. Lin 
Yutang afirmă: „Dacă există o singură carte în toată literatu- 
ra orientală care ar trebui citită şi care e mai presus de toate 
celelalte cărți, atunci, aceasta este, după părerea mea, Cartea 
despre Tao de Lao zi... Este una dintre cele mai profunde 
cărţi din filozofia universală...“ Pe măsură ce veți citi această 
carte vă veți croi drum prin filozofia mistică şi practică a lui 
Lao zi, dar veţi dobândi şi bucuria de a putea aplica această 
filozofie în viaţa voastră, care se desfăşoară în lumea noastră 
modernă. 

Când am scris această carte, m-am lăsat pe deplin condus 
de anumite idei care nu păreau să se potrivească mereu cu un 
cadru raţional şi liniar, iar acest lucru m-a schimbat într-un fel 
care se aseamănă foarte mult chiar cu Tao: nu poate fi numit 
şi nu poate fi explicat. De îndată ce am aflat că voi petrece un 
an cu acest proiect, ideea acestei cărți mi-a venit în felul 
următor, după cum am scris şi în jurnal: 


Ma trezesc inainte de ora patru dimineața, meditez, beau 
sucuri și iau diferite suplimente alimentare, după care intru 
in spațiul meu sacru destinat scrisului. Pe o masă, am câteva 
desene înrămate ale lui Lao zi: într-unul din ele este îmbră- 
cat cu o robă simplă, într-altul stă în picioare şi are în mână 
un toiag, iar în al treilea este călare pe un bou. Mă relaxez şi 
mă cufund în lucrul meu; citesc un verset din Tao Te King, 
lăsând cuvintele să zăbovească în sinea mea şi chemând 
deopotrivă forțele din afară şi din interiorul meu să mă 
lumineze. 


„_ Prefaţă 13 


Unele paragrafe conțin idei care par să vizeze conducă- 
tori politici, dar, cu toate acestea, eu mențin ca punct de 
reper cititorul obişnuit. Cu alte cuvinte, caut înțelepciune 
pentru toată lumea, nu doar pentru cei care se află în poziţii 
de frunte în guverne sau în diverse afaceri. 

Notez câte ceva şi în următoarele trei zile mă gândesc la 
ce are Lao zi de oferit. 

Invit Tao să mi se alăture în decursul zilei, în tot ceea ce 
fuc, precum un ecou la titlul cărții. „Schimbâ-ți mentali- 
tatea, Wayne, “ îmi spun, „ca să-ți transformi viața!“ lar 
pândurile mele chiar se schimbă. 

Simt spiritul din Tao cu mine, mereu prezent, fără să facă 
nimic şi, în acelaşi timp, nelăsând absolut nimic nefăcut. 
Acum, că văd în adevăratul sens al cuvântului, peisajul din 
jur arată diferit. Oamenii din preajma mea sunt creaturi 
divine care ignoră natura lor divină şi care, lucru ce-mi sare 
în ochi imediat, se amestecă meschin în treburile altora. Am 
o viziune diferită acum: mă simt mai împăcat și sunt mai râb- 
dător. Îmi amintesc de natura ciclică a lumii celor 10 000 de 
lucruri şi am revelații care schimbă ceea ce văd cu ochii 
trupului. Știu că noi, oamenii, suntem ca restul lumii naturale 
şi că tristeţea, teama, frustrarea sau orice stare care ne tul- 
bură nu poate dura. Natura nu poate crea o furtună ce nu se 
sfârşeşte niciodată. În miezul necazurilor se ascunde șansa. 

După ce trec zilele în care cuget și apoi aplic înțelepciu- 
nea dintr-un anumit verset, mă uit în ochii lui Lao zi din 
desen, dimineața devreme, şi mă ă întreb: Ce-ai vrut să spui 


te învățături mărete? 

Ceea ce urmează este stupefiant, pentru că pur și simplu 
îmi vine răspunsul la întrebări. Prin secole, prin atmosferă, 
prin stiloul meu roșu direct pe pagină curge ceva care se 
aşterne prin scriere automată. Știu că nu de la mine vine. Știu 
că nu pot să simt, să văd sau măcar să numesc ceea ce se 

întâmplă, dar cuvintele ajung în lumea celor 10 000 de 
lucruri. Sunt recunoscător, uimit, intrigat, dar şi nespus de 
fericit. În ziua următoare incep o altă aventură de patru zile 
alături de înțelepciunea unui maestru chinez care a trăit, 
după cum spun cronicile, acum 2500 de ani, simțindu-mă atât 
de binecuvântat, onorat şi profund impresionat de impactul 
pe care îl au aceste cuvinte asupra mea. 


Potrivit viziunii mele, în acest secol al XXI-lea, lumea 
noastră trebuie să-şi recruteze conducători care să fie pătrunşi 
de importanţa şi valoarea cuvintelor lui Lao zi. Supravie- 
țuirea noastră ar putea depinde de înţelegerea faptului că anu- 
mite cuvinte, cum ar fi „dușman“ sau „război“, ar putea dis- 
părea într-o lume axată pe trăire în spiritul lui Tao. Guvernele 
vor trebui să se retragă simțitor, să nu ne mai reglementeze 
viaţa, punând impozite pe toate veniturile noastre şi invadân- 
du-ne intimitatea. 

Totuşi, lecţiile şi adevărurile din Tao trebuie descoperite şi 
aplicate de fiecare persoană în parte. Astfel, te vor face să-ți 
dai seama cât de minunat eşti și cât de minunată este fiinţa ta, 
care nu este altceva decât Tao în acţiune. Fiinţa ta vine din 
neființă şi tot acolo se va întoarce. Aşa că, dacă vrei să te 
bucuri şi să profiţi din plin, transformă această lectură într-o 
călătorte personală. Mai întâi, citeşte pe îndelete unul din 
pasajele din Tao Te King şi eseul aferent. Apoi, petrece câtva 
timp aplicându-l, modificând felul în care ai fost condiționat 
până acum să gândeşti şi fii deschis la feluri noi de a concep- 
tualiza aceste idei. În cele din urmă, individualizează versetul 
scriind, înregistrând, desenând ceva despre el sau exprimân- 
du-te în orice mod îţi vine mai uşor. Şi treci la apoi versetul 
următor într-un ritm care să se potrivească firii tale. 

Următorul fragment este din 365 Tao: Daily Meditations 
de Deng Ming-Dao şi îmi face mereu plăcere să mă întorc la 
această carte în fiecare zi. Citește acest fragment şi vezi cum 
prinde viaţă Tao în sinea ta: 


Prefaţă 15 


Dava petreci o bună bucată de vreme adâncit în studiu şi în culti- 
varea sinelui, vei pătrunde în Tao. Astfel, intri într-o lume de per- 
cepili extraordinare. Trăiești experiențe de neinchipuit, primeşti 
uinduri şi învățături ce nu ştii de unde vin, percepi lucruri care ar 
putea fi clasificate drept premonitorii. Și totuși, dacă incerci să 
comunici ceea ce trăieşti, nu găsești pe nimeni care să te înţe- 
legă, pe nimeni care să te creadă. Cu cât inaintezi mai mult pe 
ucest drum, cu atât te depărtezi de drumurile bătătorite ale socie- 
tății. Poţi vedea adevărul, dar vei descoperi că oamenii preferă 
să-i asculte pe politicieni, pe actori sau pe şariatani. 

Dacă ai faimă de adept al învățăturilor despre Tao, oamenii vor 
veni să te caute, dar arareori vor înțelege cu adevărat ce este 
Tao. Aceștia s-ar servi mai degrabă de Tao ca de o cârjă sau un 
reazem. Dacă le vorbeşti de minunile pe care le-ai văzut, nu faci 
decât să te afunzi în van într-o lipsă totală de comunicare. De 
aceea se spune că cei care ştiu nu vorbesc. 

De ce să nu rămâi pur şi simplu liniștit? Bucură-te de Tao pre- 
cum vrei. Lasă-i pe alții să creadă că eşti nerod. În sinea ta, vei 
afla bucuria misterelor Tao. Dacă întâlneşti pe cineva care 
poate să profite de experiența ta, împărtășeşte-o cu el. Dar dacă 
ești doar un hoinar într-o lume de străini, este mai înțelept să 
imbrățişezi tăcerea. 


Poate mesajul principal din Tao Te King este să înveţi cum 
te poți desfăta de simplitatea lucrurilor pe care ţi le transmite 
acest text sacru atât de vechi. Pe măsură ce pui ideile în prac- 
tică, vei descoperi cât sunt de profunde şi, chiar în acel 
moment, vei fi uimit să constaţi cât sunt de naturale şi de sim- 
ple. Sfaturile acestui maestru din lumea antică sunt atât de uşor 
de aplicat, încât nu trebuie să încerci să le complici. Pur şi sim- 
plu îngăduie-ţi să rămâi în armonie cu propria ta fire, care este 
demnă de încredere, dacă o asculți şi acţionezi cum te inspiră. 

Sper că te vei îndrăgosti cu mult entuziasm de Lao zi şi a 
lui minunată scriere, Tao Te King, şi că vei aduce şi tu lumină 
și culoare în plus Marii Căi. Îţi ofer dragostea mea, împreună 
cu dorinţa de a trăi într-o lume bazată pe valorile Tao. Nu cred 

să existe o perspectivă mai frumoasă pentru tine, pentru pla- 
neta noastră şi pentru întregul nostru univers. 


Wayne W. Dyer 
Maui, Hawaii 


Despre păsări știu că au aripi ca să zboare, despre pești Știu că 
au aripioare pentru a înota, iar despre animale ştiu că au 
picioare ca să alerge. Pentru picioare există capcane, pentru 
aripioarele peștilor există năvoadele pescarilor, pentru aripile 
păsărilor există săgeți. Dar cine ştie cum pot dragonii să se 
inalțe mai presus de bătaia vântului şi de nori, până în cer? 
Astăzi l-am văzut pe Lao zi şi el este un dragon. 


din The Way of Life According to Lao Tzu! 


! Acest citat îi este atribuit lui Confucius, care ar fi rostit aceste cuvinte 
după ce l-a vizitat pe bătrânul Lao zi, la care s-a dus să ceară sfaturi în legă- 
tură cu diverse elemente de etichetă ceremonială. (n.a.). 


Vesetul 1 


Acel Tao care poate fi rostit 
nu este Tao cel veşnic. 
Numele care poate fi numit 
nu este numele cel veşnic. 


Tao poartă un nume, dar este deopotrivă 
cu neputinţă să fie numit. 
După cum este cu neputinţă să numești 
originea tuturor lucrurilor; 
după cum Obârșia celor 10 000 de lucruri poartă un nume. 


Dacă rămâi neatins de dorințe, vei înțelege misterul, 
dacă rămâi ancorat în dorințe, 
vei vedea numai manifestările lui. 
lar misterul însuşi este poarta 
către înțelegerea deplină. 


Cum să trăiești misterul 


În acest verset de început din Tao Te King, Lao zi ne spune 
că „Lao poartă un nume, dar este deopotrivă cu neputinţă să 
fie numit.“ Pare paradoxal pentru înțelegerea noastră occi- 
dentală — şi chiar este! Gândirea paradoxală se întâlneşte la 
tot pasul în conceptele orientale precum yin și yang sau fe- 
mininul și masculinul. Este o gândire care descrie cu uşurinţă 
lucrurile ca fiind deopotrivă ceva şi altceva. Noi, occidentalii, 
tindem, dimpotrivă, să vedem lucrurile opuse ca fiind con- 
cepte incompatibile, care se contrazic. Cartea de faţă exact 
acest lucru încearcă să-l înfăptuiască: ne cere să ne schimbăm 
felul de a gândi, adâncit în conștiința noastră şi astfel vom 
vedea cum, ca urmare a acestei schimbări, viața noastră se va 
modifica radical. 

Tao este un ținut ce nu poate fi ştiut sau văzut şi de unde 
porneşte totul; în același timp, însă, Tao se găseşte, în mod 
tainic, în toate lucrurile, Când dorim să înțelegem această taină 
(mister), încercăm s-o definim în termenii lumii exterioare a 
formelor — ceea ce Lao zi numeşte „lumea celor 10 000 de 
lucruri.“ Ne învaţă că, tocmai faptul că renunţăm să înţelegem 
cu tot dinadinsul misterul, ne va permite, de fapt, să-l 
înțelegem. Sau, cum îmi place mie să zic, „renunţă şi lasă-l pe 
Dumnezeu în locul tău.“ Dar cum putem face asta? O metodă 
ar fi să ne îndeletnicim mai des cu practica gândirii paradoxale, 
recunoscând că dorinţa (râvnirea unui lucru) și lipsa dorinţei 
(renunţarea) sunt diferite şi deopotrivă unul și același lucru ... 
sunt cumva ca cele două capete învăluite în mister ale unui flux 
continuu. 


ATI A! 


Cum să trăiești misterul 19 


—————— — 


Dorinţa este expresia fizică a creării condiţiilor care ne 


primi! să fim receptivi. Asta înseamnă că reprezintă 
jrogilirea de acum şi de aici pentru a primi. După Lao zi, 
(luca vrei să cunoşti sau să vezi misterul Tao, acest lucru îţi va 
iute lu iveală dovezi ale existenţei misterului sub forma 
unor manifestări dintre cele mai variate, dar prin aceasta mis- 


iurul în sine nu va fi revelat. Însă nu aici este capătul drumu- +£ 


ul! Tocmai din acest răsad al dorinţei înfloreşte şi mai apoi 


ureyic misteriosul Tao. Este ca şi cum dorinţa se transformă. 


inir-o cedare care nu presupune niciun efort. Dorind, vei 
vodca manifestările misterului. Dacă renunţi la dorinţă, însă, 
vei vedea chiar misterul. 

Când ne racordăm la ceea ce ne spune Lao zi, devine ime- 
diat foarte limpede că lumea noastră abundă de exemple ale 


acestui proces paradoxal. Gândiţi-vă la grădinărit şi la felul în | 


cure grădinarul tânjeşte să vadă cum îi cresc roşiile mari şi 
suculente sau cum se deschid narcisele de primăvară. În 
definitiv, ceea ce se întâmplă este că grădinarul le permite flo- 
rilor şi legumelor sale să crească. Acum gândiţi-vă la 
lucrurile din viaţă care implică dorință şi cum diferă acest 
aspect de a lăsa efectiv respectivele lucruri să se înfăptuiască. 
Cum diferă dorinţa de a te culca de faptul în sine de a te culca, 


dorinţa de a ţine un regim de faptul în sine de a ţine regim. /, 


Dorinţa de a iubi de faptul în sine de a iubi. Dacă ne referim 
în continuare la Tao, a fi lipsit de dorinţe înseamnă să ai 
încredere, să permiţi şi să laşi să se întâmple. Dorinţa este atât 
începutul, cât şi temelia renunțării la dorinţă. La fel, când 
râvneşti ceva, pui bazele şi inițiezi înfăptuirea lucrului râvnit. 
Sunt acelaşi lucru, dar, concomitent, sunt şi lucruri diferite. 
Fiți atenţi la ocaziile când simțiţi în interiorul vostru că vă 
deplasaţi pe acea punte de legătură dintre a vrea un lucru și a 
permite înfăptuirea acelui lucru (sau dintre încercare şi 
realizare). Încercarea sau efortul de a cânta la pian, de a con- 
duce maşina sau de a merge pe bicicletă se aseamănă, dar se 


— 

și deosebesc de a cânta efectiv la pian, de a conduce maşina 
sau de a merge pe bicicletă. De îndată ce aceste activităţi ce țin 
de lumea exterioară sunt râvnite şi apoi învăţate, soseşte 
momentul când trebuie să permiţi acestor lucruri să se înfăp- 
tuiască. Punctul cheie este să recunoşti diferenţa dintre senza- 
tlile și stările pe care corpul tău le resimte atunci când încerci 
ş1 atunci când înfăptuiești anumite lucruri, şi apoi să devii 
conştient de senzaţia unică şi lipsită de efort şi crispare care te 
caracterizează atunci când înfăptuieşti un lucru pe care l-ai 
deprins deja. Această practică te va ajuta să devii mult mai 
conştient, atât de misterul tainic, cât şi de lumea celor 10 000 
de lucruri ce reprezintă fenomenele vizibile ale lumii noastre. 

Cele 10 000 de lucruri la care se referă Lao zi reprezintă 
obiectele şi fenomenele din această lume, clasificate, împărțite 
în categorii, cu diverse denumiri ştiinţifice, lucru care ne ajută 
să comunicăm şi să identificăm la ce anume ne gândim și 
despre ce vorbim. Şi totuşi, cu toată expertiza tehnologică şi 
cu toate clasificănile ştiinţifice de care dispunem, nu putem să 
creăm un ochi uman sau un ficat, sau fie şi numai un bob de 
grâu. Fiecare din aceste lucruri, ca şi restul care alcătuiesc 
lumea ştiută sau numită, pornesc din mister, din eternul Tao. 
După cum lumea nu este numai suma părților sale care au un 
nume, la fel și noi nu suntem numai pielea, oasele şi râurile de 
fluide din care este alcătuit corpul nostru. Și noi suntem 
veșnicul Tao, iar acesta dă viaţă, în mod tainic, limbii noastre 
ca să putem vorbi, urechilor noastre ca să auzim, ochilor ca să 
vedem şi să simțim cele văzute, cât şi cele tainice. La urma 
urmei, a permite acestui mister fără nume să se manifeste este 
metoda de practicare a învățăturilor Tao. 

Asta înseamnă cumva să te laşi pradă riscurilor şi 
necazurilor? Desigur că nu. Asta înseamnă cumva să crezi că 
eşti în plin mister în momentul în care eşti jefuit sau nu eşti 
tratat cum trebuie? Probabil că nu. Înseamnă asta cumva să 
nu încerci niciodată să schimbi lucrurile? Nu. Înseamnă să 

vuliivi ocaziile în care să te cufunzi în mister şi să-l laşi să 
wuigă prin tine fără opreliște. Înseamnă să trăieşti cu parado- 
wul de u te ocupa de toate cele ale lumii exterioare, în timp ce 
parmiți misterului să se desfăşoare în toată splendoarea lui. 

Practică Tao; găseşte-ţi felul tău personal de a trăi în mis- 
tai, După cum spune Lao zi în acest prim verset: „lar misterul 
liitituyi este poarta către înţelegerea deplină.“ 

lată care sunt sfaturile mele pentru a transforma acest 
lrngment într-o practică zilnică în secolul al XXI-lea: 


Mai ita de toate, bucură-te de mister! 

Lasă lia să se Pet în fața ochilor tăi fără să 
incerci mereu să o înţelegi. Lasă, de exemplu, relațiile să 
decurgă firesc, de vreme ce toate lucrurile se aşază într-o 
ordine divină. Nu te strădui din răsputeri să înfăptuiești un 
anumit lucru — pur şi simplu lasă lucrurile să evolueze de la 
sine. Nu te obosi permanent să încerci să-ți înţelegi copiii, 
colegii, părinții, şeful sau pe oricine altcineva, pentru că Tao 
funcţionează tot timpul. Când aşteptările tale sunt înşelate, 
incearcă să înţelegi că așa trebuia să se întâmple. 
Linişteşte-te, ı cedează şi recunoaşte că unele din dorinţele tale 
se referă la cum ar trebui să fie lumea ta, nu la cum este ea în 
momentul de faţă. Transformă-te într-un observator foarte 
fin... judecă mai puţin şi ascultă mai mult. Acordă-ţi timp 
pentru a-ţi deschide mintea în faţa fascinantului mister şi a 
incertitudinii pe care cu toţii o resimţim. 


Încearcă să renunti la permanentul obicei 
E de a numi și a cataloga. 


Procesul de catalogare este o practică pe care am îÎnvățat-o 
la şcoală. Studiam din greu pentru a putea defini corect 
lucrurile, ca să obținem ceea ce numeam atunci „note bune“. 

Cele mai multe instituţii de învățământ insistau pe identifi- 
carea tuturor lucrurilor, pentru ca mai apoi să primim o anu- 
mită diplomă (ea însăşi o formă de etichetare şi catalogare), 
care ne distingea drept absolvenţi cu cunoştinţe în anumite 
domenii. Cu toate acestea, ştim foarte bine, fără să ne fi zis 
cineva asta, că nu există atestare, titlu, grad sau distincţie care 
să ne definească cu adevărat. După cum apa nu are nimic de-a 
face cu termenul apă — sau cu oricare din cuvintele echiva- 
lente din limbi străine: agua, Wasser, sau cu formula ştiinţi- 
fică H,O — la fel, nimic din acest univers nu are prea mare 
legătură cu termenul prin care este desemnat. In ciuda ne- 
sfârşitelor noastre eforturi de a cataloga tot ce ne înconjoară, 
nu există animal, floare, minereu sau fiinţă umană care să se 
încadreze complet într-o descriere. În acelaşi mod, Tao ne 
spune că „numele care poate fi numit nu este numele cel 
veşnic.“ Trebuie să învăţăm să savurăm măreţia şi frumuseţea 
lucrurilor pe care le vedem şi le simţim, în loc să ne pierdem 
mereu vremea cu clasificările şi memorarea de etichete. 


Practică lao acum! 


La un anumit moment în cursul zilei de astăzi, alege o per- 
soană sau o împrejurare care te deranjează şi îți produce 
nemulțumire. la decizia de a practica Tao (sau de a urma 
Calea), iar cu acest prilej retrage-te în sinea ta, pentru a vedea 
unde te situezi pe puntea de legătură dintre dorință şi înfăp- 
tuirea ei. Lasă libertate de manifestare paradoxului de a dori 
ca această cauză a nemulțumirilor tale să dispară, în timp ce 
îi permiţi aceleiaşi cauze să se manifeste fără să intervii. 
Cercetează-ţi cu atenţie gândurile şi fii atent la momentul și 
felul în care acest paradox se naşte şi creşte în fiinţa ta. 

Concentrează-ţi toată atenţia pe un singur obiectiv: să ai 
permanent mintea deschisă şi spiritul receptiv, prietenos şi 
permisiv cu misterul dinăuntrul tău. Observă prin ce senzaţii 
se manifestă misterul: poate simţi un gol în stomac, poate 


Cum să trăieşti misterul 23 


sitnţi că ai amorțit sau că ai înţepenit, poate inima îţi bate cu 
putere sau ţi s-a pus un nod în gât. Oricare ar fi senzația ta, 
imuginează-ţi că este un mesager enigmatic în interiorul tău 
ji ucordă-i atenţie fără să o judeci. Vezi dacă simţi şi dorința 
cn această senzaţie să dispară, apoi monitorizează şi această 
dorință cu multă înțelegere și toleranță. Acceptă orice se 
întâmplă. Confruntă-te cu misterul din sinea ta fără să cata- 
lophezi, să explici sau să încerci să te aperi. Este adevărat că 
lu început trebuie să faci nişte distincţii foarte subtile și ești 
personal responsabil de toate stările şi senzațiile pe care le 
identifici. Numai tu însuţi poţi să pregătești terenul pentru 
experienţa trăirii alături de mister. 

Versetul 2 


Pe pământ toți oamenii recunosc frumusețea 
doar pentru că există și urâtul 
Toți recunosc binele când îl văd 
doar pentru că există şi răul 


Existența și non-existenţa se produc reciproc. 
Lucrurile dificile se nasc din cele simple. 
Cele lungi sunt definite prin cele scurte, 
cele de sus prin cele de jos. 
Lucrurile dinainte şi cu cele de apoi merg împreună. 


Aşa încât înțeleptul trăieşte deschis deopotrivă 
la dualitatea aparentă, 
cât şi la unitatea paradoxală. 

Înțeleptul poate să acționeze fără să depună efort 
Şi să-i învețe pe alții fără să se folosească de cuvinte. 
Cultivă și sporeşte lucruri pe care nu le poseda, 
munceşte, dar nu caută recompense, 
concurează, dar nu se uită la rezultate 


Când lucrarea este înfăptuită. o dă uitării. 
De aceea aceasta dăinuie veșnic. 

Parerea potrivit căreia cineva sau ceva este frumos îşi are 
fundumentul într-un sistem de gândire care promovează dua- 
liintca şi evaluarea. Acest mod de gândire este predominant şi 
accesibil pentru majoritatea persoanelor din cultura noastră 
și, mai mult decât atât, are o anumită valoare conferită de 
practica socială. Eu, în schimb, vă îndemn să exploraţi con- 
ceptul de unitate paradoxală din acest verset din Tao Te King. 
Schimbându-ţi gândurile, îți poți schimba viaţa şi vei ajunge 
uultel să simţi bucuria unicităţii. 

Te-ai gândit vreodată că frumuseţea depinde de un lucru 
cure este identificat ca fiind urât? Astfel, ideea de frumusețe 
generează ideea de urâţenie şi viceversa. Gândeşte-te numai 
lu cât de multe concepte din acest sistem de gândire duală se 
sprijină pe contrarii: o persoană nu este înaltă decât dacă 
există un sistem de reprezentare care include şi ideea de per- 
soane scunde. Noţiunea noastră de viaţă nu poate exista fără 
noțiunea de moarte. Ziua este opusul nopţii. Principiul mas- 
culin este antiteza principiului feminin. 

Ce-ar fi dacă ai percepe toate acestea ca pe o străfulgerare 
a perfecțiunii unităţii? Cred că asta sugerează și Lao zi când 
îl descrie pe înțeleptul ce „trăieşte deschis deopotrivă la dua- 
litatea aparentă, cât şi la unitatea paradoxală“. Imaginează-ţi 
această unitate perfectă, care trăiește în sânul aparentelor 
dualități, unde contranile sunt simple judecăți făcute de 
minţile oamenilor, care trăiesc în lumea celor 10 000 de 

lucruri. Cu siguranță că narcisa nu se întreabă dacă este mai 
frumoasă sau mai urâtă decât margareta, iar vulturul ȘI şoare- 
cele nu percep noţiunile contrarii de viață şi moarte aşa cum 
o facem noi. Copacii, florile şi animalele nu au auzit de con- 
ceptele de frumos sau urât; ele trăiesc pur şi... în armonie cu 
veșnicul Tao, fără să facă astfel de judecăţi. 

Când înțeleptul se arată deschis față de această aparentă 
dualitate, el sintetizează, de fapt, originea cu manifestările, 
fără să emită vreo părere personală despre vreuna dintre ele. 
Ceea ce Lao zi îl invită pe cititor să facă este să trăiască fără 
să judece, într-o desăvârşită unitate. El ne îndeamnă ca, în 
sinele nostru profund și înțelept, să contopim contrariile pe 
care le percepem la exterior şi să ducem o viaţă unitară. 
Pertecţiunea înțelepciunii Tao îngăduie aparenta dualitate, 
dar, concomitent, vede şi unitatea care constituie „adevărata“ 
realitate. Viaţa și moartea sunt identice. Virtutea Şi păcatul 
sunt judecăţi şi au nevoie fiecare să se identifice prin opusul 
său. Acestea sunt paradoxurile vieţii unitare: asta înseamnă să 
trăieşti în Tao cel veşnic. De îndată ce dihotomiile sau 
perechile de contrarii sunt depășite, sau cel puțin ne dăm 
seama ce sunt ele cu adevărat, vom vedea că intră şi se retrag 
din viaţa noastră precum fluxul şi refluxul. 

Străduieşte-te să devii tu însuţi un paradox viu în orice 
moment al vieţii tale. Corpul are limitări fizice — începe 
undeva și se sfârșește altundeva, este alcătuit din materie. ŞI 
cu toate astea conţine ceva care sfidează limitele, ceva care 
nu este substanţă, nu are formă şi este infinit. Eşti în acelaşi 
timp şi Tao, şi lumea celor 10 000 de lucruri. Lasă aceste 
două principii contradictorii să vieţuiască în tine simultan. 
Pri-meşte în sinea ta aceste gânduri opuse și ai grijă ca ele să 
nu se anuleze unul pe celălalt. Crede cu tărie în liberul tău 
arbitru şi în capacitatea de a influenţa tot ce se întâmplă în 
Jurul tău, dar, în acelaşi timp, lasă-te în voia energiei din tine. 
Reţine că binele și răul sunt două aspecte ale unei unități. Cu 
alte cuvinte, acceptă dualitatea lumii materiale, în timp ce 

Minhi în permanenţă conectat la unitatea veşnicului Tao. 
Nøvoia istovitoare de a demonstra că tu ai mereu dreptate şi 
VA ceilalți se înşală se va domoli. 

Cred că Lao zi ar aplica înţelepciunea din Tao Te King în 
humea de astăzi sugerând următoarele: 


\ Trăieșțe o viaţă unitară. | 
DD Aa ane G AAA Rog Atr = ia DC Dă Miu 

Intră în lumea unităţii fiind conştient de tendinţa tuturor de 
u compartimenta lucrurile ca fiind bune sau rele, adevărate sau 
eronate. Frumosul şi urâtul sunt norme ale lumii fizice, nu ale 
lumii Tao. Contemplă această viziune potrivit căreia dualitatea 
nu este decât un joc al minţii. Cu alte cuvinte, oamenii sunt aşa 
cum sunt şi asta e tot — critica nu este mereu necesară sau 
uuila. Fii atent la felul în care Tao se desfăşoară î în interiorul 
liccărui om, inclusiv în sinea ta, și nu-ţi tulbura pacea lăun- 
trică în timp ce observi toate acestea 

Fii un animal bun şi mişcă-te nestingherit, neîmpovărat de 
uânduri care îţi şoptesc unde ar trebui să fi i şi cum ar trebui 
sa te comporti. De pildă, închipuie-ţi că eşti o vidră şi că nu 
faci decât să-ţi duci existența ta de vidră. Nu eşti bun sau rău, 
[rumos sau urât, nu trudeşti din greu, dar nu eşti nici trândav... 
eşti pur şi simplu o vidră, care se mișcă în apă sau pe uscat în 
deplină libertate şi linişte ae cu chef dej joacă, fără să 
emită vreo judecată. Când a venit v părăseşti cor- 
pul, vei face întocmai, PA a locul î în misterul pur 
al d EROI Ta asta. 3 ţii. La asta se referă Lao zi când spune; 

“ „Când lucrarea „esle. înfăptuită, o. dă uitării. De aceea 
aceasta dăinuie veşnic.“ 

Cu alte cuvinte, nu e nevoie să părăseşti trupul, ca să ai 
experiența veşniciei. Este posibil să-ţi cunoşti sinele veşnic 
chiar întrupat fiind. Când dualitatea și judecăţile se ivesc pe 
neaşteptate, îngăduie-le să devină o parte din întregul perfect 
unitar. Când alţi oameni creează dihotomii, poţi să regăseşti 
întotdeauna unitatea practicând Tao. 

Înfăptuiește mai mult străduindu-te mai puţin. 


Efortul este doar o piesă din întreg; o altă piesă este non- 
efortul. Contopeşte aceste dihotomii, iar rezultatul va fi o 
acțiune lipsită de efort, fără ataşare de rezultat. Este exact ca 
atunci când dansezi cu cineva: faci un prim pas, adopti o anu- 
mită poziţie, asculți muzica și te laşi purtat de ea, renunțând 
la controlul asupra propriei persoane în timp ce te mişti lejer 
cu partenerul de dans. Contopeşte aşa-zisele contrarii în uni- 
tatea ființării dincolo de judecată sau teamă. Când spui despre 
o acţiune că a necesitat „un efort susținut“, asta implică o 
convingere conform căreia să te străduieşti din greu este mai 
bine decât să nu te străduiești deloc. Dar noţiunea în sine de 
a depune eforturi există numai pentru că există şi noţiunea 
lipsei de efort. Dacă încerci să ridici de pe jos o hârtie, acest 
gest este diferit și distinct de gestul de a ridica de pe jos hâr- 
tia. De îndată ce ai ridicat-o de pe jos, nu mai contează dacă 
ai depus un efort sau nu când ai încercat să te apleci după ea. 

Înţelege că poţi să acționezi fără judecăţi implicite legate de 
noțiuni precum efort sau străduință. Poţi să concurezi cu ceilalți, 
fără să te concentrezi pe rezultate. Eliminarea contrariilor le 
unifică, în mod paradoxal, astfel încât este inutil să te identifici 
cu o singură poziţie. Îmi închipui că în limbajul din zilele noas- 
tre, Lao zi ar rezuma al doilea verset din Tao Te King în aceste 
cuvinte atât de simple: Fii tu însuți! Trăieşte pur şi simplu! 


Practică Tao acum! 


Practică Tao astăzi alegând o împrejurare în care ai putea 
să te aperi sau să te justifici şi în care alegi, în schimb, să nu 
faci aceasta. Retrage-te în sinea ta şi observă textura acestei 
neînțelegeri, urmărindu-i toate efectele, până la cele din sis- 
temul fizic. Comportă-te firesc în situaţia dată, aşa cum este 
ea, fără să alegi să ţi-o ușurezi traversând parcursul tipic lumii 

palarluure cu etapele sale cunoscute, explicarea şi apărarea. 
Viu te lasa prins în aparenta dualitate „am dreptate — m-am 
yelat”. Felicită-te că ai ales să stai în această unitate parado- 
sulA, o unitate în care tot spectrul de posibilități se manifestă 
ut yi simplu. Apreciază în tăcere ocazia și bucură-te de voința 
ile cure ui dat dovadă când ţi-ai pus în practică înţelepciunea! 

Vewetul 3 


Dacă acorzi valoare funcţiei sau statutului, 
oamenii vor deveni gălcevitori. 
Dacă prețuieşti prea mult bunurile acestei lumi, 
oamenii vor incepe să le fure. 
Dacă nu afișezi şi nu faci paradă de atitudini și lucruri pe 
care le consideri dezirabile, 
inimile oamenilor vor rămâne netulburate. 


Înțeleptul conduce 
golind inimile şi deșertând minţile oamenilor, 
slăbind ambițiile şi întărind oasele. 


Practică arta de a nu înfăptui... 
Când fapta ta este pură și lipsită de egoism, 
toate se aşază perfect în matca lor. 


Cum să trăieşti 
intr-o stare de mulțumire 


Acest al treilea verset din Tao Te King ne îndeamnă să ne 
rearanjăm prioritățile, pentru a ajunge la o stare de mulțumire 
yi împlinire. Dacă ne concentrăm asupra felului în care am 
putea să obţinem cât mai multe lucruri după care tânjim, nu 
[acem altceva decât să intensificăm controlul pe care factorii 
externi îl au asupra noastră. Căutarea cu orice preţ a unui 
statut, fie că este vorba de o situaţie financiară privilegiată sau 
de o poziţie de putere, ne orbeşte, ne ascunde privirii relația 
noastră cu veșnicul Tao, dar şi viaţa plină de împliniri care 
decurge din această legătură. Supraevaluarea bunurilor mate- 
riale şi a realizărilor îşi are sorgintea în încrâncenarea ego-ului 
nostru care vrea să obțină mai mult — avere, bunuri, statut 
social, putere şi altele asemenea. Tao ne recomandă să ne 
infrânăm de la o astfel de viață clădită pe nemulţumire, care 
duce la hoţie, la conflicte și confuzie. În loc să căutăm mai 
mult, ar fi bine să îmbrățișăm Tao, care ne dezvăluie practica 
recunoştinței, cea care ne poate face mulțumiți de viața noas- 
tră. Trebuie să înlocuim dorinţele personale cu întrebarea 
aflată în miezul învățăturilor Tao: Cum aș putea să fiu de 
folos? Prin simpla schimbare a acestor gânduri, vom începe să 
observăm schimbări majore ivindu-se în viaţa noastră. 

Sfatul de a cultiva „non-acțiunea“ şi de a crede cu tărie că 
toate se vor așeza perfect în matca lor poate părea un îndemn 
la trândăvie şi o rețetă sigură pentru o societate eşuată, dar eu 
nu cred că asta ne oferă aici Lao zi. El nu ne vrea indolenți 

sau inactivi. Mai degrabă, sugerează că, atunci când avem 
încredere în Tao, suntem îndrumați de însăşi Sursa care ne-a 
creat, suntem conduşi de un principiu mult mai înalt decât 
dorinţele insuflate de ego-ul nostru. 

Aceste dorințe fixate de ego-ul nostru se pot pune de-a 
curmezişul în calea noastră către esenţa divină, de aceea este 
bine să ne facem un obicei din a da ego-ul la o parte din calea 
noastră și de a ne lăsa ghidaţi de Tao în tot ceea ce facem. Eşti 
într-o stare de tensiune sau de frenezie? Ai încredere în Tao. Fii 
atent la ce te îndeamnă să faci mai departe, eliberează-te de 
dominaţia ego-ului și, în mod paradoxal, vei deveni mai pro- 
ductiv. Permite sinelui tău lăuntric să iasă la suprafață, anulând 
condiționările exterioare. Astfel, nu vei mai fi numai tu cel care 
dirijează această simfonie, pe care o numeşti viaţa ta. 

Cea mai mare parte a acestui verset conţine sfaturi despre 
control şi coordonare. Dar nu găsesc că e vorba despre un 
îndrumar politic sau administrativ, pentru că versetul se 
referă la lucrurile care ţin de viața noastră personală şi la cei 
care ne-au fost încredințaţi spre îndrumare — familia noastră, 
rudele apropiate și, într-un sens mai larg, marea familie a 
oamenilor cu care intrăm în contact zilnic. 

Încurajează-ţi rudele să şteargă din mintea lor gânduri 
despre statut sau achiziţii şi să se gândească, în schimb, la 
cum să fie de folos celorlalți și la cum să-i ajute să rămână 
sănătoși şi în putere. Armonia acestei atitudini să-ţi servească 
permanent de model; fiecare individ are vocaţia latentă de a-i 
inspira pe ceilalţi și de a se lăsa inspirat de ceilalți. Sursa 
creaţiei nu este interesată de bunurile materiale sau de o po- 
ziţie socială. Ea va oferi ceea ce este cu adevărat necesar — 
va îndruma, va motiva şi va influenţa pe toată lumea, inclu- 
siv pe tine. Ego-ul (şi inventarul său nesfârşit de dorinţe) va 
trebui probabil să fie diminuat pentru ca frumuseţea înţelep- 
ciunii Tao să fie simțită. Demonstrează acest lucru celorlalți, 
devenind un conducător care s-a îndepărtat de tentaţiile ego- 
centrice ce duc la invidie, supărare şi competiţie. 

Dacă Lao zi ar putea să vadă lumea noastră de astăzi de la 
ilimtunţa celor 2500 de ani care ne despart, cred că ar veni cu 
iitimâtoarele sfaturi ce decurg din acest verset din Tao Te King: 


Aminteşte-ţi în fiecare zi că nu există o cale 
spre fericire, ci că fericirea este calea. e 


Poate că ai o listă lungă cu obiective despre care crezi că 
le vor face fericit atunci când le vei fi atins, dar, dacă îţi 
axuminezi starea de fericire din acest moment, vei constata 
ca, deşi ţi-ai împlinit nişte ambiţii sau dorinţe din trecut, asta 
nu ţi-a oferit o stare de bucurie de lungă durată. Dorinţele pot 
produce anxietate, stres, sentimentul că te afli într-o com- 
petiție şi trebuie neapărat să recunoşti dorinţele care îţi pro- 
duc aceste senzaţii. Caută să atingi o stare de fericire în orice 
Imprejurare a vieții tale, în toc să aştepţi ca evenimentele 
externe să-ţi aducă bucurie. Rămânând în armonie pe calea 
Tao, toată fericirea la care ai visat vreodată va începe să se 
reverse în viața ta din toate părțile — oamenii de care al 
nevoie, mijloacele financiare pentru a înfăptui tot ce ţi-ai pro- 
pus; toţi factorii necesari se vor aduna laolaltă. „Nu te mai 
lorta, ar spune Lao zi, fii recunoscător şi înfioară-te de tot ce 
vezi în jurul tău. Viaţa îţi este controlată de ceva mult mai 
măreț și mai important decât detaliile mărunte ale aspirațiilor 
tale înalte.“ 


Ai încredere în perfecțiunea veșnicului Tao, 
căci este Sursa primordială 
a celor 10 000 de lucruri. 


Tao lucrează pentru şi cu tine, aşa că nu e nevoie să-l 
aminteşti de lucrurile după care tânjeşti sau de lucrurile de 
care ai nevoie şi despre care crezi că le-a uitat. Ai încredere 
în armonia Tao. A avut grijă de tot ce ai avut nevoie atunci 
când te-a creat, cât şi de primele nouă luni din viaţa ta, fără 

niciun ajutor din partea ta şi complet detașat de orice dorinţe 
al fi nutrit. Tao va continua să facă întocmai numai dacă ai 
încredere în el şi nu intervii. 

Inventariază-ți dorințele şi apoi trimite-i-le celui fără 
nume. Da, încredințează-i-le lui și nu face nimic, doar 
păstrează-ți credința. În același timp, ascultă şi caută peste tot 
în jur îndrumare, iar apoi conectează-te la energia 
desăvârşită, care îți trimite orice îţi este de trebuinţă în viața 
ta. Tu (adică ego-ul tău) nu trebuie să faci nimic. În schimb, 
permite perfecțiunii veşnice din Tao să lucreze prin tine. 
Acesta este mesajul lui Lao zi pentru lumea noastră. 

Henry David Thoreau a fâcut următoarea observaţie la 
mijlocul secolului al XIX-lea, atunci când scria pe malul 
lacului Walden Pond, şi cred că observaţia se potriveşte de 
minune acestui verset pe care îl comentăm: 


| Să petrecem o zi din viața noastră la fel de liberi ca natura şi să nu 

| ne indepärtăm de la calea noastră din cauza vreunei coji de nucă 

| sau a vreunei aripi de țânțar care cade pe șine în faţa trenului vieţii 
noastre... Dacă locomotiva șuieră, las-o să șuiere până răgușeşte, 
Dacă sună clopoțelul, de ce am fugi? Tot timpul regret că nu mai 
sunt la fel de înțelept ca în ziua în care m-am născul. 


Ai încredere în înțelepciunea ta fundamentală. Nu lăsa 
dorințele să-ţi întunece legătura luminoasă şi eternă cu Tao. 


Practică Tao acum! 


Caută astăzi o împrejurare să-ți aminteşti că ai de gând să 
cumperi ceva. Alege să practici învăţăturile Tao şi aşteaptă să 
fii îndrumat. Fii recunoscător că ai şansa să faci cumpără- 
turile respective, apoi ascultă de sinele tău lăuntric şi de legea 
non-acţiunii. Prin sentimentele tale, Tao îţi va dezvălui calea 
în acel moment. Ai încredere în Tao. Poate vei fi îndrumat să 
cumperi obiectul respectiv şi să te bucuri de el cu recuno- 

şiiuţA, poate vei fi îndrumat să-l donezi, să achiziționezi un 
ublect pentru tine şi unul asemenea pentru altcineva, poate 
val (l îndrumat să faci o faptă de milostenie cu banii, în loc să 
Jumperi obiectul respectiv sau poate vei fi sfătuit să te abții 
tu totul de la a obţine obiectul. 

Practică Tao în fiecare zi şi vei afla fericirea într-un sens 
Mal profund. După cum spune versetul, „Când fapta ta este 
pura şi lipsită de egoism, toate se așază perfect în matca lor.“ 
Antu numesc eu definiția unei adevărate stări de mulțumire! 


Tesetul 4 


Tao este gol 
dar inepuizabil, 
fără capăt, 
strămoșul tuturor. 


Înăuntrul lui, marginile ascuţite se rotunjesc, 
nodurile prea încâlcite se dezleagă: 
arșița soarelui este domolită de un nor; 
praful nu se mai răspândește peste tot. 


Este ascuns, dar mereu prezent. 
Nu ştiu cine i-a dat naştere, 
Pare să fie strămoșul comun al tuturor 
părintele a tot ce există. 


Trăiește infinit 


Tao este sursa a tot ce înseamnă viață; cu toate acestea, 
„ale în acelaşi timp vid şi nețărmurit și nu poate fi constrâns, 
cuuntificat sau măsurat. Această energie dătătoare de viaţă a 
urcuţiei ne oferă tuturor un izvor adânc de bucurie, care este 
accesibil în orice moment. Dacă trăieşti permanent cu per- 
„pectiva infinitului vie în inima ta, vei renunţa la ideea că sin- 
uura ta identitate este corpul fizic, în care te mişti de la 
naştere până la moarte. În întregul tău, tu eşti infinitul 
deghizat într-o persoană, care trăieşte în lumea „marginilor 
nscuțite“ şi a „nodurilor încâlcite“ la care se referă versetul de 
fată. În fiinţa ta şi în jurul tău se strecoară mereu această forță 
tainică şi dătătoare de viaţă a Tao. Este o energie inepuizabilă. 
Nu are sfârşit. Nu seacă niciodată. 

Acest verset din Tao ne îndeamnă să ne revizuim gândurile 
în legătură cu cine suntem noi cu adevărat. Pare să spună că, 
dacă ne cultivăm mereu sensibilitatea pentru a deveni cât mai 
receptivi la infinitul din noi, aceasta este, de fapt, metoda prin 
care ne putem adăpa din izvorul nesecat al energiei creatoare, 
care curge prin noi fără încetare. De exemplu, poate vrei să-i 
ajuţi pe oamenii năpăstuiți să-și îmbunătăţească traiul de zi cu 
zi, dar, analizându-te pe tine însuţi şi ţinând cont de lucrurile 
cu care te ocupi în prezent, nu crezi că ai timpul sau energia 
pentru a înfăptui asta. Pe măsură ce ieşi din chingile ideilor 
tale despre propria-ți persoană, despre serviciul tău sau viața 
pe care o duci, şi pe măsură ce cauţi să te familiarizezi cu ener- 
gia creatoare nelimitată, care este o parte din tine, timpul și 
energia pe care le ceri vor apărea. 

Imaginează-te ajutându-i pe ceilalţi, îndrumat de infinitul 
din tine, şi asta va da naştere unor acţiuni şi atitudini, care-ţi 
vor îmbunătăţi viziunea cu ajutorul Tao, „strămoșul comun“ 
al tuturor. În cele din urmă, vei dobândi cunoaşterea absolută 
și vei ştii că, atunci când ai nevoie de ajutor, acesta se găseşte 
chiar aici şi chiar acum — undeva lângă tine, în faţă, în spate, 
deasupra sau dedesubt. Nu este palpabil, şi totuşi este atât de 
prezent. Este, după cum ne reamintește Lao zi, „inepuizabil, 
fără capăt, strămoșul tuturor“. 

Conştientizarea omniprezenţei Tao înseamnă că gândurile 
despre lipsuri sau nevoi nu-şi au rostul. Încetezi să mai jon- 
glezi cu idei de tipul „Aşa ceva nu are cum să se întâmple“ 
sau „Nu mi-e scris să se întâmple asta“ sau „La ce noroc am 
eu de obicei, asta n-o să iasă niciodată aşa cum vreau“. În 
schimb, începi să-ți dai seama că tot ceea ce-ţi doreşti nu 
numai că e pe cale să se împlinească, ci s-a împlinit deja! 
Acest nou autoportret, bazat pe prezența cooperantă invizi- 
bilulu: Tao, te înalță şi: te face să trăieşti o viață inspirată — 
adică o viaţă „în spiritul“ Tao, în contact permanent şi nemij- 
locit cu Tao. Când trăieşti infinit, cea mai mare răsplată este 
o senzaţie de bucurie tihnită, deoarece ştii că toate se află la 
locul lor şi se întâmplă cum trebuie. 

De aceea mă gândesc că vechile cuvinte ale lui Lao zi ar 
însemna următoarele pentru noi, cei de azi: 


Cântărește toate lucrurile care par să reprezinte 
o problemă din perspectiva veșnicului Tao. 


Dacă crezi că duci lipsă de ceva şi că prosperitatea lipseşte 
din viaţa ta, acesta este un semnal că trebuie să începi să gân- 
deşti în termenii Sursei inepuizabile: Tao. La fel ca tot ce există 
pe planeta noastră, banii sunt disponibili în cantităţi nelimitate. 
Învață lucrul acesta şi conectează-te la sursa care nu se 
sfârşeşte niciodată. Fă aceasta mai întâi în gând afirmând: 
Toate lucrurile de care am nevoie acum sunt aici. Gândurile 

jluapre prosperitate sunt o cale energică prin care-ţi poţi accesa 
sinele infinit, aşa încât ele vor fi urmate de acţiuni. 
|imbrăţişează aceeași abordare — armonizarea cu Tao — în 
azul tuturor problemelor tale, pentru că izvorul a toată 
IuinAstarea aşteaptă să te însoțească pretutindeni. Aşa încât, în 
lux NA-ţi risipești energia prin gânduri despre boală sau despre 
necazuri vădite, stai ancorat în Tao. Rămâi alături de ceea ce 
ii se termină niciodată. Stai alături de Sursa creatoare a tutu- 
tor lucrurilor, de unde pornesc toate. Va lucra cu şi pentru tine, 
ducă o păstrezi în gând, în sentimentele tale şi în acţiunile tale. 


Fii un observator al întregului. 


Când vei recunoaşte că nu este altceva decât un semn al 
schimbării, vei vedea că îngrijorarea este trecătoare — este pur 
yi simplu o parte a lumii în schimbare. Dar dacă vezi viaţa din 
poziţia privilegiată a unui observator al întregului, îngrijorările, 
unxietatea, tensiunile, toate se vor topi în adâncul veşniciei. 
Din această perspectivă ce nu cunoaşte vârsta sau trecerea tim- 
nului, închipuie-ţi dacă lucrurile care te deprimă acum vor mai 
[i la fel de importante peste o sută, o mie, un milion sau un șir 
nesfârşit de ani. Aminteşte-ţi că tu, la fel ca şi Tao cel veşnic 
din care provii, eşti o parte a unei realități eterne. 

Reconfigurează-ți gândurile de aşa manieră, încât să fu 
aliniat cu Tao. Cu ajutorul veșnicului Tao, marginile ascuțite 
se rotunjesc, nodurile se dezleagă şi praful haotic din văzduh 
se aşază. Încearcă! 


Practică Tao acum! 


Alege o situaţie din viaţa ta (este bună orice împrejurare) 
şi, în loc să reacţionezi verbal, păstrează tăcerea şi ascultă-ţi 
gândurile. De exemplu, într-o întrunire de orice fel sau într-o 
şedinţă de afaceri, caută vidul tăcerii, care te va ajuta să 

conștientizezi sinele tău infinit. Cere-i acestuia din urmă să te 
înștiințeze când și dacă să reacţionezi. Dacă observi că ego-ul 
tău extertor s-a pus pe interpretat şi pe judecat, constată aceas- 
ta fără să critici sau să schimbi nimic. Vei începe să descoperi 
tot mai multe situații când te vei simți fericit şi liniştit că nu ai 
reacționat în împrejurările respective... numai pentru a 
rămâne în infinitul care este ascuns, dar mereu prezent. 

Poate îţi va prinde bine să faci nişte fotocopii după acest 
sfat al profesorului meu Nisargadatta Maharaj, pe care să le 
pui apoi la vedere pentru a le citi zilnic. 

Sfatul sună aşa: 


Înţelepciunea înseamnă să știi că nu eşti nimic, 
Dragostea înseamnă să ştii că eşti totul, 
și între acestea două mi se scurge viața. 


Incearcă să rămâi cât ma: aproape de iubire de-a lungul 
întregii tale vieți. 


Vewvetut 5 


Cerul şi pământul sunt nepărtinitoare; 
ele văd lumea celor 10 000 de lucruri ca pe niște câini de 
paie. 
Înțeleptul nu este sentimental; 
el îi tratează pe toți cei din jur ca pe niște câini de paie. 


Înțeleptul se aseamănă cerului şi pământului: 
Nu ține la nimeni în mod deosebit, 
nici nu respinge pe nimeni cu patimă. 
Oferă intruna, fără să pună condiţii, 
revărsându-și comorile asupra tuturor 


Între cer şi pământ 
se află un tărâm de mijloc, ca pântecele unui om; 
gol şi în același timp nesecat, 
cu cât este folosit mai mult, cu atât produce mai mult. 


Rămâi aproape de centrul acesta. 
Omul a fost făcut să viețuiască în pace aici 
și să găsească adevărul în interiorul acestui spațiu. 


Cum să trăiești nepărtinitor 


Tao nu face deosebiri. Punct! La fel ca cerul şi pământul, 
este nepărtinitor. Tao este Sursa tuturor lucrurilor, marele 
izvor invizibil dătător de bine. Nu favorizează pe nimeni, nu 
dă energie unora și îi lipsește pe alții de ea. Dimpotrivă, ele- 
mentele de bază care susțin viața, cum ar fi aerul, lumina 
soarelui, atmosfera, ploaia sunt oferite tuturor de pe această 
planetă. Dacă alegem să ne armonizăm sinele lăuntric și 
conștiința exterioară cu această trăsătură dominantă a Tao, 
vom putea să ne dăm seama care este adevărata noastră 
natură. Adevăratul nostru sine este înțeleptul nesentimental, 
care trăieşte în noi şi este în deplină armonie cu Tao. Acest 
înțelept dinăuntrul nostru nu crede că există vreo perspectivă 
mai valoroasă și mai plină de merit prin care ar trebui privită 
viața şi care surclasează celelalte perspective. Același înțelept 
refuză să se dedea la favoritisme. Sau, după cum spune Lao 
Zi, „€l îi tratează pe toţi cei din jur ca pe nişte câini de paie”. 

Lao zi folosește acest termen pentru a descrie cum Tao (ca 
ȘI ceilalți iluminaţi) tratează lumea văzută a celor 10 000 de 
lucruri. În traducerea sa în limba engleză a Tao Te King, 
Stephen Mitchell menţionează că aceşti „câini de paie erau 
nişte obiecte ritualice, venerate înainte de ceremonie, pentru 
i mai apoi să fie abandonate şi călcate în picioare“. Cu alte 
uvinte, taoismul onorează şi respectă existenta în mod 
imparţial (nepărtinitor), la fel cum se întâmplă cu. fluxul-și 
relluxul, când apa copleşeşte țărmurile, dar mai apoi se 
retrage, iar uscatul rămâne impasibil la toată această mişcare 
a mării. Cu conştiinţa imparţială, înțeleptul vede cu adevărat 

slințenia din toate păpușile « de paie care sunt prinse în această. 
voremonie pe care o numim “viață. 

Versetul de față ne îficurajează să devenim conştienţi de 
accustă sursă nepărtinitoare şi, în plus, să ne bucurăm de natu- 
iu paradoxală a înţelepciunii Tao. Cu cât ne raportăm mai mult 
lu energia Tao şi cu cât trăim mai mult din perspectiva sa atot- 
creatoare, cu atât această energie ni se oferă mai mult. Este cu 
neputinţă să o epuizăm — consumăm mai mult, pur şi simplu 
primim mai mult. Dar dacă încercăm să-i punem stavilă, vom 
avea noi înşine parte de lipsuri, ca să nu mai vorbim de faptul 
ca nu vom înţelege în ruptul capului de ce aceste lipsuri ne 
cotropesc din toate părţile. Tao şi puterile sale nelimitate dis- 
par în mod paradoxal atunci când încercăm să excludem pe 
cineva sau pe noi înşine de la dărnicia sa lipsită de prejudecăţi. 

După Tao, diversele forme pe care le îmbracă viaţa sunt 
iluzorii, aşa încât nu este nimeni special sau mai bun decât 
ceilalți. Acest lucru se regăsește şi în scripturile creştine, când 
se spune că „Dumnezeu trimite ploaie şi peste cei drepti, şi 
peste cei nedrepți.“ (Matei 5, 45) 

Punând în practică o atitudine imparţială, aduci acest ver- 
set în viaţa ta, cu toată înțelepciunea lui, atât de utilă în lumea 
noastră de astăzi. În această ordine de idei, iată ce cred eu că 
încearcă Lao zi să ne transmită de 2500 de ani: 


Rămâi în armonie cu esența imparţială a Tao 
în toate gândurile și faptele tale. 


Când ai în minte un gând care îi exclude pe ceilalți, ai ales 
să te consideri „special“ şi, prin urmare, meriţi favoruri 
excepționale de la Sursa existenţei. În momentul în care te-ai 
promovat în această categorie, ai considerat că eşti mai 
important decât toţi ceilalţi, despre care ai hotărât că sunt mai 
puţin merituoși. Astfel de gânduri te vor face.să pierzi puterea 
atotcuprinzătoare Tao. Organizațiile, — inclusiv anumite 
grupuri religioase — care desemnează anumiți membri ca 

fiind „privilegiați“, nu gravitează în jurul învățăturilor Tao. 
Oricât ar încerca ele să se convingă pe ele însele sau restul 
lumii de conexiunile lor spirituale, actul excluderii şi culti- 
varea părtinirii le fac să funcţioneze departe de adevăr. Cu alte 
cuvinte, dacă un gând sau o faptă ne dezbină, nu sunt de la 
Dumnezeu, dacă însă ne unesc, sunt de la Dumnezeu. Rămâi 
concentrat pe Tao din sinele tău, ne sfătuieşte Lao zi, şi nu vei 
avea niciun gând care să nu fie în armonie cu spiritul. 


Oferă-ți comorile tuturor. 


Asta face şi Tao în fiecare clipă — oferă tuturor, întregu- 
lui spectru al creaţiei. Gândește-te la acest aspect ca la un 
simplu proces în trei paşi: 


l. Elimină cât mai mult cu putinţă din gândurile tale jude- 
carea celorlalți. Cea mai simplă şi firească metodă de a realiza 
acest lucru este să te vezi pe tine însuţi în toți. Amintește-ţi că 
tu și persoanele pe care le judeci aveți un lucru în comun — 
Tao! Aşa încât, în loc să vezi aparențele, care efectiv nu sunt 
nimic mai mult decât nişte biete păpuşi de paie, mai bine vezi 
cum se manifestă Tao în cei pe care îi întâlneşti. În acel 
moment, criticile şi etichetele vor dispărea ca prin minune. 


2. Scoate din vocabular cuvântul „special“, fie că te referi 
la tine, fie la alții. Dacă e să fie cineva special, atunci suntem 
cu toții. Și dacă suntem toți excepționali, atunci nu avem 
nevoie de un asemenea cuvânt ca să ne definească, de vreme 
ce, în mod clar, sugerează că unii sunt mai favorizați ca alții! 


3. În fine, aplică şi cel de-al treilea pas al acestui proces, 
revărsându-ţi generozitatea asupra tuturor, trăind învăţăturile 
Tao cu imparțialitate şi conectându-te cu spaţiul lăuntric pe 
care ţi-l descoperă Tao. În acest spațiu, vei putea să te com- 

porţi detaşat de bunurile pe care le posezi, recunoscând că nu 
aunt numai ale tale, ci că sunt mai degrabă o parte a întregu- 
lul. Împărtăşind şi oferind necondiţionat, vei fi captivat de 
oxperiența trăirii fără prejudecăţi în spiritul Tao. Tao este ade- 
vhrul tău; locuieşte în tine. Conectează-te cu pace şi bucurie 
lu ucest Tao nesecat. 


Practică Tao acum! 


De cât mai multe ori pe zi cu putinţă, alege să abordezi 
ochidistant şi cu mintea limpede interacțiuni sau situaţii în 
cure sunt implicaţi şi alți oameni. Îngăduie-ţi această viziune 
proaspătă şi ai încredere că îți va îndruma bine reacţiile. Fă 
usta cât de des poţi pe parcursul unei zile cu diverse persoane 
wau grupuri, prieteni, rude sau necunoscuți. Alcătuieşte-ţi un 
„curt mesaj pe care să ţi-l repeţi în gând, ca să-ți amintească 
luptul că abordezi această situație cu o atitudine neutră. Un 
ustfel de mesaj ar putea fi: Îndrumă-mă acum, Tao; Duhule 
Sfânt, arată-mi calea acum sau Duhule Sfânt, ajută-ne acum. 
[Dacă ai mereu într-un ungher al minţii această propoziţie, vei 
impiedica judecăţile critice să iasă la iveală în mod repetat. 
Cu mult mai fascinant va fi însă sentimentul de calm şi 
deschidere față de tot ce urmează să se întâmple în acele 
momente de imparţialitate. 


Versetul 6 


Spiritul ce nu moare niciodată 
se cheamă „misterioasa femelă“. 
Deși aceasta devine întregul univers, 
nu își pierde niciodată puritatea imaculată. 
Deși îmbracă nenumărate forme, 
adevărata ei identitate rămâne intactă. 


Poarta către misterioasa femelă 
se cheamă rădăcina creaţiei. 
Ascultă-i vocea, 
ascultă cum i se răsfrânge ecoul în toată creaţia. 
Nu incetează să-și dezvăluie prezența. 
Nu încetează să ne aducă cât mai aproape 
de propria noastră perfecțiune. 
Deși este invizibil, spiritul dăinuie; 
nu cunoaște sfârșitul. 


Cum să trăieşti în mod creator 


În acest verset, Lao zi se referă la forţa creaţiei, veşnică și 
dincolo de cuvinte, care permanent dă naştere la noi forme de 
viață. Ne spune că această energie „misterioasă şi feminină“ 
nu încetează să-şi dezvăluie perfecțiunea şi ne invită să 
devenim conştienţi de prezența acestei voci a creaţiei, care îşi 
râsfrânge ecoul în viaţa noastră în nenumărate feluri. Când 
spun „să trăieşti în mod creator“ înțeleg modul în care poți fi 
în permanenţă conştient de prezenţa acestui principiu feminin. 

Acest misterios principiu feminin zămisleşte permanent, 
iur Tao Te King ne spune că poarta către el se cheamă „rădăci- 
na creației“. Ceea ce încearcă să ne transmită este faptul că 
uvem capacitatea de a ne încărca bateriile în acest spaţiu fără 
margini şi de a deveni la rândul nostru co-creatori, sau, cum 
am spus, avem posibilitatea să trăim în mod creator prin Tao. 
Această energie formatoare fără de moarte este atât 
moştenirea, cât şi destinul nostru, şi ea operează indiferent 
dacă noi suntem conştienţi sau nu de prezenţa ei. Însă conști- 
entizarea ei, prin practica Tao, ne permite să participăm la 
proces — lucru care, la rândul lui, ne duce la îndeplinirea 
tuturor celor trebuincioase nouă, iar aceasta nu este altceva 
decât cea mai importantă datorie a noastră pe pământ. 

Deşi scrierile lui au aproape 3000 de ani vechime, Lao zi ne 
oferă aici sfaturi potrivite pentru secolul al XXI-lea, împreună 
cu un mesaj care este nemuritor şi fără sfârșit precum Tao 
însuşi. Cuvintele se pot schimba, dar poţi să fii sigur că această 
energie feminină te poate aduce, și chiar o va face, la propria ta 

perfecțiune. Dacă alegi să fii conştient de capacitatea creatoare 
lăuntrică, ce rezonează în adâncul sufletului tău, acolo unde 
cântecul Tao se aude cel mai tare, ve: contribui la naşterea unor 
noi idei, unor noi realizări, noi proiecte şi noi feluri de 
înţelegere a propriei tale vieți. 

În cartea lui Deng Ming-Dao, 365 Tao: Daily Meditations, 
energia feminină de sorginte divină este asemuită cu freamă- 
tul bătăilor de aripi atunci când păsările se avântă spre cer şi 
plutesc în văzduh deasupra întinderilor vaste: 


Poţi simţi asta chiar în viața ta. Evenimentele vor lua avânt, aşa 
cum doreşti tu, şi se vor desfășura intr-un ritm ideal pentru tine. 
Poți simţi asta şi în corpul tâu. Energia pe care o vei resimţi te 
va copleși într-un crescendo care te ține cu sufletul la gură de 
emoție şi iți ține trează atenția. Vei percepe toate acestea şi la 
nivel spiritual, căci vei intra într-o stare desăvârșită de grație, 
pe care o vei revărsa peste tot ce le înconjoară, la fel cum cân- 
tecul păsărilor, așa trecător cum este, inundă crângul din jur. 
Când Tao ajunge astfel la tine, lasă-l să te iîndrume și oferă-i tot 
ce este mai frumos în tine. Nu interveni. Nu te opri... Nu incer- 
ca să-l redirecționezi. Lasă-l să curgă în voie şi urmează-l... 
Atâta vreme cât durează cântecul, urmează-l. Doar atăt. 


lată câteva gânduri despre cum să trăieşti în mod creator: 


Fii convins că ești o fiinţă divină, adusă pe lume 
nu de părinții tăi, ci de marea Mamă Divină, Tao. 


Când ești în legătură cu energia originară, oferi lumii 
darurile tale autentice: inteligenţa, talentele şi faptele tale. 
Eşti co-creator alături de sinele tău originar din profunzimile 
Tao şi operezi cu măsura esenței tale. 

Tao nu şovăie niciodată în legătură cu ceea are de creat în 
viaţa ta și cu felul în care trebuie să procedeze, căci aceasta 
este moştenirea pe care ţi-a lăsat-o principiul feminin creator. 
Ascultă-ţi vocile lăuntrice, ignoră felul în care alţii ar vrea 

hiti cunalizeze energiile vitale şi radiază permanent în exte- 
Hor ceca ce simţi în adâncul fiinţei tale. Există un rezervor de 
lalont, de aptitudini și inteligenţă în interiorul tău, care este 
incpuizabil şi nu seacă niciodată, precum Tao însuşi. Aşa şi 
Itebuie să fie, pentru că păstrezi chipul originii tale, iar ori- 
pinca ta este Divina Mamă creatoare, ce nu cunoaşte limite şi 
lo ţine pe toate, principiul feminin din Tao. 

Orice simţi în interiorul tău ca fiind chemarea ta sau o mi- 
siune destinată ție — sau orice lucru care îți dă poftă de viaţă 

reține că entuziasmul sau încântarea, pe care le resimţi când 
te gândeşti la aceste lucruri plăcute, sunt singura dovadă ce-ţi 
trebuie pentru a fi convins că dorinţa ta lăuntrică va deveni 
realitate. Exact aşa se desfăşoară fiecare act de creaţie ... şi este 
vorba, în definitiv, de acea energie care se armonizează cu Tao. 


Fii creativ — în gândire, în sentimente 
și în toate faptele tale. Marchează cu unicitatea ta 
tot ce întreprinzi. 


Orice lucru pe care trebuie să-l faci — fie că e vorba să 
compui muzică, să concepi programe software, să faci un 
aranjament floral, să te speli pe dinţi sau să conduci maşina 
— fă-l în felul tău unic, cu flerul tău personal. A fi creativ 
înseamnă a te încrede în înclinațiile tale lăuntrice, a ignora 
criticile şi judecăţile și a nu mai opune rezistenţă talentelor 
tale înnăscute. Citeşte din nou acest verset şi fii atent în mod 
special la aceste cuvinte: „Nu încetează să-şi dezvăluie 
prezența. Nu încetează să ne aducă cât mai aproape de pro- 
pria noastră perfecţiune.“ Apoi, înlătură îndoiala şi teama, 
care şi-au făcut sălaş în sufletul tău, pentru că ele vor să-ți 
slăbească credinţa în capacitatea ta de a te alinia la puterea 
creatoare — o putere care nu numai că este mai mare decât 
viaţa, ci este viaţa însăși. 

După cum ne aminteşte tuturor poetul sufit Hafez, din se- 
colul al XIV-lea: 

Acum, doar așază-te acolo 
nu face nimic 
te odihneşte doar. 


| Căci despărțirea ta de Dumnezeu 
| de dragoste, 


Este cea mai cumplită şi grea muncă 
din această 
lume. 


Când vei redescoperi legătura cu Mama ta Divină, vei 
începe să trăiești în mod creator. De fapt, vei începe să trăieşti 
Tao. 


Practică Tao acum! 


Astăzi, observă bebeluşii şi copiii mici. Caută acest miste- 
rios principiu feminin în copilaşii care nu s-au adaptat încă la 
cerinţele sociale și culturale ale lumii noastre şi a căror ade- 
vărată identitate nu este încă ascunsă. Ai descoperit copii a 
căror natură interioară este intactă? Fii atent la caracterul lor 
natural, la darurile Tao ce s-au revărsat peste ei. Apoi încearcă 
să-ți aminteşti cum era când erai și tu copil, când sinele tău 
originar din Tao nu era conştient de ego-ul lui, înainte deci de 
a începe să crezi că achiziţiile şi puterea sunt importante. 
Cine erai tu atunci? Cine ești tu, de fapt? 

Da, petrece astăzi câteva momente cu un copilaş şi con- 
templă legătura lui cu Tao şi felul în care aceasta funcționează 
perfect, fără intervenţia nimănui. VĂ 


Versetul 7 


Cerul viețuieşte veșnic — pământul dăinuie. 
Cum de cerul şi pământul durează la nesfârşit? 
Ele nu trăiesc doar pentru sine. 

Acesta este secretul dăinuirii lor. 


Din acest motiv înțeleptul se pune pe sine in urma tuturor 
şi de aceea ajunge întotdeauna primul. 
Rămâne un martor al vieții, 
şi de aceea dăinuie. 


Slujeşte nevoile celorlalți, 
şi toate nevoile şi dorinţele tale vor fi implinite. 
Prin fapte lipsite de egoism, ajungi la împlinirea a ceea ce 
vrei. 


Cum să trăieşti 
mai presus de ego-ul tău 


Primul vers din acest verset din Tao Te King ne rea- 
minteşte că Tao, originea cerului şi a pământului, este veşnic. 
Prin extensie, viața, care are aceeași origine, este şi ea 
veşnică. Există însă o calitate care susține această dăinuire, o 
calitate care reacţionează atunci când viaţa noastră este cen- 
trată în Tao, mai degrabă decât pe ego-ul nostru lumesc. Dacă 
ne identificăm exclusiv cu aspectele fizice ale vieţii — şi 
dacă ne construim existența numai pe achiziții şi realizări — 
ne neglijăm natura infinită şi ne limităm percepția asupra 
prezenţei Tao în viaţa noastră, Într-un sistem atât de mărginit, 
pare logic să te lupţi pentru posesiuni şi realizări. 

În cele mai multe culturi, a fi civilizat înseamnă, mai întâi 
de toate, să fii mistuit de dorința de atinge „succesul“ prin 
dobândirea de putere şi de avuţii, despre care se presupune că 
asigură fericirea şi că țin departe tristeţea sau nemulțumirea. 
Ideea fundamentală în acest sistem este că sinele este o ființă 
separată într-un corp distinct, cu un nume, cu date culturale şi 
biologice care sunt valoric similare cu altele. Tao, şi în special 
acest verset, ne sugerează să ne modificăm aceste noțiuni şi să 
alegem să trăim mai mult decât doar pentru ego-ul nostru și 
pentru cei din jurul nostru; cu alte cuvinte, ne îndeamnă să ne 
schimbăm radical gândurile, pentru a ne schimba viaţa. 

Lao zi spune că secretul naturii inefabile a veşnicului Tao 
se regăseşte în faptul că el nu se identifică deloc cu niciun fel 

ile posesiuni şi nu cere nimic de la nenumăratele sale creații. 
Tho este un mecanism care oferă, ale cărui daruri nu se ter- 
mina niciodată şi care, totuşi, nu cere nimic în schimb. Tao ne 
invuţa că este nemuritor tocmai datorită acestei tendinţe natu- 
imle de a exista pentru ceilalți. Dăruirea şi nemurirea merg 
ayudar mână în mână. 

Înțeleptul care sesizează natura veşnică a Tao a depășit 
studiul fa!selor identificări cu ego-ul şi are o legătură vie cu 
Tno. El îi pune pe ceilalți pe primul loc, nu cere NIMIC în 
schimb şi îi slujeşte pe toţi din toată inima. Astfel, înțeleptul 
Irdicşte cel mai mare paradox Tao — oferind fără sa ceară 
Inapoi, atrage toate lucrurile de care are nevoie sau care îl 
plac. Punându-se pe sine ultimul, înțeleptul ajunge cel dintâi. 
Cedând altora locul în faţă, el dăinuie precum Tao. Înțeleptul 
copiază filantropia firească, pe care oO descoperă în Tao şi 
toate cererile şi dorinţele lui sunt împlinite între timp. 

Ego-ul este o forţă fără saţ, care cere permanent şi nu este 
niciodată satisfăcută. Mereu ne solicită să obținem mai mulţi 
bani, mai multă putere, posesii, glorie şi prestigiu, pentru a-l 
alimenta cu acel combustibil de care ego-ul crede că are 
nevoie. Trăind însă o viață centrată pe Tao şi nu pe ego-ul 
exterior, ne îndepărtăm de această goană, de toată această 
competiţie fără noimă, pentru că o viaţă în Tao ne oferă lin- 
işte interioară şi o neprețuită senzaţie de împlinire. 

lată care este, după părerea mea, înțelepciunea transmisă 
de Tao Te King în acest verset pentru noi, cei de azi: 


încearcă să contracarezi controlul ego-ului 
asupra ta practicând învățătura Tao, care spune 
că: „slujind nevoile celorlalți, vor fi împlinite 
şi propriile tale nevoi”. 


Dacă te gândeşti la ceilalți cu generozitate şi îi serveşti pe 
ceilalţi, vei vedea că acest lucru va duce la armonizarea 

faptelor tale cu ritmul perpetuu al Tao. Numai atunci puterea 
Tao se va revărsa liberă şi te va îndruma spre o viaţă împli- 
nită. Ego-ul vrea contrariul, însă, căci te îndeamnă să te gân- 
deşti mai întâi la tine şi la tot ceea ce trebuie să obţii, înainte 
să vină altcineva, să ţi-o ia înainte. Principala problemă legată 
de ascultarea ego-ului este că eşti mereu prins în această cap- 
cană a luptei, a încrâncenării şi a efortului, capcană ce te ţine 
departe de atingerea efectivă a rezultatului, ȘI astfel, nu te 
simţi niciodată împlinit. 

Însă, pe măsură ce extinzi orizontul gândurilor şi al 
faptelor tale, activezi o forță iubitoare, care nu este altceva 
decât dăruirea. Pune-i pe ceilalți înaintea ta, în cât mai multe 
feluri cu putință, spunându-ți: Văd izvorul sacru şi tainic al 
tuturor lucrurilor şi văd cum oferă fără încetare, fără să 
ceară nimic în schimb. Promit că voi face şi eu întocmai în 
gândurile şi faptele mele. 

Când eşti tentat să te concentrezi pe reușitele şi înfrânge- 
rile personale, mută-ţi atenţia, chiar în acel moment, asupra 
unei persoane mai puţin norocoase ca tine. Te vei simţi plasat 
într-o poziţie mai trainică în viață şi vei fi mai mulțumit decât 
eşti de obicei, atunci când cugeţi numai la împrejurările exis- 
tenței tale. Închipuie-ți cum ar fi dacă ai anula controlul 
ego-ului asupra ta. Ajută-i pe ceilalţi și observă cum tot ce 
dăruieşti se întoarce la tine înzecit. 

Poetul Hafez înfăţişează această atitudine magistral: 


Prin fiecare om, 
vorbeşte Dumnezeu. 
De ce să nu fii politicos şi 
să-l asculti 
pe el? 

Oprește-te din goană și contemplă! 


Cu cât alergi mai mult să-ţi satisfaci tot felul de dorințe, cu 
slA lucrurile după care tânjeşti devin mai greu de obţinut. 
Încearcă mai degrabă să îngădui vieţii să te copleşească cu 
lvumuseţea ei şi vei începe să observi indicii care îți vor 
apune că tot ceea ce doreşti este pe cale să se împlinească. 
Primeşti mereu mulțumită generozităţii fără margini a 
veynicului Tao. Aerul pe care îl respiri, apa pe care o bei, 
mâncarea pe care o consumi, lumina soarelui care te 
Incâlzeşte, toate elementele nutritive care îţi ţin organismul în 
viață şi chiar şi gândurile care îţi preocupă mintea, toate aces- 
leu sunt daruri ale eternului Tao. Rămâi recunoscător pentru 
lut ce primeşti, ştiind că provine de la un izvor ce nu seacă și 
cure revarsă absolut tot. Opreşte-te din goană şi contemplă — 
(lomoleşte-ţi pornirile revendicative, refuzând să alergi în 
continuare după alte dorinţe. Abandonând cursa, îi faci loc lui 
Dumnezeu în viaţa ta; şi, ceea ce este şi mai important, te vei 
usemui mai mult cu Dumnezeu, îndepărtându-te treptat de 
epo-ul tău şi de tendinţa lui de-o viață de a-l omite pe Dumnezeu 
(lin ecuaţie. 


Practică Tao acum! 


Pe parcursul unei zile, fii atent la solicitările ego-ului tău. 
Încearcă, fără să depui un efort considerabil, să eviţi cât de 
multe poţi. Poţi face asta acordându-le o „notă de intensitate“. 
Situaţiile în care poţi să treci uşor peste solicitările ego-ului 
primesc o notă mică, pe când împrejurările în care reven- 
dicările ego-ului sunt mai greu de trecut cu vederea primesc 
o notă mai mare. 

De exemplu, să spunem că soţul tău sau soţia ta conduce 
maşina şi tu stai pe scaunul de alături. Observi un loc perfect 
de parcare, dar el/ea merge mai departe; sau constaţi că o ia 

pe altă rută decât cea pe care mergi tu de obicei. Observă în 
tăcere gradul de disconfort pe care ţi-l produce decizia ta de 
a nu spune nimic. Te-a informat ego-ul tău de preferința lui? 
Sau, dacă în timpul unei conversații, ai prilejul să faci paradă 
de cunoștințele tale de specialitate sau să descrii o situație în 
care te-ai bucurat de glorie sau succes, observă cât disconfort 
ţi-a creat decizia de a nu spune nimic. Din nou, te-a înștiințat 
ego-ul de preferințele lui? După cum spune Lao zi în acest 
verset: „Prin fapte lipsite de egoism, ajungi la împlinirea a ceea 
ce vrei.“ Punând stavilă cerinţelor ego-ului, chiar şi numai 
pentru câteva momente, te vei simţi din ce în ce mai împlinit. 


Versetul 8 


Binele suprem este aidoma apei, 
care hrăneşte toate vietäțile fără să se străduiască 
să facă acest lucru. 
Curge în locurile cele mai joase, disprețuite de toți oamenii. 
De aceea, apa este aidoma Tao. 


Trăieşte în armonie cu natura lucrurilor 
Când îți alegi sălaşul, să fie cât mai aproape de pământ. 
Când meditezi, să ajungi până în adâncurile inimii. 
Când ai de-a face cu alți oameni, fii blând şi omenos. 
Vorba să-ți fie adevărată. 
Când cârmuiești, fii drept. 
Când treci la fapte, alege momentul potrivit. 


Cel care trăiește în armonie cu natura 
nu se impotrivește naturii lucrurilor. 
Acesta trăieşte în deplină înţelegere cu prezentul, 
pentru că ştie întotdeauna adevărul a ceea ce are de făcut. 


Viaţa ca o curgere 


După cum spun învăţăturile lui Lao zi, Tao şi apa sunt sino- 
nime. Tu eşti apă, apa este propria ta persoană. Gândeşte-te la 
primele nouă luni din viaţa ta, imediat după ce ai fost conceput. 
Trăiai în lichidul amniotic şi erai hrănit de lichidul amniotic, 
care este efectiv dragoste necondiționată care curge prin tine şi 
care, de fapt, alcătuieşte propria-ţi persoană. Acum eşti 75% apă 
(iar creierul tău este 85% apă), în timp ce restul corpului tău nu 
este alcătuit decât din mușchi irigaţi de apă. 

Gândește-te puţin la natura magică și misterioasă a acestei 
energii lichide despre care credem că ni se cuvine oricum. 
Încearcă să o strângi în mână şi vei vedea că-ți curge printre 
degete; odihneşte-ţi mâna în ea şi vei simţi relaxarea într-o 
clipă. Dacă stă nemișcată, va deveni statută; de curge, va 
rămâne pură. Nu încearcă să se aşeze în locurile cele mai 
înalte, ci adastă în locurile cele mai joase. Se adună şi creşte în 
râuri, lacuri şi pâraie, curge spre mare și apoi se evaporă pen- 
tru a cădea înapoi pe pământ sub formă de ploaie. Nu scoate 
nimic în evidenţă şi nu favorizează pe nimeni. Nu are intenția 
să susțină viaţa animalelor şi a plantelor. Nu şi-a pus în plan să 
inge câmpurile, să ne astâmpere setea, sau să ne dea ocazia să 
inotăm, să navigăm, să facem schi acvatic sau scufundări. 
Acestea sunt câteva din beneficiile care decurg firesc din fap- 
tul că apa există, că este ceea ce este şi face ceea ce face. 

Tao îţi cere să vezi asemănările dintre tine şi acest fluid 
firesc care ajută viaţa să dăinuie. Trăieşte precum trăieşte apa, 
din moment ce tu însuţi eşti apă. Fii la fel de mulțumit precum 
este fluidul care te însufleţeşte şi te susține. Lasă-ţi gândurile 

şi faptele să se plieze lin pe natura tuturor lucrurilor. Este 
liresc ca tu să fii blând, să acorzi celorlalți libertatea de a 
merge unde simt nevoia să meargă şi de a fi aşa cum vor ei să 
lic, fără vreo intervenţie din partea ta. Este natural să ai 
Incredere în curgerea eternă, să fii fidel înclinațiilor tale inte- 
rioare şi să te ţii de cuvânt. Este firesc să-i tratezi pe oameni 
cu pe nişte egali ai tăi. Toate aceste lecţii le poți învăţa fie şi 
numai privind felul în care se comportă apa, datorită căreia 
există viaţă. Ea curge pur şi simplu şi beneficiile pe care le 
oferă decurg din faptul că este ceea ce este, în deplină armonie 
cu momentul prezent și ştiind exact ceea ce trebuie să facă. 

Ceea ce urmează este ceea ce Lao zi ţi-ar spune, pe baza 
celui de-al optulea verset din Tao Te King: 


Când ești liber să curgi aidoma apei, ești liber 

să comunici în mod natural — informația este 

transmisă și cunoașterea progresează în așa fel 
încât toată lumea poate beneficia. 


Ai grijă şi nu-ţi imagina că ocupi o poziţie atât de impor- 
tantă încât, chipurile, eşti deasupra celorlalţi. Fii deschis față 
de toată lumea, în special faţă de cei care, în mod obişnuit, nu 
se bucură de respectul celor din jur, cum ar fi cei needucați, 
cei fără adăpost sau membrii problematici ai comunităţii 
noastre. Mergi în „cele mai joase locuri, dispreţuite de toți 
oamenii“ şi rămâi receptiv când te găseşti acolo. Caută să afli 
adevărul Tao în orice persoană pe care o întâlneşti şi fă un 
efort special ca acceptarea, blândeţea și amabilitatea să răz- 
bată din tine spre ceilalți. 

Dacă nu deranjezi pe nimeni, vei fi privit cu respect. Dacă 
te străduiești să eviţi să controlezi vieţile celorlalţi, te vei afla 
într-o armonie paşnică cu ordinea naturală a Tao. Acesta este 
felul în care poţi să-i hrăneşti pe ceilalți fără să te străduieşti 
măcar. Fii precum apa — ce oferă atâtea prilejuri plăcute: poți 
să înoţi, să pescuieşti, să faci surfing, să o bei, sa te bălăceşti 

în ea, să stropeşti cu ea, să plutești pe ea şi câte şi mai câte 
beneficii — fără să te străduiești să faci altceva decât să curgi. 


Lasă-ţi gândurile să plutească liber. 


Uită ideea eronată că trebuie să te lupţi cu viaţa sau că tre- 
buie să încerci să fii altceva; mai degrabă, încearcă să fii precum 
materia din care este alcătuită fiinţa ta fizică. În cartea sa, 
Messages from Water, Masaru Emoto explică faptul că noi sun- 
tem apă şi apa vrea să fie liberă. Autorul a investigat temeinic 
felurile în care acest compus reacționează, constatând că, dacă 
îl respectăm şi dacă îl iubim, putem literalmente să schimbăm 
procesul său de cristalizare. Dacă este ținută într-un recipient pe 
care sunt scrise cuvintele dragoste, mulțumesc sau ești minunat, 
apa devine un lanţ de cristale strălucitoare şi fmmoase. Dar, 
dacă pe recipient apar cuvinte precum prostule, satană sau o să 
te omor, cristalele se rup, sunt desfigurate și par dezorientate. 

Implicaţiile studiului lui Emoto sunt uimitoare. De vreme 
ce conștiința este localizată în interiorul nostru şi noi suntem 
în mare măsură alcătuiți din apă, atunci, dacă intenţiile noas- 
tre nu mai sunt echilibrate, este posibil ca aceste intenţii să 
aibă un impact distructiv asupra planetei (şi chiar dincolo de 
ea). După cum ar spune creatorul nostru, veşnicul Tao, „Apă 
a vieţii sunt cu, turnată pentru oameni însetaţi.” 


Practică Tao acum! 


Bea astăzi apa în linişte, amintindu-ţi cu fiecare înghiţitură 
să-i hrăneşti pe ceilalţi în acelaşi fel în care pâraiele ţin în viață 
animalele şi ploaia ajută plantele. Observă în câte locuri apa 
se găseşte la dispoziţia ta — în slujba ta, prin curgerea ei na- 
turală. Rosteşte o rugăciune de mulțumire pentru această sub- 
stanță veşnic curgătoare, care susține viața sub toate formele. 


Veselul 9 


Decât să torni întruna 
E mai bine să te oprești. 
Decât să umpli prea mult mâinile făcute căuş, 
E mai bine să nu mai torni. 


Dacă ascuţi prea mult tăișul unei săbii, 
acesta se va teși curând. 
De-ți umpli casa cu jad și cu aur, 
nu te vei mai simţi în siguranță induntru. 
Dacă te vei polei cu onoruri şi slavă deșartă, 
nimeni nu te va mai putea salva de la cădere. 


Retrage-te când ai terminat un lucru; 
aceasta este calea spre cer. 


Cum să trăiești cu modestie 


De vreme ce veșnicul Tao este într-o continuă stare de 
creaţie, el ştie precis când ar trebui să spunem „destul“. În adân- 
cul sufletului nostru, simţim că acest principiu organizatoric, 
care oferă necondiţionat, știe când să se oprească, aşa încât nu e 
nevoie să punem sub semnul întrebării cât de mult ne oferă Tao 
din tot ce este de oferit. Sursa creatoare este într-un echilibru 
sublim în acest principiu al modestiei, clarificat în acest verset 
din Tao Te King. 

Tao are capacitatea să genereze orice în cantități ce ar uimi 
pe oricine ia aminte, şi totuşi el pare să ştie, în blânda lui 
modestie, când sunt destui copaci sau destule flori, când 
există îndeajuns de mulţi hipopotami sau îndeajuns de multe 
albine, când există deci suficient de multe ființe de orice tip. 
Excesul este evitat de Tao. El nu are nevoie să facă paradă 
inutilă de capacitatea sa creatoare nelimitată — ştie exact 
când să se oprească. Acest verset ne invită să fim într-un 
raport spiritual cu această caracteristică Tao. 

Dacă îți sufoci viața cu prea multe bunuri, plăceri, onoruri 
şi activităţi, când ai ajuns în mod clar la un punct în care mai 
mult este de fapt mai puţin, aceasta arată că eşti în armonie cu 
ego-ul tău, nu cu Tao. Când trăieşti cu modestie, ştii exact 
când să te opreşti, să renunți să-ți continui truda şi să te bucuri 
de roadele muncii tale. Acest verset ne arată limpede că încer- 
carea continuă de a atinge un statut social şi mai înalt, de a 
obține şi mai mulți bani, şi mai multă putere, mai multă con- 
firmare din partea celorlalți, mai mult din tot este un gest 
neînţelept, la fel cum ai încerca să ascuți şi mai mult un cuţit 

al cărui tăiş este deja ascuțit la maxim. Desigur, a continua cu 
această operaţie nu ar face decât să teşească lama cuţitului şi 
este clar că tăișul fin de acum al lamei reprezintă perfecțiunea. 

Lao zi ne sfătuieşte să avem grijă în legătură cu tendința 
noastră de a aduna averi mari şi a le depozita. Această prac- 
lică ne face să ne petrecem toată viaţa îngrijindu-ne ca averi- 
le noastre să fie în siguranță, asigurate contra tuturor riscu- 
rilor, în timp ce resimţim mereu nevoia de a strânge şi mai 
mult. El ne îndeamnă să fim mulţumiţi cu ce avem, la un 
nivel la care putem învăţa cum să trăim cu modestie. Dacă 
dorim bogății şi faimă cu tot dinadinsul, trebuie să ştim când 
să ne retragem din truda noastră zilnică şi să începem să fim 
precum Tao. Aceasta este calea către cer, diferită de calea 
lumii în care trăim şi care este dependentă de mai mult. 

Putem să aprofundăm această analiză şi să constatăm că 
publicitatea este menită în primul rând să crească vânzarea de 
produse şi de servicii, convingându-ne că avem nevoie de un 
anumit lucru pentru a fi fericiţi. Analiştii ne-ar putea spune 
că, dacă economia nu crește în continuu, atunci cu siguranță 
că este în plin declin, dar putem să ne dăm şi noi singuri 
seama că orice creştere în exces, la fel ca în cazul cancerului, 
se va autodistruge în cele din urmă. Este de ajuns să vedem 
blocajele de pe majoritatea autostrăzilor, ca să ne dăm seama 
de rezultatele supraproducției. Acum ne ia mai mult timp să 
traversăm Londra de la un capăt la celălalt, decât dura înainte 
de invenţia automobilului! Vedem, de asemenea, că acest 
principiu funcţionează atunci când mergem la cumpărături. 
Eu numesc asta „o abundență împovărătoare de opţiuni“ — ai 
cumva nevoie de analgezice pentru dureri de spate, dureri ale 
articulaţiilor, crampe menstruale, dureri de cap, calmante de 
luat dimineața sau seara, sub formă de capsule, lichid sau 
praf? Şi această varietate excesivă o vedem pretutindeni, 
indiferent că vrem să cumpărăm hârtie igienică, suc de porto- 
cale sau orice altceva. 

Cred că Lao zi ne trimite următorul sfat pentru zilele noas- 
tre, din îndepărtatele lui vremuri: 


Înțelege și acţionează conform acestui principiu 
de neclintit: „Totul are o măsură!“ 


la-ţi acest angajament, chiar dacă trăieşti într-o lume 
dependentă de ideea că niciodată nu poţi obține suficient de 
mult, din orice, pe cât de mult ţi-ai dori. Că să-l parafrazez pe 
Lao zi, du-ţi la bun sfârşit toate treburile pe care le ai de făcut 
ȘI apoi retrage-te. Fii mai degrabă un adept al modestiei, 
decât al ostentaţiei şi al consumului necontrolat. Criza de 
obezitate din lumea occidentală şi în special din America este 
un rezultat direct al faptului că lumea nu înţelege (şi nu 
trăiește urmând) acest verset atât de simplu şi de profund din 
lao Te King. Mănâncă, dar opreşte-te când te-ai săturat — 
continuând să îndeşi mâncare într-un corp sătul demonstrezi 
că eşti prizonierul falsei impresii că mai mult din orice lucru 
îți asigură în mod cert fericirea. Şi acest lucru este valabil ori 
de câte ori te înconjori cu orice simbol artificial al succesului. 
Gândește-te mai bine la infinita înţelepciune din Tao care 
spune: „Decât să torni întruna, e mai bine să te opreşti.“ 
Măsura în toate nu este doar un principiu banal, este o alini- 
ere la perfecțiunea veşnicului Tao. 


Caută mai degrabă bucuria în activităţile tale 
decât să te concentrezi pe ce îţi dictează ego-ul. 


Ego-ul vrea să strângi cât mai multe recompense şi roade 
pentru acțiunile tale. Dacă însă eşti într-o stare de iubire 
recunoscătoare și de apreciere în fiecare moment al vieţii tale, 
vei renunţa la ideea aceasta absurdă, cum că te afli aici ca să 
acumulezi recompense şi medalii de merit pentru eforturile 
tale. Caută să-ți placă ceea ce faci, mai mult decât să te gân- 
deşti întruna ce beneficii ai putea avea de pe urma a ceea ce 

faci. Începe să ai încredere în infinita înţelepciune care ţi-a 
dat naştere în lumea aceasta materială. La urma urmei, 
intelepciunea Tao ştia exact momentul sosirii tale aici. Nu a 
spus în nicio clipă: „Dacă nouă luni sunt suficiente pentru a 
crea un copil atât de frumos, atunci am să extind perioada de 
gestație la cinci ani. Astfel vom avea o ființă cu adevărat per- 
lectă!“ Nu, Tao spune că nouă luni este intervalul optim — 
usta obţii şi nu ai nevoie de mai mult timp. 

Data viitoare când te laşi copleşit de dorința de a avea mai 
mult, opreşte-te şi gândeșşte-te la Tao. Acest principiu creator 
surprinde cel mai just ideea că, atunci când ţi-ai isprăvit lucrul, 
pentru numele lui Dumnezeu, este timpul să te oprești! După 
cum ne zice şi Lao zi, „Aceasta este calea care duce în cer.“ De 
ce să alegem în permanenţă să ne împotrivim acestui lucru? 


Practică Tao acum! 


Data viitoare când mănânci, încearcă să-ți impui un con- 
trol în legătură cu porția pe care i-o alegi. Întreabă-te, după 
câteva înghiţituri, dacă îţi mai este în continuare foame. 
Astfel, la această masă vei practica ultima propoziţie din ver- 
setul 9 din Tao Te King: „Retrage-te când ai terminat [de mân- 
cat]; aceasta este calea spre cer.” 


Versetul 10 


Porţi cu tine un suflet şi un trup; 
şi încerci să trăieşti în unitate, 
dar poți reuşi să nu faci distincţii şi separări? 


Poți face ca trupul tău să devină din nou 
la fel de fraged ca trupul unui nou-născut? 
Când se deschid și se închid porțile cerului, 
poți să mai păstrezi cu tine principiul feminin? 


Poţi să iubeşti pe cei de-aproape 
Și să ai grijă de colțişorul tău de lume 
fără să-ți dai prea multă importanță? 


Să dai naștere şi să hrâneșşti; 
Să ai și totuși să nu posezi; 
să lucrezi, dar să nu îți asumi meritul pentru ce faci; 
să conduci fără să controlezi sau să domini. 


Cel care a dobândit această putere 
aduce Tao pe pământ. 
Aceasta este virtutea de căpătăi. 


Cum să trăiești în unitate 


Acest verset din Tao Te King examinează natura parado- 
xală a vieţii pe pământ. Lao zi ne îndeamnă să ajungem la 
confort şi la bunăstare cu ajutorul trupului şi al sufletului, ce 
par să fie incompatibile, iar această opoziţie este la baza vieţii 
noastre de zi cu zi. Suntem conectaţi la puterea veșnicului 
Tao, în timp ce suntem într-un înveliş fizic pieritor. Pe măsură 
ce începem să înţelegem această situație aparent ambiguă, 
ajungem să vedem că lumea, de fapt, nu are cusur. Tot ce pare 
absolut şi imuabil ne oferă prilejul să recunoaştem natura 
paradoxală a realităţii. 

Aceste învățături se pot prezenta sub forma unei serii de 
întrebări: Poate trupul unui adult, cu toate condițiile inerente 
procesului de îmbătrânire — ştim că devine mai rigid, e 
cuprins de tot felul de dureri, e limitat în mişcări și reacții din 
cauza articulaţiilor care încep să doară —, să redevină la fel 
de zvelt ca trupul unui copil? Este posibil ca cineva, care 
trudeşte şi se luptă să-și câștige existența, să-și păstreze spi- 
ritul feminin, spiritul ce creează și dă naștere? Poate cineva, 
care reuşeşte în toate aceste direcţii şi în altele de aceeași 
natură, să stea deoparte de sentimentul mândriei și să nu-şi 
dea importanță? Este posibil ca cineva să rămână fidel prin- 
cipiilor Tao, fără să permită ego-ului să-l domine, şi totuși să 
activeze cu succes în această lume dominată de ego? 

Acest verset promovează un stil de viață care este marcat 
de puterea de a îmbrăţişa unitatea, tocmai atunci când iluzia 
dualității pare mult mai puternică. Citeşte această scriere a lui 
Hafez, pe aceeași temă, plăsmuită la mii de ani după ce s-a 
scris Tao Te King: 

Numai 


ace! iluminat 
acel unic iluminat 


Care mereu 
reușește prin puterea lui de seducţie 
să dea formă la tot ce e lipsit de formă 


Numai acela m-a fermecat 
și mi-a câștigat inima. 


Numai acel desăvârșit 


Care mereu 
râde de cuvântul 


doi 
Numai acela te poate învăța 
despre 


dragoste. 


Nu putem fi despărțiți de originea noastră, însă trăim într-o 
lume care pare, mult prea des, că respinge unitatea desăvârşită 
reprezentată de Tao. La nivel personal, putem trăi conform Tao, 
dacă renunțăm să mai credem în contrarii şi reactivăm conşti- 
entizarea unităţii pe care o aduce Tao — cu alte cuvinte, dacă 
ne anulăm ego-ul şi trăim în această lume, fără să facem efec- 
tiv parte din ea. 

Aceasta este interpretarea pe care o dau eu sfatului lui Lao 
zi, de la distanţa celor 2500 de ani care ne despart de el: 

Îmbrăţișează unitatea, recunoscându-te 
în fiece persoană pe care o întâlnești. 


Decât să-i judeci pe cei pe care îi vezi complet separați şi 
diferiţi de tine, mai bine i-ai vedea pe ceilalţi ca o prelungire 
a propriei tale persoane. Asta te va face să nu îţi mai dai aşa 
de multă importanţă şi te va uni cu ceea ce Lao zi numeşte 
„virtutea de căpătâi“. Dacă renunţi la gândurile dominate de 
epo-ul tău, asta îți va permite să simți unitatea, pe care o 
împărtăşeşti cu ceilalți; astfel, îţi vei acorda ocazia să te per- 
cepi ca o parte a lui Tao cel atotcuprinzător. 

Adânceşte-te în sinea ta, ori de câte ori eşti pe punctul de a 
critica o persoană sau un grup. Jurnalele de știri, menite să-ți 
încurajeze senzaţia de separație sau de superioritate în raport 
cu alții, pot fi un prilej excelent pentru a practica asta. 
Imaginează-ţi că eşti unul de-al lor. În situaţii în care lumea se 
aşteaptă de la tine să urăşti un presupus inamic, înfrânează-te 
de la aceste judecăţi şi pune-te în situaţia lui pentru o scurtă 
perioadă de timp. Exersează acest aspect cu toate formele de 
viață, chiar şi cu lumea plantelor. Recunoaşte-te în fiece om şi 
în fiece ființă vie, găsind pe Tao în această observaţie atât de 
simplă: Noi suntem lumea. 


Bucură-te de ceea ce posezi, fără să te atașezi 
de nimic. 


Încetează să te mai identifici cu lucrurile pe care le posezi 
sau cu realizările tale. Încearcă mai degrabă să găsești 
bucurie în ceea ce faci şi în tot ce curge în viaţa ta pentru sim- 
pla plăcere de a genera şi a observa acest flux. De fapt, nu 
stăpâneşti pe nimeni şi nimic: tot ce este compus se va 
descompune; tot ce este al tău va fi într-o bună zi al altcuiva. 
Aşa că, dă-te înapoi cu un pas şi ia postura unui observator al 
acestei lumi a formelor. Devenind un martor detaşat, vei 

atrage o stare de fericire sublimă în viaţa ta, în timp ce vei 
slăbi controlul asupra tuturor posesiunilor tale. Tocmai în 
acest proces de slăbire a controlului, îți vei dobândi libertatea 
de a trăi ceea ce Tao ne învață mereu prin exemplul său. 


Practică Tao acum! 


Astăzi exersează vizualizarea unităţii acolo unde înainte 
vedeai dualitate (separare). Simte energia invizibilă care îţi 
face inima să bată, și apoi vezi cum această energie se află în 
inima fiecărei fiinţe vii în acelaşi timp. Acum simte energia 
invizibilă, care îți permite să gândeşti şi vezi cum aceeaşi 
energie ajută fiecare ființă vie să gândească. 

Reflectează la aceste cuvinte din Evanghelia lui Toma: 
[Ucenicii săi l-au spus]: „Când va veni împărăţia Domnului?“ 
[Isus a spus]: „Ea nu va veni când o veţi căuta. Nu vi se va 
spune: «lată, este aici!» sau «lată, este acolo!» Mai degrabă 
însă, împărăția Tatălui este pe pământ, şi nimeni nu o vede.“ 
Astăzi, să fii convins că, dacă exersezi vizualizarea unităţii, 
aceasta te va ajuta să vezi împărăţia cerurilor. 


Versetul 11 


Treizeci de spiţe se înmănunchează în butucul roții; 
folosul carului stă 
tocmai în golul butucului. 


Dă formă lutului şi făurește un vas; 
în spațiul dinlăuntrul lui stă folosul vasului. 
Ciopleşte uși şi ferestre frumoase casei 
Dar în golul dinlăuntrul lor stă folosul casei. 


Folosul a ceea ce există 
depinde de ceea ce nu există. 


Cum să trăiești pe seama vidului 


În acest verset din Tao Te King, care te pune pe gânduri, 
Lao zi scoate în evidenţă valoarea vidului, valoare ce trece 
adesea neobservată. El explică ideea prin imaginea golului 
din mijlocul roții, prin spaţiul din interiorul unui vas de lut şi 
prin interiorul unei camere, după care conchide că „folosul a 
ceea ce există depinde de ceea ce nu există.“ Cu alte cuvinte, 
părțile componente, luate fiecare în parte, nu se dovedesc a fi 
la fel de folositoare ca centrul. Acest paragraf ne invită să 
trăim pe seama vidului invizibil, care este în miezul existenţei 
noastre; altfel spus, ne îndeamnă să ne schimbăm felul în care 
gândim despre el. 

Reflectează puţin la termenul paradoxal neființă, atunci 
când cugeţi la existența ta. Eşti alcătuit din oase, organe şi 
râuri de fluide, care sunt înfăşurate într-un înveliş întins de 
piele, menit să ţină toate acestea în bună rânduială. În mod 
clar, prin persoana ta și prin felul în care toate părţile corpu- 
lui tău sunt configurate, existenţa și-a pus o amprentă spe- 
cială și distinctă. Și totuşi, dacă ar fi posibil să fii „dezasam- 
blat“ şi dacă toate părţile corpului tău, încă vii şi în deplină 
funcţiune, ar fi depuse pe o pătură, tu, ca persoană, nu te-ai 
regăsi în această îngrămădire de membre şi organe. Chiar 
dacă toate părțile corpului ar fi prezente acolo, utilitatea lor 
depinde de non-existenţă, de ceva care nu se află acolo, sau, 
în cuvintele lui Lao zi, de „ceea ce nu există“. 

Închipuie-ţi că împodobeşti şi acoperi pereţii camerei în 
care te afli acum cu toate elementele decorative şi piesele de 

ea 


mobilier care se găsesc în camera ta. Dar fără spaţiul din cen- 
tru, nu mai este o cameră, chiar dacă, în rest, totul este la fel 
ca înainte. Un vas de lut nu este un vas fără spațiul cuprins 
între pereţii lui. O casă nu este o casă dacă nu există un spaţiu 
interior, care să fie delimitat de exterior. 

Un compozitor mi-a spus cândva că liniştea din care se 
înalță fiecare notă este mai importantă decât nota însăşi. El 
mi-a zis că tocmai spaţiul, golul dintre note îi permite efectiv 
muzicii să fie muzică — dacă nu există nicio tăcere, niciun gol, 
nu avem decât un sunet continuu. Poţi să aplici această con- 
cluzie subtilă la tot ce trăieşti în viaţa ta de zi cu zi. Întreabă-te 
ce anume face ca un copac să fie cu adevărat un copac. Scoarța 
lui? Ramurile? Rădăcinile? Frunzele? Toate aceste lucruri 
există, fără îndoială, dar ele nu alcătuiesc în întregime un 
copac. Ceea ce este necesar ca să avem un copac este ceea ce 
nu este — o forţă vitală, invizibilă, imperceptibilă, care nu 
poate fi percepută de cele cinci simţuri. Poţi să tai şi să scri- 
jeleşti copacul mult şi bine, căutând la nesfârșit prin celulele 
lui, dar nu vei reuşi să prinzi acea forţă. 

În prima parte a acestui verset, orificiul din centru, care 
este necesar pentru mişcarea roții, poate fi asemuit cu vidul, 
care este vital pentru ca tu să poţi să te mişti prin viaţă. Ai în 
miezul ființei tale o stare interioară de neființă, aşa că fii atent 
la ce este vizibil (corpul tău), dar şi la esenţa invizibilă pe 
care se sprijină existența ta ... partea Tao din tine. 

Ce urmează este exact ceea ce îl aud eu pe Lao zi spunân- 
du-ţi în legătură cu acest concept al existenţei în mijlocul 
vidului din lumea de astăzi: 


Centrul tău imperceptibil este esenţa ta vitală. 
Fă-ţi timp să analizezi cu atenţie așa-zisul vid care îţi alcă- 


tuieşte esenţa. Spre ce te trimite cu gândul acest vid? Spaţiul 
este generat de un punct invizibil, care este responsabil de 

toate procesele creatoare şi gândurile care prind viață în 
sinele tău interior; aceste gânduri sunt pure şi vibrează de 
dragoste şi blândețe. 

Neființa din interiorul tău nu este o parte separată de tine, 
așa că ai face bine să cauţi acest centru misterios și să-l 
explorezi. Poate ţi-ar fi mai uşor să te gândești la el ca la un 
spaţiu cuprins înlăuntrul corpului tău fizic, din care curg spre 
exterior toate gândurile și percepțiile tale. Decât să încerci să 
cultivi concepte teoretice legate de gândire pozitivă ȘI de 
dragoste, fii mai bine receptiv la esența existenţei tale. A fi, a 
trăi Tao înseamnă mai degrabă a permite decât a încerca. 
Așadar, permite acestui centru vital de dragoste pură să-ţi 
activeze unicitatea, care se va dovedi utilă şi ţie, și celorlalți, 
Permite gândurilor, care apar, să-ți străbată fiinţa fizică şi 
apoi să plece. Îngăduie să se apropie, să te străbată şi apoi să 
se îndepărteze, aidoma aerului pe care-l inspiri, pentru ca mai 
apoi să-l expiri. Și jură-ţi să petreci câtva timp cu tine însuţi 
în fiecare zi, timp în care să fii atent la puterea formidabilă a 
esenței tale vitale și imperceptibile. 


Practică puterea tăcerii în fiecare zi. 


Există multe modalităţi prin care poţi face asta. De exem- 
plu, meditaţia este un instrument minunat, care te va ajuta să 
simţi fericirea deplină, care însoţeşte legătura ta cu vidul tău 
interior, acel loc unde percepi felul de a fi Tao. Promite-ţi să 
fii mai conștient de „locul de negăsit“ din sinele tău, de unde 
curg spre exterior toate gândurile tale. Găseşte-ţi drumul, care 
să te ducă spre acel loc din interiorul tău, care este curat, pur 
şi în deplină armonie cu dragostea. 

Diferenţa dintre sfinţi şi restul lumii nu este faptul că ei au 
o credinţă pură şi iubitoare, iar noi nu, ci mai degrabă, faptul 
că ei funcționează axându-se exclusiv pe esența lor, unde 
viața în ritmul Tao curge invizibil prin ființa lor fizică. Acesta 


Cum să trăieşti pe seama vidului 75 


sute scopul principal pentru care trebuie să înveţi să meditezi, 
unu să te cufunzi în tăcere, îndemnându-ţi astfel esenţa să se 
reveleze şi permiţându-ţi să trăieşti pe seama vidului. 


Practică Tao acum! 


Petrece cel puţin 15 minute astăzi trăind în vidul care alcă- 
luieşte esența persoanei tale. Ignoră reacțiile corpului tău şi 
contextul din jur, abandonează identificările tale materiale, 
cum ar fi nume, vârstă, etnie, profesie şi aşa mai departe. 
Zăboveşte în spaţiul acela intermediar — acel vid care este 
absolut vital pentru însăşi existenţa ta. Priveşte la lumea ta de 
pe poziţia a „ceea ce nu există“ şi apreciază faptul că utili- 
tatea ta, ca ființă fizică şi socială, depinde în totalitate de 
acest vid. Lucrează astăzi ca să te împrieteneşti cu partea 
invizibilă din interiorul tău. 


Vensetul 12 


Cele cinci culori orbesc ochiul. 
Cele cinci tonuri asurzesc urechea. 
Cele cinci arome amorțesc gustul. 
Goana și căutarea febrilă smintesc sufletul și cugetul, 


Energia irosită pentru a obține obiecte preţioase 
nu este decât o piedică în calea dezvoltării noastre. 


Maestrul privește lumea, 
dar are încredere doar în viziunea lui interioară. 
El permite lucrurilor Să vină şi să treacă. 
El preferă ceea ce este înăuntru, iar nu lucrurile de afară. 


Cum să trăieşti însuflețit 
de o convingere interioară 


În acest fragment din Tao Te King, Lao zi ne aminteşte că 
acordăm mult prea multă atenţie plăcerilor şi experienţelor 
senzoriale, în detrimentul viziunii noastre intenoare. Dacă ne 
concentrăm exclusiv pe informaţii furnizate de simţuri, 
făurim o lume a aparenţelor, care nu sunt, în definitiv, decât 
iluzii. Cum totul vine şi trece, natura lumii materiale este în 
mod evident restricţionată la un statut tranzitoriu. Când ochii 
noştri disting doar culorile, mai mult ca sigur vor înceta să 
mai vadă şi ce există dincolo de lumea aparenţelor. Nu putem 
cunoaşte creatorul dacă ne concentrăm exclusiv pe creaţie. În 
acelaşi fel, ne pierdem creativitatea dacă nu suntem conştienţi 
de ceea ce se află în spatele tuturor actelor de creaţie. 

Văzul, auzul, mirosul, pipăitul și gustul sunt domeniul de 
manifestare al simţurilor. Dacă eşti blocat în convingerea că 
satisfacerea senzorială este obiectivul principal în viaţă, care 
trebuie căutat cu orice preţ, vei sfârşi prin a fi istovit de ceea 
ce Lao zi numeşte „goana şi căutarea febrilă“. Această stră- 
danie de a dobândi slava deşartă, banii și puterea reprezintă o 
adevărată pierdere de energie, pentru că niciodată nu vom 
crede că avem îndeajuns, aşa că ne vom lupta să obținem mai 
mult, şi asta ne va defini regimul nostru zilnic de viaţă. Nu 
poţi ajunge la pace şi împlinire interioară atunci când întrea- 
ga ta existență este motivată de ideea înnebunitoare că nu ai 
destul. De fapt, Lao zi afirmă că această cursă neîntreruptă 
este calea sigură spre sminteală. 

Cel care trăiește în conformitate cu Tao este numit înțelept 
sau maestru, o ființă luminată care observă lumea, dar nu se 
identifică exclusiv cu ceea ce este vizibil; el este în lume, deşi 
işi dă seama concomitent că nu aparţine acestei lumi. 
Maestrul se retrage în interior, unde convingerile lui intime 
înlocuiesc goana. În linişte, el se bucură de stabilitate dinco- 
lo de ceea ce-i dictează gusturile de moment. Dintr-o perspec- 
tivă interioară, nu mai are nevoie de nimic. Conștient de natu- 
ra lui infinită, înțeleptul îşi dă seama că trăieşte într-o lume de 
aparenţe senzoriale, aparenţe în care este inclus şi trupul în 
care a ajuns aici şi pe care îl va părăsi la un moment dat. 
Maestrul vede nebunia aparenţelor şi evită farmecul seducă- 
tor pe care îl exercită faima și posesiile. 

Cred că vechiul nostru prieten şi învăţător Lao zi a vrut să 
transmită aceste adevăruri simple atunci când a dictat acest 
verset din Tao Te King: 


Extinde-ţi perspectiva dincolo 
de nivelul senzorial. 


Convingerea ta interioară ştie că un trandafir este mai mult 
decât o floare, pentru că oferă un parfum plăcut şi petale ca- 
tifelate. Foloseşte această cunoaştere pentru a percepe forţa 
invizibilă, dar creatoare, care face ca trandafirul, un adevărat 
miracol complex, să apară de nicăieri şi să înflorească aici ȘI 
acum, în faţa ta. Vei simţi ceva din esenţa creatorului care a 
permis acestei capodopere a naturii să se ivească şi să înflo- 
rească dintr-o sămânță măruntă. Reţine, de asemenea, că 
sămânţa a apărut din ceea ce am putea numi o lume amorfă a 
spiritului. Observă cum spiritul însufleţeşte culorile, par- 
fumul şi fibrele florii; priveşte toate formele de viață dintr-o 
perspectivă transcendentală. Atunci vei fi mai puţin tentat să 
te alături goanei nebune şi mai dornic să trăieşti animat de 
convingerea lăuntrică cum că adevărata ta esenţă nu este din 
lumea asta. 

Încetează să mai faci presiuni asupra ta pentru 
a acumula în permanenţă mai mult. 


Lasă-i pe ceilalți să se consume cu goana lor nebună, dacă 
aşa vor, în timp ce tu înveţi să te relaxezi. Decât să te concen- 
trezi pe exterior, mai bine întoarce-te în sinea ta. Cultivă 
stările de fascinaţie şi de apreciere ca fundamente interne, iar 
nu hotărârea exterioară de a căuta mai multă faimă, adulare 
din partea celorlalți şi acumulări de orice tip. Când vezi o 
privelişte minunată, auzi un sunet încântător sau guşti dintr-o 
delicatesă, după care îţi lasă gura apă, oferă-ți răgazul să 
reflectezi la miracolul din aceste plăceri senzoriale. F11 pre- 
cum maestrul care „preferă ceea ce este înăuntru, iar nu 
lucrurile de afară“. Permite lucrurilor să vină şi să plece, fâră 
să le îmboldeşti şi fără să simţi nevoia de a te ataşa de această 
lume efemeră a lucrurilor în permanent tranzit. 


Practică Tao acum! 


Plantează o sămânță şi cultiv-o, fii atent la natura ei şi la 
felul cum evoluează în timp. Gândeşte-te la ce se găseşte în 
mugur şi priveşte cu fascinaţie felul cum acea sămânță 
măruntă va da naştere unei flori, într-o bună zi. Apoi extinde 
acea stare de fascinaţie, gândindu-te la propria ta persoană şi 
la felul cum ai evoluat din sămânța din care te-ai născut și tu. 
Foloseşte această imagine pentru a-ţi reaminti de sinele tău 
invizibil, care nu este altceva decât lucrarea lui Tao. 


Versetul 13 


Favorurile și dizgrația stârnesc neliniste. 
Un rang inalt te impovărează. 


Oare de ce favorurile şi dizgrația stârnesc neliniște? 
Căutarea favorurilor este degradantă: 
căci stârnesc neliniște când sunt obținute, 
dar stârnesc neliniște și când sunt pierdute. 


De ce te impovărează un rang înalt? 
Motivul pentru care avem atât de multe necazuri 
este că avem sine. 

Dacă nu am avea sine, 

Ce necazuri am mai putea avea? 


Adevăratul sine al omului este veşnic, 


și totuşi omul se gândește, eu sunt acest trup si voi muri 
curând... 
Dacă nu am avea trup, ce primejdii ne-ar mai putea 
amenința? 


Cel care se vede în toate 
este demn să poarte de grijă lumii întregi. 
Cel care se iubește pe sine cum îi iubeşte pe toți oamenii 
e demn să fie învățătorul tuturor 


Cum să trăieşti cârmuit de 
o minte liberă și independentă 


Mesajul esenţial al acestui verset din Tao Te King pare să 
se refere la faptul că este vital să rămâi independent atât de 
părerile pozitive, cât şi de părerile negative ale celorlalți. 
Indiferent dacă oamenii ne iubesc sau ne urăsc, dacă permitem 
ca evaluările lor să fie mai importante în sinea noastră decât 
propriile noastre evaluări, nu vom avea decât de suferit. 

Căutarea favorurilor şi a confirmării celorlalți nu este în 
armonie cu Tao. Căutarea statutului social cu orice preţ opreşte 
fluxul natural de energie divină, care se îndreaptă permanent 
spre mintea ta liberă. Ai o fiinţă lăuntrică vitală, care este a ta și 
numai a ta — învaţă să ai încredere în acea ființă Tao a ta şi 
eliberează-te de părerile altora. Îngăduie-ţi să fii condus de ființa 
ta lăuntrică şi firească, ce îţi hrăneşte mintea independentă. În 
schimb, goana după un statut social râvnit sau titluri pompoase, 
care să demonstreze cât eşti de important, exemplifică ce 
înseamnă să trăieşti condus de o minte care preferă să fie atentă 
la semnale exteme, în loc să-şi asculte vocea interioară firească. 

Tao nu forţează şi nu se amestecă în evoluţia lucrurilor; le 
lasă să se dezvolte în felul lor, pentru a da roade în mod natural. 
Orice fel de aprobare care va apărea pe parcurs se încadrează 
perfect în evoluţia lucrurilor. Orice dezaprobare care se iveşte 
între timp este, de asemenea, o componentă a acestei alinieri 
perfecte cu Tao. Lao zi se încrâncenează să sublinieze că goana 
după favoruri şi după confirmare este îngrijorătoare, oricare ar 
fi rezultatul ei. Dacă obţii aprobare, vei deveni sclavul laudelor 


venite din exterior. Cu alte cuvinte, părerea altcuiva îți va îndru- 
ma viața. Dacă ai parte de dezaprobare, te vei strădui ŞI mai 
mult să schimbi părerea celorlalţi în legătură cu tine ȘI în con- 
tinuare vei fi direcționat de forțe din afara sinelui tău. Ambele 
alternative vor avea ca rezultat dominaţia vizibilă a unei minţi 
dependente, opusă principiilor Tao, care îndeamnă la păstrarea 
unei gândiri independente, care să curgă liber. 

Acest verset evidenţiază faptul că ego-ul şi nevoia oame- 
nilor de a se simţi importanţi aduc numai probleme, care sunt 
intensificate şi alimentate de sinele lor social. Tao te îndeam- 
nă să fii conştient de natura ta veşnică şi să faci un pas afară 
din sinele tău social şi din trupul tău. Lipsa ego-ului înseam- 
nă absenţa problemelor; un ego hipertrofiat înseamnă pro- 
bleme serioase. Tao Te King întreabă retoric: „Dacă nu am 
avea trup, ce primejdii ne-ar mai putea amenința?“ Dacă îţi 
pui ție însuți această întrebare, vei descoperi în tine un spirit 
invizibil, de natură divină, independent de părerile celorlalți 
conformiști chinuiți care populează pământul. În spiritul 
învățăturilor Tao, adevărata ta natură va înlocui goana după 
confirmare externă cu convingerea că, de fapt, nu te priveşte 
ce cred ceilalți despre tine! 

Practică următoarele reguli care se regăsesc în mesajul lui 
Lao zi şi câştigă o nepreţuită pace interioară. Vei fi în echili- 
bru cu legea firească a universului, trăind cârmuit de o minte 

liberă în plin spirit Tao: 
Practică încrederea în natura ta interioară. 


Orice gând entuziast, pe care îl nutreşti în legătură cu felul în 
care vrei să-ţi duci viaţa, este o dovadă că eşti în deplină armonie 
cu natura ta lăuntrică — de fapt, nu ai nevoie decât de această 
convingere fierbinte. Dacă eşti tentat să te simți nesigur pentru 
că alții nu sunt de acord cu tine şi te dezaprobă — aminteşte-ți 
că Lao zi ne-a sfătuit că este degradant să cauţi confirmare şi 
favoruri şi că acest lucru te va despărți de sinele tău adevărat. 

Amintește-ţi că eşti mai mult decât trupul tău şi că părerile 
celorlalți, în legătură cu ce ar trebui sau nu ar trebui să faci, 
nu ţin cont, foarte probabil, de fiinţa ta veşnică şi adevărată. 
Şi ceilalți oameni sunt mai mult decât trupurile lor, aşa că, 
dacă râvneşti după aprobarea lor, nu faci decât să amplifici 
iluzia că nivelul fizic este totul. 

Sinele tău lumesc nu reprezintă adevărata ta identitate, aşa 
că ai încredere în fiinţa ta veşnică şi comunică cu ea. Tu comu- 
nici cu sinele tău autentic prin natura ta interioară şi îl onorezi 
dacă îți păstrezi o gândire liberă. Respectă-ţi vizi-unea și ai 
încredere în gândurile tale fireşti şi entuziaste, aliniate la esenţa 
iubitoare a lui Tao. 


Practică felul de a fi Tao, așa cum este zugrăvit 
în acest verset. 


Repetă-ți următoarele cuvinte: Sunt demn să am grijă de 
lumea întreagă şi Sunt demn să fiu învățătorul tuturor. De ce? 
Pentru că recunoşti legătura ta cu toţi şi cu toate printr-o 
gândire liberă, a cărei sursă este iubirea. Dacă permiţi sinelui 
tău veşnic să se manifeste, vei deveni un învățător și un 
apărător mistic al tuturor. Aprobarea, pe care sinele tău 
lumesc o căuta până acum, o vei simți exact aşa cum este de 
fapt — o luptă a unei minţi subjugate de a trăi de parcă viața 
ar depinde de vreo aprobare externă. 


Practică Tao acum! 


Întreabă-te acum: Care este natura mea adevărată, dacă 
ignor forțele externe care îmi spun cine sau ce ar trebui să 
fac? Apoi încearcă să trăieşti o zi în deplină armonie cu natu- 
ra ta proprie, ignorând presiunile de a fi altcumva. Dacă în 
fiinţa ta lăuntrică domnesc pacea, dragostea și armonia, ca 
într-o simfonie, de pildă, atunci comportă-te ca atare astăzi. 


Versetul 14 


Ceea ce nu poate fi văzut se numește invizibil. 
Ceea ce nu poate fi auzit se numește imperceptibil. 
Ceea ce nu poate fi atins se numeşte impalpabil. 
Acestea trei nu pot fi definite; 
de aceea se contopesc, alcătuind un tot. 


Aceste trei însuşiri sunt prea subtile pentru a fi descifrate. 
Prin intuiție poți să vezi invizibilul, 
poți să auzi imperceptibilul, 
poți să simţi impalpabilul. 
Atunci nevăzutul, 
nedesluşitul 
și intangibilul 
alcătuiesc un tot. 


Când se înalță nu face lumină, 
când apune nu aduce întuneric. 
Dăinuie veșnic, fără să poată fi numit, 
întorcându-se mereu la starea de neființă. 


Dacă te apropii nu-i afli începutul, 
dacă-l urmezi nu-i afli sfârşitul. 
Nu-l poți cunoaște, dar poţi fi aidoma lui, 
găsind linişte în viața ta. 


Descoperind cum au fost lucrurile dintotdeauna, 
vei regăsi armonia cu eternul Tao. 


Cum să trăieşti dincolo de formă 


Încearcă să-ţi imaginezi noţiunea de veșnicie: ceea ce nu se 
schimbă, nu are nici început, nici sfârşit. Nu poate fi văzut, 
auzit sau atins... dar ştii că este acolo şi a fost dintotdeauna. 
Reflectează la înțelegerea care este întipărită în tine, o 
înţelegere la care ai acces chiar acum, în timp ce citeşti aceste 
cuvinte — acea înţelegere este o esenţă, care îţi străbate fiinţa 
și orice altceva, dar care permanent scapă unei analize con- 
crete. 

Acest principiu primordial a guvernat — şi încă 
guvernează — toate fiinţele; tot ceea ce există şi a existat vreo- 
dată nu este decât un rezultat al acţiunii acestui principiu. Lao 
zi insistă ca tu să devi: conştient de acest precept amorf, 
refuzând să te sprijini exclusiv pe simţurile tale pentru a per- 
cepe această unitate. La începutul versetului ești îndemnat să 
vezi fără ajutorul ochilor, să auzi fără ajutorul urechilor şi să 
mânuieşti fără-să atingi; aceste tre: metode de existenţă din- 
colo de formă trebuie să devină o parte a spiritului tău de per- 
cepţie. Aceste tărâmuri dincolo de formă se contopesc într-o 
singură lume a spiritului (lumea Tao), cea care generează şi 
guvernează toate formele de viaţă. Eşti încurajat să trăiești 
fiind pe deplin conştient de acest principiu atotcuprinzător. 

Unii specialişti susțin că versetul de faţă din Tao Te King 
ar fi cel mai important din toate cele 81, tocmai pentru că evi- 
dențiază cât de vital este acest principiu unic ce funda- 
mentează orice formă de existenţă. Dacă te racordezi la forţa 
invizibilă, intangibilă şi infinită, acest lucru îţi va permite să 
atingi o stare de armonie, stare ce vine de îndată ce te conectezi 

la principiul de unitate. În plus, armonia este obiectivul tău 
principal dacă te-ai hotărât să duci o viață în spiritul Tao. 
Trebuie să înveți să-ţi abandonezi ego-ul — care se identifică 
cu lumea lucrurilor, a posesiilor şi a realizărilor — şi să te 
întorci în locul neştiut de unde provii tu, precum şi toţi ceilaţi. 
Făcând astfel, redobândeşti puterile mistice, aproape magice, 
ale sursei tale veşnice, sursa întregii existențe. Aici trăieşti 
dincolo de lumea formei. 

Când trăieşti exclusiv în lumea formei, „în formă“, am 
putea spune, te concentrezi pe acumularea de „in-forma-ţie“. 
Acest verset din Tao ne solicită să ne cufundăm mai degrabă 
în inspiraţie decât în informaţie, pentru a deveni una cu prin- 
cipiul veşnic Tao. Şi, după cum conchide atât de profund 
acest verset din Tao: “Descoperind cum au fost lucrurile din- 
totdeauna vei regăsi armonia cu eternul Tao.” 

Calea nu întreţine niciun conflict. Cum ar putea? Calea 
presupune numai unitate, care este o contopire a lucrurilor 
invizibile, tăcute şi intangibile. Închipuie-ţi o lume unde con- 
flictul este imposibil să se producă, unde, după cum spune Lao 
ZI, nu există nici lumină, nici întuneric. Sursa fără nume, care 
există dintotdeauna, oferă numai pacea şi armonia dorite, aşa 
că recunoaşte această unitate infinită şi păstrează vie prezenţa 
ei în sufletul tău. Vei şti că aceasta este pur şi simplu Calea, 
atunci când vei înceta să te întrebi de ce lucrurile s-au întâm- 
plat aşa cum s-au întâmplat! Eliberat de temerile care însoțesc 
identificarea exclusivă cu această lume a formei, vei putea 
îmbrățișa natura ta infinită. Cu alte cuvinte, vei putea iubi 
veşnicia din tine, în loc să te temi că viaţa se termină cu 
moartea trupului tău. Tu, corpul tău şi toate formele de viață 
sunteți rezultatul prezenţei acestui principiu etern. 

lată ce ne transmite Lao zi în acest verset din Tao Te King 
din perspectiva celor 2500 de ani: 

Folosește tehnica meditației pentru 
a dobândi cunoașterea absolutului. 


Rămâi într-o stare continuă de conştientizare a principiu- 
lui etern, care însuflețeşte toate formele de viaţă. Observând 
intervenţia divină în tot ce întâlneşti pe cale — inclusiv în 
momentele tale de identificare cu lumea ta animată de ego-ul 
personal — vei ajunge să te asemeni Lui şi treptat te vei dis- 
tanța de toate lucrurile care au deteriorat relaţia ta cu Dumnezeu. 
Aceasta este alinierea care îţi va readuce echilibrul în viaţă și 
care va restabili armonia din firea ta naturală divorțată de ego. 


Îmbunătățește-ți viziunea privind lucrurile 
care se găsesc dincolo de ce pot vedea ochii tăi. 


Orice ai privi, întreabă-te: Care este adevărata esență a 
lucrului/ ființei pe care o văd în fața ochilor? Cugetă la acel 
ceva inefabil şi magic ce readuce un copac la viaţă odată cu 
venirea primăverii şi care face să se ivească muguri pe crengile 
care erau complet înghețate acum câteva săptămâni. Întreabă-te: 
Care este energia ce stă la baza creării unui țânțar — sau care 
stă la baza fiecărui gând al meu, de pildă? Fă astfel şi cu tot ce 
auzi. Acele sunete se ivesc dintr-o lume a tăcerii şi se-ntorc 
acolo — ascute-ţi auzul ascultând „sunetele tăcute“. 

Fascinaţia şi recunoştinţa te vor însoți când vei îmbrăţişa 
definitiv acest principiu. Dar, şi mai mult de atât, vei deveni 
conştient de noi posibilităţi, care includ perceperea măreției 
tale divine. Mintea ta se va elibera de falsa identificare cu 
lumea trecătoare şi vei vedea veșnicia în toate lucrurile. 
Exact, Lao zi îți spune că îţi vei transforma viaţa trăind în 
spirit. Ajuns în acest punct, vei recunoaşte ceea ce Rumi a 
zugrăvit poetic la aproape 1500 de ani după cuvintele puter- 
nice ale lui Lao zi: 

Fiece copac și plantă de pe pajiște părea să danseze, 
tocmai plantele și copacii pe care ochiul profan 
i-ar vedea nemișcaţi și ințepeniți 


Te îndemn să vezi acum, în prezent, dansul lucrurilor care 
dăinuie dintotdeauna pe tărâmul celor nevăzute, neauzite ŞI 
neatinse. 


Practică Tao acum! 


Fii atent, pe cât poți, la partea nevăzută, atunci când con- 
templi un copac, o stea îndepărtată, un munte, un nor sau altce- 
va din lumea naturală. Îmbrăţişează principiul care-i permite 
fiecărui lucru să existe şi apoi întoarce-ți privirea în interiorul 
tău și fă întocmai cu existența ta fizică. Este chiar principiul 
care face plămânii tăi să respire, inima să-ți bată şi unghiile să 
crească — trăiește conștient în acest principiu preţ de zece 
minute astăzi și fii atent la cum te conectezi la sursa vieţii. 


Teuelul 15 


Învăţătorii din vechime erau profunzi şi subtili. 
Înţelepciunea lor era de nepătruns. 
Nu e chip s-o poți descrie. 
Necunoscuţi fiind, cu greu le putem zugrăvi fie şi chipul. 


Prudenţi, aidoma celor care traversează un pârâu pe timp 
de iarnă. 
Prevăzători, aidoma celor conștienți de prezența pericolu- 
lui. 
Simpli, aidoma lemnului încă necioplit. 
Gata să cedeze, aidoma gheții, ce urmează să se topească, 
Fără formă, aidoma nămolului din apă. 


Dar până și apa cea mai înnămolită se limpezește 
pe măsură ce se oprește din curs. 
Și din acea apă liniştită 
se ivește viața. 


Cel în care sălăsluiește Tao nu vrea să fie plin. 
Și tocmai pentru că nu este niciodată plin, 
poate să rămână tânăr, precum un mugur ascuns 
care nu se grăbeşte să se coacă înainte de vreme. 


Cum să trăiești fără grabă 


Acest verset ne vorbeşte despre maeştrii din vechime, care 
se bucurau de un nivel de cooperare extrem de profund cu 
lumea lor. Lao zi foloseşte comparații, pentru a reda mai plas- 
tic viaţa paşnică și flexibilă a acestor înţelepţi: închipuie-ţi 
cum ar fi să traversezi un pârâu îngheţat pe timpul iernii, deşi 
stratul de gheaţă ar putea crăpa în orice moment, să rămâi 
precaut și atent, veghind în același timp la orice pericol imi- 
nent. Această comparație îi zugrăvește pe cei care trăiesc fără 
grabă, dar sunt simultan într-o stare de adâncă veghe. 

Analizează cele două moduri în care lucrurile sunt prezen- 
tate în acest verset din Tao Te King: mai întâi, să te contopeşti 
ȘI să devii una cu mediul din jurul tău, dar, concomitent, să 
rămâi atât de relaxat, încât liniștea ta să permită tuturor 
lucrurilor din jur să se așeze pe făgașul lor, totul căpătând o 
claritate adâncă. Stai de veghe şi pe deplin conştient de orice, 
dar, în acelaşi timp, rămâi liniștit înăuntrul tău — fără să te 
grăbeșşti, fără să revendici, dar complet responsabil de lumea 
ta interioară. Acest pasaj din Tao îmi amintește de acele 
cuvinte din Biblie: „Liniştiţi-vă şi cunoaşteţi că Eu sunt 
Domnul“ (Ps. 46:10). 

Locul de unde provii este un loc al liniştii, de unde 
izvorăşte toată creaţia. Rămâi într-o stare simplă şi creatoare, 
pe care Lao zi o asemuie cu „lemnul care nu a fost cioplit“, 
simbolizând mintea copilului şi potenţialul nelimitat. Caută 
ca mintea ta să vrea să curgă împreună cu viaţa şi să fie şle- 
fuită de forțele eterne ale Tao. Imaginează-ți că eşti toate 
aceste lucruri menționate în versetul 15 din Tao: prudent, dar 

relaxat şi liniştit; prevăzător, dar încrezător; gata să cedezi, 
dar alegând să-ţi păstrezi pacea interioară şi să aştepţi ca 
apele să se liniştească. 

Acest verset îți aminteşte că în natură totul se limpezeşte în 
cele din urmă. Scopul tău este să rămâi în armonie cu natura, 
precum mugurele ascuns sub pământ, așteptând fără grabă să 
răsară la suprafaţă şi să-și împlinească menirea. Nu poate fi 
grăbit, ca nimic altceva din natură. Creaţia are propriul ei ritm 
de evoluţie şi timpii ei. Metafora de aici este evidentă și se 
aplică şi în cazul tău: tu te dezvolţi în plină ordine divină. Tot 
ce ceri îţi va fi oferit într-un ritm așezat, fără grabă. Renunţă 
la revendicări şi ai încredere în evoluţia perfectă a legii Tao. 
Rămâi de veghe, recunoscător şi racordează-te la Cale. 

După ce am încercat să ajung la spiritul şi la intenţiile lui 
Lao zi prin meditaţie şi cercetarea principiilor din Tao Te 
King, iată ce cred că ar vrea să ne spună astăzi: 


Încetează să mai alergi după visurile tale. 


Permite-le să vină la tine în ordinea lor perfectă, într-un 
ritm necondiţionat. Încetineşte-ţi tempoul frenetic şi încearcă 
să fii gol pe dinăuntru, precum o peşteră, și deschis către toate 
posibilitățile, precum lemnul nesculptat. Liniştirea sinelui tău 
să devină o activitate obişnuită a vieţii tale de zi cu zi. Ima- 
pinează-ţi tot ce ai vrea să trăieşti în viaţă, apoi lasă visul 
acesta şi mergi mai departe. Ai încredere că Tao lucrează cu 
o perfecțiune divină, aşa cum o face cu toate lucrurile de pe 
planetă. Chiar nu trebuie să grăbeşti sau să forţezi ceva, Mai 
bine observă şi primeşte, decât să fii regizorul insistent al 
vieţii. Prin această evoluţie fără grabă devii stăpân al propriei 
vieţi, conform legii Tao. 

Aruncă-te în curgerea vieții 
și lasă-te purtat blând de pârâul ei. 


Renunţă la luptă şi începe să te încrezi în înțelepciunea 
Tao. Ceea ce este al tău va veni la tine, atunci când nu în- 
cerci să forţezi curgerea lucrurilor. Probabil ai fost încurajat 
să fii activ, să controlezi totul şi să-ţi urmărești împlinirea do- 
rințelor toată viața... acum este timpul să ai încredere în 
înțelepciunea veşnică ce curge prin tine. 

The Way of Life According to Lao Tzu, Carte tradusă de 
Witter Bynner în 1944, rezumă foarte poetic acest verset din 
Tao astfel: 


Cum ar putea viața unui om să-şi mențină cursul şi ritmul, 
dacă el nu o lasă să curgă? 
Cei care curg precum curge viața ştiu 
că nu au nevoie de nicio altă forță: 
Nu Simt nicio oboseală, nicio uzură, 
nu au nevoie de niciun remediu și de nicio reparaţie. 


Un sfat extraordinar despre cum să trăieşti viaţa fără grabă. 
Practică Tao acum! 


Lasă cartea deoparte chiar acum. Acordă-ţi zece minute ca 
să te linișteşti, în timp ce contempli tot ce ai și tot ce curge în 
viața ta într-un ritm orchestrat divin. Rămâi în pace şi 
mulţumeşte pentru tot ce se desfăşoară în viaţa ta într-un mod 
atât de desăvârşit. Lasă în urmă orice alte gânduri, care te 
îndeamnă la grabă. 


Versetul 16 


Încearcă să atingi vidul suprem, 
Și liniştea desăvârşită. 
Prin goana lumii acesteia şi printre toate lucrurile care vin 
și pleacă, 
ia aminte cum orice sfărșit poate deveni început. 


Lucrurile înfloresc, fiecare la timpul său, 
ca mai apoi să se întoarcă la Sursă... 
la ce este și la ce este menit să fie. 


A te întoarce la obârşie înseamnă a găsi pacea. 
A găsi pacea înseamnă a-ți împlini destinul. 
A-ți împlini destinul înseamnă a fi constant. 

A şti cum să rămâi constant 
este un semn de adâncă înțelepciune. 
A nu cunoaşte acest ciclu 
duce la veşnica pieire. 


A şti cum să rămâi constant îți dă o nouă perspectivă. 
Această perspectivă este imparțială. 
Imparţialitatea este un semn de mare noblețe; 
noblețea este de natură divină. 


Racordându-te la această natură divină, vei fi una cu Tao. 
Când eşti una cu Tao, dobândești veşnicia. 
Această cale este eternă, 
ea nu este primejduită de moartea fizică. 


Cum să trăieşti constant 


Acest verset din Tao Te King reliefează cât de valoroasă 
este starea de supremă conştientizare a ciclului constant al 
tuturor lucrurilor. În loc să vezi schimbarea ca pe o întâm- 
plare nedorită şi dăunătoare, poţi alege să consideri variațiile 
din viaţa ta ca pe niște influenţe valoroase din ciclul unei 
existențe centrate pe învățăturile Tao. 

Când ajungi să vezi schimbarea ca pe singura constantă 
care există cu adevărat, începi să recunoşti că ea este, de fapt, 
o expresie a vieţii în plină desfăşurare, o expresie ce devine, 
în acelaşi timp, o dovadă binevenită a scopului şi a sensului 
tău în viaţă. Astfel, te întorci la experiența primordială a 
Sursei de unde provii şi dobândeşti și pacea unei perspective 
imparțiale. Începe acest proces schimbându-ţi gândurile fun- 
damentate pe ego-ul tău şi lăsându-te cuprins de fericirea de 
a fi una cu Tao. Apoi transformă-te într-un observator fin al 
felului în care lumea ta funcționează cu adevărat ŞI fii deschis 
la starea de armonie în care este bine să te afli cu natura 
ciclică a tuturor ființelor vii. 

Există un ciclu imuabil, „neființă, ființă, neființă“ din care 
toți facem parte. Toate lucrurile vin şi apoi pleacă. Viaţa se 
materializează într-o varietate de forme — este aici şi apoi, la 
un moment dat, se termină prin ceea ce noi numim moarte. 
Această venire şi plecare ar putea părea o condiţie tem porară, 
dar este, în definitiv, suprema constantă, pentru că nu 
încetează nicicând. Îmbrăţişează această natură a schimbării 
ciclice şi vei avea numai de câştigat. 

n 


Sfârşitul poate părea un motiv întemeiat pentru a jeli şi a 
fi abătut, fie că este vorba de încheierea unei etape din viața 
ta, de terminarea unui proiect, de sfârşitul unei relații sau de 
moarte însăşi. Dar Lao zi te invită să-ţi dai seama că, după ce 
lucrurile înfloresc, „se întorc la Sursă... la ce este şi la ce este 
menit să fie.“ Constanţa ciclurilor vieţii este un prilej să revii 
la rădăcini, unde se află tot ce este şi tot ceea ce este menit să 
fie. Locul efectiv unde găsim pacea şi iluminarea este situat 
în această întoarcere continuă spre tărâmul neștiut şi nenumit 
al originii tale. 

Lao zi îţi spune că pacea interioară se pogoară în sufletul 
tău odată cu revenirea la Sursă, unde toate ciclurile încep și 
se termină. Aceasta reprezintă împlinirea destinului tău per- 
sonal; cu alte cuvinte, eşti aici ca să cunoşti şi să devii Tao, 
constanta dincolo de toate lucrurile care vin şi pleacă în 
această viaţă. Ai fost deja în mai multe trupuri și ești într-un 
nou trup în fiecare zi. Ai venit și ai plecat din multe relaţii, 
dar veşnicia din tine supravieţuieşte în ciuda permanentei 
tranziţii de la un nou început către un nou sfârşit. Acum eşti 
îndemnat să te cunoşti în calitatea ta dublă de creaţie fizică, 
dar şi de parte din veşnicul Tao. 

Tao, care însufleţeşte toate formele de existenţă, inclusiv 
existenţa ta, este pe de-a-ntregul imparţial. Nu are favoriţi: 
aduce iarna, indiferent că vrei sau nu. Îi trimite pe cei care îţi 
sunt ţie dragi spre întâlnirea cu alți oameni, şi apoi îi face să 
se întoarcă, indiferent dacă tu ai vrea ca lucrurile să stea alt- 
fel. Toate formele de viaţă trebuie să se întoarcă la Tao; nu 
există excepţii sau scuze. 

Când nu eşti conștient de această influenţă stabilizatoare, 
te ataşezi de un element dintr-un ciclu de viaţă, generând ast- 
fel ceea ce Lao zi numeşte „veşnica pieire“. Când o persoană 
te părăsește, resimţi asta ca pe sfârșitul pământului. Când un 
proiect de afaceri eşuează, când pici un examen la şcoală, 
când treci printr-o boală dureroasă sau ești rănit, fizic sau 

psihic, ești deprimat. Dacă vei cădea cumva în capcana aces- 
tor sfârşituri emoționale, tu, de fapt, nu le vei permite să de- 
vină o parte firească din viața ta, ceea ce duce la ruperea legă- 
turii dintre tine şi Sursă. Ajungi să fii blocat în „goana lumii 
acesteia, printre toate lucrurile ce vin și pleacă“, incapabil de 
a-ţi aminti constanţa cu care „orice sfârşit devine început“. 


Realitatea este că începuturile sunt adesea deghizate sub 
forma unor sfârşituri dureroase. Aşa încât, atunci când ştii că 
există o constantă dincolo de dezamăgirea din momentul! 
prezent, poţi să simți că şi „aceasta va trece" — aşa a fost din- 
totdeauna și aşa va rămâne. Când schimbi felul în care 
priveşti lucrurile, lucrurile pe care le priveşti se vor schimba! 

lată ce pare să îţi transmită Lao zi în acest verset din 
lao Te King: 


Oferă-ți răgazul de a fi un observator imparțial al 
vieții, în special atunci când un sfârşit de orice fel 
te aduce în pragul disperării. 


Aminteşte-ți că Sursa ta lucrează la acest eveniment, iar 
apoi ia hotărârea să te conectezi la acea Sursă prin gândurile 
tale. Toate sfârșiturile sunt o parte a procesului ciclic; nu faci 
decât să te întorci la o viață bazată pe constanţă, după cum ne 
invaţă Lao zi în acest pasaj. Nu trebuie să afli nimic nou, nu 
trebuie să-ți schimbi niciun comportament, nu e nevoie să 
adopţi vreo strategie nouă — gândeşte-te doar la cuvântul 
intoarcere şi găseşte-ţi alinarea în Tao cel veșnic constant, 
care aduce pace acolo unde înainte era disperare. Tao nu te 
părăsește și nu te dezamăgeşte niciodată și este mereu 
imparțial. Oriunde te-ai afla în acest ciclu emoțional, să nu 
crezi că eşti judecat. Mai degrabă înveţi cum este să treci prin 
toate etapele vieţii, eliberat de judecăţi şi trăind constant. 


Cum să trăieşti constant 97 


Scrie aceste cuvinte și pune-le într-un loc vizibil 
din mediul în care trăiești: și aceasta va trece. 


Fraza îţi va aminti că schimbarea este singura constantă 
din viaţă. Tot ce observi se află într-un ciclu de venire şi ple- 
care. Absolut totul! Nu există excepții aici. Învață aceasta şi 
lasă-ţi gândurile să curgă în constanța schimbării. Aceasta 
este rădăcina, Sursa a tot ceea ce se întâmplă în mod ciclic. 
Este ceva perfect. Este divin. Este ceva pe care poţi conta în 
totalitate. Este ceea ce aduce florile primăvara, procesul de 
îmbătrânire, procesul de renaştere, noi relații — este Tao şi 
este constant. Întoarce-te la el şi ia contact cu esenţa ta divină 
aici şi acum, în recipientul temporar pe care tu îl numeşti corp 
şi care îți provoacă atâtea drame. Și asta va trece... poţi să fii 
convins de acest lucru! 


Practică Tao acum! 


Acordă o zi încercării de a căuta în mod conştient situații 
prin care să practici imparţialitatea, în timp ce observi cum, de 
fapt, orice sfârşit este un nou început. Pentru a face experimen- 
tul acesta mai antrenant, propune-ţi să găseşti un anumit număr 
de astfel de situaţii până la amiază. Începe dimineaţa devenind 
conştient că sfârşitul somnului este începutul stării de veghe. 
Împarte-ţi timpul cât ești treaz în secţiuni, observând fără să 
judeci cum fiecare sfârşit face loc unui început. Începe să 
trăieşti constant în mod conştient, lăsându-ţi mintea să fie 
cuprinsă de faptul că schimbarea este singurul lucru cert. Nu 
uita să incluzi toate sentimentele tale în acest ciclu — dacă 
observi în mod imparțial că ești trist, de pildă, aceasta va 
permite sfârşitului natural al stării de tristeţe să se transforme 
într-un început. În acest moment practici Tao! 


Versetul 17 


Când oamenii îl au în frunte pe cel mai bun conducător. 
aceștia de-abia au habar de existența lui. 
Apoi vine unul pe care oamenii îl iubesc şi îl preamăresc. 
Acesta e urmat de unul ce le inspiră teamă tuturor 
Vine în continuare unul pe care îl disprețiuiesc şi îl sfidează. 


Când un conducător nu are încredere în nimeni, 
nimeni nu va avea încredere în el. 


Marii conducători vorbesc puţin. 
Îşi caută cu grijă cuvintele. 
Îşi săvârșeau lucrarea, fără să fie mânaţi 
de interese personale 
și ceea ce făceau era bine făcut.. 
Când totul e gata, oamenii vor zice: 
„Noi înşine am făcut toate astea. “ 


Cum să trăieşti 
ca un conducător luminat 


Pentru a reflecta cum se cuvine la acest verset din Tao Te 
King, trebuie să-ți schimbi modul în care înţelegi autoritatea 
— ceea ce înseamnă să consideri că marii conducători, cu 
adevărat luminaţi, sunt cei care, de fapt, nu conduc pe 
nimeni! Din perspectiva Tao, aceste persoane creează un 
mediu unde fiecare simte că are o anumită responsabilitate 
personală față de locul în care trăieşte şi că este o parte din el. 
Adoptând acest model al conducătorului luminat, e mai mult 
ca sigur că şi tu îți vei modifica felul de a vedea lucrurile, fap- 
tul că îi critici sau îi admiri pe liderii din diferite domenii, fie 
că e vorba de industrie, de guvernare sau religie, ba mai mult 
chiar, îți vei modifica felul în care tu însuți îi conduci pe 
ceilalți. 

Sfaturile din acest verset se adresează conducătorilor de 
orice tip; de fapt poţi să personalizezi versetul, înlocuind cu- 
vântul conducător cu cuvintele învățător sau părinte. 
Analizează felul în care te raportezi la tacticile de conducere, 
iar apoi fă toate schimbările necesare pentru a deveni cineva 
care aduce cu adevărat ceva nou, schimbând în bine viețile 
celorlalţi. Mai întâi, trebuie să stai puţin deoparte şi să 
observi cu atenţie tot ce se întâmplă; apoi întreabă-te, fără să 
intervii în vreun fel, cum poţi crea un mediu care să îi ajute 
pe toţi să acţioneze responsabil. 

Tao te sfătuieşte, dacă vrei cu adevărat să fii un lider efi- 
cient, să devii efectiv invizibil, cât mai mult cu putinţă. 

Astfel, probabil că cea mai bună strategie a ta ar fi să pleci din 
sală și să le permiţi tuturor celorlalţi să acţioneze fără să simtă 
nevoia de a te impresiona. Poate, din când în când, ar trebui 
să oferi o mică sugestie, după care să pleci imediat. Un zâm- 
bet avizat sau un gest care să sugereze grupului că ai 
încredere în capacitatea lor de a rezolva diferite lucruri ar 
putea fi cea mai bună soluție. Sau poate este nevoie doar să le 
povesteşti o scurtă întâmplare despre cum alţii au rezolvat 
chestiuni similare. Sau poate trebuie pur şi simplu să meditezi 
Și să trimiţi un flux de energie pozitivă către toți cei prezenţi, 
energie ce va rezolva eventualele conflicte. 

Oricare ar fi decizia ta, trebuie doar să fii foarte conştient 
de nevoia de a crea un mediu în care oricine să poată afirma: 
„Noi înşine am rezolvat totul, fără intervenţia nimănui — de 
fapt, nu avem nevoie de cineva care să ne dirijeze munca.“ 
Această abordare presupune, fireşte, să renunțţi la dorinţa de a 
fi considerat o figură puternică și autoritară. 

Conducătorii care-i inspiră cu adevărat pe ceilalţi obțin 
rezultate prin propriul lor exemplu: ei îi încurajează pe oameni 
să fie responsabili și să facă lucrurile care trebuie, dar fără să 
se laude în gura mare și fără să susţină sus şi tare cât de ire- 
proşabil conduc ei. Ei le creează celorlalți condiţiile necesare 
să fie inspirați și să obțină propriile lor succese. Când soseşte 
momentul să se primească laude sau premii, adevărații lideri 
se fac nevăzuțţi, dorind ca toţi ceilalţi să simtă că realizările lor 
s-au datorat propriilor lor calități de conducători. Supremul 
conducător de tip Tao îi lasă mereu pe oameni să își aleagă și 
să-şi urmeze propriul stil de viaţă şi propria concepţie despre 
bine. Părerea despre sine a unui conducător autoritar auto- 
proclamat nu are nimic de-a face cu părerea despre sine a con- 
ducătorului luminat. Ba chiar dimpotrivă, cei din prima cate- 
gorie mobilizează energiile mediului lor, astfel încât alimen- 
tează mai degrabă înclinații de joasă factură. 

În acest verset, Tao oferă alte trei metode prin care poți 
alege să fii un lider. O opțiune ar fi să schimbi ceva în viețile 
celorlalți, rezolvând conflictele prin dragoste. Fiind un instru- 
ment al iubirii şi făcând efortul de a-i lăuda pe ceilalți, acest 
tip de conducător rămâne în armonie cu Tao. Cei care sunt 
lăudaţi sunt înclinați să capete mai multă încredere în ei înşiși 
şi să acţioneze într-un stil mai degrabă cooperant decât com- 
petitiv. Dezavantajul în acest caz este că cel care are nevoie 
ca motivaţie de aprobarea şi afecțiunea unui conducător riscă 
să-i cedeze conducătorului controlul asupra vieţii sale. Dar, 
dacă eşti în situația de a avea de ales între dragoste şi teamă, 
Tao consideră întotdeauna că este de preferat dragostea. 

Ineficienţa inducerii fricii ca metodă de conducere este 
evidentă: dacă pot să te oblig să faci cum vreau eu utilizând 
arma fricii, atunci tu te vei comporta aşa cum vreau eu numai 
atâta vreme cât eu am puterea să te ameninţ. Când voi pleca, 
influența mea asupra ta se va sfârşi. S-au făcut studii, care au 
evaluat cât de eficienţi se dovedeau a fi profesorii care erau 
severi cu elevii şi puneau accentul pe disciplină. Elevii res- 
pectivi se comportau cum trebuie numai atunci când perso- 
najul temut era în sala de clasă, dar când profesorul sever 
pleca, întreaga clasă devenea un haos. 

În cazul profesorilor care considerau educaţia un prilej de 
a-i lăuda şi a-i încuraja pe elevi, se întâmpla exact ce se întâm- 
plă în cazul marilor conducători. Prezenţa sau absenţa lor din 
sala de clasă nu avea vreun impact vizibil. Acesta este un aspect 
esenţial de reținut, dacă eşti părinte. Cu alte cuvinte, ai vrea ca 
propriii tăi copii să fie cuminţi numai când eşti tu în preajmă sau 
ai vrea ca ei să posede acea disciplină personală, care să le per- 
mită să se comporte adecvat, indiferent dacă eşti tu lângă ei sau 
nu? Întotdeauna am fost de părere că rolul părinţilor nu este 
acela de a fi în preajmă când copiii vor să găsească un sprijin, 
ci că rolul lor este mai degrabă să-i înveţe cum să se descurce, 
astfel încât să nu mai aibă nevoie de vreun sprijin extenor. 

Cea mai ineficientă metodă de a-i conduce pe ceilalți este 
să utilizez: o tactică ce îi va încuraja să te disprețuiască, iar în 
momentul în care nu mai eşti prin preajmă să sfideze tot ce 
spui şi tot ce susții. Aproape întotdeauna dictatorii află acest 
lucru pe pielea lor și nu în cel mai plăcut mod cu putinţă, 
atunci când oamenii de care au abuzat se revoltă şi îi 
ameninţă că le vor aplica acelaşi tratament intolerabil, care 
le-a fost aplicat și lor inițial. Copiii care dispreţuiesc pe vreunul 
din părinţii lor tind să imite aceleaşi tactici reprobabile la care 
au fost supuşi şi ei în copilărie, sau se detaşează complet de 
adultul dictatorial şi petrec ani în şir încercând să-și vindece 
rănile provocate de acel tratament îngrozitor. 

Un conducător luminat are încredere în cei pe care a fost 
pus să-i conducă. Această relaţie de încredere este reciprocă, 
pentru că cel care se încrede în oameni se va bucura la rândul 
lui de încrederea lor. Astfel, oamenii vor putea zice: „Am 
făcut totul noi înșine.“ Așadar, creşte-ţi copiii astfel încât să 
se bizuie pe propriile forţe, să ia propriile lor decizii, de 
îndată ce pot face asta, şi să se mândrească cu deciziile pe 
care le-au luat. Consideră-te un conducător luminat şi arată 
oamenilor un nou fel de a conduce lumea. Copiii care cresc 
cu o astfel de viziune vor fi următoarea generaţie de mari li- 
deri, aşa cum spune Lao zi. 

lată ce cred eu că îţi oferă astăzi venerabilul maestru Lao zi: 


In loc să crezi că știi ce e mai bine pentru alţii, 
ai încredere că ei știu ce e mai bine 
pentru ei înșiși. 


Permite-le celorlalți să-ți împărtășească gândurile lor des- 
pre calea pe care o consideră potrivită pentru ei. Informează-i 
de poziţia ta în legătură cu acest lucru, dar nu omite să le spui 
că ai încredere că vor face alegerea corectă. Apoi retrage-te şi 
crede cu tărie, dar şi cu deplină linişte, că felul în care vezi 

lucrurile se va schimba. Nu fi zgârcit cu laudele, atunci când 
cei aflaţi în responsabilitatea ta iau propriile lor decizii, chiar 
dacă atitudinea lor contravine punctului tău de vedere. 
Ai încredere că ai adoptat soluția potrivită, fără să te consideri 
însă atotștiutor. Aminteşte-ţi această frază din Tao Te King: 
„Când un conducător nu are încredere în nimeni, nimeni nu va 
avea încredere în el.“ Cea mai sigură metodă de a câştiga 
încrederea celor pe care îi guvernezi sau îi monitorizezi este să 
le pemiţi să ia singuri cât mai multe decizii cu putință. 


Mândrește-te cu faptul că ai refuzat să-ţi asumi 
vreun merit personal pentru realizările celorlalți. 


Dacă ți se pare cumva că realizările celorlalți reprezintă un 
prilej să fii răsplătit, promovat sau lăudat pentru ele, e cazul 
să-ţi schimbi modul de a privi lucrurile. Acceptă ca laudele să 
fie adresate celor care au beneficiat de stilul tău de condu- 
cere. Vorbeşte mai rar și renunță pentru totdeauna la interesul 
personal; în schimb, permite tuturor celor din subordinea ta 
să vorbească în numele lor. Schimbă felul în care le priveşti 
comportamentul, el nu reprezintă o recunoaştere a abilităților 
tale, ci bucuria că efortul depus a fost încununat de succes. 
Dacă faci aceasta, vei înceta să aştepţi să ţi se recunoască 
meritele şi vei fi, în schimb, la fel de fericit și mândru de suc- 
cesele lor, ca şi ei. 

lată cum a descris Hafez, în secolul al XIV-lea, toate aces- 
tea în poezia lui: 


Nici măcar 
După 
Tot acest timp 
Soarele nu-i spune pământului: 
„imi eşti 
dator“. 

Priveşte 
Ce se întâmplă 
Cu o iubire ca aceasta, 
Luminează 
Tot 
Cerul. 


lubeşte-i pe cei care ţi-au fost încredințaţi să-i conduci, 
aşa cum soarele iubeşte planeta noastră. Fii acolo pur şi sim- 
plu ca să slujeşti, necerând nimic în schimb. 


Practică lao acum! 


Alege câteva situaţii în care sunt implicaţi copiii tăi (sau 
oricine altcineva pe care ai fost desemnat să-l monitorizezi) 
pentru a deveni un observator activ. Încuviinţează din cap, 
zâmbeşte, încruntă-te sau fă orice gest fără să spui nimic, în 
momentele în care înainte ai fi intervenit foarte prompt. 
Observă ce impact a avut observaţia ta activă asupra celor pe 
care ai fost desemnat să-i conduci. 


Versetul 18 


Când măreția lui Tao domneşte, 
faptele izvorăsc din inima fiecăruia. 
Când măreția lui Tao dispare, 
faptele izvorăsc din regulile 
„omeniei şi dreptăţii”. 


Dacă ai nevoie de reguli să fii omenos și drept, 
atunci pretinzi că ești virtuos, 

iar acesta este un semn sigur că virtutea lipsește. 
Și așa apare marea ipocrizie. 


Când relaţiile de rudenie degenerează în discordie, 
se ivesc pietatea şi ritualurile de devoțiune. 
Când țara ajunge în pragul haosului 
vor apărea supușii credincioși oficiali. 
Astfel se naște patriotismul. 


Cum să trăiești fără reguli 


Imaginează-te într-o lume unde nu există reguli şi legi, 
unde toată lumea trăiește în pace şi armonie. Nu există 
anarhie, hoţie, ură sau război; oamenii pur şi simplu trăiesc, 
muncesc, iubesc şi se joacă fără să aibă nevoie să fie guver- 
naţi. Poți să-ți imaginezi o planetă unde nevoia de coduri de 
comportament şi dispoziţii pentru guvernarea populaţiei să 
fie efectiv superfluă? Acesta este cu aproximaţie scenariul 
mental idealist care l-a îndemnat pe Lao zi să creeze acest 
verset din Tao Te King, în care afirmă clar că nu ai nevoie de 
reguli pentru a fi drept şi bun. 

Încerc să sugerez că, dacă îți modifici felul în care te 
raportezi la motivul fundamental pentru orice proces de 
reglementare, atunci și organizaţiile care controlează socie- 
tatea, politica şi sistemul judiciar se vor schimba în cele din 
urmă. (Mai e nevoie să adaug că se vor schimba „în bine*?). 
Când insufli punctului tău de vedere o orientare Tao, încetezi 
să mai crezi că motivul dominant pentru care eşti şi acţionezi 
exact așa cum o faci acum ar fi dictat de națiunea din care faci 
parte, de orașul tău, de şcoală, religie sau chiar de asociaţia de 
locatari al cărei membru eşti! Legile şi regulile sunt conside- 
rate de mulți drept singurele responsabile pentru orice gest 
efectiv de amabilitate, dreptate sau iubire — dar tu poţi alege 
să trăieşti cum îţi dictează inima, considerând aceste virtuţi ca 
pe nişte responsabilități individuale, la care aderi fără ca 
vreun statut sau vreo convenție să ţi-o ceară. Asta am vrut să 
zic când am sugerat să trăieşti fără reguli: poţi alege să con- 
sideri că eşti de acord cu reglementările şi legile care 

patronează afacerea ta, guvernul, familia și religia, în loc să 
ai impresia că acţionezi într-un anumit fel din cauza lor. Îţi 
promit că, atunci când vei adapta gândirea bazată pe reguli la 
atitudinea bazată pe vocea inimii, viaţa ta se va schimba! 

În orientarea Tao, bucuria fără limite, amabilitatea, abun- 
denţa şi bunăstarea se revarsă peste tot; dacă priveşti astfel 
viaţa, regulile devin irelevante. Poţi acţiona în conformitate cu 
aceste principii de generozitate şi mărinimie, care sunt esența 
Tao. Fă din dragoste un fundament solid, care să-i motiveze pe 
toți din familia ta să fie iubitori, în loc să se simtă doar obli- 
gaţi să fie amabili cu alţii. Asta nu înseamnă că nu există o 
anumită etichetă sau un cod de conduită de urmat, ci că 
motivul pentru care faci toate acestea este ca iubirea şi buna 
intenţie să fie împărtăşite tuturor. Şi dacă este vorba să găsim 
şi un exemplu de „infracțiune“ în acest nou sistem, acesta ar fi 
oprirea sau împiedicarea propagării energiei iubitoare Tao. 

Tu şi copiii tăi puteţi învăţa cum să schimbaţi felul în care 
priviţi normele şi legile. Când se pierde armonia, o regulă 
poate părea utilă, dar asigură-te că toată lumea din familia ta e 
deplin conştientă că, de fapt, îi înveţi cum să trăiască fără 
această regulă! Existenţa codurilor de comportament, ca şi a 
codurilor de bune maniere, e o dovadă clară că nu permitem 
principiilor Tao să curgă liber prin viețile noastre. Dacă afli 
însă că este responsabilitatea personală a fiecăruia să trăiască 
fără să se controleze îndeaproape, acest lucru va demonstra că, 
atunci când îţi schimbi gândurile, îți schimbi, de fapt, viaţa. 

Putem merge şi mai departe: întreabă-te dacă legile 
creează o societate sănătoasă şi dacă patriotismul este apre- 
ciat. Sau nu cumva, mai degrabă, într-o anumită perioadă în 
care într-o ţară domneşte haosul sau are loc un război civil, 
legile şi codurile ce vizează patriotismul trebuie să fie puse în 
aplicare? Regulile sunt create pentru a impune pedepse, care 
au ca scop controlarea sau guvernarea oamenilor care nu 
şi-au asumat responsabilitatea personală ca parte din întregul 

reprezentat de grupul din care fac parte. Și totuşi, dimensi- 
unea naţională a unităţii nu ar trebui să reglementeze dimen- 
siunea universală, pentru că unitatea Tao este mai presus de 
unitatea oricărui grup de pe pământ. 

Aşa că, iată, pe scurt, ce se întâmplă când Marea Cale este 
abandonată: apare nevoia de dreptate. Falsitatea dintre 
oameni creează nevoia de reguli şi făuritorii de reguli devin 
necesari pentru a restabili ordinea. Apar miniştrii politici, 
care să facă lumină în tot acest hăţiş obscur. Ştiind toate aces- 
tea, cred că este esenţial să ne întoarcem la acel scenariu men- 
tal ideal, pe care te-am rugat să ţi-l imaginezi cu câteva pa- 
ragrafe mai devreme şi să aplicăm ce ne spune Lao zi în acest 
verset profund din Tao Te King: 


Lasă-ţi acţiunile să izvorască din inimă, 
care trăiește Tao. 


Când eşti centrat pe Tao, nu ai nevoie de reguli, nici nu 
ești constrâns de ceea ce este considerat a fi legal sau ilegal. 
Motivul pentru care nu furi de la alții nu este că ar fi împotri- 
va legii; ci, mai degrabă, faptul că îţi asumi o responsabilitate 
personală pentru acțiunile tale. Viaţa ta nu presupune să 
trăieşti pe baza regulilor; motivul pentru care nu furi este 
acela că respecţi dreptul celorlalți de a nu cădea victime 
furturilor, pentru că acest lucru este în conformitate cu prin- 
cipiile Tao. În Tao nu există ideea de furt, pentru că totul 
aparţine tuturor. Nu există ideea de posesie de pământ sau de 
alte proprietăţi — există numai dorinţa de a-i iubi şi de a-i 
respecta pe toți oamenii, precum şi toate lucrurile. Legile care 
stabilesc că furtul, mutilarea sau luptele sunt ilegale au apărut 
din cauza pierderii legăturii cu Tao. 

Nu acţiona virtuos; fii virtutea însăși. 


A acționa virtuos nu este acelaşi lucru cu a fi virtuos, aşa 
încât Tao te învaţă să fii autentic în toate interacțiunile tale. 
Fii pios pentru că propria ta inimă simte evlavie față de 
marele Tao. Fii generos cu ceilalţi în mod spontan, pentru că 
ţi-o cere chemarea ta interioară, nu pentru că alţii au stabilit 
în codurile lor că aşa ar trebui să te comporți. Nu aştepta să 
izbucnească haosul înainte să-ţi arăţi amabilitatea şi genero- 
zitatea faţă de ceilalţi. Un dezastru natural ar putea, într-ade- 
văr, stimula dorinţa ta de a lua legătura cu semenii tăi şi de 
a-i ajuta; totuşi, dacă îţi schimbi felul de a privi un dezastru 
natural, ai putea constata că el reprezintă un prilej pentru a-ţi 
aminti că Tao este spiritul tău îndrumător cu orice ocazie. 
Acest lucru ar putea să-ţi inspire patriotismul, să te îndemne 
să te pui în slujba întregii umanităţi, în loc să te mărgineşti 
doar la ţinutul unde s-a întâmplat să te naşti. 

Aş vrea să-ţi atrag atenţia, din nou, asupra unui sentiment 
similar exprimat de Hafez, marele poet sufit: 


Prin orice om 
Vorbeşte Dumnezeu. 
De ce să nu fim politicoși 
Și să-L ascultăm 
Pe El? 


lar orice om înseamnă cu adevărat orice om, nu doar cei 
care se supun legilor şi regulilor tale. 


Practică Tao acum! 
Analizează cu atenţie de ce respecţi normele stabilite de 


oameni. Petrece câtva timp cugetând la motivul fundamental 
pentru care te opreşti când vezi culoarea roşie a semaforului, 

ai permis de conducere, porți centura de siguranţă, plăteşti ca 
să intri la cinema sau nu bei înainte să conduci. Vezi dacă ego- 
ului tău îi face plăcere să încalce reguli pentru scopurile lui 
proprii şi fă o listă cu toate legile și regulile pe care le respecţi 
şi pe care le încalci pe parcursul unei zile, apoi identifică-ți 
cele mai importante reguli, cele la care ţii cel mai mult. 


Versetul 19 


Renunţă la sfințenie, renunță la înțelepciune, 
şi va fi de o sută de ori mai bine pentru toată lumea. 
Lasă deoparte moralitatea și justiția 
și oamenii vor face ce trebuie. 
Lasă deoparte efortul susținut şi profitul 
şi nu vor mai exista hoți. 


Toate acestea nu sunt decât forme exterioare; 
nu sunt suficiente în sine. 


Este mai important 
să păstrezi simplitatea, 
să rămâi pur şi neprihănit cum te-ai născut, 
să te dezbari de egoism 
şi să-ți domoleşti dorinţele. 


Cum să trăieşti fără ataşamente 


La prima lectură a acestui verset din Tao Te King, ai zice 
că Lao zi ne îndeamnă să abandonăm cele mai înalte principu 
ale Tao. Renunţă la sfințenie, la înțelepciune, moralitate, 
justiţie, efortul susţinut şi profit, ne spune marele înţelept, şi 
totul va fi bine. Lao zi adaugă că „toate acestea nu sunt decât 
forme exterioare“ şi sunt insuficiente pentru a trăi în concor- 
danţă cu cea mai înaltă Cale. 

Prima dintre aceste categorii o reprezintă educaţia şi felul 
în care te raportezi la sursele tale de învăţare. Acest verset te 
sfătuieşte să-ți schimbi conceptul de sfinţenie, tocmai pentru 
că urmezi învăţăturile unei religii organizate şi să renunțţi, de 
asemenea, să te mai crezi plin de importanţă, doar pentru că 
ai primit o diplomă de la o instituţie de educaţie. Lao zi te 
informează cu blândeţe că este mult mai de preţ să-ţi cultivi 
adevărata natură. 

Cum este cazul cu aproape toate învăţăturile Tao, cea mai 
mare încredere trebuie s-o ai în capacitatea ta de a ajunge la 
centrul sacru Tao, din interiorul ființei tale. În tine se află o 
fărâmă de dumnezeire, care ştie instinctiv ce să facă şi cum să 
fie. Ai încredere în tine, Lao zi te îndrumă, şi reevaluează 
importanţa efectivă a instituţiilor educaționale şi religioase. 
Când îți vei schimba părerea despre ele, vei observa că ade- 
vărata ta esenţă este „de o sută de ori mai bună pentru toată 
lumea“. Lao zi ar spune că un adevăr este un adevăr până te 
apuci să-l organizezi și apoi devine o minciună. De ce? 
Pentru că scopurile pentru care se recurge la organizare încep 
să dobândească mai multă importanţă decât lucrurile care tre- 
buiau iniţial puse în rânduială prin acest adevăr. 

„Lasă deoparte moralitatea și justiţia“, ne îndeamnă acest 
verset, „și oamenii vor face ce trebuie“. Aici, în cea de-a doua 
dintre formele exterioare, Lao zi ne dezvăluie un sistem 
juridic ce capătă mai multă importanţă şi în final îţi 
copleșeşte integritatea interioară firească. Când ştii că te-ai 
născut dintr-o Sursă impecabilă de onoare şi nepărtinire, nu e 
nevoie să te bazezi pe vreun sistem juridic. Lao zi îţi 
aminteşte că este foarte important să nu te vezi pe tine însuți 
ca şi cum ai fi retrogradat pe o poziţie inferioară, doar pentru 
că legile moralității îţi spun cine eşti tu „cu adevărat“. 
Vizualizează-te centrat pe perfecțiunea Tao, care este chiar 
natura ta autentică, în loc să consulţi o carte de legi, un tribu- 
nal sau un judecător, care să stabilească unde te încadrezi din 
punct de vedere etic. Aceste sisteme labirintice, menite să sta- 
bilească tot ce este bine sau rău, sunt o dovadă a îndepărtării 
noastre de simplitatea înnăscută a naturii noastre. 

Ultima dintre formele exterioare este întreaga lume a afa- 
cerilor. „Renunţă să mai cauţi profit, renunţă la iscusinţă, uită 
despre toate evidenţele şi registrele financiare, pe care 
obişnuiai să le ţii, şi hoţii vor dispărea imediat“, aceasta ar 
putea fi o interpretare a versetului. Lao zi te sfătuieşte să 
rămâi centrat pe integritatea atotcuprinzătoare a spiritului Tao 
şi să renunţi să mai crezi că profitul şi câştigul financiar ar fi 
singurii indicatori ai gradului tău de succes. Când îți analizezi 
viața din perspectiva învățăturilor Tao, nu vei mai avea 
nevoie să strângi grămezi nesfârşite de bani. În schimb, vei 
descoperi plăcerea de a te pune în slujba celorlalți, în spiritul 
unei autentice generozităţi. Sau, cum formulează Tao Te 
King, vei renunţa la egoism și îți vei domoli dorințele. 

Acestea sunt deci cele trei forme exterioare: educația, 
justiţia şi lumea afacerilor. Eşti încurajat prin acest verset să 
îți reconfigurezi felul în care vezi aceste domenii, motivele 
pentru care oameni bine intenţionaţi te-au învăţat să prețuieşti 
aceste sectoare de viaţă și activitate împreună cu metodele 

folosite îndeobște în aceste forme exterioare. Când îţi vei 
schimba viziunea asupra lor, vei observa simplitatea şi sfinţe- 
nia unui principiu mai înalt, care va îmbogăţi acele instituţii 
cu spiritul Tao cel liber curgător. Îţi vei da seama de adevăra- 
ta ta natură, vei renunţa la egoism şi îţi vei domoli dorinţele. 
Fii în continuare în lumea educaţiei, a justiţiei şi a afacerilor 
— fâră însă să te identifici cu ea — şi vei vedea mai bine 
lumea ta interioară, în care eşti axat pe Tao. 

lată ce îţi transmite Lao zi, cu ajutorul meu, din înţelep- 
ciunea lui milenară: 


Observă relaţia ta cu sistemul educației, cel 
al justiției și cu lumea afacerilor. 


la aminte la toate încercările de a te compartimenta: Eşti 
dependent de un sistem bazat pe răsplată sau pedeapsă, 
dependență care să-ți influenţeze alegerile şi aprobările? 
Regulile și codurile de conduită pe care le urmezi, vin ele din 
adâncul inimii tale, sau le urmezi pentru a-ţi crea impresia că, 
procedând astfel, ești special? Nu te lupta cu aceste presiuni 
instituționale, nici măcar cu faptul că ele există — pur şi sim- 
plu renunţă la orice formă de ataşament față de ele. Tu nu eşti 
prin natura ta bun sau aproape de sfinţenie pentru că ţi-o zice 
vreo organizație, ci, mai degrabă, pentru că eşti legat de 
divinitatea care ţi-a dat naștere. Nu eşti inteligent pentru că 
aşa s-a dat în scris în vreo circulară din organizaţia în care 
lucrezi, ci pentru că ești inteligenţa însăşi, ceea ce nu are 
nevoie de nicio confirmare externă. Nu eşti moral pentru că 
respecţi legile; tu eşti moralitatea însăşi, pentru că eşti una cu 
sursa de unde ai venit. 

Alege să vezi formele exterioare ca pe nişte biete substi- 
tute ale adevăratei tale naturi şi vei începe să trăieşti fără 
ataşamente faţă de acele forme. Vei contempla propriile tale 
legi lăuntrice, care nu au nevoie de nicio codificare; vei trăi 

astfel în libertate şi simplitate. Ai încredere în primul şi în 
primul rând în tine. 


Trăiește fără atașamente, fiind generos. 


Renunţă să te mai evaluezi pe baza a cât de mult ai acu- 
mulat şi ce se află în portofoliul tău financiar. Opreşte-te din 
a pune o valoare exprimată în bani pe tot ce ai şi ce faci. 
Abandonează-ţi nevoia de a obține din tot o afacere bună şi 
alege în schimb să fii o fiinţă care împărtășeşte. Vei fi plăcut 
surprins de cât de bine este să îți schimbi convingerea că ai 
succes numai dacă faci bani. Cu cât te concentrezi mai puţin 
pe atingerea profitului — canalizându-ţi, în schimb, energia 
pe cum să trăieşti în armonie cu toți ceilalţi — cu atât o să 
curgă înspre tine mai mulţi bani şi cu atât mai multe prilejuri 
de generozitate ţi se vor ivi în cale. 

Lumea presiunilor instituţionale este clădită pe o listă ne- 
sfârşită de reguli cu ce să faci şi ce să nu faci, aşa cum le văd 
oamenii. Lao zi insistă ca tu să descoperi adevăratele dorințe 
ale inimii tale, amintindu-ţi, în acelaşi timp, că nimeni 
altcineva nu îţi poate spune care sunt aceste dorinţe. 


Practică Tao acum! 


Pune următoarea afirmaţie într-un loc unde să-ţi sară per- 
manent în ochi: Sunt moral, profitabil, sunt un geniu extraor- 
dinar, indiferent ce scrie în dosarul meu de la departamentul 
de resurse umane sau în extrasul de cont bancar. Repetă-ţi 
această mantra până devine felul tău de a fi. Vei resimţi 
atunci o senzaţie de pace interioară, pe măsură ce te eliberezi 
din chingile care te țineau strâns legat de formele exterioare. 


Veretul 20 


Abandonează învățătura și vei fi liber 
de toate grijile tale. 
Care este diferența între da şi nu? 
Care este diferenţa între bine și rău? 


Trebuie să mă tem de ce se tem ceilalți? 
Trebuie să mă tem de sărăcie 
când există abundență? 

Trebuie să mă tem de intuneric 
când lumina strălucește peste tot? 


Primăvara, unii merg în parc şi urcă pe o colină, 
numai eu rătăcesc, neştiind unde mă aflu. 
Ca un nou născut inainte să învețe sd zâmbească, 
sunt singur. fără un loc al meu unde să mă duc. 


Majoritatea oamenilor au prea mult; 

numai mie pare să-mi lipsească ceva. 

Mintea mea pare să fie a unuia sărac cu duhul, 
simplă şi neprihănită. 
Sunt doar un musafir în această lume. 
În timp ce alții se grăbesc să rezolve lucruri, 
eu accept ce mi se oferă. 
Par să fiu singurul care se comportă de-a dreptul prostește, 
câştigând puţin, cheltuind şi mai puțin. 


Alți oameni se luptă pentru faimă: 
eu evit lumina reflectoarelor, 
preferând să fiu lăsat în pace. 
Într-adevăr, parcă aş fi un idiot: 
fără minte, fără griji. 


Plutesc ca un val în ocean. 
Zbor fără direcţie, precum vântul. 


Toţi oamenii se aşază la foloasele lor; 
numai eu mă incâpățânez să rămân afară. 
Dar cel mai diferit sunt de ceilalți, 
pentru că ştiu cum să găsesc sprijin la marea Mamă! 


Cum să trăieşti fără eforturi 


În acest verset din Tao Te King, eşti încurajat să duci o 
viaţă lipsită de încrâncenări pentru lucrurile lumeşti. Lao zi te 
sfătuieşte să-ţi domoleşti toate cererile tale neîncetate pentru 
mai mult şi să iei o pauză din efortul pe care îl depui perma- 
nent pentru a-ţi umple fiecare moment al vieţii în timp ce tu, 
de fapt, te imaginezi mereu fiind în altă parte. Eşti invitat să 
trăieşti viaţa într-un fel care poate fi foarte bine rezumat prin 
titlul cărții lui Ram Dass, Be Here Now 

Fii aici cu mintea şi cu trupul tău, într-o stare de apreciere, 
fără să tânjeşti după nimic. Nu te mai întreba dacă faci ce tre- 
buie. Eliberează-te de toate ipotezele care încep cu „ce-ar fi 
dacă?“ şi de toate obiectivele pe care ţi le-ai propus pentru 
viitor, înlocuindu-le cu puterea momentului prezent. Fii aici 
şi aminteşte-ţi să faci asta acum, pentru că dacă te gândeşti la 
altă împrejurare, îți iroseşti astfel preţioasele momente 
prezente. Înțeleptul luminat își face un obicei din a se cufun- 
da în prezentul vieţii lui, în acum. 

Poţi să fit aici, acum, dacă adopţi o atitudine de acceptare 
a vieţii, aşa cum ţi se înfățișează viaţa de către marea Mamă, 
sau Tao. Este un proces de cedare, dacă vrei — pur şi simplu 
permiţi acestei mari Surse atotcreatoare şi atothrănitoare să te 
ducă unde vrea ea. Abandonezi ideea că trebuie să obţii mai 
mult sau că trebuie să fii în alt loc în viitor şi te vezi, în 
schimb, ca un întreg, complet şi desăvârşit, exact aşa cum 
ești. Acest proces de cedare îţi permite să fii martor la abun- 
dența nelimitată şi la lumina eternă, care sunt întotdeauna 
prezente. Trebuie să-ţi intre în obicei să renunți la convingeri 

și păreri despre lipsuri şi neajunsuri; în schimb, să ai 
încredere că marea Sursă îţi va oferi tot ce ai nevoie, cum a 
făcut-o mereu cu toate ființele. 

Lao zi subliniază faptul că acesta nu era un standard 
acceptat social nici chiar acum 2500 de ani, de vreme ce se 
referă la sine ca la un înstrăinat, diferit de majoritatea oame- 
nilor. Lupta pentru satisfacerea dorințelor proprii era văzută 
atunci ca un rol potrivit de îndeplinit în viaţă, la fel cum este 
văzută şi astăzi. Povestitorul din acest verset recunoaşte că 
rătăceşte, neștiind unde este, însă tonul lui este ironic. Este ca 
şi cum ar spune: „Nimeni nu ştie cu adevărat unde este, aşa 
că, de ce să n-o recunoști şi să te laşi condus de Tao, care 
te-a adus aici de nicăieri?“ 

Eşti îndemnat să îţi simplifici viaţa necăutând alte lucruri. 
Într-adevăr, alţii te-ar putea judeca şi ar spune despre tine că 
eşti nemotivat şi ar putea crede că eşti sărac cu duhul, dar răs- 
plata ta va fi o stare de pace interioară de neclintit, care vine 
din cunoaşterea directă a faptului că aici, în această lume, ești 
un musafir şi, tocmai pentru că eşti un musafir, ţi se vor 
îndeplini invariabil toate cerinţele şi nevoile. Într-adevăr, poți 
avea impresia că îți lipseşte ceva, dar acel ceva este, de fapt, 
doar o iluzie. Cei care au căzut victime acestei iluzii nu mai 
locuiesc înăuntrul ființei lor, ci sunt mânați de dorinţa de a fi 
altcineva sau de a obține ceva ce, în mod paradoxal, pare să 
fie omniprezent la toți cei din jur, aceştia au renunțat la 
convingerea că tot ce vor şi tot ce au nevoie va sosi în viața 
lor în mod firesc şi au înlocuit-o cu o altă convingere, şi 
anume; pentru a obține ceva, trebuie neapărat să te lupţi şi să 
depui eforturi considerabile. 

„Accept ce mi se oferă“, spune naratorul acestui verset 
provocator din Tao Te King. El adaugă, în continuare, că 
această atitudine ar putea părea nebunie curată, făcându-se 
astfel, probabil, ecoul propriilor tale gânduri, atunci când 
reflectezi cum ar fi să renunți definitiv la tendinţa de a depune 
eforturi şi de a lupta pentru a dobândi ceva. Lao zi te îndeamnă 


120 EȘTI CEEA CE GÂNDEŞTI! 


să-ţi schimbi felul în care te raportezi la ce este aici şi acum 
în viața ta, pentru că, procedând astfel, viața ta va deveni 
exact ceea ce-ţi doreşti să fie pentru a putea fi fericit. Cu alte 
cuvinte, poţi să-ţi schimbi atitudinea față de ideea de efort şi 
de luptă şi vei avea parte numai de mulțumire și satisfacţii, 
fără teamă şi fără grijă. 

Când trăieşti pe baza principiilor lămurite în acest verset, 
începi să duci o existenţă lipsită de griji. Stai puţin și ima- 
ginează-ți cum ar fi asta! Nici urmă de griji sau de temeri — 
doar sentimentul că eşti conectat la Sursa tuturor lucrurilor, 
știind că totul va fi aranjat şi rezolvat pentru tine de către 
aceeaşi forță, care se ocupă dintotdeauna de toate. Lao zi te 
învaţă să-ţi eliberezi mintea de cicăleala care nu-ţi dă nicio- 
dată pace şi te forțează să mergi în alte direcţii decât ar vrea 
sinele tău profund. De lume şi de tot ce se află în lume se 
ocupă deja Tao, care are grijă de tot ... a făcut asta mereu şi 
o va face mereu. 

Mintea ta continuă să te îndemne să lupţi şi să faci efor- 
turi, în ciuda perfecțiunii şi a abundenței Tao. Mintea te incită 
să aspiri la faimă, să cauţi o deprindere care să te definească 
sau un obiectiv de atins. Lao zi, însă, te încurajează să faci 
exact contrariul: rămâi departe de această cursă infernală şi ai 
grijă ca mintea ta să fie în pace şi armonie cu Tao, în loc să 
se consume în griji şi încrâncenare. Partea finală din acest 
verset din Tao Te King e complet edificatoare, instruindu-te 
cum să schimbi felul în care priveşti viaţa „știind cum să 
găseşti sprijin la marea Mamă!“ 

Mai jos aveţi nişte sugestii, care vin din partea lui Lao zi 
în acest verset din Tao: 


Obișnuiește-te să renunţi la gândurile 
care nu se referă la aici și acum. 


Îngăduie-ţi doar să te contopeşti cu perfecțiunea universu- 
lui în care trăieşti. Nu ai nevoie de altceva pentru a fi fericit; 

totul ţi se oferă chiar aici, chiar acum. Trăieşte în acest 
moment şi eliberează-te de încercările încrâncenate de a căuta 
ceva mai mult sau pe altcineva. Acesta este un exerciţiu men- 
tal, care te va pune în legătură cu pacea Tao. Spune-ţi: Totul 
este perfect. Dragostea lui Dumnezeu este pretutindeni și nu 
uită pe nimeni. Am încredere că această forță mă îndrumă şi 
nu permit ego-ului să mă tulbure acum. Observă cât de liber 
te simţi când te relaxezi cu această atitudine lipsită de temeri 
şi de griji. 


Acordă-ţi un răgaz în fiecare zi în care 
„Să stai deoparte și să te lași 
în voia lui Dumnezeu“. 


Repetă-ți mereu aceste cuvinte, până îţi dai seama cât de 
mult îți schimbă viața și cât de plăcut este acest lucru. 
Renuntarea este o experienţă fizică şi psihică cu totul aparte, 
mult diferită de încrâncenare și eforturi. Renunţă la cererile 
tale, dar şi la convingerea că nu poți fi fericit tocmai din cauza 
lucrurilor care, chipurile, ar lipsi din viaţa ta. Să insişti să 
susții că ai nevoie exact de lucrurile pe care nu le ai e o ade- 
vărată nebunie! Faptul că eşti mulțumit şi fără acele lucruri 
despre care crezi că-ţi sunt necesare reprezintă chiar schim- 
barea pe care trebuie să o vezi aievea în viaţa ta. Apoi, vei 
observa că ai deja tot ce îţi este necesar pentru a fi liniștit, 
fericit şi mulţumit chiar aici şi chiar acum! Rămâi relaxat şti- 
ind toate acestea şi afirmă tot timpul: Renunț la luptă şi la 
ambițiile mele şi mă las în voia lui Dumnezeu. Sunt un copil 
binecuvântat, care se hrănește la sânul Mamei atotdăruitoare. 


Practică Tao acum! 
Începe să observi situaţiile în care nu trăieşti în momentul 


prezent, pentru că te străduiești să termini un lucru sau să 
atingi un obiectiv, care îți va aduce un beneficiu viitor. Poate 

nici nu-ţi dai seama cât de des te lupți să îndeplineșşti tot felul 
de lucruri, mânat de ideea că, de îndată ce le termini, vei 
avea, în fine, răgazul să faci ce-ţi place ţie cu adevărat. 
Aceasta este una dintre metodele cele mai periculoase, prin 
care mulţi dintre noi, în mod inconștient, îşi periclitează (sau 
amână perpetuu) şansa unei vieţi lipsite de eforturi. Este o 
realitate dură şi greu de conștientizat, acest aspect devine cel 
mai uşor de observat atunci când timpul tău liber este detur- 
nat de membrii familiei sau de urgenţe profesionale. 

lată un exemplu: ai stat toată săptămâna câteva ore în plus 
la serviciu, ca să te poţi bucura de o zi liberă, pe care ţi-ai ima- 
ginat-o în cele mai plăcute detalii, o zi liberă în care să îţi umpli 
tu timpul cu ce ţi-ai dori să faci, când, deodată, afli că 
partenerul tău de viaţă l-a invitat pe prietenul unui prieten, care 
nu a mai fost niciodată în această parte a țării — şi pe care tu 
nu l-ai întâlnit niciodată — prieten ce urmează să stea la voi 
acasă. 

Într-o astfel de această situaţie există două posibilităţi de a 
adopta o atitudine faţă de viaţă în care să nu se regăsească ideea 
de efort încrâncenat. Prima, desigur, este să te laşi copleșit de 
sarcini, pe care te lupţi să le îndeplineşti pentru vreun benefi- 
ciu Viitor, să observi ce faci și în continuare să te concentrezi 
mai degrabă pe momentul prezent. A doua alternativă se 
potriveşte cu exemplul de mai sus şi este un exerciţiu dificil, 
dar cu rezultate incredibile. Practică Tao acum!, acceptând ce ţi 
se oferă — cu alte cuvinte, conştientizează faptul că această 
situaţie, într-un fel pe care ego-ul tău se chinuie să-l respingă 
— este, de fapt, o formă de sprijin ce vine de la Marea Mamă. 


Cea mai mare virtute este să urmezi Tao şi numai Tao. 


Tao este inaccesibil și intangibil. 
Deşi nu are formă şi este intangibil, 
dă naştere la formă. 

Deși este vag și impenetrabil, 
dă contur tuturor lucrurilor 
Deși este obscur şi întunecat, 
el este spiritul, esența, 
suflarea vieții din toate câte sunt. 


Prin epoci, numele lui a fost păstrat 
pentru a aminti de inceputul tuturor lucrurilor. 
Cum pot eu să ştiu dintru început felul 
şi soarta tuturor lucrurilor? 

Mă uit în sinea mea și văd ce se găsește 
înăuntrul fiinţei mele. 


Cum să trăieşti 
cu un paradox inaccesibil 


În acest verset din Tao Te King, Lao zi ne duce înapoi la 
prima premisă a cărții: trăirea misterului. S-a reîntors la 
definiția acestui precept, la virtutea ascunsă în acest princi- 
piu, pe care l-a reafirmat cu mai multă claritate şi precizie, În 
lecţia de faţă, nu numai că ne cere să devenim conştienţi de 
natura impenetrabilă a Tao, un principiu care pur şi simplu nu 
poate fi surprins sau experimentat cu ajutorul simţurilor, dar 
ne mai cere şi să validăm această conştientizare recunoscând 
că noi înșine suntem exemple ale acestui paradox enigmatic. 

Citeşte din nou ultimele rânduri din acest important ver- 
set: „Cum pot eu să știu dintru început felul şi soarta tuturor 
lucrurilor? Mă uit în sinea mea şi văd ce se găseşte înăuntrul 
fiinţei mele.“ Acum întoarce-te mental la propriul tău început 
— cum al ajuns tu aici? Nu mă refer la faptul că provii dintr- 
o picătură sau o particulă de protoplasmă umană: mergi mai 
departe de atât. Fizica cuantică ne învață că particulele se 
formează dintr-un câmp energetic invizibil şi amorf. Aşa 
încât toată creaţia, şi în ceea ce te priveşte, este o funcţie a 
mişcării: de la energie amorfă la formă, de la spirit la corp, de 
la Tao cel fără de nume la un obiect numit. Procesul creaţiei, 
împreună cu tema înţelegerii celui care este veșnic şi nenu- 
mit, străbate întregul Tao Te King. Acesta este paradoxul 
inaccesibil, pe care eşti invitat să-l contempli, să-l îngădui în 
viaţa ta și să-l experimentezi. Poţi să-l cunoşti examinându-ţi 
natura şi recunoscând că același principiu, care creează totul, 
îți însufleţeşte fiecare gând şi faptă. 

Chiar acum ia decizia banală de a-ți mişca degetul arătător. 
Acum mişcă-ţi degetele de la picioare. Apoi, ridică un braţ. În 
fine, întreabă-te: Ce anume îmi permite să fac aceste mișcări? 
Cu alte cuvinte, ce anume îți permite să vezi formele şi culo- 
rile? Ce forţă din spatele ochilor îți semnalează în mod invi- 
zibil să procesezi că cerul este albastru sau că un copac este 
înalt? Care este energia fără formă care produce o mică vibraţie 
undeva în urechea ta, astfel încât tu să percepi un sunet? 

Oricare ar fi această cauză, este amorfă şi fără nume. Da, 
este vagă. Da, este obscură. Şi când începi să vezi lumea în 
această manieră, începi să cunoşti acest aspect care se găseşte 
şi în fiinţa ta. Este ceea ce Lao zi numește „suflarea vieții din 
toate câte sunt“ şi nu e nevoie să rămână un mister. Ai pe ace- 
laşi Tao veşnic în tine şi îl aplici de un milion de ori în fiecare 
zi. Este înăuntrul tău ... tu eşti el, de fapt. 

Acest verset din Tao Te King, cu implicaţii adânci, îți cere 
să renunți să mai cauţi rezultate în bani, în realizări, achiziții, 
faimă Și aşa mai departe. În schimb, direcţionează-ţi atenţia 
spre energia care se găsește în începutul tuturor lucrurilor - 
Tao cel impenetrabil şi intangibil. Cea mai mare virtute este 
să găsești în sinea ta această forță nenumită şi amorfā. O vei 
afla cercetându-te lăuntric şi văzând cum funcționează în 
toate gândurile şi faptele tale. 

lată ce îţi transmitea Lao zi cu mai bine de 2500 de ani 
înainte să te naşti: 


Manifestă o sete neostoită pentru forța intangibilă 
și enigmatică ce susține viaţa în toate formele ei. 


Comunică frecvent cu Sursa: cere-i îndrumare şi reflec- 
tează la sfințenia ei. Cu cât practici mai mult această atitudine 
de reverență binevoitoare față de Tao cel invizibil, cu atât te 
vei simţi mai legat de el. Prezenţa unei legături ştiute cu Tao 
te va elibera de griji, de stres şi de anxietate, care alcătuiesc 
maniera ego-ului tău de a se raporta la lume. În timp ce alţii 

din jurul tău pot foarte bine să rămână preocupaţi de goana 
lor după bogăție, faimă şi putere, vei observa acest spectacol 
ŞI vei zâmbi compătimitor, în timp ce vei rămâne ancorat într-o 
stare de recunoştinţă pentru „suflarea vieţii din toate câte 
sunt“, inclusiv din fiinţa ta. Te vei simţi în siguranţă, ştiind că 
eşti într-un parteneriat divin cu Tao cel atoatecunoscător şi 
atotdăruitor. 

Îţi sugerez doar să-ţi rezervi câteva momente de mai multe 
ori pe zi pentru a spune cu voce tare: „îţi mulţumesc, 
Doamne, pentru tot.“ Fă din această practică propriul tău ri- 
tual de venerație. De fapt, chiar acum o secundă am spus 
exact aceste cuvinte: „Îţi mulțumesc, Doamne, că îngădui 
acestor cuvinte să apară, ca şi cum ar veni de sub stiloul meu. 
Ştiu că Sursa tuturor, inclusiv a acestor cuvinte, este Tao cel 
impenetrabil şi intangibil.“ 


Memorează cele două versuri finale din acest 
verset și recită-le în gând când ai nevoie. 


Repetă aceste două fraze: „Cum pot eu să ştiu, dintru 
început, felul şi soarta tuturor lucrurilor? Mă uit în sinea mea 
şi văd ce se găseşte înăuntrul fiinţei mele.“ Asta îţi va rea- 
minti că Tao provine din adevărul care este permanent în 
sinea ta. Renunţă să mai convingi pe altcineva de corecti- 
tudinea viziunii tale — când sunt pregătiți, învățătorii de care 
au nevoie vor apărea cu siguranţă. 

lată un gând de final asupra naturii enigmatice a lui Tao, 
scris de Hafez la câteva secole după moartea lui Lao zi: 


Dacă tu crezi că Adevărul poale fi aflat 
Din cuvinte, 


Dacă tu crezi că Soarele şi Oceanul 
Pot trece prin acea deschizătură firavă numită gură. 

Oh cineva ar trebui să înceapă să râdă! 
Cineva ar trebui să înceapă să râdă în hohote — 
Acum! 


Practică Tao acum! 


Astăzi, conştientizează forţa care-ţi face posibilă fiecare 
mişcare. Preţ de cinci minute în timpul meditaţiei tale, rămâi 
în „spaţiul“ misterios dintre gândurile tale şi observă Sursa 
invizibilă, inaccesibilă, dar omniprezentă, care îți permite să 
vorbeşti, să auzi, să atingi şi să te mişti. (Am creat o meditaţie 
care te poate ajuta în acest proces şi este inclusă în cartea mea 
Getting in the Gap.) 


Vensetul 22 


Ce este mlădios nu se rupe. 
Ce este indoit se va îndrepta. 
Ce este gol se va umple. 
Ce este secătuit se va înnoi. 
Ce este sărac se va îmbogăți. 
Ce este bogat se va prăvăli. 


De aceea înțeleptul le imbrăţișează pe toate ca fiind una. 
Tocmai pentru că nu iese în evidență, 
oamenii ii văd lumina. 

Tocmai pentru că nu are nimic de demonstrat, 
oamenii pot avea încredere în cuvintele lui. 
Tocmai pentru că el însuși nu ştie cine este, 

oamenii se recunosc în el. 
Tocmai pentru că nu are niciun Scop, 
reuşeşte în tot ceea ce face. 


Vechea zicală, cum că ce este mlădios nu se rupe, este cu 
siguranță adevărată! 
Dacă ai atins plenitudinea şi desăvârșirea cu adevărat, 
toate vor curge din abundență înspre tine. 


Cum să trăieşti flexibil 


Cum eu trăiesc aproape de ocean de mulţi ani, am observat 
adesea frumuseţea şi măreţia palmierilor înalţi, care cresc la 
marginea apei şi măsoară adesea între 10 și 14 metri în înălțime. 
Aceşti uriaşi impunători sunt capabili să opună rezistenţă la pre- 
siunea enormă pe care o exercită vânturile cu forță de uragan, 
care bat cu viteze de până la 300 de kilometri pe oră. Mii de alți 
copaci aflaţi în calea uriaşelor furtuni sunt smulşi din rădăcină 
şi distruşi, în timp ce impresionanţii palmieri rămân fixaţi în 
rădăcinile lor, dominând mândru teritoriul din jur, care este de 
cele mai multe ori devastat de furtună. Care este deci secretul 
palmierilor, de rămân întregi? Răspunsul este: flexibilitatea. Se 
încovoaie câteodată până aproape de pământ şi tocmai această 
abilitate le permite să rămână într-o singură bucată. 

În acest verset din Tuo Te King, Lao zi te invită să 
îmbrăţişezi, în mod similar, virtutea elasticității. Începe să 
simţi unicitatea reprezentată de Tao, care îţi dă rezistenţă și 
temei, te ajută să faci faţă furtunilor din viaţa ta, cu aceeași 
flexibilitate de care dau dovadă suplii palmieri. Când se iscă 
un iureş de energie distructivă, îndoaie-te pentru a evita să te 
rupi în bucăţi. Caută prilejurile când poţi alege să dai piept cu 
o furtună, fără să o înfrunți efectiv şi fără să-i rezişti, lăsând-o 
să vuiască peste tine. Alegând să nu lupți, ci să rămâi liniştit și 
să mergi înainte cu toate furtunile care încearcă să te înfrunte, 
intri în „timpul Tao“. 

Acest verset sugerează că, de faci astfel, vei rămâne întreg 
şi, în plus, vei atrage tot felul de beneficii suplimentare către 
tine. Adică, dacă vrei abundență, cunoaștere, sănătate, iubire 

și toate celelalte atribute care sunt personificări ale Tao, va 
trebui să fii receptiv faţă de ele. Lao zi te învaţă că trebuie să 
fii gol pentru a te umple, căci ataşamentele te limitează 
într-atât, încât nimic altceva nu mai poate intra în sinele tău, 
care este deja prea plin. A fi gol în acest sens înseamnă a nu 
da pe dinafară de convingeri, bunuri şi idei animate de ego-ul 
tău, deci a rămâne mai degrabă deschis către toate posibi- 
litățile. Asta înseamnă să te conformezi lui Tao cel fără de 
nume: el nu se mărginește la un anumit punct de vedere sau 
la o singură metodă de a face lucrurile; el le însufleţeşte pe 
toate. În mod similar, o persoană flexibilă este deschisă către 
toate posibilităţile — acea persoană nu are nimic de demon- 
strat, pentru că Tao, iar nu ego-ul, stăpâneşte. 

Conştientizarea prezenţei Tao dezvoltă flexibilitatea, iar 
îndepărtarea rigidității creează un mediu bazat pe încredere. 
Când ai la temelia existenţei tale principiul „Nu știu sigur, dar 
doresc să ascult“, devii o persoană cu care ceilalți se identi- 
fică. De ce? Pentru că flexibilitatea ta le permite să constate 
că punctul lor de vedere e bine-venit. Fiind deschis către toate 
posibilităţile, toţi care te întâlnesc simt că ideile lor sunt va- 
loroase şi, deci, nu e nevoie să apară niciun conflict. 

Pe măsură ce te conectezi mai mult la natura Tao din tine, 
începi să observi că acest principiu este permanent prezent, 
disponibil în orice moment. Cu alte cuvinte, Tao nu încearcă 
să ajungă în altă parte, decât acolo unde el este deja. Nu are 
obiective, nu are dorinţe, nu emite judecăţi; curge pretutin- 
deni, pentru că este energia creaţiei. A fi în armonie cu Tao 
înseamnă a te elibera de presiunea obiectivelor, a rămâne 
absorbit de ceea ce faci, fără să te preocupe rezultatul — 
observând doar fiecare moment şi îngăduindu-ţi să curgi 
împreună cu Sursa creatoare, care îi energizează pe toți şi pe 
toate în univers. Când trăieşti astfel, eşecul devine imposibil. 
Cum poţi să eşuezi, când eşti tu însuţi şi când ai totală 
încredere în înțelepciunea Sursei a tot ce există? De îndată ce 

eşecul este îndepărtat din viaţa ta, vei înțelege ce vrea să zică 
Lao zi atunci când afirmă că „reuşeşte în tot ceea ce face“. 

Urmează mesajele pe care Lao zi le-a transmis prin verse- 
tul acesta din Tao Te King acum două milenii şi jumătate: 


Schimbă felul în care vezi furtunile din viața ta. 


Lucrează la înlăturarea ego-ului de pe poziţia de influenţă 
dominantă asupra ta. Scapă de nevoia pe care o resimţi de a te 
bucura de atenţia celorlalţi şi vei vedea cum oamenii vor fi 
atraşi de tine în mod natural. Renunţă la tentaţia de a câştiga 
orice dispută şi de a avea dreptate întotdeauna, schimbând 
atmosfera printr-o afirmaţie de genul „E foarte probabil să ai 
dreptate. Mulţumesc că mi-ai oferit o nouă perspectivă.” Acest 
tip de proclamaţie îi permite oricui să-şi nuanțeze abordările 
rigide, pentru că tu nu ai nevoie să demonstrezi că tu ai drep- 
tate şi că ceilalţi se înşeală. Dacă îţi schimbi modul de a gândi, 
însăşi viaţa pe care o duci se va schimba, aşa încât fii pregătit 
să spui „Nu ştiu“ sau „Nu sunt sigur nici măcar de ce am făcut 
ceea ce am făcut.“ După cum îţi reamintește Lao zi, când îţi 
cenzurezi pornirile de rigiditate şi de îngâmfare, ceilalți se vor 
recunoaşte în natura ta flexibilă și vor avea încredere în tine. 


Închipuie-ți că ești un palmier înalt și falnic. 


Trăieşte precum o vietate fără scopuri şi obiective — în 
schimb, fii puternic şi plin de succes, capabil să te adaptezi la 
forțele naturii. Să vrei mereu să te pliezi pe orice ți-ar apărea 
în cale, experimentând iniţial orice val de energie care apare, 
la fel precum copacii care se îndoaie în fața vânturilor cu 
forță de uragan. Când te confrunţi cu critica, ascult-o. Când 
forțe puternice te împing în orice direcție, apleacă-te în loc să 
lupti, fii mlădios ca să nu te rupi şi eliberează-te de orice set 
rigid de reguli — procedând astfel, vei rămâne intact şi 

nevătămat. Păstrează în minte o imagine a vântului, care sim- 
bolizează situaţiile dificile, în timp ce afirmi: Nu am nimic 
rigid in mine. Pot să mă plec sub orice vânt și să rămân 
intreg. Voi folosi puterea vântului, pentru a deveni şi mai pu- 
ternic şi pentru a mă menține într-o formă şi mai bună. 
Această învăţătură simplă este atât de plăcută şi folosi- 
toare, încât te vei întreba cum de nu ţi-ai dat seama de ea mai 
înainte. În timpul Tao, recunoaşte „furtuna“ și apoi îngăduie-i 
trupului tău să o simtă în întregime — analizeaz-o fâră să o 
judeci, precum fac palmierii ce se apleacă sub puterea vântu- 
lui. Când îţi revin imboldurile de rigiditate, analizează-le şi 
pe ele, îngăduind vânturilor să bată cu putere, în timp ce tu 
aplici principiile Tao în locul dorințelor ego-ului! Caută să 
dezgropi rădăcina rigidităţii tale şi să o smulgi afară, pentru a 
ajunge la o mai mare flexibilitate în timpul furtunilor vieţii. 
Când este astfel privită ca un prilej de a te deschide către 
energia Tao, furtuna se poate transforma într-un eveniment de 
maximă bucurie, ce dezvăluie mai mult din adevărata ta 
natură iubitoare. 


Practică Tao acum! 


Ascultă astăzi pe cineva care exprimă o opinie total dife- 
rită de a ta. Ar putea fi despre orice temă: politică, mediu, 
droguri, religie, război, pedeapsa capitală sau orice mai vrei 
tu. Abţine-te să-ți impui punctul de vedere şi fă în schimb 
următoarea remarcă: „Nu m-am gândit niciodată la poziţia 
asta. Îţi mulţumesc că mi-ai împărtăşit ideile tale.“ Acceptând 
să asculți un punct de vedere contrar convingerilor tale, vei 
respinge atitudinea tipică a ego-ului şi vei întâmpina cu 
bucurie flexibilitatea Tao. 


Versetul 23 


A vorbi puţin este firesc: 
vânturile aprige nu vuiesc toată dimineața; 
o ploaie torențială nu durează toată ziua. 
Cine rânduieşte toate acestea? Cerul şi pământul. 


Dar acestea sunt efecte forțate, exagerate, 
şi de aceea nu pot dura multă vreme. 
Dacă cerul şi pământul nu pot face să dureze 
timp îndelungat o acțiune forțată, 
cu atât mai puţin poate omul să facă aceasta. 


Cei care urmează Calea 
devin una cu acea Cale. 
Cei care urmează bunătatea 
devin una cu bunătatea. 
Cei care se îndepărtează de Cale și de bunătate 
devin una cu eşecul. 


Dacă te conformezi Căii, 
puterea ei va curge prin line. 
Acţiunile tale devin fireşti, ca ale naturii, 
căile tale devin câile cerului. 


Deschide-te înspre Tao 
și ai încredere în reacţiile tale naturale... 
atunci toate îşi vor găsi rostul şi locul pentru care au fost 
rânduite. 


Cum să trăieşti cu naturaleţe 


Fiecare lucru care se compune va sfârşi prin a se descom- 
pune. Observă că am accentuat cuvântul lucru — asta pentru că 
toate lucrurile de pe pământ sunt temporare şi într-o stare con- 
tinuă de schimbare. De vreme ce te găseşti pe această planetă, 
ȘI tu eşti o parte a acestui principiu, care implică schimbare şi 
descompunere continuă. În acest verset din Tao Te King, ţi se 
cere să fii atent la felul cum funcţionează natura și apoi ţi se 
cere să alegi să trăieşti în armonie cu principiile naturii. 

Natura nu are nevoie să insiste, să accelereze sau să 
forțeze ceva; la urma urmei, furtunile nu durează o veşnicie. 
Vânturile bat cu putere, dar apoi se domolesc. Tao creează 
dintr-o perspectivă eternă, iar orice lucru creat porneşte deja 
pe calea de întoarcere spre casă chiar din momentul în care ia 
naştere. Aşadar, Lao zi te învaţă că, dacă trăieşti în armonie 
cu acest principiu simplu, vei fi în total acord cu natura. 
Renunţă la dorinţa de a forța ceva sau pe cineva şi alege, în 
schimb, să faci parte, în mod conştient, din modelui ciclic al 
naturii. Lao zi îți reamintește că nici chiar cerul nu poate face 
să dureze o acţiune forțată. Inevitabil, prin însăşi natura ei, 
orice acțiune are o existență temporară, după care se întoarce 
spre o stare de liniște şi calm. În limbajul nostru cotidian, am 
spune că „tot începutul își are un sfârşit.“ 

Prin învăţăturile sale, acest pasaj te invită să te opreşti din 
lupta şi tensiunile în care probabil eşti prins şi să-ţi aminteşti 
că seninătatea şi pacea sunt pe cale să sosească şi la tine. 
Versetul de faţă subliniază cu tărie că întotdeauna ai la dispozi- 
ție o alegere! În orice situaţie, poți alege să urmezi un curs de 

acţiune, care să implice exagerare şi consum forțat de energie. 
Poate fi vorba de o încercare de a controla, la nivel verbal, o 
situaţie; poate fi dorința ta de a te plânge de (sau forma 
extremă, de a blestema) felul în care evenimentele din viaţa ta 
se desfăşoară; cu toate acestea, astfel de momente ar putea fi 
o invitaţie să te deschizi înspre Tao, chiar în mijlocul haosului 
şi al grijilor de tot felul. Astfel poţi urma Calea: aminteşte-ți 
cum forțele naturii se dezlănţuie şi apoi se calmează. Urmează 
bunătatea lui Tao şi vei deveni tu însuţi bunătate. Înde- 
părtează-te de bunătate şi vei ajunge una cu eșecul. 

Te supui şi tu legii formei, care domină timpul şi spaţiul, 
formă ce se compune şi descompune neîncetat... Totul în 
natură se întoarce la Sursă... întrebarea care se pune este: vrei 
să participi în mod conștient la acest ciclu atât de bun şi de 
firesc, sau preferi să îţi risipeşti viața în anxietate şi eşec? 
Răspunsul Tao la această întrebare crucială nu se află în interi- 
orul ego-ului tău, pentru că ego-ul crede cu tărie în capacitatea 
ta de a forța lucrurile, de a face lucrurile să se întâmple sau în 
capacitatea ta de a prelua controlul. Tao subliniază că doar 
Calea este responsabilă de tot, cu o naturaleţe care nu are în ea 
nimic forțat. Îți reamintește că ceea ce poate părea atât de de- 
vastator la un moment dat poate deveni un semn de desăvârşită 
bunăvoință în momentul următor. Când te conformezi firescu- 
lui din univers, cooperezi cu puterea atotcreatoare ce curge prin 
tine. Suspendă-ţi planurile propulsate de ego-ul tău și fă-te păr- 
taş, în schimb, puterii care te-a creat — permite-i acesteia din 
urmă să fie forța conducătoare din viaţa ta. 

lată ce-ţi spune Lao zi, prin mine, din negura vechimii, în 
acest verset din Tao Te King: 


Schimbă-ţi viaţa, observând în mod activ 
cum funcţionează natura. 


Priveşte furtunile sau vânturile aprige ca pe nişte condiţii 
temporare, care trec, în loc să te gândeşti la ele ca la nişte 

evenimente distructive şi dramatice. Când ţi se pare că se 
conturează o situaţie de forță, deloc confortabilă pentru tine, 
gândește-te la ciclul natural. Spune-ţi: Aceasta este o piedică 
temporară. Mă voi elibera de obligaţia de a prelua controlul. 
Apoi fii atent la cum te simți, rămânând deschis faţă de ceea 
ce îţi oferă momentul respectiv. Ţine minte că natura așa pro- 
cedează. Axează-ţi mintea pe ceea ce este firesc, într-un 
raport perfect cu răbdarea lui Tao cel universal. 


Schimbă-ţi viaţa, încrezându-te 
în capacitatea ta de a reacţiona firesc la toate 
împrejurările vieții tale. 


La început, aceasta ar putea presupune să te observi pe 
tine însuţi cu un ochi prietenos şi tolerant, în loc să 
reacționezi imediat. Când simţi tentaţia să-ți faci cunoscută 
părerea, îngăduie-i acestui imbold să-ţi transmită în tăcere ce 
vrea cu adevărat. Corpul tău ştie cum să fie în pace şi 
armonie și să aștepte furtunile vieţii să se manifeste până se 
sting firesc, dar trebuie şi tu să-l faci să simtă că semnalele lui 
sunt bine-venite pentru tine. Rămâi calm şi intră în armonie 
cu Tao cel creativ, deschizându-te înspre puterea lui. 

T.S. Eliot evocă ciclul naturii în poemul său „Miercurea 
cenușii“: 


Tocmai pentru că ştiu că timpul este mereu timp 
Și spațiul este mereu şi numai spațiu 
Și că ce se petrece este valabil doar pentru 
un anumit moment 
Și un anumit loc, 
De aceea mă bucur de toate lucrurile aşa cum sunt... 


Aceasta este ideea: bucură-te în liniştea lui Tao. 

Practică Tao acum! 


Petrece o zi întreagă observând natura şi nenumăratele ei 
aspecte, care sunt organizate ciclic şi organic. Caută cel puțin 
trei metode prin care ai vrea să încerci să fii mai firesc în 
reacţia ta către viaţă. Poate că pisica ce s-a făcut ghem și stă 
leneşă în lumina soarelui simbolizează felul în care ai vrea tu 
să fii. Sau poate te atrag zorile ce aprind încet cerul și alungă 
întunericul, fără să se grăbească. Poate preferi să te concen- 
trezi pe flux şi reflux, care se supun legii lor într-o desăvârșită 
rânduială, fără să dăuneze nimănui. Găseşte-ţi imaginile sim- 
bolice, oricare ar fi ele, care te reprezintă cel mai bine şi, cu 
ajutorul lor, ai grijă ca Tao să dea roade în sinea ta. 


Veetul 24 


Dacă stai în vârful picioarelor, îți pierzi echilibrul 
Dacă faci paşi prea mari, nu poți ajunge departe. 


Cel ce se făleşte, nu este un om luminat. 
Cei ce se laudă, nu va ajunge la împliniri de seamă. 
Cel care se îndreptățește nu se bucură de respect. 
Cel care se preaslăveşte nu va dăinui. 


Toate aceste feluri de a fi sunt odioase și de prost gust. 
Sunt niște excese inutile. 
Sunt ca o durere de stomac, 
sau ca o tumoare in organism. 


Când mergi pe calea lui Tao, 
acestea sunt exact lucrurile 
care trebuie dezrădăcinate din fire şi lepădate în urma ta. 


Cum să trăieşti fără excese 


În acest verset, Lao zi ne sfătuieşte că drumul lui Tao tre- 
buie să fie curățat de toate buruienile reprezentate de senti- 
mentele noastre excesive de importanţă personală. În definitiv, 
realizările noastre provin din Sursa atotcreatoare, pe care Lao 
zi o numeşte „Tao“. Tot ce vezi, ce atingi sau ce posezi este un 
dar de la Tao; astfel, este de datoria ta să-ți curmi ego-ul şi să 
cauţi să adopţi o atitudine de recunoștință şi de generozitate ca 
răspuns la creativitatea lui Tao. În acest fel, mergi pe drumul 
lui Tao devenind exact ce este el, adică existența într-o stare de 
dăruire nelimitată. Spre această stare de generozitate te 
îndeamnă să te întorci versetul de față din Tao Te King. 

Observă cum funcţionează fluxul natural al Tao: nu cere 
nimic de la tine, în timp ce îţi oferă ție și tuturor celorlalți re- 
zerve nelimitate de hrană, de aer, apă, lumină solară, pământ 
şi frumuseţe. Lucrează permanent în beneficiul întregii lumi 
și nu simte nevoia să se laude, să fie trufaş sau să ceară ceva 
în schimb. 

Merită să redau poemul de mai jos, scris de Hafez, tocmai 
pentru că exemplifică ce am spus până acum: 


Chiar 
După 
Tot acest timp 


Soarele nu spune pământului: 


„Îmi esti 
dator.“ 

Priveşte 
Ce se întâmplă 
Cu o iubire ca aceasta, 
Luminează 
Întregul 
Cer 


Soarele îl simbolizează pe Tao făcându-şi lucrarea: oferă 
căldură, lumină şi energia sa dătătoare de viață tuturor, 
luminând tot pământul fără să ceară vreun semn de apreciere. 
Inchipuie-ţi ce-ar fi dacă soarele ar avea nevoie de atenţie şi 
ar cere răsplată pentru eforturile sale — atunci, ar străluci 
numai acolo unde s-ar simţi mai apreciat sau unde ar primi 
răsplată pentru energia lui dătătoare de viață! În curând, 
lumea ar fi parţial vitregită de măreţia şi frumuseţea soarelui, 
şi în cele din urmă întreaga planetă ar fi cufundată în întune- 
ric, pe măsură ce ar izbucni războaie pe seama diferitelor 
metode de a-l îmblânzi pe „zeul soare“. Acum, este uşor de 
înțeles de ce Lao zi consideră că astfel de înclinații de îndrep- 
tățire de sine sau de laudă de sine sunt „odioase“ şi asemănă- 
toare „une! tumori în organism“. 

Mergi pe drumul Tao, fiind mai degrabă înclinat să dai 
decât să iei, dovedindu-te generos cu ceilalți, fără să ceri 
nimic în schimb. Apoi, vizualizează-ţi dorinţele de a te lăuda 
şi de a căuta aprobarea oamenilor ca pe nişte buruieni peste 
care dai în călătoria ta. Dacă te consideri important şi special 
datorită talentului tău artistic, să zicem, atunci mergi pe dru- 
mul ego-ului tău, de fapt. Când mergi pe drumul Tao, îţi 
exprimi recunoştinţa față de mâinile care ţi-au permis să 
creezi o sculptură. 

Astfel te sfătuieşte Lao zi să umbli pe calea Tao, liber de 
dorinţele propulsate de ego-ul tău, dorinţe precum cea de a-ţi 
vedea recunoscute eforturile şi realizările. 

Schimbă-ți viața, alegând în mod conștient 
să fii recunoscător. 


Călătoria vieții tale se va schimba când îți vei intensifica 
starea de recunoștință pentru tot ceea ce ești, tot ceea ce rea- 
lizezi şi tot ceea ce primeşti. Obişnuiește-te să repeți în gând 
îti mulțumesc oricând poţi în timpul zilei, când te culci şi te 
trezeşti. Nu contează de fapt dacă îi mulţumeşti lui 
Dumnezeu, Spiritului, lui Allah, lui Tao, lui Krishna, Buddha, 
Sursei, sinelui, pentru că toate aceste nume reprezintă marile 
tradiții ale înțelepciunii. Poţi să mulțumeşti luminii soarelui,! 
ploii, trupului tău în întregime sau fiecărei părţi din organism. 
Fixează-ţi o zi în care să îți manifești aprecierea față de | 
creierul tău, o altă zi în care să îți manifești aprecierea faţă de 
inimă, şi tot aşa pentru ficat sau chiar pentru unghiile de la | 
picioare! Obiceiul de a-ţi arăta recunoştinţa te ajută să te con- | 
centrezi asupra Sursei tuturor lucrurilor, dar şi să observi | 
când ego-ul tău încearcă să te domine. Fă-ţi următorul obicei, | 
pe care să-l îndeplinești în tăcere: mulţumeşte patului, așter- | 
nutului, pernelor şi camerei în care dormi noaptea; dimineaţa | 
zi îți mulțumesc pentru tot ceea ce ţi se va întâmpla mai 
departe. Apoi începe acea zi frumoasă făcând un gest de | 
bunătate pentru o altă ființă umană de undeva de pe planetă. | 


Schimbă-ți viaţa, analizându-ţi tendința 
de a te lăuda și de a te considera îndreptățit. 


Când eşti pe punctul de a te lăuda celorlalți cu meritele sau 
realizările tale, simte pe moment cum te cuprinde acest 
imbold şi apoi aminteşte-ţi de sfatul lui Lao zi, care spune că 
„acestea sunt exact lucrurile care trebuie dezrădăcinate din 
fire şi lepădate în urma ta“. Pe calea Tao, aprobarea ce vine 
din interior este sănătoasă şi pură, în timp ce lauda de sine şi 


o —— 

îndreptăţirea personală sunt pur şi simplu zadarnice. Când 
observi că obiceiul de a te da mare nu îţi dă pace, alege să 
revii pe calea Tao, amintindu-ţi de acest verset din Tao Te 
King. În acel moment, toate comentariile pe care doreai să le 
faci şi prin care să te umfli în pene şi să faci pe grozavul îţi 
vor părea buruieni, de care nu ai nevoie. Întorcându-te la o 
atitudine radicală de modestie şi văzând măreţia din fiecare 
om, ţi-ai curățat viața de tendinţa excesivă de a-ți da impor- 
tanţă... și acesta este drumul Tao. 


Practică Tao acum! 


Mâine dimineaţă, fa un gest amabil către cineva care va fi 
complet surprins de fapta ta. Trimite un e-mail cuiva, în care 
să-ți exprimi dragostea şi recunoştinţa. Telefonează unuia din- 
tre bunicii tăi, care poate se simte singur sau trăieşte într-un 
cămin de bătrâni. Trimite flori unei persoane pe care o iubeşti 
Și care e singură, chiar unui străin, dacă e nevoie. Observă 
cum recunoştinţa ta pentru altcineva îți conturează mai bine 
calea Tao, nu calea ego-ului tău. 


Teselul 25 


Era ceva fără formă şi perfect 
înainte ca universul să se nască. 
E senin. Gol. 

Singur. Neschimbător. 
Infinit. Veșnic prezent. 

Este Mama universului. 
Cum nu găsesc un nume mai bun, 
o să-i spun Tao. 


ÎI numesc Marele. 
Măreţia lui nu are limite. 
Dacă nu are limite, înseamnă că nu încetează să curgă. 
De curge în permanenţă, 
inseamnă că se reintoarce constant. 


Așadar, Calea este mare, 
cerul este mare, 
pământul este mare, 
oamenii sunt mari. 


Astfel, pentru a cunoaşte natura omenească, 
înțelege pământul. 
Pentru a cunoaşte pământul, 

Înțelege cerul. 

Pentru a cunoaște cerul, 
înțelege Calea. 

Pentru a cunoaşte Calea, 

Înțelege măreția din tine. 


Cum să trăieşti cu măreție 


Mulţi dintre învățații care au scris despre Tao Te King 
de-a lungul secolelor consideră acest verset ca pe una dintre 
lecţiile cele mai însemnate din întregul manuscris. În 
cercetănle mele, toate traducerile acestui pasaj includ efectiv 
cuvântul măreț pentru a-l descrie, 

Acest verset istoriseşte că, încă înainte de începuturi exis- 
ta „ceva fără formă și perfect“. În continuare, adaugă că 
această perfecțiune fără formă este „Mama universului“. Deşi 
nu are nume, este numită „Tao“, fiind sinonimă cu ceea ce 
este mare. Cu alte cuvinte, tot ceea ce înseamnă Tao nu poate 
fi altfel decât mare — nu este nimic mărunt, nesemnificativ, 
neputincios, neimportant sau mediu în Tao. 

Se pare că povestea vrea să-l facă pe cititor să-şi dea 
seama că există o energie pură şi atemporală în toate lucrurile 
de pe planetă şi care rămâne necontaminată de aparența 
solidă a formei. Concluzia este o directivă pentru învățăcel, 
adică pentru tine, cititorule. Pentru a cunoaşte această per- 
iecțiune dincolo de formă, trebuie „să 


tine“. lu eşti personajul principal în această F 
e vreme ce ești însuflețit de veşnicul Tao, mesajul aces- 
tei istorisiri despre măreție te îndeamnă să-ți schimbi felul de 
a trăi şi să înţelegi că, făcând asta, viața ta se va schimba. Poţi 
începe cercetându-ți gândurile şi ideile, care nu sunt compa- 
tibile cu această observaţie fenomenală făcută de Lao zi, 
observaţie evocată şi de alţii de-a lungul istoriei. În cartea ei 
The Journey, publicată în 1954, Lilian Smith interpretează 
astfel mesajul lui Lao zi: 

Nevoia pe care cineva o simte în fiecare zi a vieţii lui, chiar 
dacă nu recunoaște acest fapt. Nevoia de a se simţi legat de 
ceva mai mare decăt sinele său, de ceva mult mai însuflețit, mai 
vechi şi totuși încă nenăscul, care va dăinui prin timp. 


Acel „ceva“, care va dăinui, îți confirmă măreţia şi legătu- 
ra ta absolută cu infinitul. Este, de fapt, un sentiment de per- 
manentă aliniere cu un fel de partener mai în vârstă, care nu 
este altul decât măreţia însăşi. 

Lao zi te sfătuiește să fii atent la planetă, la oameni şi la 
cer şi să vezi măreţia lor. Apoi, priveşte-te pe tine şi vezi că 
şi tu eşti o parte din ele. Cu alte cuvinte, împrieteneşte-te cu, 
ceea ce pare a fi marele mister al creaţiei, descoperind | 
măreţia din tine, apoi radiază de bucurie, constatând că 
împărtăşeşti această măreție cu cerul, pământul şi toți 
oamenii. Dacă îţi poți păstra în permanență „moştenirea ta de 
măreție“, te vei asigura că Tao cel veșnic prezent este 
disponibil oricând pentru tine, în mod conştient și vizibil. 
Dacă adopţi această perspectivă a măreției, nu va izvori din 
tine decât măreție; dacă însă adopţi o perspectivă interioară 
de inferioritate, vei atrage doar evenimente care se aliniază cu 
acele convingeri. 

N-o să te înveţe nimeni la școală despre măreţia ta; n-o vei 
regăsi nici într-un stagiu de practică pe care-l vei efectua, nici 
în sfatul vreunui profesor, nici în comentarii măgulitoare sau 
complimente de la membrii bine intenţionaţi ai familiei tale, 
de la prieteni sau cei care te iubesc. Măreţia este înăuntrul 
tău. Este vital pentru tine să devii conştient de măreţia ce 
curge în mod constant prin tine; în acest scop, întâlneşte-te cu 
ea în momente de meditaţie şi de stare de recunoștință și 
încetează a mai fi influenţat de puncte de vedere contrare. 

În mod special, observă și ascultă comentariile critice, 
care apar chiar în dialogul tău interior. Când astfel de gânduri 
se ivesc în mintea ta, lasă-le să-ţi spună ce vor. Dacă le per- 
miţi acestor păreri, care sunt străine de măreție, să vorbească, 

| vei descoperi întotdeauna că ceeea ce vor ele cu adevărat este 


să se complacă într-o stare de autosuficienţă. Oferă-le răgazul 
de care au nevoie pentru a se convinge că existenţa lor nu va 


avea deloc urmări pentru modul tău de a gândi şi că, în cele 
| din urmă, se vor contopi formidabil cu măreţia din tine. 


Urmarea acestei strategii îți va permite să participi la fru- 


 museţea şi măreţia universului întreg, unde puterea Tao curge 


nestingherit, fără să se împiedice de judecăţi personale, cri- 


| tice sau temătoare. Schimbă-ți felul de a trăi, alimentează-te 


i la această măreție şi vei vedea cum viața pe care o duci se va 
"schimba cu adevărat. 
lată acum nişte gânduri pe care Lao zi ar vrea ca tu să le 
îmbrățişezi exact în forma în care le-a scris în acest verset din 
Tao Te King acum 25 de secole: 


Ai încredere în măreţia ta. 


Tu nu eşti acest corp în care stai acum, un trup temporar şi 
care se îndreaptă înapoi spre nicăieri, locul de unde a venit. 
Eşti măreție în stare pură ... exact aceeaşi măreție care 
creează toată viaţa. Ține-ţi acest gând mereu treaz în minte şi 
la loc de cinste şi vei atrage către tine aceleași puteri ale 
creaţiei. Oamenii de care ai nevoie vor apărea. Evenimentele 
pe care le dorești se vor petrece întocmai. O stare financiară 
mult mai bună se va contura. Asta pentru că măreţia atrage 


| către sine mult mai multă măreție, exact precum gândul că nu 


te afli în contextul potrivit dă naştere unei convingeri care va 

avea grijă ca lipsurile să devină realitatea ta. Repetă-ţi perma- 

nent următoarele cuvinte, până ce devin reacția ta interioară 
„automată la lumea exterioară: Eu provin din măreție. Atrag 
| măreția. Sunt măreție. 

Caută convingeri ce contrazic statutul tău 
de ființă măreață. 


Surprinde-te în momentul în care rosteşti orice idee care 
reflectă convingerea ta cum că ai fi mediocru. Vorbeşte-i în 
gând, cu căldură, acelei convingeri şi întreab-o ce vrea. Poate 
că vrea să te asigure că, de fapt, e în mintea ta ca să te prote- 
jeze de dezamăgire sau durere, cum poate chiar a şi făcut-o 
mai devreme în decursul existenţei tale. Dar, chiar dacă eşti 
în continuare atent şi răbdător cu această convingere, în cele 
din urmă tot vei recunoaşte că, de fapt, vrei să te simţi măreț. 
Ce te opreşte atunci? Eşti îndeajuns de bun ca să faci faţă 
momentelor trecătoare de dezamăgire şi durere care îngre- | 
unează viața pe această planetă — dacă încerci să te protejezi, 
convingându-te că tu nu eşti o întrupare a bunătăţii, îți dis- | 
trugi sinele lăuntric. 

Caută aceste convingeri greşite şi dă-le şansa să se trans- | 
forme în ce vrei tu (şi ce vor ele de fapt) cu adevărat. Pentru 
orice doreşti să devii sau să atragi către tine, fa această trecere 
interioară de la Probabil că n-o să am niciodată parte de asta| 
la Tocmai e pe cale să mi se întâmple! Apoi începe procesul! 
de căutare chiar şi a celor mai mici dovezi care să-ţi confirme 
că ceea ce-ţi doreşti este într-adevăr pe cale să se împli- 
nească. Este vital să păstrezi în minte această veche axiomă: 
Primesc lucrurile la care mă gândesc, indiferent că le vreau 
sau nu. Aşa că, gândeşte-te cât de privilegiat eşti că măreţia 
s-a sălășluit în tine. Acum poţi să trăieşti cel mai mare para- 
dox: să fii măreţia însăşi şi, concomitent, să nu fii nimeni. | 


Practică Tao acum! 


Copiază-ţi următoarele cuvinte şi aplică-le în cazul tău: 
Provin din măreție. Trebuie să fiu aidoma sursei din care 

provin. Nu voi înceta niciodată să cred în măreția mea şi în 
măreția celorlalți. Citeşte aceste cuvinte în fiecare zi, poate 
punându-le într-un loc unde să le vezi cât mai des cu putință. 
Rostul lor este să-ți reamintească de propria ta măreție. 
Meditează preț de zece minute astăzi, concentrându-te pe 
măreţia ta interioară. 


Vaselul 26 


Greul este temelia uşorului. 
Calmul este stăpânul neliniștii. 


Dându-și seama de acestea, 
omul de succes rămâne 
echilibrat şi statornic 
în mijlocul a tot ce face; 
deși este înconjurat de opulenţă, 
nu este subjugat de ea. 


De ce oare stăpânul ţării 
aleargă încoace şi încolo ca un nebun? 
Dacă te lași suflat de vânt încoace și încolo, 
pierzi legătura cu rădăcinile tale. 
Dacă te agiţi și te laşi cuprins de neliniște, 
iți pierzi stăpânirea de sine. 


Cum să trăieşti calm 


În acest capitol din Tao Te King, eşti sfătuit să-ţi păstrezi o 
stare de seninătate, indiferent de ceea ce ai putea vedea că se 
petrece în jurul tău. Mai mult, ți se spune că adevăratul 
maestru ştie că abilitatea de a-ţi păstra calmul se regăseşte 
întotdeauna în interiorul tău. Din această perspectivă, nu este 
nevole să-i faci pe alții responsabili pentru felul în care te 
simți tu. Deşi, mai mult ca sigur, trăieşti într-o lume în care 
învinuirea altora, găsirea ţapului ispăşitor și a nodului în pa- 
pură sunt atitudini endemice, în continuare eşti singurul 
responsabil de sentimentele și faptele tale. Trebuie să mai ştii 
că împrejurările nu determină starea ta de spirit, pentru că acea 
putere este în interiorul tău. Când menţii o stare lăuntrică plină 
de pace, chiar şi în mijlocul haosului poți să-ţi schimbi viața. 

Înţelepciunea acestui verset din Tao Te King te îndeamnă 
să afli că poţi alege tu însuţi. Vrei să fii într-o stare de dezo- 
rientare sau să ai o dispoziţie lăuntrică liniştită? Depinde 
numai de tine! Înarmat cu această cunoaştere, maestrul Tao 
nu permite niciunui eveniment exterior să-l tulbure. Lao zi îţi 
explică: a da vina pe altceva sau altcineva pentru că tu nu-ţi 
găseşti liniştea nu te va aduce niciodată în starea pe care te 
străduieşti să o dobândeşti. Stăpânirea de sine înflorește 
numai când obișnuieşti să conștientizezi şi să îți asumi 
responsabi-litatea pentru ceea ce simţi. 

Acest aspect din Tao Te King e unul la care vei avea nevoie 
să revii şi cu care va trebui să te identifici în mod repetat. La 
urma urmei, ce poate fi mai bine decât să ai libertatea de a 
trece prin viaţă fără senzaţia că oamenii şi împrejurările te 


Cum să trăiești calm 151 


controlează fără acordul tău? Eşti deprimat? Iritat? Frustrat? 
Încântat? Îndrăgostit până peste cap? Oricare ar fi starea ta 
prezentă, dacă tu crezi că schimbarea contextului economic în 
care trăieşti sau a unui întreg şir de evenimente din viaţa ta 
poate fi responsabilă pentru starea ta de spirit — şi drept 
urmare foloseşti acești factori externi pentru a-ți justifica dis- 
poziţia interioară — atunci ai pierdut legătura cu rădăcinile 
tale. De ce? Pentru că te laşi „suflat de vânt încoace şi încolo“, 
purtat în toate părţile de împrejurările schimbătoare ale vieții. 

Soluţia pentru a pune capăt unei vieţi agitate este să alegi 
liniştea. Pacea care transpare din Tao nu cunoaşte frământările 
din lumea celor 10 000 de lucruri. Fii precum Tao, ne sfătuieşte 
Lao zi: „Calmul este stăpânul neliniştii“. Poţi face această 
alegere în orice moment, aşa că poţi decide să devii gazda lui 
Dumnezeu şi să porţi cu tine pretutindeni liniştea lui Tao, sau 
poţi să fii ostatic al propriului tău ego, care insistă să-ţi spună 
că nu prea ai ce să faci și că e logic să te simţi dezorientat, când 
îţi duci viaţa în nişte împrejurări aproape infernale. 

lată ce îţi oferă Lao zi în acest pasaj atât de simplu şi de 
profund, aşa precum a fost şi viaţa pe care a ales el să o tră- 
iască cu 2500 de ani înainte de tine: 


Promite-ţi să cauţi o reacție lăuntrică plină 
de calm faţă de toate împrejurările vieţii tale. 


În mijlocul oricărei agitaţii — că e vorba de o ceartă, de 
un blocaj în trafic, o criză monetară sau orice altceva — 1a 
imediat decizia să-ți găseşti un loc liniştit din sinea ta, în care 
să te retragi. Dacă nu te gândeşti la ceea ce se întâmplă şi, în 
schimb, inspiri adânc de câteva ori şi alegi să-ţi goleşti mintea 
de orice păreri sau judecăţi, va fi imposibil să „alergi încoace 
şi încolo ca un nebun“ în mintea ta. Ai capacitatea înnăscută 
să alegi calmul în faţa unor situaţii care pe alţii îi înnebunesc 
de-a dreptul. Dorinţa ta de a proceda astfel, în special când 
dezordinea și mânia au fost alegerile tale din trecut, te pune 

în legătură cu ceea ce stăpâneşte şi ține neliniştea sub control. 
Era o vreme când credeam că acest lucru e cu neputinţă. 
Acum ştiu că şi în perioadele cele mai tulburi reacţia mea va 
rămâne să aleg liniştea ... calea Tao, adică. 


Nu pierde legătura cu rădăcinile tale. 


Cu ajutorul unei declaraţii scrise sau a unei imagini plasate 
strategic în casă și la locul de muncă, aminteşte-ţi că nimeni nu 
te poate forța să te desprinzi de rădăcinile tale, fără con- 
simțământul tău. Spune-ţi cât mai des: Am capacitatea de a 
rămâne echilibrat şi statornic, indiferent de ceea ce se întâm- 
plă în fața mea. Apoi promite-ţi să pui în practică acest nou stil 
de viaţă data viitoare, când se iveşte un prilej de neliniște. 
Pregătește-te mental dinainte şi vei ajunge la stăpânirea de sine 
la care se referă Lao zi în acest verset. Ba mai mult chiar, vei fi 
în armonie cu Tao, care este, de fapt, vocaţia ta fundamentală. 


Practică Tao acum! 


Aşează-te într-un loc liniștit şi închipuie-ţi că o persoană 
cu care ești în conflict de multă vreme este şi ea prezentă în 
fața ta. Acum spune-i cu voce tare: „Te iert. Te înconjur cu 
dragoste şi lumină şi fac același lucru şi pentru mine.“ Acest 
lucru va face ca mesajul din versetul de față din Tao Te King 
să înceapă să lucreze pentru tine, aducându-ţi o stare de calm. 


Vasetul 27 


Cel ce cunoaște adevărul 
călătoreşte fără să lase vreo urmă, 
vorbeşte fără să pricinuiască niciun rău, 
dăruieşte fără să țină socoteala gesturilor sale de 
generozitate. 

Ușa pe care o închide, deși nu are încuietoare, 
nu poate fi deschisă. 

Nodul pe care îl face, deşi nu folosește funia, 
nu poate fi desfăcut. 


Fii înțelept și ajută toate ființele fără pârtinire, 
fără să pierzi niciuna din vedere. 
Nu irosi niciun prilej bun. 
Asta se cheamă să urmezi lumina. 


Ce este un om bun, dacă nu învățătorul unui om rău? 
Ce este un om rău, dacă nu lucrarea pentru omul bun? 
Dacă învățătorul nu este respectat 
şi de învățăcel nu se îngrijește nimeni, 
se va ivi neorânduiala, oricât de inteligent ar fi oricare din 
cei doi. 

Acesta este marele secret. 


Cum să trăiești îndrumat 
de lumina ta lăuntrică 


Preţ de numai un moment, imaginează-ţi că bunurile tale 
cele mai valoroase, inclusiv un morman de bani, se află pe o 
masă din dormitor, la vedere pentru oricine s-ar întâmpla să 
intre. Acum mai închipuie-ţi că grămada ta de bijuterii, bani 
șI documente importante este în deplină siguranță — nu ai 
nevoie de asigurare şi nimeni nu ar putea efectiv să-ţi fure 
comoara. Este posibilă o astfel de stare de încredere deplină? 
Eu cred că da, mai ales din moment ce este încurajată de ver- 
setul de față din Tao Te King: „Uşa...deşi nu are încuietoare, 
nu poate fi deschisă.“ 

„Cel ce cunoaște adevărul“ trăieşte îndrumat de o lumină 
lăuntrică. Această iluminare scoate la iveală faptul că furtul 
nu are nimic în comun cu marea cale a adevărului, aşa că este 
inutil să-ţi ţii lucrurile sub încuietoare. Bunurile sunt în sigu- 
ranţă pentru cei care trăiesc conduşi de o lumină lăuntrică ce 
reflectă perfecțiunea Tao. Este chiar Sursa pe care eşti îndem- 
nat să o porţi mereu cu tine şi să o consulți când simţi nevoia 
de ajutor sau îndrumare. 

Lao zi te sfătuieşte să oferi fără să ţii socoteala gesturilor 
tale de generozitate şi fără să aștepți ceva în schimb, pentru 
că aceasta este natura Tao, şi tu faci parte din Tao. Când duci 
o viaţă plină de lumină, a da este sinonim cu a primi. Ai 
încredere că lumina ta lăuntrică te va călăuzi, pentru că este 
însăşi moştenirea ta. Originea ta este mai aproape de Tao 
decât de părinții tăi, de cultură sau de ţară. 

Este, de asemenea, important să trăieşti mai spontan — nu 
este nevoie să-ţi împachetezi fiecare detaliu al vieţii tale în 
planificări. Înțelege acest lucru şi vei putea călători fără să 
depinzi de un plan, care să acopere fiecare scenariu posibil, 
Lumina ta interioară este mai demnă de încredere decât orice 
îndrumar şi îţi va indica direcţia care este cea mai bună pentru 
tine și pentru toți cei pe care îi întâlneşti. Când îţi dezvolți 
încrederea în Tao, îţi vei schimba felul de a înţelege viaţa. Te 
vei minuna de strălucirea şi claritatea a ceea ce începi să vezi: 
teama, grija, stresul şi neliniştea vor deveni pur și simplu niște 
fațete ale tale în marea strălucire a lui Tao, la fel cum 
lumânările îţi arată drumul, şi astfel vei ajunge să iubeşti pe 
toată lumea, ca şi cum fiecare om ar fi o parte din tine. 

Lao zi te sfătuieşte să „fii înţelept şi să ajuţi toate fiinţele 
fără părtinire, fără să pierzi niciuna din vedere“ — adică nu 
ai nevoie de regulile nimănui pentru a ajunge la alţi oameni. 
A dărui devine reacţia ta firească, pentru că urmezi lumina 
lăuntrică a lui Tao. Tu şi gestul de generozitate sunteţi una; tu 
și gestul de a primi sunteți una. Într-un astfel de > aranjament, 
toți ceilalți sunt, în realitate, tu. 

Cele mai revelatoare rânduri din acest verset îţi amintesc că 
un om bun nu este altceva decât învățătorul unui om rău şi că 
un om rău nu face decât să dea de lucru unui om bun. Aceasta 
este o modalitate extrem de încurajatoare de a privi viaţa, în 
tonuri mult mai optimiste, care-ţi permite să elimini cu uşurinţă 
stresul şi mânia. Dacă te consideri o persoană „bună“, atunci 
cei pe care îi consideri „răi“ — inclusiv persoane condamnate 
sau inamici aflați în cu pr altă parte a planetei — devin 
responabilitatea ta personală! Încearcă să adopți viziunea con- 
form căreia te afli aici ca să te înveți pe tine şi pe ceilalți ceva 
şi că misiunea ta este să ridici nivelul de energie colectivă a 
întregului nostru univers. Obişnuiește-te să conştientizezi 
lumina lăuntrică ce străluceşte în noi toţi. Fii Tao! 

Aproape fiecare traducere a lui Tao Te King pe care am 
verificat-o se referă la noi toţi ca fiind una şi nu omite să 

za ra 


tate, nu abandona pe nimeni, respectă-ţi învățătorii şi ai grijă 
de cei care au ceva de învățat de la tine. Douăzeci şi cinci de 
secole mai târziu, Tao rămâne în continuare inaccesibil pen- 
tru cei mai mulți dintre noi, pentru că este practicat atât de rar. 
Cu toate acestea, trebuie să îl interiorizăm în fiinţa noastră, 
dacă vrem cu adevărat să mergem vreodată pe calea lumi- 
noasă şi măreaţă pe care Tao ne-o promite. 

Devino un „cunoscător al adevărului“, cum te sfătuieşte 
Lao zi, uitând de încuietori, lacăte, lanţuri, hărţi şi planuri. 
Călătoreşte fără să lași vreo urmă, ai încredere în bunătatea ce 
se află la obârşia tuturor şi, în loc să blestemi întunericul care 
pare să le cuprindă pe toate, caută să ajungi la lumină lăun- 
trică din tine şi fă-o să lumineze peste cei care nu-şi văd 
moștenirea primită de la Tao. DN spre 

De pe milenarul tron spiritual pe care stă, Lao zi îți spune 
să practici aceste noi metode: | 

Alcătuieşte-ţi un cod interior de conduită, care se bazează 
exclusiv pe legătura ta ireversibilă cu Tao. Când ai încredere 
în această înțelepciune care te-a creat, de fapt, ai încredere în 
tine însuţi. Reţine că nimic nu te poate îndepărta vreodată de 
acest cod intern de onestitate şi trăieşte mereu urmând acest 
standard pe care ţi l-ai ales. Dacă se ivește în calea ta o ocazie 
prielnică să comiţi o înşelăciune, poate, de exemplu, ai pri- 
mit mai mult rest decât trebuia de la o casieriță grăbită, ia 
hotărârea să fii corect şi cinstit până la ultimul bănuţ. Mai 
mult, ai încredere în tine când pleci într-o excursie și plani- 
fică-ţi călătoria cât mai puţin cu putință. Ai mai degrabă 
încredere că energia lui Tao te va ghida, în loc să te bazezi pe 
planuri fixe, prestabilite de altcineva. 

Nu te judeca nici pe tine, nu-i judeca nici pe 
ceilalți. 


Nu mai critica comportamentul sau înfăţişarea celor pe 
care îi etichetezi drept „oameni răi“. În schimb, redi- 
recţionează-ți gândurile spre ideea majoră ce reiese din rân- 
durile următoare: Eu sunt propriu-mi ucenic și am prilejul să 
consta! „că este mai bine să învăţ și să mă învăf decât să 
judec şi să mă judec. „Voi înceta a acum să mă critic pe mine şi 
să-i critic pe ceilalți și voi împărtăşi ce ştiu fi fiind Tao. Dacă 
întreaga lume a celor 10 000 de lucruri ar cunoaște acest ade- 
văr simplu, că noi suntem cu toţii una, atunci, după părerea 
mea, războaiele, ostilitățile, confuzia şi chiar boala ar înceta 
să mai existe. 

De ce să nu alegi să te respecţi pe tine şi pe ceilalți, ca 
învățători şi ca învăţăcei care au nevoie de îndrumare? Dacă 
vei ajunge să consideri că lumea îţi oferă nernumărate ocazii 
să fii de ajutor, concentrându-te pe un singur gând şi pe o sin- 
gură faptă în fiecare moment, vei trăi condus de lumina ta 
lăuntrică. 

Marele poet sufit Hafez vorbeşte despre aceasta în poemul 
său „Fără despărțire“: 


La 
un momeni dat 
relația ta 
cu Dumnezeu 
vă 
deveni așa: 


data viitoare când îl întâlneşti pe El în pădure 
sau pe o stradă aglomerată de oraş 


Nu va mai fi vorba de nicio 

„despărțire. 
adică 


Dumnezeu se va urca 
în buzunarul tău. 


lar tu, pur şi simplu 
iți vei vedea 
de drum! 


Practică Tao acum! 


Găseşte o persoană pe care o consideri „rea“ și profită de 
această ocazie pentru a-ţi face treaba. Învață-i pe ceilalți, 
apropiindu-te de ei şi trimițându-le un mesaj plin de dragoste 
— poate le împrumuţi o carte, le scrii un e-mail sau o 
scrisoare, sau poate le dai un telefon. Fă doar un lucru astăzi 
în calitate de persoană „bună“, chiar dacă o faci pentru un 
străin care trăiește într-o celulă de închisoare. Acea persoană 
pe care o ajuţi este sarcina ta în acest moment. 


Să ai puterea unui bărbat, 
dar să dai dovadă şi de grija unei femei! 
Fii precum o vale sub cer; 
de vei face astfel, virtutea statornică 
nu va pieri niciodată. 
Vei deveni din nou copil. 


Cunoaşte albul, 
dar nu uita nici negrul, 
și astfel vei deveni un model pentru lume. 
A fi un model pentru lume inseamnă 
a merge cu fermitate pe calea virtuții 
fără să greșești niciun pas 
şi a te întoarce din nou la infinit. 


Cel care înțelege frumusețea, 
dar nu renunţă nici la modestie, 
acționează în conformitate cu puterea veșnică. 
A fi fântâna vieţii înseamnă 
a trăi viața imbelşugată a virtuții. 


Când ce a fost până acum amorf prinde formă în obiecte, 
calitățile lui inițiale se pierd. 
Dacă însă îţi păstrezi calitățile dintru început, 
poți să stăpâneşti peste orice. 
Într-adevăr, cel mai bun conducător stăpânește cel mai 
mi pese oma că sie 

In acest verset, cuvântul virtute este sinonim cu „natură“ 
sau „lao“. Fiind una cu natura, înțeleptul este în deplină 
armonie cu Tao şi devine o persoană virtuoasă în viaţa de zi 
cu zi. Aici, Lao zi îţi vorbeşte despre calea ta personală şi 
despre o metodă orientată spre Tao de a-i conduce pe ceilalți. 
Aceşti ceilalţi pot fi membrii familiei tale, colegi de muncă, 
parteneri de afaceri, prieteni și chiar întregul proces de 
guvernare, dacă te afli într-o poziţie politică. De fapt, o bună 
parte din Tao Te King este axată pe modul în care ne poate 
învăța pe noi toți să punem bazele unui sistem administrativ 
care să fie în armonie cu cele mai înalte principii ale Tao. 
Dorinţa mea cea mai fierbinte este să răspândesc aceste 
învățături în toată lumea, în aşa fel încât să înlesnesc transfor- 
marea tuturor celor care se autointitulează „lideri“ şi care sunt 
destinaţi să dețină sau deţin deja poziţii de putere. 

Fiecare persoană are capacitatea internă de a declanşa 
schimbări majore care să ducă la liniște, la armonie şi pace, 
moştenirea noastră de drept. Lao zi numeşte asta păstrarea 
calităților noastre iniţiale. Astfel de calităţi presupun 
guvernarea într-un grad foarte scăzut, aşa încât pare firesc să 
vezi că reușim să-i conducem pe ceilalți cel mai bine atunci 
când îngăduim naturii noastre Tao, care stăpâneşte cel mai 
puţin, să înflorească! 

A trăi în virtute este exact ceea ce faci când permiti lui Tao 
să te îndrume. Sfatul pe care Lao zi îl oferă în acest scop este 
cuprins în patru imagini distincte din versetul de față: 

|. „Fii precum o vale su sub cer“ este primul. Lasă râul vieţii 
să curgă prin tine. La fel ca o vale sub cer, eşti un loc fertil şi 
plin de graţie, unde totul este primit şi îngăduit. Ai putea să 
vezi valea aceasta ca pe locul cel mai jos din întregul spectru 
al celor 10 000 de lucruri sau ca pe punctul de unde poţi vedea 
cum toate lucrurile se perindă deasupra ta. În acest loc mo- 
dest, virtutea statornică a lui Tao nu va pieri niciodată. Pentru 
mine, asta înseamnă să trăieşti cu adevărat modest. Aşa că, 
dacă poţi, coboară-ţi ochii până la nivelul pe care un copilaş 
poate să-l cuprindă cu privirea. Dacă de acolo vei privi în sus, 
vei vedea că, foarte probabil, calitățile tale inițiale sunt mult 
mai vizibile. Fii precum o vale sub cer, gata să îmbrăţişezi şi 
să ai grijă de seminţele care sunt purtate înspre tine. 


2. „Fii un model pentru lume“ este a doua imagine care te 
invită să trăieşti în virtute. Observă natura care nu este 
alterată de cultură, aidoma perfecțiunii unei bucăţi de lemn 
nesculptate. Modelul lumii, dacă nu ar fi atins de oameni, ar 
fi un model al lui Tao. Aşa că, în loc să insişti să schimbi 
lucrurile sau să rezişti în fața lor, Tao te încurajează să 
vâsleşti în barca ta, ca şi în viața ta, ușor în aval. Ai încredere 
că perfecțiunea lui Tao te va duce înapoi în locul desăvârșit 
de unde provii. Ce vrea Lao zi să-ţi spună, în esenţă, este să 
renunţi tu şi să-l laşi pe Tao să acţioneze. Înlătură ego-ul pe 
care ţi I-ai creat și nu ezita să rămâi în lume, schimbând însă 
felul în care te raportezi la lume. 


3. „Acţionează în armonie cu puterea veşnică“ este a treia 
imagine care simbolizează o existență virtuoasă. Contemplă 
pentru un moment imaginea unei fântâni a lumii, care nu secă- 
tuieşte niciodată, nu dispare și care se află dincolo de lumea 
celor 10 000 de lucruri ce vin şi se duc. Aceasta este puterea 
care creează şi apoi se retrage, care dă formă şi după aceea 
cufundă lucrurile în amorf. Este mereu acolo, un gheizer bogat 
ce izbucnește şi împrăștie în jur virtute şi abundență. 

Eşti în armonie cu puterea veşnică, atunci când îţi suspenzi 
ego-ul şi devii conştient că Tao curge în această fântână, care 
este ființa ta lăuntrică. Imaginează-te că reverşi apă din belşug, 
dar nu izvorăşti din sursa gândurilor tale despre cât de impor- 
tant ești și cât de multă nevoie ai de putere exterioară pentru 
a-i controla pe ceilalţi, ci dintr-o Sursă nepieritoare de bunătate 
şi virtute, care este în armonie cu natura ta infinită. Schimbă-ţi 
imaginea despre tine însuţi, vizualizându-te drept cineva în 
deplin acord cu puterea veşnică, iar viaţa virtuoasă pe care vrei 
să o vezi va prinde contur. 


4. „Păstrează-ţi calităţile iniţiale“ este a patra imagine, 
care se referă la o viață trăită în virtute, şi care este o imagine 
la care ţin în mod deosebit. Calitățile tale primordiale sunt 
acelea care au existat înainte să apari tu! La asta s-a referit 
[isus când a zis: „Şi acum, preaslăveşte-Mă Tu, Părinte, la 
Tine Însuţi, cu slava pe care am avut-o la Tine, mai înainte de 
a fi lumea“ (loan 17, 5). Imaginează-ţi, dacă poţi, ce înseam- 
nă, de fapt, „înainte de facerea lumii“. Calitățile primordiale 
de care vorbeşte Lao zi sunt iubirea, bunătatea şi frumusețea 
care ţi-au definit esenţa înainte ca tu să prinzi viaţă, iniţial ca 
o particulă, şi apoi ca o ființă umană. Cu alte cuvinte, a trăi în 
virtute nu are nimic de-a face cu respectarea legilor, cu a fi un 
bun cetăţean sau cu a îndeplini niște așteptări venite de la alții 
in legătură cu ceea ce trebuie tu să devii. 


Acest verset pătrunzător din Tao Te King îţi spune cum să 
trăieşti în virtute. Fii precum o vale sub cer, rămânând modest 
şi permiţând fiinţei tale să fie străbătută de aparente con- 
tradicții. Fii model pentru lume, înțelegând modelul lumii tale 
şi trăind în armonie, fără să-ţi impui ego-ul asupra celorlalți. În 
acord cu puterea veşnică, fii o fântână pentru planetă, izvorând 
neîncetat și conştient din oceanul nesfârșit de bunătate şi vir- 
tute care îți revine ţie de drept prin naştere. Păstrează-ţi 

calităţile primordiale, revendicându-ţi și refamiliarizându-te cu 
esenţa Tao care a precedat naşterea ta întru formă şi reprezintă, 
de fapt, calitatea ta primordială prin excelență. 

lată ce îți oferă Lao zi din perspectiva lui bimilenară în 
acest verset din Tao Te King: 


Cultivă exact ideea opusă 
a ceea ce ai fost condiționat să crezi. 


În loc să te străduieşti să te vezi într-o poziţie superioară 
faţă de ceilalţi, poate ai face mai bine să alegi imaginea văii 
ca imagine reprezentativă pentru tine. Din această poziție 
joasă, una cu pământul, fertilă și receptivă, fii deschis să auzi 
şi să primeşti. Ascultă cu atenție atunci când ai tendinţa să 
oferi sfaturi. Fii mai degrabă un izvor modest, la nivelul solu- 
lui, decât o persoană semeaţă, insuflată de ego-ul propriu. În 
ultimul rând din versetul de faţă, Lao zi este foarte clar când 
spune: „Într-adevăr, cel mai bun conducător stăpâneşte cel 
mai puţin.“ Acest sfat nu este menit să te facă să ai o părere 
mai proastă despre tine însuţi, ci mai degrabă să te ajute să te 
vezi aşa cum eşti, strâns legat de Sursa vieţii, pe care o 
cunoşti şi de care aparţii şi tu, lucru pe care îl crezi cu tărie. 


Înlocuiește orice gând negativ cu iubire. 


Kahlil Gibran, poetul spiritualist libanez, îi sfătuia cândva 
pe semenii săi: „Dacă nu poți lucra din dragoste, ci numai cu 
dezgust, ar fi mai bine să te opreşti, să te aşezi la poarta tem- 
plului și să primeşti pomană de la cei care lucrează cu 
bucurie.“ Iniţiază în mod activ procesul de păstrare a cal- 
ităților tale primordiale, transformându-te într-un instrument 
al Spiritului, practicând aceasta în special în locuri şi impre- 
jurări în care uiţi cu ușurință adevărata ta natură plină de vir- 
tuți. 

Practică Tao acum! 


Poartă-te precum un copil cel puţin o dată pe zi. Alege 
intenţionat o situaţie care este în mod tipic stresantă şi fâ-te 
precum o vale sub cer. Joacă-te în loc să luerezi, chiar atunci 
când eşti la lucru! Chicotește, mai degrabă decât să mentii un 
aer solemn şi sobru. Fii fascinat de orice pentru o clipă sau 
două. De exemplu, dacă găseşti o pânză de păianjen, priveşte 
atent la miracolul din faţa ta: o creatură minusculă ce ţese o 
pânză perfectă, mai mare decât ea, pentru a prinde gâze pur- 
tate de aer, pe care să le mănânce la cină... uau! 


Venselul 29 


Crezi că poți să pui stăpânire pe univers și să-l 
imbunătățești? 
Nu cred că se poate face așa ceva. 


Tot ce e sub cer este ca un vas sacru şi nu poate fi stăpânii. 
Dacă încerci să-l controlezi, te paşte decăderea. 
De vrei să-l posezi, il vei pierde. 


Îngăduie vieţii tale să se desfăşoare în mod firesc. 
Află că şi viaţa ta este un vas al desăvărșirii. 
Aşa precum inspiri şi expiri, 
există un timp pentru a fi în față 
şi un timp când e mai bine să rămâi în spate; 
câteodată vine vremea. să te mişti, 
alteori e vremea să te odihnești; 
există un timp anume pentru a-ți dovedi vigoarea 
şi un timp când e mai bine să recunoști că ai obosit; 
o vreme când e mai bine să fii în siguranță 
și o vreme când poți să te expui la pericol. 


Pentru înțelept, 
toată viața reprezintă o mişcare înspre perfecțiune, 
aşa că ce nevoie are el 
să fie excesiv, extravagant sau extrem? 


Cum să trăiești călăuzit 
de legea firii 


Acest verset vorbeşte despre legea firii ce nu este afectată 
de ego. Care este mesajul? Nu tu ești responsabil — nu ai fost 
niciodată şi niciodată nu vei fi. Așa că eşti sfătuit să renunti 
la orice idee ai putea avea despre felul cum să controlezi pe 
cineva sau ceva, inclusiv pe tine însuți. Pentru majoritatea 
dintre noi este o lecție foarte dificil de învățat. După cum for- 
mulează Lao zi la începutul versetului: „Nu cred că se poate 
face așa ceva.“ 

ȘI totuşi, iată cum comentează pe marginea acestei legi 
unul dintre cei mai cunoscuţi oameni de ştiinţă ai lumii, 
Albert Einstein: 


Sentimentul religios [al omului de ştiinţă] ia forma unei uimiri 
pline de entuziasm față de armonia legii naturii care dă la 
iveală o inteligenţă cu totul superioară, aşa încât, în raport cu 
aceasă inteligență, toată gândirea și acțiunea sistematică a 
oamenilor par doar o reflecţie minoră. Acest sentiment devine 
principiul călăuzitor al vieții şi muncii sale... 


Spre sentimentul descris mai sus te îndemn să te orientezi 
când pui în practică înțelepciunea din acest verset din Tao Te 
King. Dacă te lași cuprins de acest sentiment exaltant de uimire 
la vederea perfecțiunii sacre a lumii, asta te va ajuta să scapi de 
dorința de a controla pe oricine sau orice. Făcând astfel, vei 
putea să trăieşti în „armonia legii naturii“, cum spune Einstein. 

Lao zi îţi reamintește că „tot ce e sub cer este ca un vas 
sacru”, ce nu are nevoie de nicio contribuţie din partea ta. De 
vreme ce şi tu eşti o parte din tot, poate ar trebui să-ţi schimbi 
felul în care-ţi priveşti viaţa şi tot ce se întâmplă în ea, cât şi 
viziunea asupra viitorului. Că ești de acord sau nu, că îți place 
sau nu, întreaga ta viaţă este departe de puterea de control a 
epo-ului tău. Ea se desfăşoară conform aceloraşi legi naturale 
care fac ca anotimpurile să se succeadă unele după altele, ca 
luna să arate ca şi cum s-ar sui pe cer şi apoi ar cobori, ca 
balenele să traverseze oceanul, păsările să migreze şi apoi să se 
întoarcă, fără ajutorul vreunei hărți sau al unui sistem de ghidaj 
elaborat de oameni. Când îţi priveşti astfel viaţa, vei începe să 
vezi că, de fapt, ea se desfăşoară organic. 

Tao este legea firii, nu o forță de control care te mani- 
pulează. În The Tao of Philosophie, Alan Watts ne aminteşte 
că odinioară Lao zi spunea: „Marele Tao curge peste tot, și la 
stânga şi la dreapta. lubeşte şi hrăneşte toate lucrurile, dar nu 
domneşte peste ele.“ Tao este principiul revelator al lui 
Dumnezeu, nu este vreun stăpân al naturii. Nu este un ma- 
niac al controlului, avid de putere şi dominat de ego! 
Sentimentul de superioritate este o creaţie umană. Tao nu face 
pe şeful, nu se impune în fața nimănui, El doar permite 
întregii creaţii să se reveleze la momentul cel mai bun... şi tot 
ce este revelat este sacru, pentru că este o parte din Tao cel 
eliberat de supremaţia ego-ului. 

Îți sugerez să găseşti un moment de linişte, în care să 
reciteşti acest verset şi să reflectezi la natura sacră a tot ce 
există în viaţa ta. Include şi experienţe din trecut, pe care le-ai 
condamnat, pentru că te-au împiedicat să te bucuri de belșugul, 
sănătatea şi fericirea pe care le doreai şi chiar le aşteptai. 
Gândeşte-te bine la sfatul pe care l-ai primit: există un timp 
pentru toate, căci tot așa cum eşti nevoit să inspiri, pentru ca 
mai apoi să poţi expira, trebuie să trăieşti şi ce presupune expe- 
rienţa de a rămâne în urmă, ca să îţi dai seama mai apoi ce pre- 

supune experienţa de a fi în frunte. Toate acele momente când 
te-ai simţit trădat, abandonat, abuzat, înspăimântat, îngrijorat 
sau neimplinit — toate au venit urmând o lege a firii, care te-a 
făcut să simți şi ce înseamnă să fii îngrijit, protejat, iubit, con- 
solat şi împlinit. Vreme este pentru toate, inclusiv pentru expe- 
riențele pe care urmează să le trăieşti astăzi, 

Începe prin a recunoaşte că orice moment din viaţa ta este 
în acord cu divinul Tao. Făcând asta, vei trece de la judecare 
(şi probabil mânie) la recunoştinţă, pentru că poţi să simţi 
deopotrivă cum este să fii extenuat şi odihnit, cum este să fii 
înspăimântat şi sigur, neiubit și îngrijit. Toate acestea fac 
parte din legea firii. Mintea ta legată de ego încearcă să te 
protejeze de durere, insistând să-ţi transmită că poţi învăţa 
cum să elimini anumite aspecte din viaţa ta. Totuși, înțeleptul 
din tine dorește să fie mai armonizat cu perfecțiunea Tao. 
Cum poţi face posibil acest lucru? Lao zi te îndeamnă să eviţi 
extremele, excesele şi extravaganţele, așa că reține că totul se 
desfășoară perfect, chiar dacă gândurile tale îți spun că viaţa 
ta este imperfectă. Chiar şi gândurile acelea trebuie să aibă 
vremea lor, în fluxul natural al minţii tale, şi vor fi la rândul 
lor înlocuite de altele noi ... 

lată ce cred eu că-ţi poate oferi acest verset al lui Lao zi, 
din perspectiva celor 2500 de ani: 


Renunţă la nevoia de a controla. 


Începe un program conştient de capitulare şi permite lumii 
tale și celor care fac parte din ea să se poarte cum le-a fost 
menit. Capitularea este un proces mental. El presupune să te 
oprești cu o clipă înainte să te complaci în obiceiul de a-i 
judeca pe alții sau de a-ți exprima frustrarea şi să porţi o 
scurtă discuţie cu tine însuţi, imediat. Nu trebuie decât să-ţi 
reaminteşti să faci un pas înapoi şi să fii mai degrabă martor 
decât protagonist. Poţi face asta ridicând un sanctuar mental 

pentru sentimentul pe care ești pe cale să-l judeci. Cheamă 
înăuntru divina ordine naturală, îngăduind tuturor lucrurilor 
care ţi se întâmplă să meargă înainte, fără ca tu să le critici 
sau să le controlezi; astfel, te muţi mai aproape de centru. 
Gândeşte-te la nevoia de a controla ca la un semnal prin care 
îi permiţi lui Tao să curgă liber şi nestingherit prin viaţa ta. La 
început, mintea ta contaminată de ego ar putea protesta vehe- 
ment la ideea că Tao este responsabil de desfășurarea perfec- 
tă a tuturor lucrurilor. Ţine numai de tine să recunoşii că pă- 
rerea ta că ego-ul ar putea controla viaţa este o simplă iluzie. 


Obișnuiește-te să recunoști 
că este o vreme pentru toate. 


Când eşti într-un moment dificil, repetă-ţi aceste rânduri 
pe care Lao zi ţi le-a oferit. Eu fac acest lucru ca parte a prac- 
ticii mele yoga, când mă simt extenuat sau când am stat prea 
mult în aceeaşi poziţie. Îmi reamintesc: există un timp anume 
pentru a-ți dovedi vigoarea şi un timp când e mai bine să 
recunoști că ai obosit. Aceasta mă eliberează instantaneu de 
ego-ul meu exigent, care îmi spune: Nu ar trebui să te simți 
aşa de obosit. Poţi face la fel în orice moment al vieţii talc. 
Experiențele care-ţi provoacă suferință, cum ar fi pierderea 
unei fiinţe dragi, teamă sau mânie, ură chiar, par să nu te mai 
afecteze atât de mult, când îţi aminteşti că şi acestea sunt o 
parte a evoluţiei perfecte a legii naturii; și, în curând, vei 
vedea că va veni vremea şi pentru consolare, pace și dragoste. 

Aplică acest verset din Tao Te King, alcătuindu-ţi o for- 
mulă personală pe care s-o invoci când vei avea ocazia să vii 
în contact cu lucruri precum infracțiunile, SIDA, foametea şi 
războiul. Încearcă ceva de genul: Da, pare să existe un timp 
şi pentru astfel de lucruri, și eu aleg să nu rămân în stări 
extreme, precum resentimentul sau mânia. Dar am dorința să 
fac ceva în legătură cu aceste împrejurări, pentru că acele 
sentimente sunt şi ele o parte a legii firii în desfășurarea ei. 

Aleg să acționez mânat de dorința mea interioară şi sd modi- 
fic aceste împrejurări. Rămânând în pace lăuntrică şi evitând 
extremele, voi influența lumea în aceeaşi manieră iubitoare 
pe care o manifestă veşnic 1go in dragostea ș și bundtatea sa. 
Nu ce vezi tu în jur te ține legat de Tao, ci justa înţelegere a 
felului în care funcţionează acest flux etern. După cum spune 
Ralph Waldo Emerson: „Prin atomi, prin oameni mărunți şi 
prin fleacuri lucrează cerul. Nu acele şi sforile care pun în 


mișcare mecanismul contează, ci magnetismul dintre ele.“ 


Practică Tao acum! 


Găseşte o împrejurare unde se pune o presiune foarte mare 
pe tine să-ți exerciţi controlul şi renunţă astăzi la această ten- 
taţie. Suprimă-ţi pornirea de a interveni, amintindu-ţi în mo- 
mentul când faci asta că este o vreme pentru toate şi astfel vei 
vedea că vei deveni mai profund şi mai priceput la a observa 
lucrurile în tihnă, decât la maniera prin care poţi prelua con- 
trolul asupra lor. 

Pune acest sfat al lui Naomi Long Madgett într-un loc 
unde îl poţi citi, pentru a-ţi aduce permanent aminte de do- 
rinţa ta de a trăi în mod firesc: 


N-aş indemna planta să crească, dacă aș fi în locul tău. 
Dacă eşti prea grijuliu şi o krăneşti prea mult, 
s-ar putea să-i dăuneze. 

Lasă pământul să se odihnească după cât de mult l-ai săpat 
și aşteaptă până s-a uscat, înainte să-l uzi din nou. 
Frunza ştie dinainte cum să-și găsească direcția; 

Dă-i șansa să caute singură lumina soarelui. 

A A, 3 3, 
Creșterea este adesea înfrânată de prea mult imbold 
și de o grijă excesivă. 
Trebuie să învăţăm să nu sufocăm cu grija noastră lucrurile la 
care finem. 


Vewetut 30 


Cel care îl va învăța pe vreun conducător 
al lumii rosturile vieții 
trebuie să-l prevină să nu folosească armele 
pentru a cuceri. 
Armele se întorc adesea împotriva celui care le mânuiește. 


Acolo unde armatele își aşază taberele, 
natura nu le oferă nimic, decât spini și mărăcini. 
După ce s-a purtat o bătălie crâncenă, 
locul este blestemat, iar recoltele sunt compromise, 
pământul rămâne văduvit de fertilitatea-i maternă. 


După ce ţi-ai atins scopul, 
nu trebuie să faci paradă cu succesul tău, 
nu trebuie să te lauzi cu însușirile tale, 
nu trebuie să te mândreşti,; 
mai degrabă să regreți că nu ai putut 
să previi războiul. 


Nu trebuie să-ţi vină niciodată în gând să îi cucerești pe 
alții prin forță. 
Orice se obţine sau se păstrează cu forța 
va ajunge praf şi pulbere. 
Nu este în armonie cu Tao. 
Tocmai pentru că nu este în armonie cu Tao, 
sfârşitul îi va veni înainte de vreme. 


Cum să trăiești fără să recurgi 
la forță 


Dacă ar trebui să urmezi literalmente sfatul oferit de acest 
verset din Tao Te King, ai fi în măsură să duci o existență 
complet lipsită de conflicte! Imaginează-ţi cum ar fi asta! 
Dacă întreaga populație a globului ar înţelege şi ar trăi pe 
baza directivelor din acest capitol din Tao Te King, ne-am 
elibera, în fine, de stresul legat de bătălii şi conflicte, ca şi de 
ravagiile pe care războaiele le-au produs pe suprafaţa întregii 
noastre planete, de când ne-am apucat să ţinem cronici ale 
istoriei. După cum atât de înțelept ne învăţa versetul 29, 
există o vreme pentru toate — ar putea fi acesta un timp pen- 
tru a trăi fără să recurgem la forță? 

lată ce cred eu că ţi se oferă ţie, cititorule, în acest verset: 
forța creează o contraforță, şi acest schimb se perpetuează 
până când ne trezim în toiul unui război nebunesc. Odată 
războiul început, urmează distrugerile şi foametea, pentru că 
nimeni nu mai are grijă ca pământul să producă recolte. Atunci 
când provoci război în viaţa ta personală, nu ai parte decât de 
o lipsă din ce în ce mai pronunţată de iubire, bunătate şi 
bucurie, lipsă care te văduveșşte şi pe tine, şi pe ceilalţi, de 
dumnezeiescul principiu al maternității, un principiu creator, 
nu distrugător precum războiul. Lao zi te încurajează să cauţi 
o alternativă pentru soluţionarea disputelor, dar alta decât 
forța. Dacă nu poţi găsi o altă opţiune, atunci eşti îndeamnat 
să renunți să te consideri un învingător sau un cuceritor. 

Forţa presupune recurgerea la orice tip de abuz fizic sau 
mental, în care se folosesc armele urii şi ale intoleranţei. Va 
exista întotdeauna o contraforță, iar lucrul pe care ai ales să-l 
faci nu este „în armonie cu Tao“. Asta înseamnă că, în cele 
din urmă, vei pierde — în special dacă ţii cont că Martin 
Luther King Jr. a remarcat odinioară că singurul mijloc prin 
care poţi transforma un inamic în prieten este dragostea. 

Din păcate, de fiecare dată când este folosită forța, resen- 
timentele şi, în cele din urmă, răzbunarea devin singurele 
modalităţi de reacţie. Dacă gândim prin prisma războiului, 
uciderea unui grup numeros de oameni, consideraţi dușmani, 
va face ca fiii şi fiicele celor ucişi să crească însufleţiți de ura 
faţă de cotropitori. În cele din urmă, supraviețuitorii vor pune 
mâna pe arme, pentru a se răzbuna pe copiii celor care i-au 
învins. Utilizarea forţei împinge generaţii întregi de oameni 


să continue războiul. Sau, cum spune Lao zi, „Armele se 

Atunci când priveşti lucrurile prin prisma principiilor Tao, 
poţi rezolva orice tip de conflict pe care l-ai avea de înfrun- 
tat. Dacă recurgi la forţă, atunci disputele cu partenerul tău de 
viață, copiii tăi, partenerii de afaceri sau chiar cu vecinii vor 
continua să ia amploare. Asta se întâmplă pentru că Marea 
Cale Tao presupune cooperare, nu competiţie. 

Sursa atotcreatoare oferă permanent, necerând nimic în 
schimb, împărtăşind cu tot universul dragostea sa interioară. 
Ştie că toate fac parte din lumea celor 10 000 de lucruri și că 
lucrurile şi fiinţele trebuie să coopereze între ele, pentru că au 
în comun aceeaşi origine. Așa că, ori de câte ori eşti într-o 
dispoziţie care te îndeamnă să recurgi la forță, ai pierdut din 
vedere legătura ta cu Tao. Mai mult, orice grup de oameni 
(cum ar fi comunităţile sau ţările) care recurg la arme pentru 
a-și exprima punctele de vedere nu sunt în acord cu marea 
Cale. Din cauza lor nimeni nu va mai putea trăi nici pe 
pământ, nici în inimile oamenilor, căci atât pământul, cât şi 

inimile oamenilor vor fi cotropite numai de „spini şi mără- 
cini“. Dacă alegi să te consacri practicării Tao, asta presupune 
să refuzi să participi în vreun fel, fizic sau mental, la orice 
demers ce încalcă felul în care ai înţeles sfatul oferit de acest 
pasaj de mare impact din Tao Te King. 

Probabil că cea mai uşoară lecţie prezentată aici este să ai 
grijă să eviți lauda de sine şi aroganţa pentru orice ai realizat 
prin forță. Adu-ţi aminte că orice lucru care este înfăptuit ast- 
fel creează o contraforță care va duce, în cele din urmă, la 
transformarea victoriei tale în înfrângere. Dacă simţi cumva 
că nu ai de ales și că trebuie să foloseşti violenţa pentru a te 
proteja pe tine și pe cei dragi ţie, retrage-te imediat într-o po- 
zitie de modestie, în care să nu te împăunezi şi să nu faci 
paradă de realizările tale. Angajează-te să acţionezi pentru 
restabilirea unei relaţii de iubire acolo unde înainte domnea 
ura și fă tot ce poţi pentru a limita și a compensa daunele pe 
care le-ai produs prin folosirea forței. Aceasta este Calea. 
A mai fost numită şi wu-wei, sau „calea fără forță“, ceea ce 
presupune să opui cât mai puţină rezistenţă în acțiunile tale şi, 
procedând astfel, să generezi mai multă putere. 

lată ce cred că poţi învăța şi aplica din sfaturile lui Lao zi 
din acest verset din Tao Te King: 


Elimină forța verbală și/sau fizică 
din toate împrejurările. 


Analizează-ţi toate relaţiile în care există o stare de con- 
flict. Ia decizia fermă să foloseşti un limbaj mai puţin brutal 
şi să renunți definitiv la tentaţia de a interveni în mod fizic 
pentru rezolvarea oricărei altercaţii. Obişnuieşte-te să-ţi 
infrânezi gândurile de violență, hotărându-te pe loc să devii 
un mai bun ascultător, în loc să intervii. Muşcă-ţi limba! 
Stăpâneşte-te! Pentru moment abţine-te de la orice reacție. 

Acestea sunt cele mai importante lucruri pe care trebuie să 

ti le aminteşti pentru a intra în armonie cu marea Cale. Nu 

uita, orice act de forţă va genera în mod sigur o contraforță, 

aşa că, dacă insişti să-ți amplifici forţa distructivă, armele tale 
se vor întoarce împotriva ta. 


Refuză să participi în vreun fel 
la demersuri violente. 


Îndepărtează-te de orice formă de violență. Asta include 
urmărirea de reportaje, la radio sau televizor, sau chiar citirea 
de articole de ziar despre felurile în care este utilizată forța pe 
planeta noastră. Observă dacă îţi justifici obiceiul de a ascul- 
ta sau a citi despre activităţi ostile numai prin simplul pretext 
că trebuie să fii „foarte bine informat.“ De îndată ce ştii că 
forța este aplicată oriunde, cu scopul de a-i subjuga pe alții, 
îţi vei da seama că expunerea repetată la acest gen de ştiri te 
va face părtaş la violenţă. Neîngăduind și netolerând astfel de 
energii agresive în viaţa ta, chiar și numai ca observator pasiv, 
vei rămîne în armonie cu Tao. 

În cele din urmă, dacă suficient de mulţi oameni nu vor 
mai dori să tolereze un asemenea comportament sub orice 
formă, vom fi mai aproape de eradicarea recurgerii la forță pe 
planeta noastră. Aminteşte-ţi că orice abuz de forţă, chiar şi 
cel mai mic, creează o contraforță. 

lată ce ne sfătuieşte un mare poet din secolul al XVI-lea, 
Sfântul loan al Crucii: 

Ai putea să liniştești întreaga lume pentru o clipă 
dacă te-ai ruga. 


Si dacă iubeşti, 
dacă iubeşti cu adevărat, 


armele noastre 
se vor ofili. 


| 


| 
| 
| 

Practică Tao acum! 


În cadrul demersului tău prin care trebuie să-ţi schimbi 
felul de a vedea lumea, astăzi schimbă orice canal de tele- 
viziune şi orice post de radio care prezintă, vizual sau auditiv, 
folosirea forței sau a violenței. Apoi amplifică-ţi strategia de 
„Zero toleranță“, aplicând-o şi în cazul filmelor şi jocurilor 
video ce includ scene de urmărire, de bătaie sau de omucidere. 


Yenselul 31 


Armele sunt instrumente ale violenței; 
toți oamenii cuviincioși le detestă. 
De aceea, cei ce urmează Tao nu le folosesc niciodată. 


Armele sunt în slujba răului. 
Ele sunt instrumentele celor care se opun unei conduceri 
înțelepte. 
Foloseşte-le doar ca pe o ultimă alternativă, dacă nu mai ai 
altceva de ales. 
Căci pacea și liniștea sunt cele mai scumpe sufletului unui 
om cumsecade, 
şi pentru el chiar o victorie nu reprezintă un motiv de 
bucurie. 


Cel ce vede vreo frumuseţe în triumf 
este mânat de dorința de a ucide, 
iar cel care este mânat de dorința de a ucide 
nu va domni niciodată peste lume. 


Este un semn bun când natura superioară a omului 
iese in față. 
Un semn rău este când natura lui inferioară este dominantă. 


Odată cu uciderea celor mulți 
suntem cuprinși de regrete şi necaz. 
Fiecare victorie este o înmormântare; 
când câştigi un război, 
sărbătoreşti jelind. 


Cum să trăieşti fără arme 


Versetul de faţă din Tao Te King afirmă fără echivoc că 
aplicarea violenţei este mereu în slujba răului. Lao zi ştia clar 
că armele menite să ucidă sunt instrumente ale zădărniciei, şi 
ar trebui evitate dacă vrei să trăieşti în conformitate cu prin- 
cipiile Tao. Asta include proiectarea, producerea, distribuţia, 
vânzarea şi, evident, folosirea armelor cu scopul de a ucide. 
Tao implică viaţă; armele aduc moartea. Tao este o forță cre- 
atoare, armele provoacă doar distrugeri. Umanitatea nu a 
reuşit să înveţe această lecţie profundă din Tao Te King, care 
a fost scrisă atunci când armele folosite erau în mare parte 
doar arcuri cu săgeți, sulițe, securi şi altele asemenea. 

Din poziţia lui de observator şi de ființă înzestrată cu 
înțelepciune divină, Lao zi a recunoscut că nu există nicio 
victorie în vreo activitate ce implică şi uciderea. De ce? 
Pentru că toţi oamenii, indiferent de situarea lor geografică 
sau de sistemele lor de convingeri şi credinţe, sunt conectaţi 
unii la alţii prin spiritul care le-a dat viaţă. Noi toţi venim din 
Tao, păstrăm în noi Tao şi ne întoarcem la Tao. Când ne dis- 
trugem unii pe alții, ne distrugem prilejul de a îngădui lui Tao 
să ne informeze și să curgă liber în forma și prin forma pe 
care am luat-o în această viaţă. Ce pare ego-ului nostru a fi o 
victorie demnă de sărbătorit este, de fapt, o înmormântare, 
este un prilej să jelim. Lao zi ne reamintește că, dacă găseşti 
vreo plăcere în câștigarea unei bătălii, atunci eşti aliniat la 
dorința ego-ului de a ucide. Tao nu are decât o dorinţă cre- 
atoare, iubitoare şi protectoare;-Pe plan fizic, natura noastră 
superioară se exprimă prin preceptele Tao, în timp ce natura 

noastră inferioară se exprimă prin implicarea în demersuri ce 
presupun ucidere. 

Istoria scrisă a umanităţii abundă în războaie încă de la 
începuturile ei cele mai îndepărtate și noi ne măsurăm presu- 
pusul nostru progres spre civilizaţie prin cât de sofisticate 
sunt armele noastre. Am avansat de la simplele sulițe folosite 
în lupta corp la corp între două persoane la arcul cu săgeți, 
care ucide de la mică distanță, apoi la puşti şi alte mecanisme 
explozive, care operează de la distanţă, până la bombe care 
distrug tot, când sunt aruncate din aer. Am ajuns la nivelul în 
care trebuie să inventăm termeni precum mega-distrugere sau 
arme de distrugere în masă pentru a eticheta actuala noastră 
capacitate de a ucide milioane de oameni și alte forme de 
viaţă printr-o singură explozie nucleară. 

Arsenalul actual de arme extrem de sofisticate, pe care-l 
deţine omenirea, arată că noi, oamenii, avem capacitatea de a 
distruge viaţa pe planeta noastră cu armele pe care le-am 
adunat. Această stare de maxim pericol a apărut pentru că am 
ignorat principiul de bază al lui Tao Te King, în special așa 
cum este subliniat în infinita înțelepciune din acest verset: 
„Armele sunt în slujba răului. Ele sunt instrumentele celor 
care se opun unei conduceri înțelepte." 

Cred că Lao zi nu vorbea doar despre arme fizice, ci şi 
despre comportamente non-fizice, care sunt la fel de distrugă- 
toare. Acestea includ cuvinte şi gesturi violente, dar şi 
amenințări ce nu au nicio legătură cu natura superioară a 
omului. Dacă vrei să-ţi schimbi felul de a privi lumea, trebuie 
să acorzi în procesul de schimbare o atenţie sporită limbaju- 
lui pe care-l foloseşti şi comportamentului tău. Demonstrezi 
că eşti o persoană care apreciază viaţa în toate formele ei? 
Eşti cineva care nu ar recurge la niciun fel de arme — fie ele 
concrete sau nu — împotriva altuia, decât în situaţia în care 
au fost deja epuizate toate mijloacele alternative? Și atunci, 
dacă eşti obligat să răneşti pe altcineva, eşti capabil să simți 

compasiune pentru așa-numitul tău dușman? Armele proiec- 
tate să ucidă sunt incompatibile cu însăşi esenţa Tao. Astfel, 
trebuie să depui orice efort pentru a rămâne paşnic şi armo- 
nios cu energia Tao dătătoare de viaţă. 

Proliferarea masivă a armelor de foc în societatea noastră 
modernă reprezintă un mare pas înapoi, o îndepărtare de 
natura superioară a omenirii. Așa că înlocuieşte demersul prin 
care-ţi aperi dreptul de a deţine și de a folosi arme cu conști- 
ința Tao. Încearcă, în schimb, să aspiri la o perioadă de timp 
în care energia noastră umană colectivă va atinge un nivel 
atât de elevat, încât va fi imposibil fie şi să luăm în calcul 
posibilitatea de a ucide. Poţi începe să faci asta schimbând 
felul în care te raportezi la necesitatea existenţei şi folosirii 
armelor. Acest proces începe cu fiecare dintre noi şi, mai 
întâi, ar trebui să fim atenţi la ce ne învaţă Tuo Te King. 
Făcând din acest verset vocaţia ta personală, ai capacitatea de 
a salva planeta noastră, să nu cumva să devină o planetă lip- 
sită de viaţă. 

lată ce cred că vrea să-ţi spună Lao zi, ţie, cititorule, din 
trecutul lui îndepărtat: 


Începe să înţelegi că folosirea armelor fizice 
sau verbale reprezintă o reacţie indezirabilă. 


Renunță la nevoia de a te apăra, conştientizând, mai 
degrabă, faptul că, prin această nevoie, dovedeşti că ignori 
învățăturile Sursei ce ţi-a dat viaţă. Refuză să iei în calcul uti- 
lizarea de arme şi recurgerea la violență sub orice formă, 
având grijă de limbajul pe care îl utilizezi şi îndepărtând orice 
urmă de ură din vocabular. În loc să-ţi aperi dreptul de a 
deţine sau de a utiliza o armă, adoptă o atitudine prin care să 
conştientizezi că moartea provocată de astfel de instrumente 
este un semnal de îndepărtare de înţelepciunea Tao. Când cei 
care nu mai tolerăm existenţa armelor vom fi îndeajuns de 

mulţi, vom reuși să schimbăm orientarea lumii noastre. Nu 
vom mai evalua gradul de civilizație al planetei în funcţie de 
cât de sofisticate sunt armele noastre. În schimb, etalonul 
pentru măsurare va fi împrumutat de pe scara valorică a lui 
Tao şi se va referi la măsura în care suntem capabili să-i hră- 
nim şi să-i iubim pe ceilalți. Atunci, a fi civilizat va valida 
mult mai direct cuvântul civilizație decât factorii care 
validează acum acest termen. 


Încetează să mai sărbătorești moartea 
sau violenţa de orice fel. 


Încearcă să eviţi, pe cât posibil, cât mai multe imagini care 
se referă la moarte. Aplică asta şi în cazul filmelor şi pro- 
gramelor TV care tratează uciderea ca pe o formă de divertis- 
ment, precum şi în cazul reportajelor de ştiri care pun accen- 
tul pe pierderile de vieţi omeneşti. Învaţă-i pe copiii tăi, şi nu 
numai pe ai tăi, să venereze viaţa. Încurajează-i să nu 
găsească nicio plăcere în a ucide așa-zişi inamici, teroriști sau 
insurgenți — toate aceste forme de moarte, fie că survin pe 
câmpul de luptă, fie pe o stradă dintr-un oraş — sunt dovezi 
ale voinţei noastre colective de a ucide. Şi nu manifesta ură şi 
indignare; mai degrabă, învaţă-te pe tine şi pe alţii că orice 
victorie dobândită prin arme este o înmormântare, care ar tre- 
bui jelită. 

lată câteva rânduri sensibile ale Sfântului Toma din 
Aquino, un sfânt care a încercat să îi înveţe pe oameni ceea 
ce Lao zi ne-a oferit în versetul din Tao Te King: 


Cum se face că ele pot trăi veșnic într-o asemenea armonie, 
miliardele de stele, 


când cei mai mulți oameni abia pot trăi un minut 
fără să declare război în mintea lor cuiva pe care il cunosc. 

Sunt războaie în care nimeni nu mărşăluiește 
cu steagul în mână, 
deși asta nu împiedică numărul de victime 
să crească. 


Înimile noastre irigă acest pământ. 
Suntem câmpii în fața 
celorlalți. 


Cum putem trdi în armonie? 
Mai întâi trebuie să 
stim 


că suntem îndrăgostiți nebunește 
de acelaşi 
Dumnezeu. 


Practică Tao acum! 
Spune astăzi câte o rugăciune pentru fiecare persoană 


despre care ai citit sau ai auzit că a fost ucisă cu o armă, 
indiferent cât de departe trăia persoana aceea. 


Venetul 32 


Veşnicul Tao nu are nume. 
Deși este simplu şi subtil, 
nimeni de pe lumea aceasta nu-l poate stăpâni. 


Dacă regii şi stăpânii le-ar putea înhăma, 
cele 10 000 de lucruri s-ar supune în mod firesc. 
Cerul şi pământul s-ar bucura 
de picăturile de rouă dulce care ar curge. 
Toţi ar trăi în armonie, 
nu printr-un decret oficial, 
ci îndemnați de bunătatea lor interioară. 


Odată ce întregul este împărțit, părțile au nevoie de nume. 
Sunt deja destule nume; 
învață când să te opreşti. 
Învață să afli când rațiunea pune limite, 
pentru a evita pericole. 


Râurile şi pâraiele se nasc din ocean 
şi toată creația se naște din Tao. 
După cum toate apele curg înapoi pentru a se contopi din 
nou cu oceanul, 
toată creația curge înapoi pentru a deveni Tao. 


Cum să trăiești bunătatea 
perfectă a lui Tao 


În acest verset, Lao zi descrie extazul de a fi cu adevărat 
pe aceeaşi lungime de undă cu Sursa ta. Ceea ce tu ai putea 
desemna prin termenii „bucurie“ sau „inimă voioasă“ este de 
fapt fluxul de energie Tao, „simplu şi subtil“, care este 
răspunzător pentru toată viaţa ... şi niciun efort din partea ta 
nu este necesar. 

Lao zi începe versetul de față reamintindu-ţi că nimeni — 
nici tu, nici eu, nici chiar cel mai puternic rege sau dictator — 
nu poate pune frâu sau stăpâni această forță cunoscută drept 
Tao. Dacă ea ar fi controlată de noi, atunci întreaga natură şi 
cele 10 000 de lucruri ar sărbători, pentru că am trăi în pace 
și armonie. Când putem să trăim și să respirăm bunătatea per- 
fectă reprezentată de Tao, războaiele, foametea, conflictele ŞI 
celelalte înfăptuiri umane negative încetează să mai existe. 
Provocarea prezentată de acest verset din Tao Te King se 
referă la cum să trăieşti în lumea noastră fizică în unire cu Tao 
cel veșnic, mereu creator şi mereu înfăptuitor. 

Gândește-te la ce vrei să aduci în viaţa ta; apoi, în contex- 
tul acestui verset atât de duios, fii recunoscător pentru tot ce 
iți iese în cale. Exprimă-ţi recunoştinţa mergând în ritm cu 
fluxul vieţii tale şi făcând din el aliatul tău. Poţi să cârmeşti 
şi să schimbi direcția în timp ce te bucuri de această călătorie 
minunată, dar dacă alegi să te împotriveşti ritmului fluxului, 
vei sfârși prin a fi tras la fund de curentul lui. Acest lucru este 
valabil pentru orice aspect al vieții tale. Cu cât te împotriveşti 
mai mult, cu atât vei întâmpina mai multă rezistență. 

Fii conştient de orice lucru care te împinge spre activități 
ce îți stârnesc cu adevărat pasiunile. Dacă evenimentele par 
să te ducă într-o direcţie nouă în plan profesional, de exem- 
plu, sau apar semne care îţi indică faptul că ar trebui să-ţi 
schimbi serviciul sau domiciliul, fii atent! Ai grijă să nu te 
scufunzi numai pentru că refuzi să te mişti sau pentru că per- 
sişti într-o rutină familiară şi frustrantă, iar apoi să-ţi justifici 
teama de schimbare. Recunoaște că energia Tao îţi străbate 
viaţa şi încetează să te mai lupţi cu vocaţia ta. 

Mă uit la fiul meu care face surfing în fiecare zi de vară 
cât suntem aici, în Maui. Îi place adrenalina pe care o simte 
când accelerează mergând odată cu valul, urcându-se de fapt 
pe val. Nu încearcă să-l controleze, prelungindu-l sau forţân- 
du-l să se mişte într-o altă direcţie. Pot folosi imaginea asta ca 
pe o metaforă a vieţii mele, pentru că eu scriu exact despre 
curgere. Îngădui gândurilor şi ideilor să vină în mintea mea, 
şi apoi să se aştearnă pe hârtie. Mă las purtat de marele val 
Tao în toate deciziile mele, ceea ce-mi insuflă pace. Asta pen- 
tru că am încredere în bunătatea desăvârşită a lui Tao care mă 
va îndruma, mă va direcţiona şi mă va duce unde va vrea. 

Tu şi cu mine suntem precum râurile şi păraiele pe care 
Lao zi le menţionează în acest verset. Ne-am născut din Tao, 
Sursa existenţei, şi ne întoarcem în Tao. Călătoria de 
întoarcere este inevitabilă — nu poate fi oprită. Aşa că 
observă-ţi corpul cum trece prin diverse etape şi se schimbă, 
observând că face aceasta exact precum râurile se îndreaptă 
spre ocean pentru a reapărea şi a se contopi cu el. 

Lao zi îţi cere să știi când să te opreşti din a te conduce pe 
tine însuţi, sfătuindu-te în schimb să plonjezi fără frică în 
câmpul deschis al tuturor posibilităţilor şi să eviţi orice tip de 
dificultăți pe care el le numește „pericolele“ tale. Curgi cu 
Tao în orice faci. Renunţă la nevoia de a fi răspunzător, care 
nu semnalează decât prezenţa ego-ului tău ce vrea să lucreze 
ore suplimentare. Nu îl poţi forța pe Tao ... lasă-l să te poarte, 
relaxându-te în el plin de încredere. 

Pe măsură ce te laşi înălțat pe valul glorios al lui Tao, ia 
aminte şi la acest sfat din cartea lui Alan Watts, Tao: The 
Watercourse Way: 


Lasă-ţi urechile să audă orice vor să audă; lasă-ţi ochii să vadă 
orice vor să vadă; lasă-ți mintea să cugete la orice vrea să 
cugete; lasă-ţi plămânii să respire în propriul lor ritm. Nu te 
aştepta la vreun rezultat special, căci, în această stare, dincolo 
de idei și de cuvinte, unde poți găsi trecutul sau viitorul. unde îşi 
poate avea locul vreo noțiune de scop? 


Opreşte-te, uită-te, ascultă chiar acum, înainte să citeşti 
mai departe. Da, îndreaptă-te spre desăvârșita bunătate a lui 
Tao chiar acum — în afaceri, în relațiile tale, în carieră, în 
orice te priveşte! Opreşte-te, ascultă ce îţi zice pasiunea ŞI 
apoi lasă-te purtat într-acolo de fluxul neîncetat ce animă 
toată creaţia şi care continuă în ciuda părerilor ego-ului tău. 

lată ce pare să-ţi spună Lao zi, prin mine, despre aplicarea 
ideii din versetul de față din Tao Te King: 


Fii atent la fluxul din viaţa ta. 


Amintește-ţi că nu trebuie să preiei controlul — aminteşte- 
ți, de fapt, că este imposibil să preiei controlul. Forța fără 
nume, pe care Lao zi o numește Tao, animă totul, aşa că dis- 
putele tale frecvente cu ea nu îţi vor produce decât nemulţu- 
mire. În fiecare zi, obișnuiește-te să renunţi şi să observi 
încotro ești călăuzit. la aminte la cine îşi face apariţia în viața 
ta şi când. Observă „ciudatele coincidenţe“ ce par să cola- 
boreze cu soarta și care, într-un fel, te îndrumă într-o direcţie 
nouă. Ţine evidenţa situaţiilor ce apar în mod spontan sau sunt 
produse de factori pe care tu nu-i poți controla. 

Caută o stare nouă de bucurie înlăuntrul tău. 


Pe măsură ce te mişti în direcţia „slăbirii lesei”, ca să 
zicem aşa, vei deveni intens conștient de fericirea sublimă pe 
care Tao o face să-ţi străbată fiinţa. Începe să observi ce pasi- 
uni sunt stârnite în tine pe măsură ce te laşi călăuzit, în călă- 
toria ta, de Sursa vieţii şi nu de ego-ul tău. Aceste senzații de 
bucurie sunt indicii ce arată că începi să intri în armonie cu 
ceea ce Lao zi numeşte „propria ta bunătate“. Receptivitatea 
ta interioară plină de entuziasm îţi aminteşte că totul este per- 
fect, aşa că ai încredere în acea energie. 


Practică Tao acum! 


Alege un moment astăzi, poate între amiază şi ora patru, 
în care să-ţi eliberezi mintea în mod conștient de încercarea 
de a controla evenimentele din viaţa ta. Plimbă-te sau pur şi 
simplu lasă-te purtat de val: lasă-ţi picioarele să te ducă unde 
vor ele. Observă tot ce poţi cuprinde cu privirea. Fii atent la 
respiraţia ta, la sunetele pe care le auzi, la felul cum suflă 
vântul, cum se formează norii, la umiditate, temperatură — 
fii atent la tot. Lasă-ţi, pur şi simplu, fiinţa să se scufunde sau 
să fie purtată şi observă cum se simte când nu face altceva 
decât să meargă în ritm cu fluxul tuturor lucrurilor. Acum 
hotărăşte-te să laşi libertatea să devină călăuza ta. Constată că 
traficul, oamenii din viaţa ta, bursa de valori, vremea, 
mareea, toate se desfășoară în ritmul lor şi în felul lor. Poţi şi 
tu să te mişti odată cu Tao cel veşnic şi desăvârşit. Fii chiar 
el... acum. 


Veretutl 33 


Cel care îi înțelege pe ceilalți are cunoaştere; 
cel care se înţelege pe sine are înțelepciune. 
Stăpânirea celorlalți necesită forță; 
Stăpânirea sinelui necesită putere. 


Dacă iţi dai seama că ai destule 
eşti cu adevărat bogat. 


Cel care se dedică menirii sale 
trăiește cu siguranță mult. 
Cel care se dedică lui Tao 

trăiește cu siguranță veşnic. 


Cum să trăiești 
și să te poți stăpâni 


În lumea noastră contemporană, o persoană educată este 
considerată, în general, o persoană cu mai multe diplome, 
care poate discuta despre tot felul de subiecte în mod 
inteligent, în special în domeniul universitar. Pe lângă faptul 
că acumulează tot felul de merite şi distincţii ştiinţifice, 
oamenii foarte învățați îi înţeleg pe ceilalţi şi adesea intră în 
contact cu ei pentru a-i ajuta. De fapt, ei par să posede capa- 
citatea de a-i „citi“ efectiv pe alţii. Puterea şi statutul social al 
acestor persoane tind să crească în proporție directă cu 
numărul de oameni pe care îi monitorizează şi de care se 
ocupă, cum e cazul cu rectorul unei universități, directorul 
executiv al unei afaceri sau un general de armată. 

În versetul de faţă din Tao Te King, Lao zi îţi cere să 
schimbi felul în care te raportezi la aceste două noţiuni 
îngemănate, putere şi cunoaştere. Eşti invitat să-ți evaluezi 
nivelul de stăpânire de sine întorcându-ţi privirea spre interior 
şi văzând lumea, şi locul tău în ea, într-o lumină nouă. O viaţă 
orientată pe Tao se concentrează pe înţelegerea sinelui, mai 
mult decât pe gândirea și comportamentul celorlalți. Renunţă 
la ideea de a dobândi informaţii și anumite simboluri care 
să-ți valideze statutul şi încearcă să te înţelegi şi să te 
stăpâneşti în orice situaţie şi în toate situaţiile. Puterea asupra 
celorlalţi este înlocuită cu o putere interioară, ce te autorizează 
să te comporti pe baza unei înţelepciuni ce ţine inerent de Tao. 

Pe măsură ce-ţi modifici stilul de gândire, lumea ta va 
suporta nişte schimbări radicale, dar agreabile în acelaşi timp. 

jează, își pierde instantaneu impactul asupra ta. Începi să vezi 
lumea cufundată în deplină armonie cu Tao care curge etern 
(ŞI intern!) prin tine. 

În orice situaţie, fie că se referă la „familie“, „la serviciu“, 
la „societate“ sau chiar şi numai la momentele când vezi 
atrocitățile transmise la ştirile de seară, vei deveni conştient 
că nu există niște „ei“ care să aibă putere asupra ta. Refuzând 
să permiţi altcuiva sau vreunor împrejurări să aibă acces la 
panoul de comandă al existenței tale, îţi exerciţi puterea per- 
sonală, în loc să recurgi la forță. Într-adevăr, acum experi- 
mentezi ce înseamnă stăpânirea de sine şi această nouă stare 
de control intern s-a configurat pentru că tu ai ales să trăieşti 
în conformitate cu Tao. Nu ai nevoie de aprobarea celorlalţi 
sau de alte bunuri şi posesiuni pentru a fi fericit — trebuie 
doar să înţelegi că eşti o parte divină din Tao cel veşnic, 
mereu conectat la acea esență infinită. 

Lao zi echivalează capacitatea de a căuta în ființa ta Sursa 
iluminării și a puterii cu viaţa eternă. El îți reaminteşte că, în 
vreme ce factori externi, precum cunoașterea şi puterea de 
a-i controla pe ceilalți, pot garanta o viață îndelungată, con- 
centrarea pe autoresponsabilizare şi stăpânire de sine oferă o 
înțelepciune nepieritoare, precum şi un bilet către nemurire. 

lată ce vrea acest mare maestru ca tu să preiei din versetul 
de faţă și să aplici în lumea ta: 

Concentrează-te pe înţelegerea propriei tale 

persoane, în loc să-i învinovățești pe ceilalți. 

De fiecare dată când eşti îngrijorat, îndurerat sau chiar și 
puţin supărat din cauza felului în care se comportă alții, ia-ţi 
gândul de la cei pe care îi consideri răspunzători pentru 
nefericirea ta interioară. Canalizează-ţi energia mentală astfel 
încât să-ţi îngădui să fii prezent, conştient şi sincer în legătură 
cu orice ai simţi; lasă pe Tao să curgă liber, fără să-i învi- 
novăţeşti pe alţii pentru sentimentele tale. Şi nu te învinovăți 
nici pe tine! Doar îngăduie-i lui Tao să lucreze ... Spune-ţi că 
nimeni nu are puterea să te facă să te simți stingherit sau jenat 
fără consimţământul tău şi mai spune-ţi că nu vrei să-i con- 
feri vreo autoritate acelei persoane în momentul de față. În 
schimb, vrei să-ţi trăieşti liber emoţiile, fără să le numeşti 
„greşite“ şi fără să simţi nevoia să le alungi. Curgi împreună 
cu Tao acum! Astfel, prin acest exerciţiu simplu, pe care îl vei 
pune în practică în momentul când nu te vei simţi în largul 
tău, ai făcut deja un pas înainte către stăpânirea de sine. 

Este importat să eviţi să te culpabilizezi şi nici nu trebuie să 
te străduieşti să înţelegi cealaltă persoană; concentrează-te, în 
schimb, pe înțelegerea propriei tale ființe. Asumându-ţi respon- 
sabilitatea pentru felul în care alegi să reacționezi faţă de oricine 
sau orice, te aliniezi cu Tao. Schimbă felul în care alegi să per- 
cepi puterea pe care alții o au asupra ta şi vei vedea cum ți se 
deschide o nouă lume luminoasă, cu un potenţial nelimitat. 


Cultivă-ţi dorinţa de a-i face pe alții 
să descopere Tao în vieţile lor. 


Respinge orice dorință de a-ţi extinde puterea asupra celor- 
lalţi prin natura viguroasă a acţiunilor tale şi a personalității 
tale. Ego-ul crede că ceilalți sunt incapabili să aibă grijă de 
vieţile lor şi vrea să controleze prin forță, așadar demonstrează 


~ 

că ai putere lăuntrică, renunțând la o asemenea tactică. 
„Surprinde-te în momentul în care eşti pe punctul de a le spune 
altora cum „ar trebui“ să fie. Foloseşte acest prilej. pentru a te 
obişnui să-i lași pe ei să-și înveţe propriile lecţii, fără nicio. 
intervenţie din partea ta. Observă cât de des încerci să foloseşti _ 
forța verbală pentru a-i convinge pe alţii să te e asculte. 
Aminteşte-ţi să rămâi calm, chiar să taci dacă e nevoie, ŞI să le 
transmiţi o energie plină de iubire. Practică acest tip de auto- 
control, chiar dacă este rar în lumea de azi. Eşti îndeajuns de 
puternic pentru a avea încredere în Tao. 

Când predomină judecăţile tale, curgerea lui Tao 
încetinește. Observă cum se schimbă efectiv lumea, chiar sub 
privirile tale, când doreşti sincer ca alții să-și urmeze propria 
lor cale în viață, ceea ce-i va duce la conştientizarea măreției 
lui Tao. Toţi cei pe care înainte i-ai perceput ca având nevoie 
să audă de la tine ce să facă şi cum să trăiască sunt la fel de 
mult impregnați, ca şi tine, de înțelepciunea şi puterea lui Tao, 


Practică Tao acum! 


Astăzi, începe să te obişnuieşti cu experimentarea lucrării 
lui Tao prin cineva care, în general, îți produce necazuri. 
Inițiază în mod conștient o conversaţie cu acea persoană, fie 
că îţi este rudă prin alianță, fost partener de viaţă, un coleg de 
serviciu care te domină sau te batjocoreşte sau un membru al 
familiei, chemând pe Tao să curgă liber. Observă cum, ce şi 
unde simţi. Păstrează legătura, cald şi tolerant, cu senzațiile 
din corpul tău în timpul conversaţiei. Ai intrat într-un spaţiu 
de autocontrol în acest moment. 

lată ce comentariu îţi oferă lucrarea A Course in Miracles 
în legătură cu acest verset din Tao Te King: „Acesta este sin- 
gurul lucru pe care trebuie să-l faci pentru viziunea ta, pentru 
fericire şi pentru a scăpa de durere... Spune numai asta, dar 
ai încredere în ce spui, fără rezerve ... Sunt responsabil pen- 
tru ceea ce văd. Aleg senzațiile pe care le experimentez... 


Versetul 34 


Marea Cale este universală; 
se poate aplica și la stânga, și la dreapta. 
Toate ființele depind de ea întreaga lor viaţă; 
chiar şi aşa, Calea nu le stăpânește. 


Își îndeplineşte scopul, 
dar nu cere nimic pentru sine. 
Acoperă toate fiinţele, aidoma cerului, 
dar nu le domină. 


Toate lucrurile se întorc la ea cum s-ar întoarce acasă, 
dar ea nu stăpâneşte peste ele; 
de aceea este atât de măreață această Cale. 


Înțeleptul se comportă şi el întocmai: 
nepretinzând măreție, 
înțeleptul ajunge la ea. 


Cum să trăieşti Marea Cale 


În acest verset, Lao zi îţi cere să-ți reevaluezi percepția 
asupra măreției. Definiţiile tipice tind să se concentreze pe 
cât de multă faimă sau avere poate acumula o persoană în 
decursul vieţii. După cum a subliniat versetul anterior, pu- 
terea de a domina şi de a-i controla pe ceilalţi este folosită, de 
obicei, drept normă pentru atingerea acestei calităţi: coman- 
danţii unor armate uriașe sau conducătorii de state care atrag 
atenţia întregii lumi sunt consideraţi mari. Se consideră dese- 
ori că oamenii mari au avut un rol clar în influențarea pozi- 
tivă a cursului istoriei și a evenimentelor și că au făcut lumea 
un loc mai bun, fie pe plan local, fie pe plan global. Aşadar, 
măreția poate fi atribuită celor care se disting prin ceva 
anume de restul lumii. 

Acest verset din Tao Te King descrie măreţia într-un mod 
cu totul diferit: măreţia este legată de Tao, care este 
atotcuprinzător, astfel încât orice plantă, ființă sau om 
provine din Tao, trăiește prin Tao şi totuşi, Tao nu caută să 
domine pe nimeni şi nimic. Tao nu cere niciun fel de 
apreciere, pentru că nu este interesat de faimă şi nu aşteaptă 
să primească mulțumiri pentru tot ce oferă. Tocmai această 
indiferență față de notorietate este la baza adevăratei măreţii. 

Când îţi vei schimba percepţia asupra acestei calităţi, vei 
vedea lumea în care trăieşti într-un fel cu totul nou. Nu-i vei 
mai evalua pe oameni după cum arată și cât au acumulat și nu 
vei mai observa câtă putere folosiţi tu şi ceilalți pentru a- 
exercita dominație și control asupra oamenilor. Mai degrabă, 
noul tău fel de a gândi te va îndemna să cauţi lucrarea lui Tao 

în orice persoană pe care o întâlneşti. Poate, pentru prima dată, 
vei observa măreţia în ceilalți, dar şi în tine însuţi, ceea ce este 
firesc, pentru că Tao îi cuprinde pe toţi. Vei putea să priveşti 
cerul şi să-i vezi măreţia, care nu cere absolut nimic în schimb. 

Pe măsură ce îţi schimbi viziunea asupra măreției, care 
ţi-a fost implementată de cultura în care trăieşti, vei incepe să 
vezi o lume nouă. Vei observa importanța fiecărei persoane, 
inclusiv a celor considerați până acum a fi dificili şi nerezo- 
nabili. Vei începe să înţelegi că sfințenia ce plămădeşte toate 
galaxiile lucrează în tine, în mine şi în orice om. Vei începe 
să crezi că măreţia este moştenirea oricărei persoane. Tao este 
pretutindeni; de aceea, această calitate va fi vizibilă în toţi 
oamenii şi în toate lucrurile. 

lată sugestiile mele pentru ca tu să poţi aplica versetul de 
fată din Tao Te King în viaţa de zi cu zi: 


Încetează să mai decizi ce ar trebui 
sau ce nu ar trebui să facă alţii. 


Evită gândurile și activităţile care presupun să spui altor 
oameni, altminteri perfect capabili să aleagă singuri, ce să 
facă. În familia ta, aminteşte-ţi că nu eşti stăpân peste nimeni. 
Poetul Kahlil Gibran te atenționează: 


Copiii tăi nu sunt copiii tăi. 
Ei sunt fiii şi fiicele care s-au născul din dragostea Vieţii pentru 
ea insăşi. 
Ei vin prin tine, dar nu de la tine... 


Acest lucru este un adevăr peren. De fapt, respinge orice 
tentaţie de a domina în toate relaţiile tale. Ascultă mai de- 
grabă, decât să explici. Fii atent la tine însuţi când începi 
să-i judeci pe alţii şi vezi unde te duce atenţia față de gândurile 
şi opiniile tale. Când, în mintea ta, înlocuieşti tendinţa de a 

poseda cu obişnuința de a îngădui, vei începe să vezi adevăra- 
ta lucrare a lui Tao în tine şi în alți oameni. Din acel moment, 
te vei elibera de frustrarea pe care ţi-o provocau cei care nu se 
comportă conform așteptărilor tale, dominate de ego. 


Descoperă o nouă definiţie a măreției. 


Oferă-ţi o definiţie care nu foloseşte niciun standard de 
aparenţe sau modele exterioare de succes la care se recurge în 
mod tradiţional. Observă-i pe cei care oferă mult, nu se laudă, 
au grijă de ceilalți şi refuză să primească recunoştinţă sau să li 
se atribuie merite şi include-i pe aceştia în dosarul tău despre 
măreție. Exemplele văzute ar trebui să te încurajeze să prac- 
tici tipuri similare de comportament. Începe să observi cum 
Tao curge mereu oferind totul, fără să se-laude, fără să reven- 
dice şi fără să stăpânească. Poţi să-ți dai seama câtă măreție se 
ascunde în asta? Sunt mulți oameni în viaţa ta de fiecare zi, 
care se poartă şi ei întocmai. Caută-i şi recunoaşte-i, în timp ce 
imiți discret ce fac ei. Aminteşte-ți că un mare înţelept nu 
pretinde niciodată măreția, aşa că, atunci când vei schimba 
felul în care defineşti acest termen, vei vedea cum calitatea de 
a fi măreț se iveşte peste tot şi în special în fiinţa ta. 


Practică Tao acum! 


la decizia de a petrece o zi căutând oameni care se potrivesc 
modelului din acest verset din Tao Te King. Anunţă-i mental că 
simți cum măreţia lor este de fapt o lucrare a lui Tao. Apoi 
observă cum interacțiunile tale cu ei se modifică atunci când nu 
faci judecăţi bazate pe vârsta lor, sex, funcţie, comportament, 
felul de a se îmbrăca, înălțime, greutate, culoarea pielii, orien- 
tare religioasă sau convingeri politice. 


Versetul 35 


Toţi oamenii se îndreaptă către cel 
care păstrează singura cale. 
Se îngrămădesc în jurul lui și nu pățesc nimic rău, 
pentru că în el găsesc pace, siguranţă și fericire. 


Muzica și ospețele sunt plăceri trecătoare, 
și totuși îi fac pe oameni să zăbovească. 
Cât de anoste şi de insipide sunt lucrurile acestei lumi 
când le compari cu Tao! 


Când îl cauţi, nu vezi nimic. 
Când vrei să-l asculți, nu auzi nimic. 
Când îl foloseşti, nu poate fi epuizat. 


Cum să trăieşti dincolo 
de plăcerile lumești 


Acordă-ţi câteva momente înainte să citeşti acest capitol şi 
pune-ţi următoarea întrebare: Când mă gândesc la plăcere, ce 
activități imi vin mai întâi în minte? Cum fac distincția între 
ceea ce consider că este plăcut şi ce nu? 

În general, plăcerea este descrisă ca ceva experimentat 
prin simţuri şi disponibil aici, în lumea formei. Poate că 
experimentezi plăcerea sub forma unei mese copioase, poate 
prin muzica ta preferată sau pe terenul de golf, dar este cu si- 
guranţă o forţă motivațională pe care tu o întâmpini cu entu- 
ziasm. Pot apărea totuşi probleme când astfel de demersuri 
devin Scopul principal în viață. Cu alte cuvinte, un accent 
bru în sistemul tău, s la necazuri şi la boală. Obezitatea, 
tulburările digestive, abuzul de droguri şi de alcool, depen- 
denţele de orice tip şi obsesia legată de chirurgia plastică sunt 
doar câteva dintre rezultatele indezirabile. 

Aproape tot ce este socotit plăcere este temporar, aşadar, 
dacă ai nevoie de ea din ce în ce mai mult, înseamnă că te 
controlează. Ceea ce tu dorești atât de mult te întemniţează, 
plăcerea te-a făcut prizonierul ei, prinzându-te în capcana 
convingerii că îţi va aduce pace, siguranţă sau fericire. dar 
niciodată nu face asta. Plăcerile lumești te seduc, doar ca-s- 
devii dependent de ele, şi apoi te fac să vrei tot mai mult. Este 
o tânjire care nu poate fi niciodată satisfăcută: ai nevoie de o 
altă masă copioasă pentru a savura din nou acea plăcere, căci 

cea iniţială a dispărut imediat ce ai terminat cu desertul. 
Trebuie să ţii muzica să meargă, pentru că atunci când se 
opreşte, încetează şi plăcerea ta. Toate dependenţele îți 
adresează acest mesaj deprimant; „Nu vei obține niciodată 
destul din ceea ce vrei. 

Compară această imagine sumbră a plăcerilor, pe care Lao 
zi le numeşte „anoste şi insipide“, cu extazul Tao. Doar pen- 
tru o clipă, imaginează-ți că ai perspectiva Tao în timp ce 
citeşti acest verset și vezi dacă poţi să schimbi felul în care te 
raportezi la această idee a plăcerii. Avantajele pe care le pre- 
zintă faptul că ai o concepție care se armonizează cu Tao sunt 
prezentate în primele rânduri: toți oamenii se vor îngrămădi 
spre tine şi vor găsi pace, siguranţă şi fericire alături de tine. 
Motivul pentru care ei vor descoperi aceste trei comori este 
faptul că tu însuți emani astfel de calităţi. Tu te concentrezi pe 
Tao — adică te concentrezi pe cine eşti tu cu adevărat şi pe 
ce ai de ofent. _ 

Acum îţi schimbi felul de a privi lucrurile, aşa că părerea 
ta despre plăcere depăşeşte nivelul simţurilor tale lumești. 
Guşti mâncarea, dar eşti fascinat de magia care a produs 
deliciile pe care le mănânci, dar şi de perfecțiunea acestui 
ciclu incredibil care presupune în continuu eliminarea şi 
reutilizarea aceea ce ai consumat. Constanta din spatele aces- 
tei lumi în permanentă schimbare devine noua ta Sursă de 
plăcere, exprimată de uimirea şi a şi surprinderea ci care te animă. 
Da, desigur că în continuare îţi place să mănânci, „dar plăcerea 
ta constă în a te contopi cu toți factorii eo ÎN orare eN ție să 
mănânci şi să te bucuri de ceea ce mănânci. a 

Stii că nu poți să găseşti, să auzi, să vezi sau să atingi Sursa, 
dar ea este mereu disponibilă și nu poate fi niciodată secătuită. 
Muzica pe care o asculţi nu este Tao; Tao este energia invizibilă 
ce umple spaţiile goale şi care, astfel, îți aduce atât de multă 
bucurie. Iar acea fericire pe care o simți este plăcerea prezentă 
veşnic şi atât de râvnită de a transcende limitările fizice ale 

corpului uman. Atingerea lui Tao este cu mult dincolo de orice 
plăcere senzorială, despre care noi ne închipuim că ne-ar putea 
satisface cumva dorința de transcendent. 

Dependențele devin imposibile, pentru că tu nu mai în- 
cerci să găseşti şi alte activități lumeşti care să te satisfacă. 
Este ca şi cum ţi-ai da seama că poţi să-ţi iei zborul, dacă 
mergi din ce în ce mai repede, dar nu reuşeșşti niciodată să 
atingi viteza sau altitudinea dorite; încerci astfel să-ți satisfaci 
dorinţa firească de a te avânta în văzduh, mulțumindu-te doar 
cu plăcerea de a merge repede. Acum, observă felul în care 
curge natura: cu siguranţă vezi că niciodată nu cere mai mult, 
niciodată nu foloseşte mai mult şi absolut niciodată nu reven- 
dică să i se ofere mai mult decât este necesar pentru a menţine 
un echilibru perfect. Tărâmul plăcerilor trecătoare nu mai este 


locul tău central de configurare a unei identități proprii. Eşti 


liniștit, te simți în siguranță și fericit pentru că ţi-ai schimbat 
viziunea despre lume, astfel încât să incluzi infinitul Tao... 
cum s-ar putea vreodată dependențele compara cu asta? 
Imaginează-ţi că un dependent de heroină este convins că 
pacea, Siguranța şi fericirea sunt accesibile cu o_cantitate 
inepuizabilă de droguri. droguri. Scenariui acesta este imposibil, pen- 
tru că Piete pe care o aduc miei, durează í dear câteva 

se distruge pe sine între timp. Acesta este destinul celor c care 
caută plăcerile din lumea simțurilor pentru a-și satisface do- 
rința şi capacitatea naturală de a depăşi şi planul fizic. 

lată ce îţi oferă Lao zi în acest verset profund din Tao Te 
King: 


n 

Observă fericirea pemanentă care este mereu 
alături de tine — chiar și când delicatesele 
nu sunt la vedere! 


Schimbă-ţi felul de a gândi, nu te mai considera o ființă în 
întregime fizică. În schimb, recunoaşte că plăcerile lumești, 
care tind să fie supralicitate, sunt încercări de a depăşi dimen- 
siunea fizică, ceea ce nu se va întâmpla, fără ca tu să te 
racordezi la legătura ta naturală cu Tao. Încetează să ase- 
muieşti încântarea produsă de simțuri cu fericirea de inspi- 
ratie Tao, care îţi este accesibilă. Bucură-te de tot ceea ce. 
experimentezi prin simţuri: iubește mâncărurile fine, delec- 
tează-te cu muzica ta preferată şi apreciază felul în care ener- 
gia sexuală te stârneşte. Dar observă că toate acestea vin din 
sinele tău senzorial, care se adaptează fericit la această lume. 
Apoi caută-ți „sinele Tao“, care transcende fizicul şi explo- 
rează plăcerile lui. 

Verifică din nou ce înseamnă o plăcere adevărată şi de 
durată. Chiar dacă iniţial efectele Tao ar putea să nu se 
dovedească deloc atrăgătoare pentru facultăţile tale vizuale, 
auditive, gustative, tactile şi olfactive, ele îţi vor îndeplini 
dorinţa pe care încerci să o satisfaci prin activităţile tale 
lumeşti. Când goneşti după vreo fantezie trecătoare, începe 
să-i recunoști valoarea acum şi aici, dar nu încerca s-0 faci 
să-ți satisfacă vreo dorință superioară. 


Introdu obiceiul manifestării recunoștinței tale 
pentru transcendent în viața de zi cu zi. 


Fă-ţi un obicei zilnic din practica de a mulțumi pentru 
prezența veşnicului Tao, care este mereu cu tine. Făcând ast- 
fel, lumea după care râvneai atât de mult înainte va începe să 
arate diferit. Când conştientizezi cu recunoştinţă prezenţa lui 

Tao, sentimentul că ești incomplet, dacă plăcerile lumeşti nu 
îți sunt accesibile, va fi înlocuit de o recunoştinţă transcendentă. 
Ceea ce înainte era nevoia de delectare cu lucruri lumeşti este 
inlocuit de recunoştinţă şi mulţumire, pentru că ai devenit 
conștient de acea parte din tine care este Tao, liberă de li- 
mitări şi constrângeri pământeşti şi fizice. Dacă trăieşti per- 
manent cu aprecierea conştientă a lui Tao, asta îţi va atrage în 
viață mai mulţi oameni și mai multe experienţe şi îţi va 
îmbunătăți echilibrul dintre conştiinţa pieritoare şi cea 
veșnică. Deschide-te faţă de iubirea nelimitată şi abundența 
Tao şi vei atrage și mai mult din aceeaşi dragoste şi abun- 
dență. Lumea ta s-a schimbat, pentru că acum îl vezi pe Tao, 
acolo unde înainte nu vedeai decât sinele tău pieritor, ce avea 
nevoie de plăceri lumeşti. 


Practică Tao acum! 


Posteşte timp de 24 de ore. Când simţi că te încolţeşte 
foamea, mută-ţi gândurile spre recunoştinţa pe care trebuie să 
o simţi față de forța veșnică ce este mereu cu tine. Cu multă 
căldură, înştiinţează-ţi corpul fizic că va fi hrănit, când se ter- 
mină postul, apoi cufundă-te în sinele Tao, ce nu cunoaşte 
foamea. Bucură-te de natura diferită a sinelui Tao concentrân- 
du-te pe localizarea energiei lui ce îți străbate tot corpul. Se 
va revela — poate mulțumit, poate încântat sau chiar fericit. 
Observă diferența dintre starea pe care ţi-o inspiră sinele Tao 
ŞI starea produsă de plăcerile lumeşti. 


Tenetut 36 


De vrei să cuprinzi ceva, 
trebuie să-l lași să ia amploare. 

De vrei să slăbești forța unui lucru 
trebuie să-l laşi să se întărească. 
De vrei să elimini ceva, 
trebuie să-i îngădui să înflorească. 
De vrei să îndepărtezi ceva, 
trebuie să-i permiţi liber acces să intre. 


Lecţia de aici se numește 
înțelepciunea tainei. 
Cel blând dăinuie mai mult decât cel puternic. 
Lucrurile de taină dăinuie mai mult decât cele vădite. 


Peştii nu pot părăsi apele adânci, 
iar armele unei țări nu ar trebui expuse. 


Cum să trăiești în taină 


O mare parte din lecțiile pe care le-ai primit ca adult 
gravitează în jurul cuvintelor observă-mă! Ai fost învăţat 
următoarea lecţie: cu cât primeşti mai multă atenţie, în special 
pentru că „eşti o persoană bună“, cu atât te vei bucura de un 
statut social mai înalt şi de mai multă aprobare din partea 
semenilor tăi (ca şi din partea celorlalți adulţi pe care îi 
cunoşti). Să fii primul, ţi se spunea, să câştigi medalia de aur, 
să câştigi campionatul, să iei cele mai bune note, să absolvi o 
facultate, să aduni diplome, să strângi trofee şi aşa mai 
departe. Toate lecţiile astea se refereau la cum să ajungi în 
fruntea mulțimii şi la cum să te evaluezi în mod competitiv, în 
funcţie de scara pe care te poziţionai față de cei din jurul tău. 

Când îți vei schimba felul de a gândi în ceea ce priveşte 
locul tău în marea „organigramă“ a lucrurilor, vei descoperi 
că „înţelepciunea tainei“ îţi permite să elimini competiţia din 
viața ta și să te retragi într-o poziţie pașnică, dar solidă. Cu 
alte cuvinte, Lao zi îţi cere să o iei mai uşor şi să-ți întemeiezi 
viziunea pe criterii cu totul noi. De vei face asta, lumea ta va 
fi reflectată diferit prin spiritul tău blând, care înfloreşte 
intr-o gamă minoră, dar care dăinuie mult mai mult decât 
spiritul celor ce își măsoară puterea comparându-şi statutul 
social cu statutul semenilor lor. 

Acest verset se deschide cu ideea înțelegerii naturii diho- 
tomice a lumii materiale, şi apoi te îndeamnă să devii un 
observator atent al vieții talc. Să te simți mic înseamnă să ştii 
cum este să te simți important; starea de vulnerabilitate se 
naşte din cunoașterea sentimentului de putere. După cum ne 

aminteşte o traducere a lui Tao Te King (The Way of Life 
According to Lao Tzu, în traducerea lui Witter Bynner): 


Cel care simte înțepătura 
A fost cu siguranță umflat și rotund ca un balon odinioară. 
Cel care se simte vulnerabil şi neinarmat 
Cu siguranță că a purtat arme mai devreme. 
Cel care se simte sărăcit 
A fost odinioară privilegiat ... 


Nu cădea în capcana de a te simţi slab, nesemnificativ, 
stresat, temător,; aceste obstacole le poţi evita dacă depăşeșşti 
stilul de gândire care te-a adus aici de la bun început. Reţine 
că, dacă te simţi slab, mai mult ca sigur că ai resimțit şi per- 
cepţia contrară, adică cum e să fii puternic, cel puţin o dată. 
Dacă ești stresat, ai o idee despre cum e să nu fii copleșit de 


stres. Dacă te eliberezi de nevoia de a te compara cu ceilalți 


şi de a vedea pe ce poziţie te încadrezi în marea | „Organi- 
gramă“ a vieții, alegi calea pe care Lao zi o numeşte „înţelep- 
ciunea tainei“ — adică evadezi de sub presiunea nevoii de a 
fi ceva în plus, orice, în ochii celor din Jur. 

Lao zi conchide acest verset elegant cu metafora peştilor ce 
nu părăsesc apele adânci — când încearcă să exploreze partea 
de la suprafață și văd „lumea cea mare“ de deasupra adân- 
curilor, micuţii peşti nu supraviețuiesc, pentru că sunt prinşi în 
năvodul pescarilor. Astfel, descoperi lecţia fundamentală a 
versetului de față: stai ascuns, nedetectat de radar, şi vei dăinui 
mai mult decât toţi cei care se străduiesc să fie recunoscuţi. 
Când vei adopta acest punct de vedere, dorinţa ta de a rămâne 
în taină va depăşi în intensitate nevoia de a fi văzut drept o 
persoană puternică, mai presus de oricine altcineva — şi ast- 
fel nu vei sfârşi prin a rămâne singur în sala ta cu trofee! 

lată ce îţi oferă Lao zi, din negura celor 25 de secole, când 
a dictat această culegere nepieritoare de înțelepciune: 

Străduiește-te să cunosti unitatea încercând 
totodată să fii conștient de prezenţa contrariilor. 

Fă efortul de a ramane într-o stare de unitate epe plan men- 
fi Pi identifică: pertinenta opus, ca să i poţi: să cunoşt i 
ambele stări simultan. Fă întocmai cu fiecare senzație: dacă 
eşti deprimat, slăbit, gelos, neiubit — oricum — contrariul 
stării prin care treci se află deja în bagajul tău de experienţe 
de viaţă. Caută sentimentul opus chiar în acel moment şi con- 
topeşte-te cu el mental, căci acest lucru îţi va conferi o senza- 
ție de echilibru şi de pace interioară. Aceasta este unitatea, 
când poți îmbrățişa extremele, dar îți foloseşti mintea şi pen- 
tru a fi asemenea lui Tao, care nu separă nimic, niciodată. 
Cum ar putea unitatea să fie fărâmiţată? Nu ar mai exista dacă 
ai putea să o scindezi. 


Retrage-te și îngăduie și celorlalți să se manifeste. 


Monitorizează-ți înclinația de a te compara cu alţii sau de 
a sta în intenorul „sistemului“. Un sistem este menit să te facă 
să te comporți ca toţi ceilalți şi el încearcă să impună com- 
parațiile ca pe singura metodă prin care poţi să-ți măsori 
gradul de succes sau de fericire. Tao Te King te îndeamnă să 
alegi taina: fii puțin sau deloc atent la tine însuţi şi nu cere să 
fii recunoscut. În rest, îngăduie tot tuturor. 

Lasă-i pe ceilalți să se creadă importanţi, să se dea mari cu 
puterea şi popularitatea lor. După cum spune Lao zi, trebuie 
să le acorzi tu celorlalți, în mod deliberat, dreptul să se ma- 
nifeste în toată amploarea, iar tu învaţă lecţia peştilor care 
dăinuie și, aidoma lor, rămâi şi tu în apele adânci ale sufletu- 
lui tău, călăuzit spre Tao. 

Practică Tao acum! 


Propune-ți să rămâi retras în colţul tău și să fii remarcat 
cât mai puţin cu putință pe parcursul unei zile. Reprimă-ţi 
tentaţia de a te compara cu altcineva şi de a atrage atenţia 
asupra ta. Poţi realiza acest lucru propunându-ţi să fii intere- 
sat de alții astăzi, înlocuind pronumele eu cu tu. Aşa că în loc 
să spui: „Fac munca ast asta de ani de zile; lasă-mă să-ți spun 


Ca TE POS -=m 


bine c cu noua ta afacere.” În fimbajul Tao, Amii blând şi 
maleabil şi vei dăinui. 


Vervetul 37 


Tao nu face nimic, 
dar nu lasă nimic nefăcut. 


Dacă oamenii puternici 
ar pune temei pe el, 
intreaga lume s-ar transforma 
de la sine, în ritmul ei firesc. 


Când viața este simplă, 
pretenţiile dispar; 
astfel ar putea străluci natura noastră esenţială. 


Dacă nu te chinuie dorințele, dobândești linişte 
și lumea se va îndrepta în ochii tăi. 
Când ai pace în suflet, 
găsești ancora universului fixată în fiinţa ta. 


Cum să trăieşti în simplitate 


Subtitiul pe care l-aş da acestui verset din Tao Te King este 
„Muşcă-ţi limba, pecetluiește-ţi buzele“. Paradoxul prezent în 
primele două rânduri mă intrigă enorm: „Tao nu face nimic, 
dar nu lasă nimic nefâcut.“ Imaginează-ţi pentru o clipă ce ni 
se cere să reflectăm în acest verset — nu face nimic şi totul se 
rezolvă de la sine. Cu siguranță că această afirmaţie contra- 
zice tot ce am fost noi învăţaţi, şi tu şi eu, A nu face nimic în 
cultura noastră te trimite cu gândul la o persoană leneşă, fără 
succes şi foarte posibil o persoană fără niciun merit. Aşa că să 
modificăm, pentru un moment, felul în care ne raportăm la 
traiul simplu şi la ideea de a nu face nimic. 

Câte din toate nenorocirile care sunt relatate în media — 
cum ar fi războaiele, terorismul, foametea, ura, infracțiunile şi 
boala — sunt rezultatul intervenţiei în forță în lucrarea firească 
a creaţiei? Cât din natura esențială a fiinţei noastre şi a planetei 
poate răzbate prin toate aceste nenorociri şi poate străluci? Cum 
ar arăta pământul dacă guvernele nu s-ar băga atât de mult în 
viaţa fiecăruia dintre noi? Ce-ar fi dacă nimeni nu ar mai fi per- 
ceput ca un inamic? Ar putea exista o lume în care anumite 
grupuri de oameni să nu ajungă niciodată să-i controleze pe 
ceilalți sau să invadeze şi să cucerească — o lume în care 
oceanele, munţii, resursele naturale, aerul, plantele şi animalele 
să fie respectate și lăsate să se dezvolte fâră vreo interferenţă din 
partea noastră? Să ne închipuim că ar exista un astfel de loc, în 
care să domnească simplitatea şi în care să nu existe inter- 
venţii... acesta ar fi un loc în care am vedea prezentă lucrarea 
lui Tao, cel care nu face nimic, şi totuşi nu lasă nimic nefăcut. 

Acum ieşi din acest scenariu, în care ne-am folosit cam mult 
imaginaţia, şi începe să vezi cu alți ochi la ce se referă pasajul, 
când vorbeşte despre oamenii putemici ce transformă lumea. 
Când aceştia intervin în ritmurile naturale ale lumii, provoacă în 
cele din urmă dificultăţi care sunt incompatibile cu Tao. 
Încearcă, în schimb, să-ţi imaginezi nişte mari conducători care 
ar fi orientaţi spre Tao — ei mai degrabă și-ar muşca limba şi 
şi-ar pecetlui buzele decât să acţioneze în mod ostil şi ar refuza 
să ia parte la activităţi ce ar putea dăuna vreunui lucru de pe 
planetă. Da, probabil că asta este o fantezie, dar nu este de-a 
dreptul imposibil când gândeşti ca un înțelept şi te axezi pe Tao. 

Versetul de faţă din Tao Te King te poate ajuta să-ți schimbi 
şi felul de a te privi pe tine însuţi. Să zicem că eşti obişnuit să 
asociezi ideea de succes cu imaginea unei persoane care împarte 
sarcini celor din jur. Crezi că o astfel de persoană alocă celor- 
lalți responsabilități pentru că este un conducător care doreşte şi 
este capabil să le spună altora ce să facă şi cum să facă. Ei bine, 
viziunea de mai sus se află în totală contradicţie cu Tao, care 
„nu face nimic“ şi „nu lasă nimic nefăcut“. Pe măsură ce îţi 
modifici felul în care te raportezi la puterea ta şi la succesul tău, 
vei începe să înlocuieşti dorinţele intense cu o mulţumire plină 
de linişte. Când începi să îngădui naturii tale adevărate — care 
este ancora universului — să strălucească, vei recunoaște că 
felul în care privești lucrurile s-a schimbat complet. 

Am folosit lecţia simplităţii când m-am ocupat de copiii 
mei. Când mă bag să le spun „cum“, întâmpin rezistență din 
partea lor. Dar, dacă îmi muşc limba, îmi pecetluiesc buzele şi 
mă retrag în tăcere, nu numai că ei își dau seama ce au de făcut 
Și cum să procedeze, ci, în plus, frustrarea lor este înlocuită de 
o energie pașnică. Am învăţat că propriii mei copii ştiu singuri 
ce şi cum să facă, deoarece şi ei au ancora universului fixată 
în ființa lor. Și ei se axează pe Tao, cel ce nu face nimic, însă 
le rezolvă pe toate. Şi ei au o natură esenţială pe care o ascultă. 
Cu cât am mai multă încredere că principiul acesta 
funcţionează — nu numai cu copiii mei, ci cu toți cei pe care 


Cum să trăiești în simplitate 211 


îi întâlnesc, cu atât sunt mai liniştit. Şi ce credeţi? Par să se 
rezolve mai multe lucruri, nu mai puţine — la timp, fără pro- 
blemele care obișnuiau să apară din cauza interferenţei mele. 

Schimbă-ţi felul de a privi succesul şi puterea, căci te asi- 
gur că nu le vei obţine prin executarea obsesivă a cât mai 
multor sarcini sau prin respectarea permanentă a tuturor indi- 
caţiilor. Începe să trăieşti într-o lume despre care ştii că va 
funcţiona mai bine dacă intervii mai puţin în ea. Înţelegi, 
fireşte, că nu toată lumea se va opri din a face altora instruc- 
tajul şi că nu toți vor permite lui Tao să-și facă lucrarea, dar 
tu poți deveni un observator, privindu-i pe ceilalți cum îşi 
recapătă puterile, găsindu-și adevăratul temei al fiinţei lor. 

lată ce îţi sugerează Lao zi să faci pentru ca acest verset să 
devină realitatea ta cotidiană: 


Cultivă-ţi sinele unic și firesc. 


Fă-ţi un obicei din a îngădui naturii tale esențiale să stră- 
lucească, fără să-ţi impui să ţii cont de judecăţile pe care alții 
le-au emis despre tine. Aminteşte-ţi că nu trebuie să faci 
nimic: nu trebuie să fii mai bun decât altcineva. Nu trebuie să 
câştigi. Nu trebuie să fii numărul | sau numărul 27 sau ori- 
care alt număr. Îngăduie-ţi doar să fii tu însuţi. Încetează să 
mai pui piedici sinelui tău unic şi firesc. Dă jos povara pe care 
o cari, povara presiunii de a fi productiv, bogat și plin de suc- 
ces în ochii celorlalți. Înlocuieşte-o cu o încredere lăuntrică 
ce îţi permite să ai acces la Tao. Spune-ţi: Sunt axat pe Tao. 
Cred cu tărie că sunt capabil să-mi netezesc drumul în viaţă, 
şi că, la fel, şi lumea se poate îndrepta. Mă retrag în tăcere, 
ştiind că totul este bine. 


Așteaptă-te să vezi natura esențială a celorlalți, 
în timp ce rămâi în tăcere. 


Muşcă-ţi limba dinadins şi pune-ţi lacăt la buze chiar în 
momentul în care eşti tentat să te implici în vieţile celor din jurul 

tău. Devino conștient de tendința ta de a spune altora, în special 
membrilor familiei tale, cum ar trebui să-şi trăiască viaţa. Chiar 
dacă te abţii doar câteva momente înainte să te amesteci în tre- 
burnile altcuiva și tot este bine, pentru că eşti pe cale să permiti 
celor din jurul tău să găsească ancora universului fixată în ființa 
lor. Această disciplină prin care te opui obiceiului tău de a te 
implica, oprindu-te înainte să intervii, îți va permite să vezi cât 
de capabili sunt alții cu adevărat atunci când se află în câmpul 
de energie al cuiva care îngăduie şi nu dictează. 


Practică Tao acum! 


Printează sau copiază primele două rânduri din versetul de 
faţă: „Tao nu face nimic, dar nu lasă nimic nefăcut.“ Citeşte 
cuvintele de câteva ori, până când ţi le-ai întipărit în memo- 
rie; apoi fă o plimbare de 30 de minute și observă cât adevăr 
conţin. Văzduhul, cerul, norii, iarba, vântul și florile ... nimic 
natural din cele ce vezi nu rămâne nefinalizat şi totuşi nu se 
întâmplă nimic efectiv care să rezolve toate lucrurile. Cheia 
înfăptuirii acestui miracol stă în adevărul din aceste cuvinte. 

Mi-am adus aminte de o poezie din secolul al XIII-lea 
scrisă de Rumi, intitulată „Ciuguleşte-mă“, care se aplică per- 
fect acestei secțiuni din Tao Te King: 


Ciuguleşte-mă, 
nu mă infuleca. 
Cat de des ai ocazia să-l qi ca oaspete la tine în casă 
pe cel ce poate rezolva orice? 


Lasă-l pe oaspetele tău atotştiutor să rezolve lucrurile, în 
timp ce tu trăieşti în mod firesc. 


Yevelul 38 


Un om cu adevărat bun nu este conștient de bunătatea lui 
şi de aceea e bun. 
Un om nesăbuit încearcă să fie bun 
şi de aceea nu este. 


Maestrul nu face nimic, 
şi totuşi nu lasă nimic nefăcul. 
Omul obișnuit face mereu tot felul de lucruri, 
şi totuşi rămân atât de multe lucruri de făcut. 


Cea mai mare virtute este să acționezi fără ca sinele tău să 
conștientizeze fapta. 
Cea mai mare bunătate este să oferi necondiționat. 
Cea mai mare dreptate este să vezi fără părtinire. 


Când se pierde Tao, rămâne bunătatea. 
Când se pierde bunătatea, rămâne moralitatea. 
Când se pierde moralitatea, rămân ritualurile. 
Ritualul este doar învelișul adevăratei credinţe, 

începutul haosului. 


Marele maestru îşi urmează natura 
şi nu ia în seama la capcanele vieții. 
Se spune: 
„El rămâne cu roadele, nu cu coaja. “ 
„Rămâne cu cei puternici, nu cu cei șubrezi. “ 
„Rămâne cu adevărul, nu cu aparența. “ 


Cum să trăieşti 
urmându-ţi propria natură 


lată mesajul ce se ascunde în acest verset aparent parado- 
xal din Tao Te King: natura ta este în principiu bună, pentru 
că provine din Tao, care este bunătatea. Dar când incerci să 
fii bun, natura ta esenţială devine nefuncţională. În încercarea 
ta de a fi bun, moral, ascultător, pierzi legătura cu firea ta Tao. 

Există o frază în versetul de faţă asupra căreia am cugetat 
zile la rând înainte să scriu acest scurt eseu: „Când se pierde 
Tao, rămâne bunătatea.“ Eram nedumerit, deoarece părea în 
totală opoziție cu ce învaţă Tao Te King. În final, într-un 
moment de contemplaţie, când meditam la un desen 
reprezententându-l pe Lao zi, totul s-a limpezit în mintea 
mea: Natura este bună fără s-o ştie. Acestea au fost exact 
cuvintele pe care le-am auzit în meditaţia mea. Apoi am înțe- 
les ce părea că vrea Lao zi să-mi transmită despre acest ver- 
set oarecum ambiguu (pentru mine). 

Trăieşte urmându-ţi firea autentică, Tao, care este unitate; 
nu are polantăţi. Totuși, în momentul în care ştii că eşti bun, 
introduci polaritatea „bun“ versus „rău“, care te face să pierzi 
legătura cu Tao. Apoi mai introduci un element nou — te gân- 
deşti că, dacă nu poţi fi bun, vei încerca să fii cel puţin moral. 
Si ce altceva este moralitatea, dacă nu ansamblul normelor 
care stabilesc ce este bun şi ce este rău, pe care încerci să le 
susţii? După cum Lao zi pare să-mi spună: Tao este unitate; 
nu are standarde pe care să le urmezi. Cu alte cuvinte, Tao 
pur şi simplu este; nu face nimic, dar nu lasă nimic nefâcut. 

Nu există moralitate; există doar Tao cel neataşat. Nu este 
corect şi nu este cinstit, dar este natura esenţială şi tu ești 
încurajat să fii sincer cu propria ta fire. 

Pe măsură ce se pierde şi moralitatea, apare ideea de ri- 
tual, aşa că atunci încerci să trăieşti în conformitate cu re- 
gulile şi obiceiurile care au definit oamenii din comunitatea 
ta timp de secole. Dar aproape că îl aud pe Lao zi zicând: Tao 
este infinit şi nu exclude pe nimeni. Ritualurile te ţin departe 
de Tao şi, tot fâcând eforturi, le pierzi şi pe acestea. Așa că te 
vezi nevoit să depinzi de legi, fragmentându-te şi mai mult și 
creând haos în viaţa ta. Din nou, Tao este natura esenţială 
adevărată şi fidelă ei însăși — nu are legi, ritualuri, moralitate 
sau bunătate. Observ-o și trăieşte urmând-o pe ea. Cu alte 
cuvinte, acţionează fără să fii preocupat de ego-ul tău. Oferă 
precum oferă Tao, necondiţionat şi fără să încerci să fii bun, 
moral sau drept. Oferă tuturor fără deosebire, după cum sfă- 
tuieşte Lao zi. 

Recunosc că a trăi conform versetului de față poate fi în 
totală contradicţie cu ceea ce-ai învăţat în decursul vieţii tale. 
Pentru mine reprezintă, cu siguranță, atât o provocare intelec- 
tuală, cât şi una comportamentală câteodată. Poate nu ar fi rău 
să ştii că mulţi dintre specialiştii pe care i-am consultat în 
legătură cu acest verset spun că Lao zi a scris versetul de față 
(ca şi pe următorul) ca reacţie a opoziţiei lui față de 
Confucius, contemporanul lui, care ce a elaborat edicte pre- 
cise şi coduri de comportament pentru oameni. lată ce părea 
să-mi spună Lao zi în timpul meditaţiei: Ai încredere în natu- 
ra ta esenţială. Renunţă la polarități și trăieşte în unitatea 
indivizibilă care este Tao. Dihotomiile bine/rău, corect/greşit, 
adecvat/inadecvat, legal/ilegal şi altele asemenea pot fi difi- 
cile — aminteşte-ţi doar că atunci când ele se ivesc la 
suprafaţă, se pierde Tao. 

lată alte câteva sfaturi pentru tine, transmise prin mine, de 
Lao zi: 

Trăiește urmându-i natura esenţială, 
respingând principiile artificiale. 


Aceste principii, în ordine valorică descendentă, sunt bună- 
tatea, corectitudinea, ritualurile şi legile. Bunătatea artificială 
este o încercare de a trăi fără să fii „rău“, așa încât permiţi alto- 
ra să decidă unde te încadrezi tu pe o scară a bunătăţii. 
Afirmă-ţi următoarele: Eu sunt Tao, sunt o fărâmă din 
Dumnezeu şi nu am nevoie de niciun mecanism făcut de om, 
care să confirme acest lucru. Bunătatea și Dumnezeu sunt una, 
am încredere în propria mea persoană și voi acționa din 
această perspectivă. Rămân ancorat în acest adevăr și nu fin 
cont de ceea ce este fals. În plus, observă că Tao nu se preocupă 
de corectitudine — dă de la tine, știind că asta este o invenţie 
artificială, care nu poate exista din perspectiva unității. Provii 
din acea unitate şi te vei întoarce în ea, indiferent de părerea pe 
care o ai despre ea. Aşa că, deschide-te către ceilalți cu genero- 
zitate, fără să doreşti neapărat să fii tratat corect în schimb. 


Renunţă la obiceiurile tale învechite, 
moștenite din familia sau din cultura ta. 


Renunţă la ritualurile pe care te simţi obligat să le urmezi 
doar pentru că aşa ai pomenit în decursul vieţii tale, în special 
în familia ta. Spune-ţi calm: Sunt liber să trăiesc, având 
incredere în veşnicul Tao. Nu trebuie să fiu cum au fost stră- 
moșii mei. Renunț la vechile ritualuri care nu mai 
funcționează sau care perpetuează divizarea și dușmânia. 
Aminteşte-ţi că la bunătate nu se ajunge respectând legile; 
bunătatea este, mai degrabă, ceva care rezonează cu natura ta 
esenţială. Nu ai nevoie de niciun fel de cod pentru a decide ce 
se cuvine făcut, ce este bun, moral, etic sau legal. Ai 
încredere că eşti un instrument al dragostei, lăsându-te în voia 
naturii tale superioare, în loc să fii subjugat de legi pieritoare. 

Acest poem al sfântului și misticului loan al Crucii din 
secolul al XVI-lea, intitulat „Un iepure a văzut în ce stare 
eram“, descrie foarte frumos această atitudine: 


Eram trist intr-o zi şi am ieșit să mă plimb; 
M-am oprit pe un câmp. 


Un iepure a văzut în ce stare eram şi s-a apropiat de mine. 


Câteodată nici nu este nevoie de mai mult 
ca să te simți ajutat — 


e suficient să fii aproape de ființe care 
sunt atăt de pline de cunoaștere, 
atât de pline de dragoste 
incât nici nu stau de vorbă cu tine, 


doar se uită la tine 
și le poți citi în ochi cât de minunat înțeleg totul. 


Practică lao acum! 


Petrece o zi alegând în mod conştient să observi una din 
creaturile lui Dumnezeu, cum ar fi un câine, un fluture, o 
molie, un păianjen, o furnică, un peşte, o pisică, o căprioară 
sau orice te atrage. Poţi să înveţi foarte multe de la aceste 
fiinţe despre felul în care să ai încredere în natura ta lăuntrică. 
Ele sunt, după cum spune poetul, „pline de cunoaştere“. 


Versetul 39 


Irei lucruri din vechime se înalță dintr-unul singur. 
cerul este întreg şi senin, 
pământul este întreg și solid; 

spiritul este întreg și plin. 

Cele 10 000 de lucruri alcătuiesc şi ele un întreg, 
iar țara este în picioare. 

Toate acestea se întâmplă în virtutea faptului că 
fac parte dintr-un întreg. 


Când omul se amestecă în lucrarea Tao, 
cerul se murdăreşte, 
pământul secătuieşte, 
echilibrul se fărâmițează, 
iar viefuitoarele mor. 


Astfel, noblețea își are obârşia în modestie. 
aroganța se intemeiează pe josnicie. 
De aceea oamenii nobili se consideră 
singuri, nevrednici şi trăind în lipsuri. 


Piesele componente ale unui car sunt inutile, 
dacă nu funcționează în armonie cu întregul, 
Viața unui om nu contribuie cu nimic, 
dacă el nu trăiește în conformitate cu întregul univers. 
A-ți juca rolul 
în armonie cu universul 
constituie adevărata modestie. 


Într-adevăr, prea multă onoare aduce cu sine lipsa onoarei. 
Nu este înțelept să străluceşti precum jadul 
ŞI să râsuni asemenea clopotelor de piatră. 


Cum să trăiești 
ca parte dintr-un întreg 


În mod tradițional, ne gândim la întreg ca la ceva care este 
complet. „Toţi cei nouă metri“, de exemplu, implică întreaga 
distanță. „Am mâncat tot“ înseamnă că am consumat ceva în 
întregime. Totuşi, Lao zi pare să vadă conceptul diferit: între- 
gul, spune el, îşi are rădăcinile în modestie. Când acest spirit de 
modestie evocă întregul din ființa noastră, atunci trăim reali- 
tatea sublimă, conform căreia suntem părți dintr-un întreg. 

Adoptând această atitudine, te vei afla în armonie cu 
întregul univers — cooperând cu alte aspecte ale întregului și 
fiind subjugat de ele. Nici nu poţi să spui că intervii în desti- 
nul altei părţi din întreg, pentru că tu eşti una cu întregul. În 
momentul în care începi să te plasezi pe o poziţie de superio- 
ritate în relaţia cu ceilalți, sau în raport cu lumea ta a celor 
10 000 de lucruri, te amesteci în lucrarea Tao. Te îndemn 
să-ţi verifici din nou percepția asupra versetului de faţă din 
Tao Te King. Te asigur că ţi se va părea că lumea s-a schim- 
bat când o vei vedea prin prisma aceasta. 

Lao zi insistă că universul este întreg; cu alte cuvinte, este 
într-o stare de unitate. Nu există părţi care să aibă nevoie să se 
separe de această stare generală a lucrurilor. Cerul, pământul, 
spiritul şi cele 10 000 de lucruri sunt toate părţi ale întregului 
— şi, în plus, aceasta este calitatea lor fundamentală! Dar, în 
timp ce văzduhul şi copacii sunt cu adevărat într-o stare de 
unitate, ego-ul tău insistă să-ţi spună că fu eşti separat, distinct 
şi în general superior. Însă, dacă vei putea să modifici punctul 
de vedere al ego-ului tău, viaţa ta se va schimba. 

Când eşti cooperant şi cauţi semne de unitate, începi să 
vezi şi să simţi conexiunile dintre toate lucrurile. De exem- 
plu, corpul tău este o analogie evidentă a unui întreg univers. 
Deşi el este o singură entitate, are trilioane de celule indivi- 
duale, dar legate între ele. E suficient ca o singură celulă să 
aibă o relație arogantă cu întregul şi toate celulele vor suferi 
şi vor muri în cele din urmă, la fel ca individul care se 
amestecă în lucrarea Tao, poluând cerul, secătuind pământul 
de resurse şi distrugând echilibrul întregului. O celulă can- 
ceroasă ce refuză să coopereze cu celulele de lângă ea va 
sfârşi prin a le asimila pe celelalte şi, dacă este lăsată 
nesupravegheată, va distruge întregul. De ce? Pentru că acea 
celulă canceroasă nu are nicio relație cu întregul. Se va dis- 
truge pe sine în timp ce omoară şi gazda de care depinde pen- 
tru propria-i supravieţuire. Și astfel te vei distruge pe tine 
însuţi, dacă participi la distrugerea lucrării Tao, de care 
depinzi pentru propria ta supravieţuire. 

Fiecare parte aparent distinctă dintr-un întreg este potenţial 
periculoasă (şi în general inutilă) dacă nu funcţionează în 
armonie. Ceea ce este adevărat pentru trăsura din versetul de 
față din Tao Te King este adevărat şi pentru tine. Viaţa ta are 
nevoie de o relație cu Tao şi acea relaţie este caracterizată de 
Lao zi ca o legătură plămădită din modestie. Cu alte cuvinte, 
conştientizarea existenței ca parte dintr-un întreg și modestia 
sunt unul şi acelaşi lucru, aşa că modifică-ţi percepția asupra 
relaţiei tale cu viaţa şi joacă-ţi rolul „în armonie cu întregul“. 

lată ce pare să ne învețe Lao zi, pe măsură ce citesc şi 
interpretez acest verset din vechiul Tao Te King: 


Cultivă-ţi relaţia cu planeta. 
Trăieşte în spiritul apartenenţei la întreg, ştiind că ai un rol 


de îndeplinit, de vreme ce eşti una din părțile care alcătuiesc 
Tao. Aminteşte-ţi că nu poţi să te amesteci în lucrarea Tao şi, 

în acelaşi timp, să trăieşti o viaţă plină de măreție. Asta pre- 
supune să respecţi mediul înconjurător în orice mod cu 
putinţă, trăind într-o relaţie de prietenie şi de non-agresiune 
cu planeta, căci eşti o parte componentă ce asigură unitatea 
ei. Devino un apărător al conservării. Fă-ţi timp să aduni și să 
reciclezi gunoiul. Condu o maşină ecologică, sau, şi mai bine, 
mergi liniştit pe jos în cât mai multe împrejurări spre cât mai 
multe locuri. Apartenența la întreg înseamnă să menţii un 
echilibru cu Tao cel atotdăruitor, blând şi non-agresiv. Chiar 
dacă îţi păstrezi atitudinea de modestie și tot vei fi capabil să 
sesizezi care este micul tău rol în marea simfonie orchestrată 
de Sursa ta. Vei înţelege ce vrea să spună Lao zi prin: „Viaţa 
unui om nu contribuie cu nimic, dacă el nu trăieşte în confor- 
mitate cu întregul univers.“ 


Schimbă-ţi percepţia asupra propriei tale 
persoane; nu ești o entitate separată, de aceea 
recunoaște-te în tot ce întâlnești. 


De vreme ce trăieşti ca parte dintr-un întreg, observă cum 
începi să simţi o legătură ce se formează cu viaţa sub toate 
aspectele ei, în loc să îmbrăţişezi separarea pe care o preferă 
ego-ul tău. Recunoaşte-te în orice persoană întâlnită, în fiecare 
fiinţă de pe planeta noastră, în păduri, în oceane şi în cer — cu 
cât vei face asta mai mult, cu atât vei vrea să rămâi mai 
degrabă într-o stare de cooperare decât într-una de competiţie. 
De asemenea, te vei simţi mai predispus să respingi conceptul 
de „ei“. Practică acest fel de a fi şi constată că tipul de fericire, 
care probabil te-a ocolit până acum, ţine de sentimentul de 
apartenență la întreg, de care ai început să te bucuri. 

lată cum a exprimat Rumi acest sentiment: 


De-ţi lipești inima de pămâni odată cu mine și te pui în slujba 
oricărei ființe, Dragostea va ajunge în fiinţa ta din tărâmul 

Nostru sacru 
și noi vom fi, într-adevăr, vom fi 
atât de fericiți. 


Practică Tao acum! 


Mergi la plimbare astăzi şi priveşte prin prisma apartenenţei 
la întreg tot ce întâlneşti într-un interval de 30 de minute. 
Recunoaşte-te în cei pe care altminteri i-ai fi judecat, inclusiv 
în cei foarte vârstnici, cei foarte tineri, obezi, handicapaţi sau 
nevoiaşi. Pe măsură ce observi oamenii, aminteşte-ţi: Îm- 
părtâşesc acelaşi spirit dătător de viață cu fiecare dintre aceşti 
oameni. Asta te va face să simţi legătura cu întregul, înlocuind 
ego-ul cu virtutea Tao. 


Veretutl 40 


Întoarcerea este mișcarea lui Tao. 
Cedarea este drumul către Tao. 
Cele 10 000 de lucruri au fost plămădite din fiinţă. 
Fiinţa s-a născut din neființă. 


Cum să trăiești 
revenind și cedând 


Descopăr una dintre cele mai importante învățături din 
Tao Te King în acest verset, cel mai scurt din toată colecţia. 
Dacă poţi stăpâni înţelepciunea din cele patru versuri de faţă, 
vei fi fericit, mulţumit şi axat pe Tao ca orice mare înţelept. 

Cu primul cuvânt, intoarcere, eşti îndemnat să înţelegi un 
principiu de bază al existenţei tale. Fără să fie nevoie să-ţi 
părăseşti trupul, ţi se cere să mori în timp ce ești încă în viaţă. 
Poți înfăptui aceasta dacă îţi dai seama că ești unul din cele 
10 000 de lucruri ce au prins contur în lumea formei. Ce vrea 
să transmită Lao zi în versetul de față este exact ceea ce 
fizica cuantică contemporană a confirmat multe secole mai 
târziu: particulele nu provin din alte particule la cel mai mic 
nivel subatomic. În schimb, când are loc coliziunea ele- 
mentelor infinitezimal de mici într-un accelerator de parti- 
cule, tot ce rămâne sunt unde de energie, nici urmă de par- 
ticule. Pentru ca tu, o particulă considerabil mai mare, să te 
formezi, nu există nicio explicaţie mai plauzibilă decât aceea 
că provii dintr-un spirit primordial dătător de viață. 

Lao zi nu ştia, probabil, nimic despre fizica cuantică în se- 
colul VI î.H., dar chiar şi atunci el transmitea un adevăr impor- 
tant: spiritul este cel ce dă viață. Așadar, pentru a-ţi trăi desti- 
nul ca parte din întregul Tao, din care te-ai născut, trebuie să te 
dezbari de ego şi să te întorci la spirit — sau poţi să aştepţi până 
ce moare corpul tău şi să faci atunci călătoria de întoarcere. 

La şase secole după ce Lao zi a dictat cele 81 de versete 
din Tao Te King, cel care a scris o mare parte din Noul 
Testament a vorbit şi el despre locul de unde venim. Cunoscut 
înainte sub numele de Saul din Tars, el a devenit celebru ca 
sfântul Pavel, un apostol al lui lisus Hristos. În epistola sa 
către efeseni, el a scris: „Aţi fost creaţi să fiți asemenea lui 
Dumnezeu, aşadar trebuie să faceţi cum vi s-a poruncit şi să 
fiti cu adevărat sfinți.” (Efeseni 4, 24). Aceasta este o invitație 
pentru noi toți să ne întoarcem la Sursa de unde am venit, care 
este iubitoare, blândă şi cu niciun chip exclusivă. 

Cum se poate împlini acest deziderat, conform Sfântului 
Pavel şi lui Lao zi, acesta din urmă punând accentul pe 
chestiunea de faţă în multe versete din Tao Te King? Poţi face 
asta dacă obligi ego-ul tău să cedeze, dacă te predai şi dacă 
rămâi în modestie şi smerenie. În acest scop, în scrisoarea sa 
către corinteni, sfântul Pavel îl citează direct pe lisus: „Harul 
meu vă este îndeajuns, pentru că în slăbiciune sporește pu- 
terea mea.“ Pavel continuă spunând el însuși acum: „Aşadar, 
mai degrabă să-mi fie mie a mă lăuda întru slăbiciunile mele, 
așa încât puterea lui Hristos să se pogoare peste mine. De 
aceea, pentru iubirea de Hristos, mă bucur întru slăbiciuni, în 
ocări, în piedici, în persecuții, în greutăţi. Căci, atunci când 
sunt slab, atunci sunt tare” (Corinteni 2, 12, 9-10). Într-adevăr, 
cedarea este drumul lui/către Tao, precum şi cheia unei exis- 
tenţe înălțătoare, în conformitate cu aproape toate textele spi- 
rituale care au supraviețuit de-a lungul secolelor. 

Când îţi schimbi cu adevărat felul în care te gândești la 
viață în ansamblul ei, lumea începe să arate cu totul diferit. 
Începi să vezi că toți oamenii şi toate lucrurile au de fapt bilete 
pentru o călătorie dus-întors: știi că ei au venit aici din spirit şi 
mai ştii că acolo se vor întoarce. Tot ce se compune se și 
descompune şi nu este treaba ta cât și dacă ceilalți înțeleg 
acest lucru. Ajungi să conştientizezi că viaţa pe pământ este o 
condamnare la moarte, dar acest punct de vedere ţi se pare 
acum eliberator şi chiar amuzant. Dacă alegi să trăiești fiecare 

zi, fiecare moment de care dispui cât mai intens, asta înseam- 
nă că eşti convins că dincolo te aşteaptă non-fiinţa şi de aceea 
trebuie să profiţi cât mai mult de scurta ta călătorie aici. 

Dar, dacă nu uiţi că ești o ființă ce provine din spiritul pri- 
mordial, te vei hotări să foloseşti „biletul de întoarcere“ cât 
încă eşti în corpul fizic, rămânând exact în aceeaşi stare 
iubitoare în care erai înainte să vii în această lume de forme 
ŞI limite. Şi când porneșşti în călătoria de întoarcere, nu numai 
că îţi pierzi cardul de identitate al ego-ului tău, dar ai şi un 
bonus: câştigi din nou puterea Sursei tale, care nu este altce- 
va decât puterea atotcreatoare a universului. Te contopeşti cu 
unitatea fiinţei, în care se dizolvă preocupările ego-ului, iar 
lumea pe care o vezi acum este desăvârşită şi infinită în natu- 
ra ei. Nu mai există griji, anxietate, nu te mai identifici cu 
posesiunile tale — eşti o persoană liberă. Eşti în primul rând, 
în ultimul rând şi mereu o persoană liberă. 

lată ce simt eu că vrea să-ţi spună Lao zi prin învățămintele 
succinte, dar adânci, din versetul de față din Tao Te King: 


Monitorizează-ţi direcția, punând accentul 
pe revenire și pe cedare. 


Fă un efort mental prin care să-ți evaluezi fiecare pas 
întreprins în toate aspectele vieţii tale — inclusiv în cariera ta, 
în relații şi sănătate — evaluare formulată în termeni de 
direcţie. Cu alte cuvinte, întreabă-te: în ce direcție mă indrept 
cu adevărat? Mă îndepărtez de originea mea primordială sau 
ajung mai aproape de ea? Pe măsură ce faci această evaluare, 
poți descoperi că ești pe drumul cel bun şi că, de fapt, te 
îndrepți spre Tao, şi nu te îndepărtezi de el. Decizia de a face 
mai multă gimnastică sau de a include în meniul tău alimente 
mai consistente sunt măsuri care te duc cu un pas mai aproape 
de bunăstarea şi senzaţia de bine de care te bucurai în locul 
tău primordial, de origine. Hotărârea de a-ţi suspenda ego-ul 
şi de a te interesa de o altă persoană este, din nou, o mişcare 

de întoarcere către Tao. Decizia de a fi mai degrabă generos, 
decât strângător, este o alegere tipică şi ea pentru mișcarea de 
revenire la Tao. Toate aceste acţiuni se justifică prin faptul că 
mai întâi te-ai gândit la direcţia în care te îndrepți — fie 
departe de spiritul dătător de viaţă sau înapoi spre el. 


Cedează! 


La asta se reduce actul de cedare. Recunoaşte că micul tău 
ego nu face nimic şi că Tao creează totul, inclusiv pe tine. 
Acum, când stau şi scriu aceste cuvinte în spaţiul magic pe 
care mi l-am creat pentru scris, ştiu că nu de la mine vine ceea 
ce în mod misterios se aşterne pe hârtie. Am cedat. Știu că 
Dumnezeu scrie toate cărţile, compune toată muzica și înalță 
toate clădirile. Mă înclin în faţa acestei puteri atotcreatoare. 
Deşi se pare că întreaga lume a celor 10 000 de lucruri s-a 
născut din fiinţă, dacă mă gândesc mai bine, fiinţa însăşi s-a 
născut din non-fiinţă. Cedez în fața acestei stări măreţe de 
înaltă spiritualitate şi non-fiinţă primordială care este Tao. Te 
încurajez să faci şi tu acelaşi lucru şi apoi observă în pace 
cum totul curge şi decurge perfect. 


Practică lao acum! 


Plasează în mod strategic, într-un loc unde să-ți sară în 
ochi, un semn de cedează trecerea, așa cum apare el în seria 
semnelor de circulaţie rutieră. De fiecare dată când te uiţi la 
acest semn, el trebuie să-ţi aducă aminte să te întorci la Tao. 
Cel puţin o dată pe zi, în loc să continui o dispută sau să per- 
petuezi un dezacord, cedează pe loc. Când te pomeneșşti în 
mijlocul unei discuţii în care vorbeşti despre realizările tale 
sau jubilezi în lumina ego-ului tău, opreşte-te şi devino ime- 
diat un ascultător. Cu cât cedezi mai mult în fiecare zi, cu atât 
te întorci mai repede la pacea şi armonia din Tao. 


Vensetul 41 


Un mare învăţat află despre Tao 
și incepe să-l practice sârguincios. 

Un învățat mediocru află despre Tao, 
reține unele lucruri şi pierde din vedere altele. 
Un învățat neinspirat află despre Tao 
şi râde de învățăturile lui zeflemitor. 
Fără hohotele de râs ale acestuia din urmă, 
nu am putea vorbi despre Tao. 


Așadar, există mai multe învățăminte de reținut 
din această situație: 
căile iluminării par întunecate, 
progresul se aseamănă cu o retragere, 
calea ușoară pare dificilă, 
adevărata putere pare slăbită, 
adevărata puritate pare întinată, 
adevărata claritate pare obscură, 
cea mai complexă măiestrie pare nesofisticată, 
cea mai mare dragoste se aseamănă cu indiferența, 
cea mai adâncă înțelepciune pare copilărească. 


Tao este ascuns şi nenumilt,; 
singur Tao hrăneşte și împlineşte tot ce există. 


Cum să trăieşti 
dincolo de aparente 


Acest verset din Tao Te King m-a influenţat când a trebuit 
să aleg titlul pentru cartea de faţă. Schimbându-ți gândurile 
astfel încât ele să se armonizeze cu Tao, vei vedea că ceea ce 
tu ai numit până acum „realitate“ este, de fapt, o formă exte- 
rioară, doar o aparenţă. La început, noul tău fel de a te rapor- 
ta la unitate este eclipsat de vechile tale obiceiuri, inspirate de 
propriu-ţi ego. Ideile cu care te-ai obişnuit încă rezonează în 
ființa ta, ca şi cum ar fi reale, iar lumea ta, de inspiraţie Tao, 
s-ar putea să nu fie identificabilă în mod consistent de la 
început. Dar vei ajunge să vezi dincolo de ceea ce doar pare 
să fie adevărul tău şi te vei contopi cu experienţa directă Tao, 
neîntinată de punctele tale de vedere anterioare, deosebit de 
limitate, prin comparaţie. 

Citeşte din nou prima secţiune din acest verset din Tuo Te 
King, analizându-ţi reacția. Întreabă-te dacă te asemeni cu un 
mare învăţat, cu unul mediocru sau cu unul neinspirat când 
vine vorba de înțelegerea şi aplicarea înţelepciunii Tao. De 
exemplu, pot fără jenă să mă declar un mare învăţat, după ce 
am petrecut atâţia ani studiind şi scriind despre înţelepciunea 
Tao. Şi cu cât am studiat mai mult, cu atât am fost un practi- 
cant mai sârguincios. Am devenit foarte priceput la depistarea 
ocaziilor zilnice, de o varietate infinită, prin care pot să folo- 
sesc principiile Tao. Pe măsură ce-ţi examinezi propriile tale 
gânduri, ai putea descoperi că o parte din fiinţa ta vrea să înveţe 
cum să utilizeze aceste învățături străvechi, Astfel, ai putea 

deveni tu însuți un mare învățat, dintr-o persoană care până 
acum știa foarte puţine despre Tao sau care poate chiar îl lua în 
derâdere. 

Aplicarea zilnică a lui Tao stabileşte calibrul unui învăţat, 
mai mult decât dacă el înţelege rațional aceste concepte 
aparent paradoxale. Lao zi subliniază că, fără hohotele de râs 
zeflemitoare ale învăţaţilor neinspiraţi, Tao nici nu ar putea 
exista. Că tot vorbim despre concepte paradoxale! 

În cartea sa, A Warrior Blends with Life: A Modern Tao, 
Michael LaTorra comentează astfel acest verset: 


Calea este atrăgătoare doar pentru cei care sunt îndeajuns de 
inţelepţi, încât să fie conştienţi cât de nesăbuiţi sunt. Râsul sar- 
castic al altor neghiobi, care se cred înţelepţi, nu îi împiedică pe 
cei cu adevărat înţelepţi să urmeze Calea. Urmând Calea, nu 
devin complicaţi, nu ies din limitele obişnuitului şi nu ies în evi- 
dență. Ci devin mai simpli, mai obișnuiți, mai subtili. 


Când alegi să trăiești Tao în fiecare zi, ceea ce experi- 
mentezi în sinea ta și în jurul tău va fi diferit de ceea ce pare 
a fi. Vei merge cu mult dincolo de suprafaţă în lumea extatică 
a lui Tao şi este vital ca tu să alegi să rămâi în acest adevăr, 
indiferent de aparenţe. Alţii o să-şi bată joc de tine, dar 
aminteşte-ți că, în mod cu totul paradoxal, fără râsul lor batjo- 
coritor, Tao nu ar exista. 

Vei trece prin perioade de întuneric, dar noua ta viziune va 
lumina în cele din urmă lumea ta lăuntrică. Şi când ţi se va 
părea că te mişti înapoi, aminteşte-ți că „Tao este ascuns și 
nenumit“. Dacă ar bate la ușă sau ar fi la îndemână foarte 
uşor, ca o pastilă pe care trebuie să o înghiţi, nu ar mai fi Tao. 
Aşa că, atunci când viaţa pare grea, opreşte-te şi dă-ţi seama 
că eşti doar la un gând depărtare de a-ţi găsi starea de pace. 
Vei înţelege atunci ce a vrut să zică Lao zi când a vorbit 
despre calea uşoară, care pare grea, şi despre adevărata pu- 
tere, ce se aseamănă cu slăbiciunea. Nu trebuie să te lupţi sau 
să-i domini pe ceilalți, ca să te simţi puternic. 

O persoană centrată pe Tao vede lumea foarte diferit, 
ştiind că pacea interioară este putere. Calea mai uşoară 
implică mai puţin efort — lucrurile se rezolvă când îţi 
luminezi fiinţa interioară şi te laşi purtat de nepieritorul Tao, 
în loc să-ți stabileşti obiective sau să încerci să îndeplineşti 
standarde stabilite de alţii. Îngăduie-l pe Tao şi vei vedea cla- 
ritatea şi puritatea, care se nasc din această poziţie privile- 
giată. Aparenţele unei persoane sau ale unui lucru pot părea 
întinate, dar o vedere orientată spre Tao îți va reaminti că 
bunătatea esenţială este mereu acolo, prezentă. Este ascunsă 
şi nenumită, totuşi, aşa că nu fi prea preocupat cu 
descoperirea şi etichetarea ei. 

Vei deveni astfel un mare învățat, care lucrează sârguin- 
cios, cu scopul de a trăi în armonie cu Tao, chiar dacă acesta 
rămâne ascuns. Aplică această înţelegere profundă şi în 
împrejurările când te simţi neiubit: când te confrunţi cu ceva 
ce pare a fi indiferenţă, să ştii în inima ta că iubirea este 
prezentă. Tao nu este preocupat să-şi dovedească fidelitatea. 
Pare să fie neinteresat de acest aspect, şi totuşi este mereu 
acolo, pretutindeni. Pe măsură ce gândirea ta părăsește po- 
ziţia care îi fusese dictată de ego-ul tău şi, depăşind-o, ajunge 
pe o poziţie superioară, vei dobândi acces la o lume nouă, ilu- 
minată, cu adevărat primitoare. Ego-ul tău te-a convins să 
vezi o planetă rece şi indiferentă, în timp ce Tao, care 
depăşeşte cu mult ego-ul, iradiază dragoste pură asupra tutu- 
ror celor de care eşti legat. Permite-i să-şi împlinească 
lucrarea magică în viaţa ta. 

lată ce pare să ne înveţe Lao zi, în vreme ce stau la masa 
mea de scris, întrebându-mă cum aş putea fi de folos citito- 
rilor acestei cărți: 

Fii sârguincios. 


Nu ești un învăţat neinspirat în legătură cu Tao, dacă citeşti 
aceste cuvinte. Aşa că, dacă ești un învăţat mediocru, care 
„reţine unele lucruri şi pierde din vedere altele“ din această 
înțelepciune, angajează-te să lucrezi pentru a ajunge la măreția 
ta firească. Practică câteva din aceste învățături în fiecare zi. 
Fii sârguincios şi consecvent cu acest obicei — renunță la 
deprinderea de a te preface că eşti nedumerit şi nu ai înţeles 
nimic, nu mai căuta argumente potrivnice şi acordă-ţi liber- 
tatea de a fi un practician perseverent. Chiar şi numai un lucru 
mărunt, cum ar fi rostirea în gând sau recitirea unui verset în 
fiecare zi, te așază pe drumul corect al unei vieţi trăite în con- 
formitate cu Marea Cale. Lao zi spune pur şi simplu să trăieşti 
Calea, practicând zelos aceste învățăminte. 

lată câteva versuri din lirica lui Walt Whitman care să-ți 
amintească cum că nu eşti cel ce pari a fi: 


O, aș putea cânta lucruri atât de mărețe 
și de glorioase despe tine! 
Nu ai ştiut cine eşti, 
ai dormit un somn profund toată viața 
nedescoperind cine eşti, 
Pleoapele tale au fost ca și închise aproape în toată vremea ... 


Oricine ai fi! Cere-ţi ce e al tâu, orice s-ar întâmpla! 
Spectacolul pe care ţi-l oferă natura la răsărit 
şi la apus e blând pe lângă tine, 
Pajiștile acestea vaste, râurile fără capăt, eşti 
La fel de vast şi de nesfârşit precum ele... 

Adevărul Tao nu poate fi dovedit în termeni fizici. 


Renunţă la modul tău condiționat de a cere dovezi în 
lumea fizică, concretă, înainte ca să accepți ceva drept ade- 
vărul tău. Tao este ascuns permanent şi nu poate fi numit, așa 
că acceptă acest fapt. Nu îl vei găsi sub o formă materială; nu 
este delimitat şi, în momentul în care încerci să-l numeşti, îl 
pierzi (vezi primul verset), Aşa cum oamenii de știință mo- 
derni trebuie să accepte faptul că particulele cuantice provin 
din unde de energie amorfă, sau din spirit, am putea adăuga 
noi, fâră ca aceiaşi oameni de ştiinţă să fi văzut vreodată acest 
câmp energetic infinit şi atotcreator, aşa şi tu poţi să renunți 
la nevoia de a vedea şi de a atinge Tao înainte să poţi crede în 
el. Schimbând felul în care te raportezi la lume, vei vedea un 
tărâm dincolo de aparenţe: dincolo de întuneric, de greutăţi, 
de slăbiciune, de indiferenţă sau moarte. 

După cum remarca poetul Rainer Maria Rilke: 


... dincolo de lumea cuprinsă de denumirile 
şi cuvintele noastre 
se află nenumitul: adevăratul nostru arhetip 
şi casa noastră. 


Practică Tao acum! 


Petrece azi un ceas cu un copil, observând câtă înţelep- 
ciune este întruchipată în comportamentul şi în convingerile 
lui care par juvenile. Observă-i fascinația faţă de lucruri 
aparent nesemnificative, felul în care repetă aceleaşi fraze 
fără sens, micile lui furii sau felul în care râde. Reţine impre- 
siile pe care ţi le-a trezit înțelepciunea din spatele acestor 
impulsuri aşa-zis copilăreşti şi promite-ţi să fii copil din nou 
cât mai des cu putință. NV 

Venselul 42 


Tao a născut pe unu. 
Unu a născut pe doi. 
Doi a născut pe trei. 
lar trei a zămislit cele 10 000 de lucruri. 
Cele 10 000 de lucruri poartă pe yin 
şi imbrățişează pe yang; 
ele ajung la armonie combinând aceste forțe. 


Oamenii suferă la gândul de a rămâne 
fără părinţi, färă mâncare, 
fără merite recunoscute de ceilalți. 
Totuși, acesta este chiar felul în care 
regii şi stăpânii se descriau odimioară,. 
Căci câştigăm pierzând 
și pierdem câştigând. 


Ce au învățat alții, învăţ şi eu. 
Cei violenţi nu mor de moarte bună. 
Aceasta este învățătura mea fundamentală. 


Cum să trăieşti 
contopindu-te cu armonia 


Începutul acestui verset repetă ceea ce a spus Lao zi în 
cele 41 de secţiuni anterioare din Tao Te King — adică, Tao 
este forța ascunsă ce aduce la viaţă toate fiinţele şi materiile 
care alcătuiesc cele 10 000 de lucruri; tot Tao este şi princi- 
piul inaccesibil pe care noi ni-l reprezentăm ca unitate şi 
întreg. Totul poartă şi îmbrățișează contrariile yin şi yang, sau 
principiul feminin şi cel masculin. Versetul de față 
accentuează ideea că îmbinarea acestor forţe, aparent opuse, 
este modalitatea prin care se ajunge la armonie. 

Lao zi îţi reaminteşte lucrurile despre care eşti convins că 
aduc suferință şi sugerează că a rămâne orfan, a răbda de 
foame sau a te considera nevrednic sunt în capul listei 
lucrurilor ce produc suferință. Dar apoi adaugă că atingerea 
armoniei în termeni Tao presupune să câştigi pierzând. Vrea 
el oare să spună că, dacă îţi pierzi casa, părinţii, bunurile sau 
respectul de sine, vei câștiga tot ce îţi trebuie? Cum? Cum 
este posibil aşa ceva? 

Sinele tău infinit, ce s-a născut în Tao şi este însuflețit de 
Tao, nu are nevoie de nimic pentru a se susține. Părinții, 
bunurile şi respectul de sine sunt necesare doar pentru exis- 
tența ta ca persoană muritoare. Lao zi vrea să recunoşti această 
diferenţă dintre sinele tău pieritor şi unitatea primordială de 
care aparţii. Te învaţă să devii conștient de natura ta Tao, lucru 
posibil dacă renunţi să mai pui accent pe aspectele fizice ale 
vieţii tale. Cum tu eşti o parte dintr-o unitate primordială, riști 

să pierzi înțelepciunea Tao cu cât pui mai mult accent pe 
dorințele tale lumești. În acelaşi timp, Lao zi subliniază că 
moartea sinelui tău pieritor este influențată de felul în care 
trăieşti. Vei muri cum ai trăit este învățătura fundamentală 
pentru fiinţa ta vremelnică. Acesta este actul de echilibru 
necesar pentru a te contopi într-adevăr în armonie cu Tao. 

Ultimele rânduri din versetul de față mi-au atras atenţia 
atunci când făceam cercetări, când scriam şi meditam asupra 
acestui pasaj. Am studiat multe traduceri ŞI am petrecut 
nenumărate ore încercând să intru în comuniune cu Lao ZI, 
contemplându-i profilul de la masa mea de scris. Am 
descoperit că acest verset, în mod special, a fost mereu tradus 
cu acelaşi ton dramatic. Toţi spuneau ceva similar, în genul: 
„Asta consider eu a fi mama tuturor învățăturilor“, „Află că 
aceasta este temelia învățăturilor mele“, „Aceasta este esența 
învăţăturii mele“, „Cine spune asta este învățătorul meu cel 
ma! îndrăgit“, iar traducerea pe care am folosit-o eu aici este: 
„Aceasta este învățătura mea fundamentală“. Concluzia mea 
este că, dacă ești violent în vreun fel — inclusiv în gândurile 
tale, în comportament, în afirmaţii şi presupuneri —, atunci 
alegi să mori în același fel. Desigur, vei trage propriile tale 
concluzii în legătură cu semnificaţia acestei învățături de un 
dramatism aparte din Tao Te King. 

Insistența cu care este prezentată această învățătură mă 
face să cred că Lao zi vrea să sublinieze că ȘI contrariul este 
la fel de adevărat. Cu alte cuvinte, o persoană care 
îmbrățișează Tao şi evită violenţa şi ostilitatea va trăi ȘI va 
muri în mod natural ... ceea ce este în armonie cu perfecţi- 
unea Tao. Așa că te invit să-ți schimbi percepția asupra 
lucrurilor, care împiedică armonizarea ta cu Sursa. Agentul 
care dă naştere tuturor ființelor, este de asemenea, locul ultim 
de întoarcere atunci când îţi părăseşti corpul în momentul 
numit „moarte“. Trebuie să vrei să renunți la ataşamentul 
pentru toate formele de violenţă din viaţa ta, dacă vrei să te 
contopeșşti în armonia Tao. 


Cum să trăiești contopindu-te cu armonia 237 


lată sugestiile lui Lao zi, scrise prin mine, sugestii pentru 
îmbrățişarea acestei învățături fundamentale din Tao Te King: 


Amintește-ţi că violenţa tulbură armonia vieţii 
și a morții. 


la decizia de a trăi armonios cu Tao, renunțând la toate 
asocierile pe care le ai cu violenţa. Încetează să mai susţii, de 
exemplu, forme de divertisment care promovează orice tip de 
violență. Monitorizeză-ţi vocabularul pentru a-ți reaminti să 
îndepărtezi cuvinte care direcționează ura sau intenţia ucigașă 
spre orice ființă vie. Explorează căi de soluţionare paşnică a 
disputelor şi implică-te în activitatea organizaţiilor ce descu- 
rajează violenţa. Aminteşte-ţi că principiul fundamental al 
Tao Te King este că, dacă îmbrăţişezi brutalitatea sub orice 
formă, atunci te înscrii pe lista de aşteptare pentru un sfârșit 
brutal pe această planetă. Şi principiul de care vorbesc 
include activitatea ta mentală, dar şi comportamentul, aşa 
încât caută gânduri pline de blândeţe şi împăciuitoare, în loc 
de răzbunare şi ură. Schimbă felul în care priveşti viaţa, 
încercând să menţii o viziune lipsită de violenţă şi care se 
contopeşte cu armonia Tao, şi când trăieşti, şi când mori. 


Analizează-ţi atașamentul, 
având în minte ideea că vei câștiga pierzând 
și vei pierde câștigând. 


Ataşamentul faţă de obiecte, statut, cultură şi chiar faţă de 
alți oameni te împiedică să trăieşti liber, urmând Marea Cale 
a Tao. Cu cât acumulezi mai multe lucruri, cu atât trebuie să 
le supraveghezi mai mult, să le asiguri, să te îngrijorezi pe 
seama lor, să le protejezi, să le lustruieşti, să le distribui şi, în 
fine, să te identifici cu ele. Altfel spus, pierzi armonia în timp 
ce încerci să o dobândeşti. Fă-ţi un obicei din a oferi cu 

generozitate din bunurile tale și diminuează-ţi nevoia de a-i 

controla pe alţii şi de a acumula lucruri. Imaginează-ţi că 

toate persoanele şi toate lucrurile pe care simţi că le 

stăpâneşti sunt legate de tine prin nişte sfori; taie apoi în mod 

simbolic aceste sfori și devino mai degrabă un observator 

decât un stăpâ-nitor. Astfel te poţi contopi în armonie cu Tao. 
Poetul Hafez sfătuieşte: 


E 
Incepe să vezi totul ca venind de la Dumnezeu 
Dar nu spune asta nimănui. 


Practică Tao acum! 


Gândeşte-te la o persoană care ţi-a greşit la un moment dat 
în viaţă: cineva te-a părăsit, sau te-a tratat rău, cineva care a 
furat ceva de la tine sau te-a înşelat cumva, cineva care te-a 
abuzat sau a răspândit zvonuri urâte despre tine. Petrece o zi 
făcându-ți ordine în gânduri şi lăsând deoparte orice intenţii 
de răzbunare; fii, în schimb, animat de iertare şi iubire față de 
acea persoană. Observă diferența din corpul tău când nu mai 
ai gânduri violente ... aceasta este învățătura esențială Tao. 


Versetul 43 


Lucrurile cele mai delicate 
nu iau în seamă lucrurile cele mai dure. 
Lucrurile fără substanţă intră acolo unde nu este spațiu. 
De aici am învățat eu valoarea non-acțiunii. 


A învăța pe alții fără să foloseşti cuvinte, 
a înfăptui fără acțiuni — 
puţini oameni din lume ajung la această desăvârșire — 
aceasta este calea maestrului. 
Într-adevăr, puțini sunt cei 
ce dobândesc darurile lumii noastre. 


Cum să trăiești cu delicateţe 


Tao Te King abundă în paralele cu natura şi, de fapt, esenţa 
pură a acestor învățături pare să fie ajutorarea noastră pentru 
a deveni înţelepţi inspirați de Tao prin unificarea cu mediul 
înconjurător. Primele rânduri din versetul de față îmi 
amintesc de apă, de delicateţea ei şi de capacitatea ei de a se 
infiltra peste tot, inclusiv acolo unde nu pare să existe spaţiu 
pentru ea. Apa este invocată în mod simbolic în multe refe- 
rinţe la taoism, cum ar fi, de pildă, în remarcabila lucrare con- 
temporană a lui Alan Watts, Tao: The Watercourse Way. A trăi 
cu delicateţe presupune a urma calea ca o curgere de apă. 

În acest verset, Lao zi te invită să-ți schimbi percepția faţă 
de duritate. Pentru tine, conceptul este probabil echivalent cu 
puterea. Poate că faci gimnastică gândindu-te că, dacă mu- 
șchii tăi sunt mai fermi, vei părea mai dur. Consideri diaman- 
tele ca fiind mai valoroase decât un minereu moale, cum ar 
fi cenușa vulcanică, pe care o poţi fărâmiţa în mână? Poate 
susții ideea că, dacă îndeplineşti o sarcină dificilă, asta te face 
automat o persoană mai bună. Acum închipuie-ţi că imiţi apa, 
acest element de bază care este întruchiparea naturii (la urma 
urmei, acoperă 75% din suprafața pământului ŞI se află tot în 
proporţie de 75% în structura noastră fizică). Gândeşte-te la 
felul în care curge apa, strecurându-se în locurile cele mai 
joase; aminteşte-ți că, dacă vrei să o atingi, nu o poţi totuşi 
ține în mână mult timp. În schimb, trebuie să te relaxezi ŞI 
să-ți înmoi ușor degetele în ea. 

Gândeşte-te la comparaţia dintre apa ce curge blând şi 
roca solidă sau marmura prin care apa îşi poate croi drum, 

—— 


păurindu-le. Apa, așa delicat cum curge, nu ia în seamă duri- 
tatea pietrei — văi adânci înconjurate de munți de granit s-au 
format de-a lungul secolelor prin mișcarea liniştită şi răbdă- 
toare a acestui fluid. Imaginează-ți cum ar fi să poți intra 
acolo unde nu pare să existe spaţiu disponibil, cum ar fi să te 
poţi mişca încet, vorbind arareori și rămânând armonios și 
intact pe măsură ce cauţi un loc mai adânc, mai puțin zgomo- 
tos şi mai puţin observabil ... un loc în care toți ceilalți doresc 
să ajungă la tine. Aceasta este calea ca o curgere de apă. 

Nu trebuie neglijată valoarea non-acţiunii, cu alte cuvinte 
a capacității de a curge precum apa, firesc şi fără eforturi. Nu 
pot să nu mă gândesc la asta când intru în ocean ca să înot 
vreme de aproximativ o oră. Vreau să merg purtat de curent, 
în loc să înot contra curentului, aşa că prima mea mişcare este 
să văd în ce direcţie curge apa. În timp ce mă mișc prin mare, 
imitând naturaleţea ei, am încredere în instinctul meu şi înot 
fără să încerc să-mi controlez braţele şi picioarele, când ele 
bat valurile. Mă gândesc la gesturile mele ca la o acţiune, dar 
nu intervin — cu alte cuvinte, îmi las corpul să se propulseze 
prin apă, fâră ca mintea mea să-i spună cum să se mişte. De 
vreme ce mi-am schimbat viziunea despre „dur“ şi „delicat“, 
nu mai trebuie să fac nimic, decât să rămân în apă. Am decis 
să fac din obiceiul meu zilnic de a înota o experienţă tăcută şi 
delicată, care necesită foarte puţină acţiune din partea mea. 
lar felul în care abordam înotul s-a schimbat, devenind o 
experiență uşoară, îmbucurătoare şi lipsită de efort. Am 
învățat „valoarea non-acţiunii“, după cum menţionează Lao 
zi în acest verset. Înseamnă a înfăptui fără să acţionezi! 

Aplică acest mod de a vedea lucrurile în lumea ta: 
sarcinile se vor simplifica, nivelul tău de performanţă va 
creşte, iar presiunea de a fi mai bun ca alţii, care te împingea 
până acum să foloseşti mai multă putere şi să fii mai dur, va 
înceta să fie un factor motivaţional. În mod cu totul firesc, vei 
interioriza înțelepciunea armoniei pașnice, care se găseşte în 

artele marţiale, lăsând eforturile altora să devină o sursă de 
putere pentru tine. Delicateţea ta se va dovedi superioară 
durității celorlalți. 

Acest principiu este evident când îi priveşti pe marii campi- 
oni desfâșurându-și activităţile alese. Marii jucători de golf nu 
depun niciun efort atunci când se balansează și adoptă poziţia 
corectă pentru a lovi mingea. Jucătorii din sporturile cu mingea, 
care se bucură de cel mai mare succes, aleargă, sar, aruncă, 
prind şi marchează cu o ușurință şi o delicateţe ce uimesc pe 
majoritatea spectatorilor — nu folosesc forţa, nici nu găsesc 
cuvintele potrivite pentru a descrie cum şi ce fac. Cei mai talen- 
taţi artişti dansează suav, fără efort, pictează în linişte, fâră să se 
forțeze, scriu cu uşurinţă, fără încrâncenare, îngăduind cuvin- 
telor să ajungă la ei. După cum îţi aminteşte Lao zi, sunt fiinţe 
rare cele ce trăiesc urmând calea maestrului. Acești înţelepţi 
„dobândesc darurile lumii noastre“, daruri ce-ţi sunt accesibile. 

Pe măsură ce cuget la sfatul lui Lao zi, văd că mă îndeam- 
nă să te incurajez să aplici esenţa căii ca o curgere de apă, ce 
se găseşte în versetul de faţă din Tao Te King: 


Adoptă un stil delicat, bazat pe non-acţiune, 
în Viaţa ta. 


Practică abordarea non-acţiunii sau a lucrului fără efort. 
Dacă renunţi la tendinţa ta interioară de a forța lucrurile să 
meargă înainte, vei vedea, în mod paradoxal, că te vei descur- 
ca mai bine decât atunci când încercai din greu. La locul de 
muncă, manifestă mai multă toleranță cu tine însuţi şi 
stăpâneşte-ţi pornirea de a realiza cât mai multe lucruri, 
domolindu-ţi atitudinea și temperându-ţi comportamentul. Vei 
vedea că vei atrage tot mai mulţi clienți și ocazii tot mai bune. 
De ce este mereu valabil acest lucru? Pentru că îl laşi pe Tao 
să curgă în desăvârşirea lui, la fel precum bâtlanul cenuşiu 
așteaptă să se retragă valurile ce scot astfel la iveală hrana de 

care el are nevoie pentru a trăi. Observă cum ți se schimbă 
viața pe măsură ce îţi schimbi felul de a o privi. 

Obişnuieşte-te să înfăptuieşti orice activitate, din orice 
domeniu al vieţii tale, fără efort. De exemplu, unii alergători 
de maraton spun că au învăţat să se relaxeze ŞI să nu se 
forțeze, renunțând să mai exercite vreun control asupra 
picioarelor, braţelor şi trunchiului atunci când încep să simtă 
epuizarea cu câteva mile înainte de terminarea cursei. Tot ei 
povestesc că trec, ca prin minune, de linia de sosire, dacă își 
suprimă intervenţia cognitivă şi nu țin cont de instrucţiunile 
ce le vin pe cale mentală. Delicateţea va avea mereu un 
cuvânt de spus, pentru că este chiar calea ca o curgere de apă, 
iar această cale nu este altceva decât Tao. 


Încurajează-ţi înclinația de a da frâu liber 
imaginaţei, vizualizându-ţi toate dorinţele 
pe plan mental. 


Închipuie-ți că tot ce ai vrut să ai în această viaţă se află în 
spatele unei uşi închise. Cercetează cu atenţie tot ce obişnuia! 
să-ţi spui despre prosperitate, despre sănătate deplină, noroc, 
succes în afaceri sau relaţii minunate, lucruri la care ai râvnit 
şi care nu s-au materializat în viaţa ta, oricât de mult ai încer- 
cat. Apoi, imaginează-te cum curg! precum apa prin bariera 
uşii închise. Derulează-ţi menal întregul proces cu delicateţe, 
cu blândeţe şi în tăcere. Cu alte cuvinte, petrece o bucată de 
vreme obişnuindu-te cu practicarea lui Tao, care este calea ca 
o curgere de apă. 

Pe măsură ce permiţi delicateţii să devină o parte din 
imaginea de ansamblu a vieţii tale, toate lucrurile mai dure 
din viaţa ta vor deveni mult mai flexibile. Începe să exersezi 
această lecţie a non-efortului în toate domeniile în care 
întâmpini dificultăți. După cum spune Ralph Waldo Emerson, 
„Este condiţia fundamentală a Inspiraţiei — unește-te cu 

natura, n-o folosi doar pentru simpla ta plăcere.“ Te îndemn 
să iei în calcul acest tip de uniune. 


Practică Tao acum! 


Petrece o zi în tăcere. Nu vorbi cu nimeni cu voce tare; în 
schimb, observă doar şi vezi dacă poți să-ți păstrezi atitudinea 
delicată, fără să-ți spui ţie sau altcuiva ce e de făcut. 
Reflectează cu îngăduință la cuvintele grăitoare ale lui 
Herman Melville, care spunea cândva că vocea lui Dumnezeu 
nu este alta decât tăcerea. 


Vewetul 44 


Ce inseamnă mai mult pentru tine, 
persoana ta sau renumele tău? 
Ce iți aduce mai multă împlinire, 
persoana ta sau ceea ce posezi? 
Îți spun că ceea ce câştigi 
îţi dă mai mult de furcă decât ceea ce pierzi. 


Dragostea este rodul sacrificiului. 
Bogăția este rodul generozității. 


Un om mulțumit nu este niciodată dezamagil. 
Cel care ştie când să se oprească este păzit de pericol, 
numai astfel poate să dăinuie atât de mult. 


CEI a e 


Cum să trăieşti 
știind când să te oprești 


Acest verset te învață că, dacă îţi schimbi felul în care îti 
stabileşti prioritățile în viață, existența ta va fi plină de rezultate 
rodnice. Eu numesc secțiunea de față din Tao Te King lecţia 
„Există o măsură în toate.“ Când îţi retuşezi viziunea asupra 
celor mai importante lucruri din viața ta, lumea din jurul tău va 
părea cu totul diferită. Lao zi te îndeamnă să priveşti adânc în 
inima ta şi să examinezi ce este cu adevărat important. 

Versetele anterioare din Tao Te King te sfătuiau că misi- 
unea esenţială a vieții tale este să te întorci la Sursa din care 
Provii (sau să ajungi s-o cunoști) înainte de moartea ta fizică. 
Altfel spus, nu este nevoie să mori pentru a face călătoria de 
intoarcere! Nu numai că este posibil, este chiar esenţial, să 
simţi conexiunea cu Tao cât eşti încă în vi aţă. 

A şti când să te opreșşti face parte din drumul care te duce 
la sinele tău esenţial, unde nu există nevoia de faimă sau de 
bunuri. Vezi tu, nu aceste lucruri, nici măcar dorinţa de 
recunoaştere, te împiedică să-ţi menţii vie legătura cu Tao, ci 
atașamentul față de aceste lucruri te ţine departe. Aşa că mută 
accentul pe care l-ai pus până acum pe succes sau avuții şi 
care a întinat legătura ta cu Tao. Începe să vezi cât de lipsit de 
orice noimă este să pretinzi mai mult, să te extenuezi căutând 
nişte lucruri care te ţin pizonier în acest cerc vicios „a te stră- 
dui şi a nu reuși niciodată“ sau încercând să te realizezi pe 
toate planurile. Acest verset te imploră să descoperi când tre- 
buie să te opreşti. 


DP. .—  — o. oC 

Sunt convins că, în anturajul tău, întâlneşti frecvent 
oameni care îşi petrec întreaga viață căutând să obţină cât mai 
mult din orice — mai multe bunuri, mai mulţi bani, 
recunoaştere, premii, prieteni, destinaţii de vizitat, bogății, 
mâncare — lista poate continua. Dacă trăieşti mânat de 
aceeași filosofie, te-ai înscris pe lista celor ce solicită o viaţă 
marcată de frustrări şi insatisfacţii, pentru că devii prizonierul 
acestei căutări. Este uşor să-ţi dai seama atunci de ce Lao zi 
te sfătuieşte că ceea ce câştigi îți produce mult mai multe 
probleme decât ceea ce pierzi! Când îţi stabileşti priorităţile 
în viaţă, vei constata că dragostea și sentimentul de abun- 
dență nu sunt doar nişte dorinţe, ci că aceste două principii 
devin accesibile instantaneu, pentru că ţi-ai schimbat felul în 
care te raportezi la lume. Din această nouă perspectivă, te vei 
simţi pe deplin iubit şi viaţa ta va fi îmbelșugată în toate sen- 
surile. 

Îmi dau seama că Lao zi pare să vorbească din nou în ter- 
meni paradoxali. Dar ceea ce-ţi impărtăşeşte este tocmai 
rezultatul faptului că şi-a schimbat viziunea asupra lucrurilor 
și a observat el însuşi că lucrurile la care se raporta s-au 
schimbat şi ele. Acum el vede dragoste și belşug pretutindeni 
— ştie, însă, intuitiv, că nu va putea niciodată să le aibă dacă 
goneşte după ele, pentru că vor rămâne mereu dincolo de posi- 
bilitatea lui de a accede la ele şi de a le controla. Prin urmare, 
se îndreaptă către Tao şi observă că Marea Cale nu păstrează 
nimic pentru sine, este dispusă să renunţe la esența ei dătă- 
toare de viaţă şi doreşte să împartă totul cu toți. Când oferi şi 
tu de la tine, necerând nimic în schimb şi neglijându-ţi nevoia 
de recunoaştere, vei resimţi mai multă mulțumire interioară. 
Roadele belşugului și ale iubirii sunt chiar în faţa ta, atunci 
când încetezi goana asta nebună. 

Frumuseţea înțelepciunii din versetul de faţă constă în fap- 
tul că te îndeamnă să renunţi la ataşamentul tău față de lucruri 
sau de diverse stiluri de viaţă, adică exact aspectele la care mă 

refer când vorbesc despre beneficiul de a şti când să te 
opreşti. Dacă goana ta nebună te epuizează la maxim, opreş- 
te-te! Dacă goana aduce haos în toate relațiile tale, opreşte-te! 
Dacă goana te lasă fără pic de energie în tine, opreşte-te! 
Dacă ştii când să încetezi şi să renunţi, ești protejat de toate 
aceste pericole şi te vei bucura de o viaţă lungă şi plină de sa- 
tisfacţii, în deplină legătură cu Tao. 

Următoarele sfaturi ţi le ofer ţie, după cum mi-a cerut-o 
L.ao zi, ca mijloc de implementare a învățăturilor din versetul 
de faţă: 


Fă din relaţia ta cu Tao prioritatea ta. 


Stabileşte-ţi prioritățile în viaţă şi fā din relaţia invocată 
ma! sus responsabilitatea ta esențială, de prim ordin. Cea din- 
tâi relație pe care ar trebui să o întreții, la nivelul importanţei, 
este cea cu ține însuți, nu cu familia, cu afacerea ta, cu ţara, 
cultura sau etnia. Repetă-ţi: Prioritatea numărul unu din 
viața mea este relaţia cu Sursa ce m-a adus intru ființă. Mergi 
acolo mai întâi, fără să mai reflectezi prea mult, şi în mod 
automat vei înceta să revendici mai mult din orice altceva. 
Vei intra într-o atitudine de emulaţie fată de Tao fără niciun 
efort, aducând cerul pe pământ. 


Obișnuiește-te să știi când să te oprești. 


Fii vigilent și atenționează-te atunci când identifici un 
moment prielnic pentru a înceta să mai ceri, să goneşti, să 
vorbeşti, să mergi, să lucrezi, să dormi, să te joci, să faci 
cumpărătuni, să te plângi, să te străduieşti şi aşa mai departe. 
Obişnuindu-te cu încetarea acestor activităţi, vei ajunge să 
pui în capul listei cu priorităţi ceea ce este important în viața 
ta în acel moment. Îţi merge bine afacerea? Împiedic-o să-ţi 
sporească profitul. Ai stomacul plin? Opreşte-te din mâncat 

chiar acum. Ai destui bani puşi deoparte? Dă o parte din el, 
fără să pretinzi să-i primeşti înapoi sau să ceri să ţi se 
recunoască vreun merit pentru generozitatea ta. Cu cât eşti 
mai ataşat de „a avea nevoie“, „a vrea” şi „a poseda“, cu atât 
mai mult pierzi în relaţia ta cu Tao. Dar, dacă ştii când este 
momentul cel mai prielnic să te oprești, spui adio pro- 
blemelor, care se amplifică în cazul acelora care preferă să 
nu-l afle, în schimbul unei vieţi de strădanii şi eforturi. 


Practică Tao acum! 


Alege un aspect din viaţa ta, în care vrei să aplici princi- 
piul renunţării la un ataşament, decizând când să te opreşti. 
De exemplu, stabileşte să ieși dintr-un magazin cu zece 
minute înainte să crezi că ai terminat tot ce aveai de 
cumpărat, sau abţine-te să cumperi ceva ce nu este pe listă. La 
serviciu, abţine-te să iei o altă ceaşcă de cafea sau să mai scrii 
un alt e-mail personal. Într-o relaţie, nu mai adăuga nimic 
într-o discuţie care nu duce nicăieri. Acestea sunt toate ataşa- 
mente față de existenţă sau de anumite activităţi. 

De asemenea, poţi să te familiarizezi cu practica de a te 
detaşa oferind ceva. Foarte recent, de pildă, fiul meu a făcut 
un gest care ne-a bucurat pe amândoi. Admiram un tricou 
nou, pe care tocmai şi-l cumpărase şi el a zis: „Uite, tată, îți 
place tricoul ăsta aşa de mult, încât chiar dacă este preferatul 
meu, vreau să ţi-l dau.“ A fost o renunțare simplă și spontană 
la un ataşament şi amândoi ne-am simţit îmbogăţiţi sufleteşte, 
căci această bogăţie a fost fructul generozităţii lui. 


Tevetul 45 


Perfecțiunea desăvârşită pare imperfectă, 
dar folosul ei e neobosit. 
Plinătatea deplină pare goală, 
dar folosul ei este fără sfârșit. 


Calea cea mai dreaptă pare întortocheată. 
Inteligența desăvârșită seamănă cu prostia. 
Marea elocință pare stângăcie. 
Marile adevăruri par false. 
Marile discuții sunt tăcute. 


Activitatea invinge răceala, 
inactivitatea învinge căldura. 
Liniştea şi nemişcarea pun ordine 
în univers. 


Cum să trăieşti 
dincolo de superficialitate 


Acest verset îţi cere, în mod subtil, să vezi lumea cu alți ochi. 
Cel mai probabil ai fost condiţionat până acum să evaluezi 
aproape totul dintr-o privire rapidă şi neglijentă. Aici, însă, Lao 
zi îţi cere să încetezi să mai priveşti prin filtrul culturii tale do- 
minate de ego şi să începi, în schimb, să observi spațiul invi- 
zibil, nemișcat şi liniştit din fiecare lucru şi din fiecare fiinţă. 
Când mergi dincolo de superficialitate, devii conştient că ceea 
ce părea înainte imperfect, gol, stângaci sau chiar prostesc apare 
acum a fi desăvârşit, plin, relevant şi inteligent. 

Felul tău anterior de a percepe lumea îţi spunea că aceas- 
ta este plină de imperfecţiuni — oamenii din viaţa ta ar trebui 
să fie diferiţi, politicienii ar trebui să se alinieze la valorile 
tale, vremea ar trebui să fie mai puţin schimbătoare şi să 
nu-ți facă atâtea probleme, mulțimile ar trebui să fie mai 
paşnice, tinerii ar face bine să învețe mai mult, iar bătrânii ar 
trebui să fie mai toleranţi. Evaluările de genul ăsta pot conti- 
nua la nesfârşit şi se bazează toate pe învăţăturile pe care 
le-ai adoptat. Deşi par să fie înțelepte şi corecte, aceste păreri 
sunt doar rezultatul faptului că privești doar ce se vede la 
suprafaţă. „Stai o clipă“, pare să spună acest verset din Tao Te 
King, „Şi încearcă să vezi lucrurile astfel. Ceea ce pare să fie 
imperfect este desăvârşit, iar ceea ce pare să fie gol şi fals este 
de fapt susținut de un adevăr spiritual profund.“ 

Paradoxul de aici este evident: foametea există în lume ca 
un element al perfecțiunii Tao, iar dorința de a-i ajuta pe cel 

ce îndură foamea face parte din aceeași perfecțiune. Ţi se cere 
să nu etichetezi ceea ce vezi drept imperfect, prostesc sau gol: 
mai degrabă, caută nemişcarea şi liniştea din tine, cu care poţi 
să vii în întâmpinarea acestor aparenţe superficiale. Când te 
abți să formulezi judecăţi doar pe baza aparenţelor, în mod 
paradoxal devii un instrument al schimbării. 

Studiază primele rânduri ale versetului de faţă. Ceea ce 
pare imperfect nu secătuieşte, de fapt, niciodată; ceea ce pare 
gol este inepuizabil. Imaginează-ţi un ulcior din care ai putea 
turna un ceai rece şi delicios fără să trebuiască să-l umpli din 
nou. „Imposibil!“, ai spune. Și totuși, este exact ceea ce face 
Tao. Niciodată, dar efectiv niciodată, nu cunoaşte sfârşitul. 
Nu s-a epuizat niciodată, iar asta nu se va întâmpla niciodată, 
nici pe viitor. Nu poate fi secătuit. Ţi se cere să fii precum 
Tao, mereu inepuizabil, mereu întreg — să nu judeci, să 
rămâi impasibil şi mai ales liniştit. Lasă lumea și întreaga 
creaţie să-şi facă lucrarea, în timp ce tu rămâi constant în 
raport cu elementul invizibil ce permite tuturor lucrurilor să 
se întâmple. Îngăduie acelui ceva din fiinţa ta profundă, din 
acel spaţiu paşnic şi liniştit, să te îndrume în direcția care con- 
stituie adevăratul tău destin. 

Recent am asistat la un discurs ținut de Ram Dass, prie- 
tenul, colegul şi mentorul meu, care a suferit un accident vas- 
cular cerebral în 1997 care i-a afectat vorbirea. Acum, când 
scriu aceste rânduri, el încă petrece cea mai mare parte a tim- 
pului într-un scaun cu rotile, iar conferința lui a durat aproxi- 
mativ 45 de minute. A avut parte de ovaţii prelungi, cu toată 
sala în picioare, la sfârşit, iar eu personal m-am simţit binecu- 
vântat și atât de fericit că am fost unul dintre spectatori. Unii ar 
putea să vadă doar aspectele de suprafaţă din întregul caz — 
pentru ei, conferința ar fi putut părea prea lungă, mergând 
într-un ritm prea lent şi cu prea multe opriri din cauza atacului 
sufent de vorbitor şi ar fi putut crede că întreaga situație e 
jenantă, iar din punct de vedere intelectual o adevărată 

provocare. În cea mai mare parte a timpului cât a fost pe scenă, 
dragul meu prieten a fost tăcut, ceea ce cu siguranță părea 
destul de stângaci prin comparaţie cu discursurile lui ante- 
rioare, care erau întotdeauna pline de măiestrie şi de elocvență. 
Dar cum stau aici şi scriu, pot numai să spun că, de vreme ce 
mi-am schimbat felul în care privesc această experienţă, între- 
gul caz s-a schimbat pentru mine în mod substanţial. 

Deşi cuvintele lui Ram Dass au fost puţine la număr, 
mesajul său a fost direct, laconic şi dintr-o bucată. Ceea ce 
pentru alții ar fi putut părea neinteligibil, mie mi s-a părut 
ceva genial, umbrit doar de niște împrejurări mai puţin favo- 
rabile. Ceea ce ar fi putut fi considerat drept ezitant şi şovăiel- 
nic a fost perfect articulat şi desăvârşit în toate privinţele. Am 
auzit o prezentare ţinută unei mulţimi receptive şi iubitoare, o 
prezentare făcută între două perioade de timp de lungă ŞI 
completă tăcere. În decursul acestei conferințe, eu însumi și 
toți spectatorii am rămas nemișcaţi şi liniştiţi. După cum 
conchide Lao zi în versetul de faţă din Tao Te King, acest dis- 
curs „a pus ordine în universul nostru“. 

Simt prezenţa lui Lao zi aici, în această dimineaţă, pe 
măsură ce privesc desenul care îl reprezintă pe acest bătrân 
frumos cum şade pe un bou. Pare să mă îndemne să-ți spun 
cum să aplici această mare înțelepciune, care vine dintr-o 
viaţă trăită dincolo de frivolitate: 


Consideră că imperfecţiunile sunt niște lucruri 
desăvârșite, chiar dacă mintea ta dominată de ego 
nu poate înțelege asta. 


Conştientizează reacţiile tale condiţionate, care te îndeam- 
nă să etichetezi oameni, locuri şi împrejurări ca nefiind per- 
fecte. Observă absenţa defectelor din spatele presupuselor 
neajunsuri, Când mă uitam la copiii mei cum creșteau, de 
exemplu, erau multe ocazii când purtarea lor atipică de la o 

anumită vârstă avea, într-adevăr, un sâmbure de geniu. De 
pildă, am observat cum refuzau să mănânce anumite alimente 
hrănitoare, ştiind că aveau nevoie să treacă prin aceste etape 
pentru a ajunge pe o poziție superioară. Un refuz categoric de 
a mânca legume nu este neapărat un act prostesc sau o dovadă 
de gândire greşită — era ceva desăvârşit şi necesar pentru ei 
la vremea aceea. Poţi aplica acelaşi tip de atitudine calmă şi 
răbdătoare în lumea ta. Încetul cu încetul, evoluăm ca oameni, 
ajungând tot mai aproape de uniunea completă cu Tao. 

Unul din marii gânditori mistici ai istoriei, Meister Eckhart, 
a formulat, cu câteva secole în urmă, aceste lucruri în mod 
poetic: 


Fiecare obiect, fiecare fiinţă. fiecare bărbat, 
femeie sau copil 
are un Suflet, şi acesta este destinul tuturor, 


să vadă precum vede Dumnezeu, să cunoască precum cunoaște 
Dumnezeu, 
să simtă precum simte Dumnezeu, să fie, 
precum este 
Dumnezeu. 


Permite-ţi ție însuți să fii perfect, 
cu toate aparentele tale imperfecţiuni. 


Recunoaşte mai întâi că eşti creația lui Dumnezeu, lucru 
ce îți garantează desăvârşirea. Acest lucru nu are nicio legă- 
tură cu felul în care arăţi sau cu așa-zisele greşeli sau eşecuri 
pe care probabil le-ai atras către tine, chiar dacă aceste 
aspecte superficiale vor persista de-a lungul întregii tale vieţi 
în acest corp. Sursa sinelui tău material, veşnicul Tao, nu are 
cusur, este directă, abundentă şi constituie o desăvârșită 
exprimare a adevărului. Când înclinațiile, deprinderile și ati- 
tudinile, despre care ai învățat că sunt imperfecte, îşi fac 

apariţia, iar tu observi suferinţa pe care ţi-o provoci pentru că 
îți displac sau pentru că le judeci, cheamă în ajutor sinele tău 
lăuntric, perfect el însuşi, deoarece aşa a fost proiectat de Tao, 
iar sinele tău se va ocupa de așa-zisele neajunsuri. Când 
înconjori totul cu dragoste, aparențele frivole şi sentimentul 
că nu eşti iubit se atenuează. 

Poetul mistic Rumi, din secolul al XIII-lea, rezumă perfect 
acest aspect în scurta observaţie de mai jos: 


Tu eşti adevărul 
din cap până în picioare. Acum, 
ce altceva ai vrea să mai Ştii? 


Practică Tao acum! 


Fă o listă cu zece lucruri pe care le-ai considerat până 
acum imperfecte, forțate sau fară noimă. Apoi ia câte unul pe 
rând şi identifică senzația din corpul tău care este asociată cu 
acest lucru. Îngăduie ca senzaţia respectivă să fie observată şi 
analizată în mintea ta dintr-o perspectivă iubitoare şi permi- 
sivă. Fă asta atâta timp cât îți vine la îndemână, lăsându-l pe 
Tao să lucreze în momentul de față. Aminteşte-ţi, pe măsură 
ce practici acest exerciţiu, că Tao nu judecă şi nu condamnă, 
ci este egal cu toți. la, de pildă, lumina soarelui; poţi să te 
bucuri de ea şi să iradiezi scăldat de strălucirea ei, sau poţi să 
te arzi pe tot corpul din cauza ei. La fel şi cu Tao, el există pur 
şi simplu şi nu-i pasă! 

Nr 


Versetul 46 


Când lumea și-a însuşit Calea, 
caii sălbatici sunt îmblânziți pentru a munci pământul. 
Când lumea şi-a pierdut Calea, 
se cresc cai de luptă pe ogoarele satelor 


Nu este o pierdere mai mare decât să pierzi Tao, 
nu există un blestem mai mare decât invidia, 
tragedie mai mare decât nemulțumirea; 
cea mai mare greșeală este să vrei mai mult — întotdeauna. 


Multumirea este de ajuns în sine. 
Într-adevăr, fericirea veșniciei 
poate ji regăsită în sentimentul tău de mulțumire. 


Cum să trăieşti în pace 


Dacă în prezent îţi evaluezi nivelul de împlinire personală 
pe baza a cât de mult ai acumulat, pregăteşte-te să simţi o 
transformare radicală în starea ta de satisfacție personală şi 
mulțumire. Versetul de faţă din Tao Te King te invită să 
descoperi o metodă mult mai paşnică de a cunoaşte succesul, 
şi care îți va aduce mai multă satisfacție personală. În plus, pe 
măsură ce încrâncenarea ta de a dobândi cât mai multe se va 
domoli, noile tale vederi vor schimba lumea, așa cum o știi tu. 
Vei vedea că experienţa păcii interioare va deveni adevărata 
garanţie a împlinirii tale. 

Acest verset începe cu o observaţie asupra evenimentelor 
care se petrec când o lume întreagă își pierde legătura cu Tao. 
Țările încep să simtă nevoia de a cuceri mai mult teritoriu ... 
şi în căutarea lor de noi pământuri, noi puteri sau mai mult 
control exercitat asupra celorlalţi, țările trebuie în mod con- 
stant să se pregătească de război. Lao zi vorbeşte simbolic 
aici de cai: când sunt legate de Tao, animalele muncesc 
pământul și îl păstrează mănos, dar când pierd legătura cu 
Tao, frumoasele vietăți sunt crescute pentru război. 

Într-o traducere modernă a lui Tao Te King, prietenul meu, 
Stephen Mitchell, interpretează acest mesaj în termeni potri- 
viţi pentru zilele noastre: 


Când o țară este în armonie cu Tao, 
fabricile produc camioane și tractoare. 
Când o țară se impotrivește lui Tao, 
trupurile morților din războaie sunt îngrămădite 
in afara orașelor. 

Este evident şi dureros că lumea noastră a pierdut în mare 
parte contactul cu Marea Cale, aşa cum este ea descrisă de Lao 
zi. În zilele noastre se consumă multă energie cu creşterea 
cailor pentru război în loc să ne folosim resursele pentru a 
semăna câmpiile, aşa încât, din rodul lor, să trăim în pace. 
Statele Unite sunt îmbâcsite de arme de distrugere în masă, şi 
în continuare stabilim, prin legislaţia adoptată, să direcționăm 
tot mai multe fonduri pentru a fabrica arme atât de periculoase 
încât sunt în stare să facă întreaga noastră planetă de nelocuit. 
„Boala de a vrea mai mult“ a creat un mediu care este exact 
întruchiparea observaţiei lui Lao zi, când acesta afirmă că nu 
există „tragedie mai mare decât nemulțumirea.“ Dar chiar 
dacă atât de mulţi dintre noi îşi văd sinele divin cotropit de 
flăcările greutăților și ale obstacolelor, tu însuți poţi începe să 
pui în practică sfatul lui Lao zi. 

Când înţelegi cu adevărat ce înseamnă să trăieşti în pace, 
mulțumirea va începe să ia locul dorinței de a dobândi mai 
mult. Lumea ta va deveni mai calmă pe măsură ce îţi schimbi 
viața şi apoi influenţezi şi viețile celor din familia ta, ale 
vecinilor, ale colegilor de serviciu, iar în cele din urmă vei 
avea un impact asupra întregii națiuni şi chiar asupra planetei. 
Începe gândindu-te pur şi simplu la primele rânduri din fai- 
moasa rugăciune a sfântului Francisc, atunci când observi că 
ceri mai mult din orice, 

Spune-ţi în gând: Doamne, fă din mine un instrument al 
păcii Tale; acolo unde este ură, lasă-mă să semân dragoste. 
Ca instrument al păcii, vei radia liniște celor din imediata ta 
apropiere şi vei vedea scânteia unui nou tip de succes, cu totul 
diferit, cum se aprinde în sentimentul de mulțumire, poate 
pentru prima dată în viaţa ta. Refuzând să-l pierzi pe Tao, 
indiferent de cât de mult rătăcesc alții şi indiferent de ce aleg 
să facă guvernele lumii, vei trăi în armonie. Legătura ta cu 
Tao va schimba lucrurile, îndepărtând treptat planeta noastră, 
puțin câte puţin, de prăpastia nemulţuirii, despre care Lao zi 
crede că este cea mai mare tragedie. 


Cum să trăiești în pace 259 


Sublimul Hafez descrie succint, în poemul său „ŢI s-ar 
părea ciudat!“, tipul de succes la care mă refer: 


Ti s-ar părea ciudat dacă Hafez ar spune, 
„Sunt îndrăgostit de fiecare biserică, 
Fiecare moschee, 

Fiecare templu 
Și fiecare altar. 

Pentru că ştiu că acolo 
Oamenii rostesc diferitele nume 
Ale lui Dumnezeu Unul. “ 


Întorcându-ne la Lao zi, iată mesajele lui din versetul de 
față, care pot fi aplicate astăzi în viața ta personală: 


Adoptă o atitudine de recunoștință 
și mulțumire în fiecare zi. 


Când atingi cu tălpile podeaua în fiecare dimineaţa, spune, 
fară excepţie: „Îţi mulțumesc pentru ocazia dea trăi Într-o 
stare de- mulțumire.“ Invită energia magică a lui Tao să curgă 
liber prin tine şi să-ți îndrume reacțiile de-a lungul zilei. Eşti 
în armonie cu Sursa ta când ceri, în acest fel, sa simţi 
recunoştinţă, şi automat împlinirea vreunei dorințe de-a ta 
care să te facă să te simţi recunoscător. 


Fii una cu natura ta. 


Într-o lume care pare să producă din ce în ce mai multă vio- 
lenţă, transformă-te într-o persoană care alege să fie un instru- 
ment al păcii. Lasă-ţi natura ta să fie „caii“ care sunt crescuţi să 
muncească pământul, să-i hrănească pe cei înfometați şi să 
ofere sprijin şi consolare celor neputincioşi sau mai puțin noro- 
coşi. Trăieşte ca şi cum tu şi Tao sunteţi una, ceea ce, de fapt, 
chiar sunteți atunci când tu te afli în starea ta firească. 

În momentul în care suficient de mulți dintre noi vom 
putea face asta, vom deveni o mulțime care nu mai poate fi 
neglijată și în cele din urmă Marea Cale va izbândi asupra exi- 
genţelor ego-ului. Cred cu adevărat, ca să folosesc o analogie 
cu jocul de baseball, că natura are „ultima lovitură de marcat“. 


Practică Tao acum! 


Rezervă-ți timp pentru a trimite, printr-un efort conştient, 
energie pașnică cuiva sau unui grup, în orice caz unor persoane 
pe care tu le consideri inamicii tăi. Include pe cineva care este 
în competiţie cu tine, un membru al familiei tale ce s-a înstrăi- 
nat de tine, o persoană de o orientare religioasă diferită sau pe 
cei față de care eşti în opoziţie, în guvern, într-un partid politic 
sau într-o dispută oarecare. Apoi trimite acestei/acestor per- 
soane ceva, dacă eşti de acord, cum ar fi o floare, o carte sau o 
scrisoare. Fă acest efort conştient începând de azi, chiar de 
acum, pentru a te preda lui Tao şi a cunoaşte succesul autentic, 
între cele două neexistând de fapt nicio diferenţă. 


Yaselul 47 


Fără să deschizi uşa şi să mergi afară, 
cunoaşte lumea. 
Fără să priveşti pe fereastră, 
poți să vezi căile cerului. 


Cu cât mergi mai departe, 
Cu atât ştii mai puține. 


De aceea înțeleptul nu se aventurează în depărtare, 
şi totuși cunoaște, 
nu privește, 
și totuși numeşte, 
nu se străduie, 
şi totuși ajunge la liman. 


Cum să trăieşti 
existând pur și simplu 


Te indemn să-ți schimbi convingerea că efortul şi străda- 
„nia sunt instrumente necesare pentru atingerea succesului. În” 
versetul de faţă, Lao zi sugerează că acestea constituie un stil 
de viaţă ce te împiedică să simţi armonia ȘI să atingi 
desăvârşirea care sunt oferite de Tao. A trăi existând, pur şi 
simplu, în loc să trăieşti încercând este un punct de vedere 
diferit; după cum afirmă Lao zi, poți să vezi şi să îndeplineşti 
mai multe dacă nu priveşti pe fereastră. 

Cum este posibil? Să analizăm un exemplu pentru a clari- 
fica această dilemă. Aş vrea să-ți concentrezi toată atenția pe 
una dintre creaţiile cele mai mari ale lui Dumnezeu. Mă refer 
la inima ta, misterioasă, care bate întruna, acest conglomerat 
de artere, vase, muşchi şi sânge pe care îl porți cu tine oriunde 
mergi. Inima ta face permanent bum, bum, bum, fără ca tu s-o 
ajuţi cu ceva în bătaia ei, chiar şi atunci când dormi. Nu tu o 
Jaci să bată — și fără atenţia ta conştientă, inima lucrează la 
fel de desăvârșit precum oceanul, să zicem. Chiar şi bătaia ei 
permanentă îmi aduce aminte de valurile de la suprafaţa mării. 

Într-adevăr, inima ta este un lucru minunat, care dă ea însăşi 
viaţă; este, în principiu, chiar persoana ta. Acest organ din piep- 
tul tău este un model pentru înțelegerea şi aplicarea lecţiei din 
versetul de faţă: cum să trăieşti existând pur şi simplu. Inima ta 
reuşeşte să ajungă la liman (îţi susţine întreaga viață) fără să se 
aventureze în depărtări, fără să privească dincolo de cavitatea 
pieptului în care se află şi fără să se străduiască. Cum stai tu 

aici şi citeşti aceste rânduri acum, ea te ţine în viaţă, existând 
pur şi simplu şi tu nici măcar nu o simți. 

Aş vrea să te gândeşti la sinele tău ca la o inimă ce ştie deja 
exact ce să facă în virtutea naturii sale. Adică, nu mai e nevoie 
să mergi nicăieri ca să cunoşti lumea, pentru că tu deja ești 
lumea. În momentul în care încerci să controlezi bătaia inimii, 
îti dai seama de inutilitatea unui astfel de efort. Oricât te-al 
strădui şi oricât ai încerca de mult, nu vei schimba nimic, pen- 
tru că inima ta acţionează pe baza legăturii ei naturale cu Tao, 
cel ce nu face nimic şi totodată nu lasă nimic nefacut. 

Michael LaTorra subliniază aceasta în comentariul său 
asupra versetului de față din cartea A Warrior Blends with Life: 


După cum şi-au dat seama mereu cei mai mari înţelepţi, rădăci- 
na esențială a existenţei se află în inimă, în special în mecanis- 
mul bătăilor inimii. De aici iradiază existența fundamentală 
care mai apoi urcă sus, ca într-o spirală, pentru a ilumina 
capul. Acest mecanism este mai presus de orice tehnologie. Íl ai 
deja în tine ... şi prin sentimente profunde (mai mult decăt prin 
emoții superficiale) te poți conecta la el imediat. Actul suprem 
care iluminează totul nu presupune niciun fel de acțiune. 


Aşadar, acum ştii că starea paradoxală pe care Lao zi o 
descrie în acest verset nu numai că este posibilă, dar chiar se 
manifestă pretutindeni exact acum, în miliarde de inimi de 
oameni. Mai mult, acest aspect este valabil pentru inimile tutu- 
ror fiinţelor, cât şi pentru sistemul existenţial al oricărui copac, 
al oricărei flori, al oricărui tufiş şi al oricărui minereu de pe 
pământ. lar aceasta nu este decât o planetă dintr-un univers alcă- 
tuit din atât de multe corpuri cereşti, încât numărarea lor este cu 
mult peste putinţa noastră; nu putem nici măcar să proiectăm 
nişte calculatoare care să îndeplinească această sarcină. 

Secolul al XXI-lea este adesea denumit „era informaţiei": 
trăim într-o vreme în care avem mai multe date stocate în 
micile cipuri de computere decât în orice altă perioadă din 

istoria umanităţii. Putem, de asemenea, să vedem cu uşurinţă 
că eforturile noastre ne aduc într-adevăr mai multe rezultate. 
De fapt, poate că tu însuți eşti unul din acei specialiști în 
informatică ale căror eforturi susținute au făcut posibile toate 
acestea. Miza în cazul de faţă este relaţia dintre informaţie, pe 
de o parte, şi înțelepciune şi cunoaştere, pe de altă parte. 

Să discutăm puţin separat chiar despre numele acestei ere 
— a informaţiei — pentru a clarifica ce vreau să spun. Când 
rămât „în-formă“ (în corpul tău şi în lumea materială), eşti 
răsplătit cu informaţie. Dar dacă te mişti dincolo de formă (te 
transformi în spirit), vei primi inspiraţie. Astfel, informaţia nu 
este întotdeauna cunoaștere şi cunoașterea nu este mereu 
înțelepciune. Înţelepciunea te conectează la inimă în mo- 
mentele când eşti treaz; aceasta este lucrarea lui Tao. Lao zi 
iți cere să recunosti diferenţa dintre strădania de a face cât 
mai multe şi a trăi viața într-o lume care este completă şi 
desăvârșită aşa cum este. Pe măsură ce trăieşti din această 
perspectivă înţeleaptă a legăturii cu Tao, vei vedea că lumea 
arată diferit. 

Tu eşti o singură bătaie a acelei unice inimi care este 
întreaga omenire. Nu e nevoie să priveşti pe fereastră sau să te 
aventurezi prea departe — tot ce trebuie să faci este să fii pur 
şi simplu, la fel cum tu îngădui inimii să fie. Acest concept era 
greu de înţeles acum 2500 de ani ȘI îmi dau seama că încă 
poate fi o provocare greu de acceptat, dar trebuie s-o faci! 
Într-o lume înnebunită după informaţie, care nu are grația de a 
fi precum Tao, tu ești una din bătăile inimii ce face ca înţelep- 
ciunea Tao să curgă liber... prin propria ei existenţă. 

Prin mine, Lao zi te îndeamnă să lucrezi la această nouă 
conştientizare și să încerci aceste sugestii: 


Începe să ai încredere în inima ta. 


Ascultă bătăile inimii tale şi astfel vei recunoaște clar pe 
Tao, ce practică paradoxul de a nu face nimic, deşi, totodată, 

nu lasă nimic nefăcut. Cele mai profunde sentimente ale tale 
sunt reflecţii ale inimii care îţi vorbeşte. Nu trebuie să faci 
nimic pentru a activa această profunzime interioară; pur ŞI 
simplu lasă-ţi inima să-ți vorbească. Începe să observi şi să 
apreciezi bătaia ei permanentă şi tăcută — şi sursa care 
generează energia ce face ca bătăile inimii să nu înceteze. 
Această lucrare minunată din pieptul tău să-ți amintească în 
mod constant că Tao este acolo şi acţionează. 


Ai încredere în „simțul cunoașterii“ 
care nu te părăsește niciodată. 


Ai în ființa ta o cunoaștere interioară care rămâne perma- 
nent cu tine, indiferent dacă te aventurezi departe sau nu — 
ea e mereu prezentă, chiar şi când stai cu ochii închişi sau ești 
nemişcat. Asta nu înseamnă neapărat cå ar trebui să devii vreo 
legumă de apartament și să nu te mai mişti. Mai degrabă, tre- 
buie să te laşi îndrumat de aceeași Sursă care învârte plane- 
tele în jurul soarelui şi să ai încredere că ea te va conduce fără 
greşeală, fără să fie nevoie de intervenţia ta. Experimentează 
creativitatea ta internă în timp ce rămâi un observator, privind 
cu uimire cum totul este în deplină rânduială, fiecare lucru şi 
fiecare fiinţă la locul său. După cum apa curgătoare nu stag- 
nează niciodată, aşa şi tu vei fi împins de o forță naturală care 
caută să fie completă şi desăvârşită înăuntrul tău, fără să aibă 
nevoie ca tu să intervii. Poţi să intri în legătură cu această 
cunoaştere prin practica meditaţiei. 


Practică Tao acum! 


Găseşte sau fă tu însuţi un desen ce reprezintă o inimă şi 
petrece azi câtva timp meditând la faptul că inima îţi 
aminteşte de lucrarea fără efort a lui Tao din cavitatea ta pec- 
torală. La un moment dat, în decursul zilei, lasă-te ghidat de 

Tao şi înfăptuieşte ceva creator care vine din interior, cum ar 
fi să pictezi ceva, să scrii un poem, să te plimbi în parc, să 
incepi un proiect personal sau orice altceva. Lasă-te îndrumat 
pur şi Simplu, fără să trebuiască să te aventurezi în vreo 
direcţie. Apoi adu această magie a lui Tao mai des în toate 
aspectele vieţii tale, 


Vevsetul 48 


Învățătura presupune să creşti zilnic. 
Practica Tao presupune să descrești zilnic, 
descreşte zi de zi până nu mai faci nimic. 
Când nu rămâne nimic de făcut, nimic nu rămâne nefâcul. 


Măiestria poate fi dobândită 
lăsând lucrurile să meargă pe calea lor. 
Nu se poate dobândi dacă intervii in mersul lucrurilor 


Cum să trăiești punând în 


aplicare lecţia micșorării 


Trăim într-o societate care pare să spună: „Cu cât strângi 
mai mult, cu atât vei fi mai valoros ca ființă umană.“ Aici, în 
acest verset din Tao Te King, ţi se cere să schimbi felul în care 
percepi această noţiune. În loc să te validezi prin tot mai 
multe achiziții, poți să inversezi această idee înrădăcinată de 
creștere, luată drept criteriu pentru a deveni stăpân al vieții 
tale. Avantajul unei existenţe fundamentate pe descreștere 
este că vezi lumea într-o lumină nouă — una în care, de crezi 
sau nu, vei avea un sentiment mult mai puternic de împlinire. 

De-a lungul anilor de educaţie instituțională, ai fost încura- 
jat să acumulezi mai mult din tot ce era disponibil şi accesibil 
pentru tine: ma: multe formule matematice, mai multe reguli 
gramaticale, ma: multă cunoaştere a istoriei antice şi moderne, 
informaţii în plus despre corpul omenesc, despe galaxiile inte- 
rioare şi exterioare, despre religie, compuşi chimici şi aşa mai 
departe, la nesfârşit. Ai strâns o serie de certificate, diplome şi 
grade, ce rezumă călătoria prin care ai colecţionat, ai strâns și 
ai pus la un loc dovezi ale educaţiei tale. Lao zi îţi sugerează 
să reexaminezi această moştenire, pentru că astfel îţi vei putea 
fundamenta nivelul de succes pe ceva care pare să fie exact 
contrariul a ceea ce ai urmărit până acum. 

Tao îţi cere să renunţi la indicatorii externi şi la sim- 
bolurile statutului tău educaţional. În timp ce învăţarea 
implică acumularea de informaţii şi cunoaştere, Tao te aduce 

aproape de înţelepciune, ceea ce presupune să renunţi la 
informație şi cunoaștere şi să trăieşti în armonie cu Sursa ta. 
Pentru a-ţi reactiva experiența Tao şi pentru a trăi pe baza 
principiilor ei, ţi se cere să-ți micşorezi dependenţa de alte 
lucruri şi alți factori. 

După cum am menţionat deja în aceste pagini, tot ce 
adaugi la viaţa ta, în mod inevitabil, te face prizomer mai mult 
sau mai puţin: tot ce acumulezi va trebui asigurat şi protejat de 
potențiali hoți sau de dezastre naturale; în plus, va trebui să 
lustruieşti, să vopseşti, să cureți, să depozitezi, să impachetezi 
şi, de asemenea, să muţi dintr-un loc într-altul bunurile tale, 
Putem descoperi o înțelepciune infinită în ideile pe care Lao zi 
ie subliniază în acest verset din Tao Te King, în special în păre- 
rea lui că adevărata măiestrie se dobândeşte doar dacă te 
eliberezi de ataşamentul față de lucruri şi, de fapt, dacă mini- 
malizezi importanţa lucrurilor pe care le ai deja. 

Când te gândeşti în mod serios la acest aspect şi schimbi. 
felul în care te ra : te raportezi la acumulare, îţi vei da seama câ nu 
poţi niciodată să posezi ceva cu adevărat. Băştinaşii amen- 
cani de odinioară nu. aveau niciun cuvânt care să desemneze 
dreptul de proprietate asupra pământului; astăzi, dacă omul 
modern vrea să cumpere o proprietate, ăsta-implică un şir ne- 
sfârşit de manevre legale, printre care veniicarea titlului de 
proprietate, fixarea de garanţii, taxele pentru avocaţi, ipoteci, 
timbre fiscale şi așa mai departe. Am creat nişte obstacole uri- 
aşe în procesul de cumpărare şi în dreptul de proprietate 
asupra unei bucăţi de pământ, pe care, de fapt, nu o ocupăm 
decât temporar. Lao zi te îndeamnă să te consideri e 
aici, mai degrabă decât un proprietar, Īncetcază să. te -mai- 
amesteci în lumea naturală, f făcând, î în schimb, tot ce poți pen- 
tru a reduce impactul pe care-l ai asupra mediului înconjură- 
tor. Cu alte cuvinte, trăieşte în armonie cu starea străină de 
lucruri şi posesii din care ai apărut şi către care eşti menit să 
te întorci în cele din urmă. 

Lao zi spune că trebuie să te gândeşti la intervalul vieţii 
tale, la „parantezele din eternitate“, ca la un prilej de a fi în 
armonie cu Tao, cel ce se micşorează mereu, armonie uşor de 
atins dacă pui în practică aceste sugestii: 


Observă valoarea care se ascunde în micșorare 
sau în „descreșterea zilnică”. 


Începe să reduci, în mod conştient, nevoia ta de a cumpăra 
mai multe lucruri. Reţine că lumea publicităţii este menită să 
te convingă că fericirea ta este legată de orice promovează ea 
| — aşa că, în loc să cumperi mai mult, vezi cât de multe din 
bunurile pe care le-ai acumulat poţi să le faci să circule din 
nou. Îţi garantez că vei resimţi o senzaţie revigorantă de li- 
bertate, pe măsură ce dorințele tale se diminuează ŞI renunți 
la obsesia pentru obiectele materiale strânse de-a lungul tim- 
pului. Cum ar spune Lao zi, ai venit în această lume fără 
nimic ŞI vei pleca fără nimic, aşa că bucură-te de tot ce ți se 
întâmplă în viață. Nu există bucurie mai mare decât aceea de 
a şti că traiul tău paşnic şi fericit nu depinde de cât de multe 
lucruri acumulezi în jurul tău. A trăi punând în practică lecţia 
descreşterii este calea Tao. 


Obișnuiește-te să te bucuri de lumea naturală, 
în loc să cauţi împlinirea în proprietăți. 


Observă ce nebunie este dreptul la proprietate într-un 
univers care se compune şi se descompune mereu ... la fel 
cum se petrece şi cu tine. În esență, Lao zi spune că ceea ce 
este real nu se schimbă niciodată, pentru că nu are formă. Prin 
urmare, cu cât laşi lucrurile să se desfășoare mai firesc, cu 
atât mai armonios vei trăi legea Tao. Bucură-te de flori, de 
nori, de apusul soarelui, furtuni, stele, munţi şi fofi oamenii 
pe care îi întâlneşti. Fii alături de lume, în lume, venereaz-o 

chiar, dar nu simţi nevoia să o posezi. Aceasta este calea 
păcii. Aceasta este calea Tao. 

Vreme de peste 500 de ani, Kabir a fost unul dintre cei mai 
preţuiţi poeţi ai Indiei. Una din observaţiile sale cele mai 
cunoscute condensează versetul din Tao Te King: 


Peştele din apă, căruia ii este sete, 
are nevoie urgent de consiliere profesională. 


Practică Tao acum! 


Chiar în acest moment, renunţă la cinci lucruri pe care le 
deţii, punându-le în circulaţie, astfel încât să le găsească alții. 
Apoi, alege ceva ce are o valoare specială pentru tine şi 
dăruieşte acel ceva. Este important să fie ceva care să-ți placă 
cu adevărat, deoarece cu cât eşti mai ataşat de un lucru, cu 
atât mai mare va fi bucuria pe care o vei simţi când îl vei 
dărui. Această practică poate deveni un obicei pe care să-l 
aplici în viaţă, pentru a exersa zilnic lecţia descreșşterii. 


05 02 lol? 


Fest 49 


Înțeleptul nu are idei preconcepute; 
el este constient de nevoile altora. 


Pe cei care sunt buni, el ii tratează cu bunătate. 
Pe cei care sunt rdi, el ei ii tratează tot cu bunătate, 
pentru că este în firea lui să fie bun. 


El este blând cu cei blânzi. 
El este blând şi cu cei care nu sunt blânzi, 
pentru că este în firea lui să fie blând. 


El este loial cu cei loiali; 
este loial și cu cei care nu sunt loiali. 
Înțeleptul trăieşte în armonie cu toți oamenii de pe fața 
pământului. 
Vede totul ca și cum ar porni din ființa lui interioară, 
[i iubește pe toți ca şi cum ar fi propriii lui copii. 


Toţi oamenii sunt atraşi de el. 
El însuşi se comportă ca un copilaş. 


Cum să trăieşti fără să judeci 
şi fără să condamni 


În acest verset atât de delicat, dar şi cu un impact atât de 
puternic, suntem încurajați să schimbăm felul în care ne 
raportăm, în principiu, la toată lumea de pe planetă. Lao zi a 
văzut potențialul unei existenţe armonioase într-o viață dusă 
departe de judecarea celorlalți; astfel, versetul de față din Tao 
Te King ne invită să explorăm o lume plină de pace. Ne încu- 
rajează să înlocuim obiceiul nostru de a-i critica pe ei cu 
recunoaşterea faptului că noi toţi suntem o mare familie care 
nu are nevoie de critică. Închipuie-ţi ce posibilităţi s-ar ivi 
pentru întreaga omenire, dacă pur şi simplu am elimina 
prejudecățile şi am putea trăi „în armonie cu toți oamenii de 
pe fața pământului“. 

Poţi să-ţi schimbi felul în care percepi obiceiul de a jude- 
ca şi să ajungi să-l consideri o activitate importantă sau va- 
loroasă, dacă devii conştient de momentele când te judeci pe 
tine însuţi. Atunci, începe pur şi simplu să înlocuiești jude- 
carea cu constatarea; din această perspectivă, îți vei da 
seama destul de repede că preferi să observi ceea ce faci sau 
ceea ce simți, în loc să te critici. A-ţi eticheta comportamen- 
tul drept „bun“ sau „rău“ nu face decât să te învrăjbească 
împotriva ta însuţi şi împotriva celorlalţi, pentru că recurgi la 
competiție, pedeapsă sau neplăceri ca factori motivaţionali — 
ura, mânia și amenințările devin necesare pentru că 
dragostea, acceptarea şi blândeţea nu mai sunt credibile. 

Pe măsură ce renunți să te mai judeci, nu vei mai avea 
nevoie şi nu vei mai vrea să ai de-a face cu „idei preconce- 
pute“, cum le numeşte Lao zi; astfel, presupunerile şi supo- 
ziţiile, care te-au învrăjbit împotriva oamenilor pe care îi 
includeai în categoria ei, vor începe să se atenueze. 
Nenumăratele concepte, care te ajutau în trecut să-ţi orga- 
nizezi categoriile mentale ȘI să etichetezi, devin complet 
inutile şi nesemnificative, când îți schimbi felul de a te rapor- 
ta la aşa-zisa lor valoare. În ciuda faptului că ai fost conditio- 
nat de țara în care te-ai născut, de reli gia care ţi-a fost desem- 
nata după naştere, de cultura cu care te-ai contopit sau chiar de 
familia care te-a crescut, a trăi fără să judeci și fără să con- 
damni va deveni opţiunea ta. Eşti în armonie cu Tao, care nu 
exclude pe nimeni şi nu are conceptele de diviziune, părtinire 
sau loialitate. Unitatea lui Tao te îmbie să renunți la convin- 
gerea că alții sunt o categorie separată și distinctă de tine. 

Aceasta este soluţia fundamentală pentru războaie şi con- 
flicte. Vezi tu, când încetezi să-i mai judeci pe alții şi, în 
schimb, începi să te vezi pe tine în ei, nu poţi să nu iubeşti 
unitatea care te leagă de toți ceilalți, ca şi cum ei ar fi proprii 
tăi copii. Apoi, în loc să te concentrezi pe excluderi şi pe 
supunerea altora, caută mai degrabă unitatea lui Tao, care îi 
binecuvintează pe toți fără nicio oprelişte. În loc de 
Dumnezeu să binecuvânteze America (sau orice altă ţară în 
care se întâmplă să trăieşti), Alah să salveze poporul nostru, 
sau Krishna, binecuvântează pe cei care cred în line, alege 
Dumnezeu să binecuvânteze omenirea — am să fac tot ce pot 
pentru a trata pe toată lumea, fără excepție, cu bunătate și 
blândețe, aşa cum ne-au învățat prin exemplul lor toți cei pe 
care îi venerăm ca pe maeştrii noştri spirituali. 

Pe măsură ce se schimbă viziunea ta asupra lumii, îţi vei 
extinde bunătatea asupra tuturor oamenilor pe care îi întâl- 
neşti. Vei vedea că poţi fi animat de compasiune, fără nicio 
urmă de condamnare pentru cei loviți de soartă, chiar şi atunci 

când felul lor de a vedea lucrurile îţi provoacă durere ţie şi 
alor tăi. Poţi să trimiţi semnale de bunătate nu numai ca 
reacţie la bunătatea celorlalți, dar şi, sau mai ales, când 
primeşti de la ceilalți semnale de cruzime. De ce? Pentru că, 
aşa cum Lao zi îți reamintește în acest vers grăitor, „este în 
natura [ta] să fii bun“. Este imposibil să oferi celorlalți ceea 
ce tu nu ești şi tu nu ai nimic în comun cu judecarea seme- 
nilor tăi. Te recunosti în toată lumea, fără să simți nevoia de 
a-i critica pe ei sau pe tine însuţi. 

Schimbă-ţi felul de a gândi şi fii mai presus de orice jude- 
cată critică — nu te considera „rău“ atunci când stărui în 
această greşeală, dar nici „sfânt“ când reuşeşti. Reţine că eşti 
un amestec de deschidere infinită şi de limitare finită, aşa 
cum suntem toți. Aşa că, uneori, nu ai nevoie decât să constați 
că judeci, fără ca, de fapt, să te judeci! 

lată ce mi-a transmis Lao zi să-ţi ofer ca sfat pe baza aces- 
tui verset din Tao Te King: 


Schimbă felul în care te raportezi la tine însuți. 


Dacă te mândreşti cu faptul că ai idei de nezdruncinat 
asupra unor subiecte, conştientizează faptul că, de obicei, 
aceste idei de neclintit au la bază condiţionări care, în gene- 
ral, ies la iveală sub formă de prejudecăți. În schimb, vizua- 
lizează-te ca o persoană flexibilă, de vreme ce a fi deschis 
este o virtute mai înaltă. Mândreşte-te că îţi extinzi bunătatea 
şi blândeţea asupra tuturor celor din jur, chiar şi atunci când 
aceştia se opun ideilor tale preconcepute. Începe să te consi- 
deri o persoană care constată în loc să judece. Evită să adopţi 
o singură poziţie şi să ţii de ea cu încăpățânare, oricare ar fi 
împrejurările; mai degrabă, fii în armonie cu toți oamenii, În 
special cu cei ale căror opinii sunt în conflict cu ale tale! Şi 
aminteşte-ţi să te incluzi şi pe tine în demersul pe care îl 
începi de a oferi blândeţe şi obiectivitate pretutindeni în jur. 

Schimbă felul în care te raportezi la alți oameni. 


O versiune a acestui verset spune: „Am încredere în 
oamenii de cuvânt şi am încredere în mincinoşi. Dacă eu sunt 
îndeajuns de sincer, voi simţi bătăile inimilor celorlalți mai 
intens decât bătăile inimii mele.“ Fie că numeşti asta „jude- 
cată critică“ sau „etichetare“, bagă de seamă când gândeşti 
despre alţii că sunt răi, leneşi, necinstiţi, proşti sau urâţi. Apoi 
spune-ți: Mă văd în acea persoană şi aleg să fiu de partea 
bunătăţii, decât să-i judec pe alții. Există un cuvânt sanscrit, 
Namaste, care te poate ajuta în acest sens. Când este folosit 
ca salut, se traduce aproximativ prin: „Onorez locul din tine 
unde noi toţi suntem una.“ Aşa că, în tăcere sau cu voce tare, 
incepe să spui celoralți „Namaste“ pentru a-ţi reaminti să-i 
iubeşti pe toţi ca pe copiii tăi. 


Practică Tao acum! 


Promite-ţi să petreci o zi căutând oportunități de practicare 
a blândeţii, în împrejurări care te-ar provoca mai mult să con- 
damni. Analizează ce gândeşti sau ce spui despre un cerşetor, 
o rudă față de care simţi animozitate sau chiar un politician 
sau un comentator TV care vorbeşte în termeni ce te aprind şi 
îți stârnesc un şir nesfârşit de gânduri critice. Profită de 
această ocazie pentru a deveni un observator, domolindu-ți 
spiritul critic, în timp ce sporeşti în amabilitate şi bunătate cu 
toată lumea. 

Vaselul 50 


Între viaţă şi moarte, 
trei oameni din zece urmează viața; 
trei din zece urmează moartea. 
Iar cei care nu fac decât să treacă de la viață la moarte 
sunt tot în număr de trei din zece. 


De ce stau lucrurile aşa? 
Pentru că ei se leagă de viaţă cu toate puterile 
şi țin strâns de lumea asta trecătoare. 


Dar se spune că la zece oameni odată apare unul, atât de 
sigur de viață, 
încât tigrii şi taurii sălbatici se țin departe de el. 
Armele îl ocolesc pe câmpul de luptă, 
rinocerii nu găsesc niciun locșor pe corpul lui în care să-și 
infigă cornul, 
țigrii nu găsesc niciun loc pe corpul lui pe care să-l sfâşie 
cu ghearele, 
iar soldaţii nu au unde să-și arunce în el tăişul armelor lor. 


De ce stau lucrurile aşa” 
Pentru că el sălășluieşte în acel loc 
unde moartea nu poate intra. 


Dă-ți seama de esenţa ta 
şi vei descoperi sfârşitul fără sfârșit. 


Cum să trăiești ca un nemuritor 


În acest pasaj, Lao zi îți cere să-ți schimbi felul în care 
percepi caracterul tău muritor, Tao ne învață că moartea este 
un detaliu nesemnificativ, căruia nu trebuie să ne împotrivim 
conştient şi de care nu trebuie să ne temem. După cum te 
informează și versetul de față din Tao Te King, există „un loc. 
unde moartea nu poate intra“. Că tot vorbim de schimbarea 
vieţii, ce este posibilă doar prin schimbarea modului de a 
gândi! Aceasta ar trebui să fie schimbarea cea mai importan- 
tă, de vreme ce frica de moarte se află practic pe prima po- 
ziţie pe lista temerilor tuturor oamenilor. 

Dacă te percepi exclusiv ca o ființă muritoare, atunci faci 
parte din cei 90% dintre oameni despre care secțiunea de față 
spune că „urmează viața“, „urmează moartea“ sau „nu fac 
decât să treacă de la viață la moarte“. Eşti încurajat printre 
rânduri să aspiri să devii unul din cei 10% rămaşi, cărora gân- 
durile despre moarte nu le invadează inima sau viaţa în ge- 
neral. Dacă îţi schimbi felul de a privi moartea, vei face parte 
din acel grup select. Vei experimenta viața din perspectiva 
activă a infinitului, ştiind că eşti în primul rând o fiinţă spin- 
tuală, care are o experiență umană temporară, și nu invers. 

Atingând această performanță, vei reuşi din ce în ce mai 
bine să te mişti cu graţie prin viaţă, eliberat de teama de 
evenimente care îți amenință existența. Vei deţine o 
cunoaştere despre tine însuţi şi despre legătura ta cu Tao care 
îți va permite să mergi prin viață ȘI împreună cu viaţa, ca un 
schior neînfricat ce gonește la vale şi care devine una cu 
muntele acoperit de zăpadă. Fără să-i judeci pe alţii, vei 

constata, totuşi, că mulţi dintre ei sunt victimele intrigilor, ale 
birocraţiei, indiferenţei, dezastrelor naturale, ale infractorilor 
sau ale rudelor care se amestecă în vieţile lor. 

Conştient în firea ta lăuntrică de esenţa ta infinită care este 
centrată în Tao, vei scăpa cel mai probabil de aceste tipuri de 
victimizări şi vei face ușor faţă unor situaţii în care alţii au 
tendinţa să rămână blocaţi. Cu alte cuvinte, când îţi cunoști 
natura infinită şi trăieşti îndrumat în fiecare zi de ea, în ființa 
ta nu va mai exista efectiv niciun loc asupra căruia moartea 
să aibă un cuvânt de zis. Dacă vreodată răul încearcă să-ţi 
pricinuiască vreun neajuns sau să-ţi provoace moartea, nu va 
mai găsi niciun loc în care să-şi înfingă colții. 

Schimbă-ţi felul de a privi moartea, alegând să te concen- 
trezi pe ființa ta spirituală esenţială şi astfel vei putea să te 
bucuri de această lume, fără teama pe care ţi-o aduce convin- 
gerea că faci parte din ea. Când ţi-ai descoperit caracterul 
nepieritor prin curgerea lui Tao, nici nu va mai fi nevoie să-ţi 
desemnezi nemurirea printr-un concept lumesc sau printr-o 
religie formală. lar când va veni vremea să te dezbari de 
această haină uzată pe care tu o numeşti corpul tău, Lao ZI 
spune că „vei descoperi sfârşitul fără de sfârşit. 

Meditează la învăţăturile lui Tao Te King şi conștientizează 
faptul că nu poți niciodată să fii ucis cu adevărat, nici măcar 
rănit. Cu această viziune asupra vieții, vei reuşi să alungi de pe 
câmpul de luptă din sufletul tău armata de credinţe şi convin- 
geri care încearcă permanent să-ţi asedieze sinele esenţial. 
Teama şi groaza sunt arme care nu te pot răni sau ameninţa. 
Chiar şi elementele naturale simbolizate de coarnele rinoce- 
rilor şi ghearele tigrilor nu-ți pot face vreun rău, pentru că ele 
încearcă să împungă sau să sfâşie un loc inefabil, fără solidi- 
tate, asupra căruia este imposibil să administrezi lovituri 
dureroase. Locuieşti într-un spaţiu care este impenetrabil pen- 
tru moarte — nu mai eşti agăţat de lumea celor 10 000 de 
lucruri și nu-ţi mai tratezi scurta călătorie din leagăn și până în 
mormânt ca şi cum ar fi singura ta experienţă fundamentală de 
viaţă. Acum eşti Tao cel infinit, trăindu-ţi adevărata esenţă. 

Deși Lao zi a trăit acum 25 de secole, el este încă în viață. 
Il simt cum te îndeamnă să fii atent la următoarele sugestii 
înțelepte: 


Creează afirmaţii. 


Reaminteşte-ţi: Nimeni nu moare, deci nici eu. Spune-ţi că. 
nu poți fi rănit sau distrus, pentru că tu eşti mult mai mult 


decât corpul tău. Dacă rămâi legat de această realitate, în mod 
automat vei îndepărta pericole care mai înainte ar fi putut 
să-ți invadeze spaţiul fizic. De exemplu, în vreme ce sfântul 
indian Muktananda zăcea să moară, se spune că ucenicii lui 
l-au înconjurat, rugându-l: „Te rugăm, nu ne părăsi“. 
Muktananda a răspuns: „Nu vorbiţi prostii — unde aş putea 
să plec?“ Marele swami şi-a dat seama de adevărata lui esență 
şi ştia că a ajuns la un sfârșit fără de sfârşit. 


Mori în timp ce ești în viaţă! 


În imaginaţia ta, reflectează la moartea învelişului tău 
fizic: vizualizează-l cum stă întins şi lipsit de viaţă şi observă 
cum tu, privitorul, nu te identifici cu acel cadavru. Acum, cu 
aceeași atenţie, analizează-ţi corpul pe măsură ce se trezeşte 
dimineaţa din somn și se ocupă cu îndeletnicirile lui zilnice. 
Nimic nu putea răni învelișul tău pieritor când era mort Şi 
nimic nu-ţi poate face rău acum, pentru că nu eşti în acel corp 
— eşti esența invizibilă ce este martoră la ce se întâmplă cor- 
pului respectiv. Păstrează-ţi în minte această concluzie reve- 
latoare, ştiind că ai experimentat moartea recipientului tău 
pământesc ce obișnuia în trecut să fie prima ta sursă de iden- 
tificare. Dar, cu noua ta viziune, eşi inatacabil şi liber. lată un 
mesaj al lui Leonardo da Vinci care este în esenţă similar cu 
versetul de faţă din Tao Te King: „În timp ce credeam că învăţ 
cum să trăiesc, învățam de fapt cum să mor.“ Fă asta acum, 
câtă vreme ești încă în viață. ac 

Practică Tao acum! 


Acest exercițiu Tao presupune căutarea unei viziuni inte- 
rioare în care te vizualizezi ca fiind imun la rău. Creează-ţi o 
imagine a pericolului, aşa cum ţi-l imaginezi tu, sau inspiră-te 
din versetul 50 din Tao Te King, dacă nu-ţi vin în gând lucruri 
ce ti-ar putea ameninţa viața. Tigrii sar la tine, dar nu te prind, 
săgeți sunt azvârlite în direcţia ta, dar nu te vatămă, 
explodează bombe în preajma ta și n-ai nicio zgânetură .. 
Păstrează în minte ideea că nu poți fi rănit, indiferent de ce se 
întâmplă în tine sau în jurul corpului tău. Apoi foloseşte 
această viziune, care te face „martorul propriei tale nemuriri ”, 
pentru a-ţi înlesni activarea forțelor protectoare latente ce te 
vor ajuta să îndeplineşti ceea ce ţi-ai propus. 


Venetul 51 


Calea leagă toate fiinţele vii de Sursa lor. 
la naştere, 
în mod inconștient, liberă şi desăvârșită, 
ia forma unui corp fizic; 
ingâduie tuturor împrejurărilor să o împlinească. 


De aceea, toate ființele venerează Calea 
Și [i preţuiesc virtutea. 
Nu li s-a comandat să venereze pe Tao, 
nici să omagieze virtutea, 
dar fac mereu acest lucru atât de spontan. 


Tao le dă viață. 
Virtutea le hrăneşte şi le îngrijește, 
le ajută să crească, le adăposteşte și le protejează. 
Tao produce, dar nu posedă; 
Tao oferă fără să aștepte ceva în schimb; 
Tao dă imbold creşterii fără să stăpânească. 
Asta este virtutea ascunsă a lui Tao, 


Cum să trăieşti 
urmând virtutea ascunsă 


Acest pasaj te încurajează să descoperi acea calitate din 
ființa ta lăuntrică ce oferă în mod automat protecţie, susținere 
şi adăpost, „fără să stăpânească“. A trăi urmând conştient 
această virtute ascunsă presupune, probabil, să schimbi multe 
aspecte ce țin de felul în care priveşti rolul pe care îl ai în 
marea schemă a universului. Și un punct firesc de plecare ar 
fi felul în care îți explici misterul începerii vieţii. 

Dacă ar fi să-ți descrii creația, aproape sigur ai spune că 
originea ta se află într-un act prin care s-a amestecat materialu- 
lui genetic ce provine de la părinţii tăi biologici. Dacă asta este 
singura explicaţie pe care o găseşti pentru existenţa ta, atunci 
excluzi din start spontaneitatea şi misterul pe care ţi le oferă o 
viață trăită în conformitate cu virtutea ascunsă. Dacă, însă, 
acționezi ţinând cont şi de virtutea ascunsă din interiorul tău, 
asta îți va lărgi şi îţi va redefini viziunea asupra felului în care 
ai fost conceput şi asupra naşterii tale, iar lumea se va schim- 
ba, ca rezultat al punctului tău de vedere diferit. 

A trăi urmând virtutea ascunsă îți permite să obţii cât mai 
mult din viaţă, deoarece aceasta presupune să îți dai seama că 
este alegerea şi responsabilitatea ta să decizi cum o să-ți pe- 
treci viaţa. A nu trăi urmând virtutea ascunsă, pe de altă parte, 
implică faptul că rolul tău în familie sau în societate ţi-a fost 
desemnat la naştere (sau chiar din momentul concepției), cu 
aşteptări prestabilite privind felul în care ar trebui să 
funcționezi Și în care vei funcționa. Îţi umpli zilele străduindu-te 

să fac: pe placul celor de care eşti legat în mod biologic. 
Experimentezi autocritica sâcâitoare generată de impresia că îţi 
dezamageșşti vreunul din părinți sau vreun bunic, dar, în acelaşi 
timp, simți și dorința tulburătoare de a te elibera de presiunea 
și așteptările generate de poziţia ta socială sau de contextul 
familial. A încerca să acționezi în cadrul acestui sistem de 
convingeri te va menține, aşadar, prizonier al unui rol neplăcut 
şi intolerabil de servilitate şi slugărnicie. 

În versetul de faţă din Tao Te King, Lao zi îţi cere să-ți 
lârgeşti onzontunle şi să începi să te vezi drept creaţie a lui 
Tao. Imaginează-ţi că răsadul minuscul care ai fost tu odinioară 
nu provine dintr-o altă particulă, ci dintr-o Sursă nevăzută. lar 
această Sursă care te-a adus la viaţă, şi pe care aici o numim 
„Calea”, nu are nicio doctrină preconcepută ce îţi dictează ţie 
ce ar trebui să faci, pe cine ar trebui să asculți, unde ar trebui 
să trăteşti şi pe cine şi cum să venerezi. Sursa, marea ta Mamă, 
nu are niciun interes de apărat în aleperile pe care le faci în 
decursul călătone. tale individuale — ştie că răsadul care ai 
fost tu la început este desăvârşit și liber să se împlinească 
oricum vrea el. Marea Mamă, cu alte cuvinte Tao, nu are aştep- 
tări de la tine .,. nici cereri, nu-ți impune să te baţi în războaie, 
nu-ți pretinde să fii la înălțimea vremurilor în care trăieşti, 

Chinezii numesc această entitate ascunsă care te-a adus la 
viață Te. Eu folosesc aici termenul cu sensul de „virtute“ sau 
„caracter“. Şi traducerea lui Tao Te King, efectuată de Jonathan 
Star, interpretează acelaşi termen după cum urmează: 


Deşi Tao dă viață tuturor lucrurilor, 
Te este cel care le cultivă. 
Te este puterea magică ce 
le creşte şi le susține, 
le împlineşte şi le pregăteşte, 
are grijă de ele şi le ocrotește. 

Te este, aşadar, virtutea care este înrădăcinată adânc în 
ființa ta şi în toată creația. Nu este o forță care îţi garantează 
că învelişul fizic nu va pieri niciodată, ci este mai degrabă o 
caracteristică ce îți permite să te mişti prin lumea materială 
din corpul tău, perfect aliniat cu forța creatoare ce ţi-a dat 
viaţă. Citeşte acest verset ca să-ți reamintești că ești protejat 
şi împlinit de Sursa ta primordială din care provii, ceea ce nu 
înseamnă însă că îți garantează siguranţă în această lume a 
fenomenelor. Helen Keller vorbea exact despre acest lucru 
când a afirmat că „Siguranţa este în mare parte o superstiție. 
Nu există în natură...” 

Versetul de faţă se referă la cum să înveţi să ai încredere 
schimbându-ţi viziunea asupra vieţii, aşa încât să ţii cont şi de 
Te, sau virtutea ascunsă. Este un verset despre cum să te per- 
cepi ca un membru al unei mari familii unitare, având aceiaşi 
părinţi ca toate celelalte fiinţe. Este un verset despre cum să 
simţi libertatea ta totală — adică să produci fără să posezi şi 
să te păzești să nu devii tu însuţi o posesie. Așa că oferă fără 
să aştepţi ceva în schimb și nu te simţi victimizat de aştep- 
tările celorlalți. 

lată câteva sugestii oferite ţie de Lao zi, transmise prin 
mine, în timp ce contemplu desenul marelui maestru din faţa 
mea şi mă simt ca și cum am fi una şi aceeași persoană: 


Exersează sentimentul de a te simți 
în siguranţă și protejat. 


Trăieşte fiecare zi încrezându-te în virtutea ascunsă care nu 
numai că se găseşte în ființa ta lăuntrică, dar care te-a şi creat. 
Reţine că sentimentul de securitate, de protecţie şi de sprijin nu 
va veni de la niciun lucru pe care îl posezi. În schimb, se va ivi 
atunci când vei şti că eşti în legătură constantă cu o putere vir- 
tuoasă care se află în fiecare celulă din ființa ta. Această forţă 
ascunsă este responsabilă chiar de prezenţa ta pe această lume. 

Ai luat naștere în virtutea lucrării lui Tao şi, deşi nu li s-a 
cerut să facă astfel, fiecare suflare şi fiecare acţiune a ta oma- 
giază virtutea interioară care constituie însăşi viaţa ta. Această 
putere se află şi în mâinile mele, acum când scriu rândurile de 
faţă, este, de asemenea, şi în ochii tăi, în vreme ce citeşti 
această pagină. Ai încredere în ea. Venereaz-o, simte-te în si- 
guranță, protejat de forța care rămâne ascunsă. Asta e tot ce îți 
trebuie ca să te simți împlinit. 


Amintește-ţi că Tao produce, nu posedă. 


Fă şi tu întocmai şi vei atinge înțelepciunea din acest ver- 
set. Încearcă mai mult să ai grijă, nu să stăpâneşti. Nu încer- 
ca să controlezi pe nimeni; în schimb, creşte fără să domini şi 
fără să ordoni. Dacă detii o funcţie de conducere, permite ŞI 
celorlalți să-și activeze virtutea ascunsă cât mai mult cu 
putință. Aşa cum tu vrei să te simţi protejat şi ai încredere în 
acea forță invizibilă ce te însuflețeşte, la fel procedează ŞI toți 
ceilalți pe care îi întâlneşti. Pun accent pe aceste două 
cuvinte, pentru că nu există excepţii. 

Traducerea versetului de faţă din Tao Te King, efectuată de 
Witter Bynner, afirmă: 


Toate lucrurile create se predau existenței și rostului 
de care depind... 
Fă şi tu la fel: 
Dă naștere, nu fi posesor 
Slujește, în loc să stăpânești. 
Nu te preocupa de supunere, ci de fapte bune, 
Și astfel vei ajunge la însăși esența vieții. 


Te îndemn să reții fraza „Fă și tu la fel“ şi să trăieşti urmând 
virtutea ascunsă. 

Practică Tao acum! 


Stabileşte-ţi o zi în care să practici renunțarea: renunţă la 
gândirea ta proprie şi descoperă natură atotcuprinzătoare a 
minţii. Renunţă la idei preconcepute şi experimentează starea 
reală a lucrurilor. Renunţă la nevoia de a-i controla pe alții şi 
descoperă cât de capabili sunt ei cu adevărat. Acordă-ţi timp 
pentru a găsi răspunsuri la întrebarea Ce s-ar putea întâmpla 
efectiv dacă aş renunța? Pe măsură ce practici acest exerciţiu, 
ai putea fi surprins să descoperi tot mai multe manifestări ale 
virtuţii lăuntrice în viaţa ta, lucru ce va schimba în continuare 
felul în care te percepi. 


Versetul 52 


Toate de pe pământ au acelaşi început. 
Acest început este Mama lumii. 
După ce am cunoscut-o pe Mamă, 
putem să-i cunoaştem și pe copiii ei. 
După ce i-am cunoscut pe copii, 
ar trebui să ne întoarcem la Mamă şi să rămânem strâns 
legaţi de ea. 


Ține-ți gura pecetluită, 
păzeşte-ți simţurile, 
iar viața ta va fi mereu plină. 
Dacă însă îţi deschizi gura, 
şi eşti veşnic ocupat, 
viața ta va fi o continuă deznădejde. 


A vedea lucrurile mărunte este o dovadă de limpezime; 
a rămâne flexibil este o dovadă de putere. 
Dacă radiezi plin de strălucire, 
te întorci din nou la lumină 
şi te păzești de necazuri. 


Aceasta se numeşte 
exersarea luminii veşnice. 


Cum să trăieşti cu gândul 
întoarcerii la Mama lumii 


Acest verset îți transmite că este esenţial să-ţi dai seama 
că viaţa ta este mai mult decât o simplă experienţă liniară, 
care are loc în timp şi spaţiu. Cu alte cuvinte, în momentul 
prezent îți vizualizezi mai mult sau mai puţin timpul petre- 
cut pe pământ ca o linie dreaptă ce porneşte de la concepţie, 
apoi naştere, după care trece prin etape previzibile de dez- 
voltare, încheindu-se cu moartea, unde te vei întâlni cu mis- 
terul ce te aşteaptă de Cealaltă Parte. Lao zi te invită să vezi 
că existenţa ta este o călătorie de întoarcere către locul de 
unde porneşte crearea tuturor planetelor. Lao zi vrea să con- 
ştientizezi că ai capacitatea să te bucuri de acest inceput mis- 
terios înainte de sfârșitul tău fizic. Acest mister, care se 
găseşte în fiecare dintre cele 10 000 de lucruri ale lumii în 
care trăim, este desemnat de Lao zi drept „Mamă“, sau sım- 
bolul a ceea ce se află dincolo de tot ce pare să aibă un 
început și un sfârşit. 

Începe-ţi călătoria de întoarcere către Mamă reflectând la 
primele două rânduri din versetul de faţă din Tao Te King: 
„Toate de pe pământ au același început. Acest început este 
Mama lumii.“ Îngăduie acestui gând să pătrundă în fiinţa ta şi 
să-ți inducă o stare de fascinaţie față de propria ta existenţă, 
care a apărut din nimic. Află că această Sursă invizibilă, ce dă 
naştere fiecărui lucru în parte, te-a născut şi pe tine. La fel 
precum curentul electric trece printr-un conductor, acest 
„ceva“ misterios ce te-a creat străbate și susține toate formele 

de viaţă, inclusiv pe tine. Este o forță constantă, invizibilă, 
tăcută, fără miros, la care simţurile tale nu au acces imediat. 

Este vital ca în fiecare zi să petreci câteva momente în care 
să ajungi să-ţi cunoşti Mama eternă (care este a ta la fel precum 
este şi a mea); poți face acest lucru pur şi simplu recunoscân- 
du-i prezenţa și comunicând în tăcere cu ea. De îndată ce te-ai 
hotărât să o cunoşti şi să o onorezi, vei începe să-ţi schimbi 
felul în care percepi copiii ei, inclusiv pe tine. Vei vedea toate 
cele 10 000 de lucruri ca pe vlăstare ale Mamei ȘI, dincolo de 
înfăţişarea lor vremelnică, vei întrezări lucrarea lui Tao. La asta 
se referă Lao zi când îţi cere să-i cunoşti pe copii, însă nu se- 
parai de Mama lor, ci drept chipuri ale Mamei înseşi. Aşa încât 
observă că întreaga creaţie provine de la Mama lumii, iar apoi 
întoarce-te şi rămâi strâns legat de ea. 

Cum porneşti în această călătorie de întoarcere înspre 
Mama ta veşnică? Lao zi te sfătuieşte să-ți ţii gura închisă şi 
să-ți acoperi urechile, ca să te asiguri că nu-ţi iroseşti resurse- 
le spirituale în activități lumeşti. Cu alte cuvinte, petrece 
câtva timp cu latura maternă din tine şi caută transparenţa, 
observând că Tao este atât în lucrurile MICI, Cât şi în cele 
mari. Exersează renunţarea la rigiditate şi, în schimb, cultivă 
elasticitatea, pentru a-ţi întări puterea. Lao zi conchide 
spunând că această metodă de a vedea lumea este, în fapt, o 
exersare a luminii veşnice. Observă acea lumină în cea mai 
mică insectă şi chiar în particulele invizibile ce alcătuiesc 
piciorul acelei ființe minuscule. Este aceeaşi lumină care-ţi 
face inima să bată şi ține universul în orânduială — așa că 
lasă-te cuprins nu numai de fascinaţie față de această insectă, 
ci şi de senzaţia că, de fapt, şi tu te regăseşti în insecta cu pri- 
cina. Astfel, vei observa mult mai clar cele mai mici lucruri şi 
îi vei îmbunătăţi capacitatea de a vedea în mod diferit prin 
noul tău punct de vedere flexibil. Schimbă-ţi gândurile liniare 
despre prezenţa ta aici pe pământ şi fii atent la felul în care 
viaţa ta începe să se schimbe chiar sub ochii tăi! 

Lao zi îţi oferă următoarele sfaturi, prin mine, pentru a te 
ajuta în practica „exersării luminii veşnice“ în lumea de astăzi: 


Gura deschisă = spiritul se risipește. 
Gura închisă = legătura cu spiritul 
rămâne excelentă! 


Gândeşte-te la gura ta ca la o poartă care-ţi păzeşte spiri- 
tul: când vorbeşti cu alţii, conştientizează nevoia de a închide 
uşa şi de a permite spiritului să fie la adăpost şi în siguranță 
în fiinţa ta lăuntrică. Fă acest exercițiu mental şi în cazul ure- 
chilor: ţine-le pecetluite când vine vorba de zvonuri şi de dis- 
cuţii banale. Foloseşte mai puţine cuvinte; dedică-te unor 
perioade mai lungi de ascultare; renunţă să mai dai sfaturi, să 
te amesteci în treburile altora şi să te faci părtaş la bârfe. 

Cultivă-ţi puterea hotărându-te, în mod flexibil şi con- 
ştient, când să vorbeşti şi când să asculți. Când eşti tentat să 
te amesteci în treburile altora, aminteşte-ţi că singura voce a 
Mamei tale veşnice este tăcerea. Fă şi tu întocmai, şi te vei 
simţi mai apropiat de ea, liber şi fericit, întorcându-te câtre ea 
în timp ce eşti încă în viaţă! 


Observă că misterele cele mici 
revelează tainele cele mai mari. 


Fiind atent la cele mici, îți cultivi dorința pentru limpe- 
zime. A observa că aceeași scânteie, care te însufleţeşte pe 
tine, se găseşte şi în ființele microscopice este o modalitate de 
a explora viaţa ca pe o călătorie de întoarcere, ȘI nu ca pe o 
călătorie care se va termina pe o linie moartă. Misterele 
aparent cele mai neînsemnate din viaţă te fac de fapt să expe- 
rimentezi o iradiere plină de strălucire ce provine din apre- 
cierea tuturor lucrurilor pe care le întâlneşti. Tu și Mama care 
ti-a dat naștere şi toate celelalte lucruri şi fiinţe sunteți una. 

Observând cele mai neînsemnate lucruri, dobândeşti această 
claritate în viziune, ce te va ajuta în călătoria de intoarcere, pe 
care eşti îndemnat să o începi încă din timpul vieţii. Acum, 
lumea ta începe să arate foarte diferit, căci vezi pretutindeni 
spiritul care te-a născut. Nu mai percepi nimic ca fiind 
comun, inferior sau nedorit. 


Practică Tao acum! 


Fixează-ți o zi pe care s-o dedici examinării celor mai mici 
forme de viaţă pe care le poți găsi. Urmăreşte cum un păian- 
Jen îşi ţese pânza, cum un crab de nisip o ia la goană de-a lun- 
gul plajei, sau cum o muscă zboară dintr-un colţ într-altul al 
camerei. Fă o călătorie imaginară în interiorul corpului tău, 
examinând formele de viață ce se găsesc în intestine, în 
fluxul tău sanguin sau în rimelul din jurul ochilor — fiinţe 
atât de mici încât ai avea nevoie de un microscop foarte pu- 
ternic pentru a le putea vedea. Reflectează la faptul că Mama 
ta a dat naştere acestor mici bacterii, pentru ca tu să poți 
exista. Simte măsura în care te influenţează această viziune a 
corpului tău prin prisma formelor de viaţă infinitezimal de 
mici. Viaţa cu gândul întoarcerii la Mamă îți va oferi o vi- 
ziune mai limpede ca niciodată. 


Yenetul 53 


Dacă aş avea minte câtuşi de puțin, 
as urma Marea Cale, 
iar singura mea temere ar fi să nu mă rătăcesc. 


Marea Cale este netedă și dreaptă, 
şi totuși oamenii preferă drumurile ocolite. 
De aceea curtea este coruptă, 
câmpurile sunt părăsite, 
iar hambarele sunt goale. 


Dacă te îmbraci cu straie bogate, 
porți la brâu o sabie ascuțită, 
dacă te îndopi cu mâncare şi băutură, 
strângi atât de multe bogății 
încât nu mai ştii ce să faci cu ele, 
atunci nu eşti altceva decăt un hoț. 


Eu zic că acest fast cu care îi sfidezi pe ceilalți 
se aseamănă cu lăudoroșenia hoților după un jaf. 
Aceasta nu este calea Tao. 


Cum să trăieşti onorabil 


Închipuie-ţi că ai putea să vezi lumea dintr-o poziţie de 
onoare desăvârşită și unitate: oriunde te-ai uita ai vedea Marea 
Cale... şi te-ai recunoaște şi pe tine în ea. Din această perspec- 
tivă, orice om care a existat vreodată sau care va viețui în 
viitor este o parte din tine, deoarece s-a născut din aceeași 
Sursă care te-a născut şi pe tine. Toate manifestările vieţii — 
fiinţele, pământul, oceanele şi vegetaţia — sunt legate între ele 
prin Tao. Cu această nouă viziune lumea ta s-ar schimba simți- 
tor. Dacă o mare parte a omenirii ar împărtăşi aceeaşi viziune, 
ne-am recunoaşte în toată lumea din jurul nostru, iar orice 
formă de viața ni s-ar părea legată intim de corpul nostru bio- 
logic prin același principiu care le însufleţeşte pe toate. 
Această unitate ar face ca scenele descrise de Lao zi în verse- 
tul de faţă să fie imposibil de materializat. 

În ciuda progreselor noastre tehnologice, cuvintele scrise 
de marele maestru chinez acum 2500 de ani sunt încă vala- 
bile. Din păcate, suntem departe de Marea Cale pe care ar tre- 
bui să o urmăm, şi asta pentru că persistăm să profităm de 
ocaziile de divizare şi disensiune, în loc să ne bucurăm de 
benefica unitate. După cum ne avertizează Lao zi la sfârșitul 
versetului: „Aceasta nu este calea Tao.“ 

Una dintre traducerile mele preferate ale versetului de față 
din Tao Te King a fost făcută de Witter Bynner în 1944. 
Modul în care prezintă el lucrurile mi se pare impecabil: 


Vezi cât sunt de mâărețe palatele, 
Și cât de sărace sunt fermele oamenilor 

Cum bate vântul prin hambarele țăranilor, 
În timp ce nobilii poartă haine cu broderii fine, 
Care le ascund armele ascuțite. 
Și cu cât au mai multe, 

cu atât vor să pună mâna pe mai multe. 

Cum se poate să existe astfel de oameni, 
Cărora nu le este niciodată nici foame, nici sete 

Si care, totuşi, pot să mănânce şi să bea până crapă! 


Cred că ti-e uşor să constaţi că aceste condiţii sunt valabile 
şi astăzi: continente întregi se confruntă cu foametea, în timp 
ce puţini oameni, aflaţi pe poziţii de putere, trăiesc în opulenţă 
și fast. Se finanţează fabricarea de arme de distrugere, în timp 
ce milioane de oameni trăiesc în sărăcie. Conducătorii lumii se 
aşază la masa belşugului, pentru a se bucura de o abundență 
debordantă, în timp ce mase întregi de oameni se zbuciumă să 
găsească o modalitate de a-şi hrăni familiile şi de a-și încălzi 
locuinţele. Mai avem mult de mers până să ajungem să pășim 
pe acel drum neted şi drept care este Calea Tao, pentru că 
ne-am abătut pe drumuri lăturalnice, iar rezultatele atât de 
dureroase ale acestei alegeri se văd în fiecare zi. 

Nu scriu, însă, aceste cuvinte pentru a încerca să schimb 
lumea dintr-odată; mai degrabă, fac asta ca să te îndemn să-ți 
schimbi felul în care tu îţi priveşti lumea. Dacă tu decizi să 
faci această schimbare, atunci şi alți oameni din jurul tău vor 
începe să fie tentaţi de ideea unei vieţi trăite onorabil. Când 
vor fi destui oameni care să gândească astfel, vom reuşi să 
eliminăm atitudinea de lăudăroşenie specifică hoţilor care se 
împăunează cu jafurile comise. 

Începe să te percepi ca un mediu, în loc să te vezi doar ca 
un organism din cadrul mediului. M-am gândit chiar şi la un 
termen care să descrie situaţia când formele de viaţă sunt 
complete și nu trăiesc în separație: organismele-mediu. 
Înţelege că nu poţi să supravieţuieşti separat de tot ce pare să 
nu aibă nicio legătură cu tine, deoarece tu eşti nici mai mult 

nici mai puţin decât aerul, apa, plantele, animalele ŞI toți 
oamenii de pe planetă. Schimbă-ţi viziunea asupra lumii și 
adoptă una care să te facă să înţelegi deplin că, atunci când 
altcineva rabdă de foame sau trăieşte în sărăcie, suferi în 
egală măsură și tu. Recunoaşte-te în toţi ceilalți şi vei vedea 
cum compasiunea, dragostea și bunăvoința înlocuiesc 
convingerea că eşti singur şi diferit. 

Lao zi era cu siguranță afectat de atitudinea semenilor lui din 
China antică, indiferenți şi cu inima împietrită, de aceea a făcut 
apel la toți să trăiască onorabil, îmbrăţişând învăţăturile Tao şi 
respingând perspectiva prin care ego-ul ne învaţă că nu avem 
nimic de-a face unii cu alții. Iar acum îşi cere să-ţi schimbi felul 
de a percepe dezechilibrele vădite din lumea în care trăieşti şi te 
îndeamnă să observi, apoi, cum lumea ta se schimbă, apropi- 
indu-se de Tao, atunci când duci o viaţă onorabilă. 

lată sugestiile lui, pe care le poți aplica astăzi în viața ta: 


Fă din compasiune fundamentul 
filozofiei tale personale. 


Nu vei schimba lucrurile dacă te simţi vinovat de toate 
bununile pe care le-ai strâns sau dacă te cuprinde tristețea 
gândindu-te la câți oameni suferă de foame pe faţa pământului, 
Ceea ce ar putea schimba efectiv lucrurile ar fi să faci din com- 
pasiune fundamentul filozofiei tale de viaţă. Schimbarea acestei 
filozofii de viaţă poate deveni o strategie cu un impact de pro- 
porții, dacă este îmbrăţișată de tot mai mulți oameni. Cu cât 
compasiunea, ca principiu îndrumător, câștigă mai mulţi adepţi, 
gesturile de amabilitate și faptele generoase vor realinia planeta 
noastră: vor apărea lideri care să gândească la fel, iar incon- 
secvențele majore, ce dăunează procesului global de guvernare, 
vor fi reduse, şi în cele din urmă eliminate. Maica Tereza este 
un exemplu remarcabil despre felul în care viziunea unei per- 
soane asupra lumii poate să schimbe lumea însăși: „În fiecare 
persoană pe care o întâlnesc — obișnuia ea să spună — văd fața 
lui Hristos ascunsă în spatele unei măşti mai nefericite.“ 

Urmează Marea Cale făcând acte de caritate sau sprijinind 
candidați ce aspiră spre funcţii publice şi care sunt animați de 
intenţii pline de compasiune. Şi promite-ţi să schimbi ceva în 
fiecare zi din viaţa ta, pornind de la lucruri foarte simple, cum 
ar fi refuzul de a-i denunța şi de a-i vorbi de rău pe alții, sau 
de a-i eticheta drept „rău-intenționaţi“ sau „deficitari“. La 
urma urmei, multe dintre războaiele care răvăşesc în prezent 
planeta noastră îşi au rădăcinile în ura religioasă, care nu face 
altceva decât să perpetueze dezechilibrele punctate în verse- 
tul de faţă din Tao Te King. 

În următorul fragment din Coran, marele profet Mahomed 
îi îndeamnă pe adepții islamici să facă fapte prin care-şi dove- 
desc compasiunea. Poţi să foloseşti învăţăturile lui pentru a 
produce schimbări substanţiale în viaţa ta de zi cu zi: 


Poartă-te cu bunăvoință față de semenul 

care îţi este rudă, dar şi față de semenul 

care este un străin pentru tine şi, în fine, 
față de tovarășul tău de viaţă. 


Cel care se poartă incorect cu semenul său 
nu este credincios, nici nu poate deveni vreodată 
un bun credincios. 


Cel care îşi mănâncă porția din blid, in timp ce semenul său 
suferă de foame alături de el, nu este un bun credincios. 


Practică Tao acum! 


Fă-ţi un obicei zilnic din a-ţi deschide inima şi a arăta 
compasiune când întâlneşti pe cineva mai puţin norocos decât 
tine. Binecuvântează acea persoană în sinea ta, în loc să o dis- 
prețuieşti, să o ridiculizezi, să o învinovăţeşti în gând sau să 
o tratezi cu indiferenţă. Fă la fel când afli cât de mulţi dintre 
„ei“ au fost ucişi în vreo încăierare — în loc să te bucuri de 

moartea inamicilor, rostește în gând o rugăciune plină de 
dragoste şi compasiune. 

Trăiește onorabil; nu e nevoie decât de puţină chibzuinţă 
pentru asta. 


Vewetul 54 


Cine este înrădăcinat în Tao 
nu va fi niciodată dezrădăcinăl. 
Cine îmbrățișează Tao 
nu va aluneca. 


Generaţiile prezente onorează generaţiile anterioare fără 

incetare. 

Virtutea este atinsă, dacă este cultivată în ființa lăuntrică, 
virtutea abundă, dacă este cultivată în sânul familiei, 
virtutea se răspândește, dacă este cultivată în mijlocul 

comunități, 

virtutea se revarsă peste tot, dacă este cultivată în întreaga 

tară. 


Tao este pretutindeni, 
a devenit totul. 

Pentru a-l vedea cu adevărat, vezi- așa cum e. 
Percepe-l ca o persoană, când îl contempli într-o persoană, 
percepe-l ca o familie, când îl contempli în sânul unei 
Jamilii, 
percepe-l ca o țară, atunci când îl cauţi în întreaga țară, 
percepe-l ca pe lumea întreagă, dacă îl cauţi pretutindeni. 


Cum ştiu dacă asta este adevărat? 
Uitându-mă înlăuntrul ființei mele. 


Trăiește ca și cum viaţa ta 
contează cu adevărat 


În acest verset din Tao Te King, eşti invitat să-ți dai seama 
de rolul tău în transformarea planetei. În loc să te percepi ca 
un individ nesemnificativ printre miliarde de alţi oameni, eşti 
îndemnat să te vezi ca esenţă a lui Tao însuşi. „Noi suntem 
lumea“ ar trebui să fie refrenul de pe buzele tuturor. Tu chiar 
contezi, iar viaţa ta chiar poate schimba ceva! 

Când trăieşti însuflețit de gândul îmbucurător că ai 
potenţialul de a exercita un efect infinit asupra universului, 
vei radia mereu spiritul Tao. Vei fi ca o undă de energie ce 
luminează o cameră — toată lumea va vedea lumina și va fi 
influențată de aceasta. Cei care nu erau conștienți de natura 
lor Tao vor sesiza diferenţa, în timp ce aceia care erau con- 
ştienţi, dar nu trăiau ca şi cum viaţa lor ar fi contat cu ade- 
vărat, vor fi atraşi de lumină şi vor începe să se schimbe. Aşa 
că recunoaşte și trăiește-ţi viaţa ca parte integrantă din Marea 
Cale, ajutând şi tu la reinstaurarea echilibrului în lume. 

În pasajul de față, Lao zi te sfătuieşte să vezi divinitatea din 
tine şi să te bucuri de măreţia ta. Află că în fiinţa ta lăuntrică 
și liniştită, de unde Tao îţi însuflețeşte fiecare suflare şi fiecare 
gând, viaţa ta contează. În limbajul secolului al XXI-lea, sfa- 
turile lui ar putea fi reformulate astfel: 

Alege-ți un domeniu pe care să te concentrezi 
și de unde poţi să evidențiezi 
contribuția distinctă a vieţii tale. 


Nu te îndoi de impactul tău asupra lumii; în schimb, cultivă 
o nouă viziune asupra pământului şi convinge-te că ești per- 
fect capabil să-ți aduci propria contribuție la această viziune, 
fie că este una măreaţă sau una măruntă. Reflectează la o lume 
fără ură, fără impoliteţe sau violenţă, unde mediul inconjură- 
tor este respectat și îngrijit, unde cancerul, SIDA, foametea, 
abuzul asupra copiilor, armele de tot felul sau orice alte sce- 
narii distrugătoare sau umilitoare dispar cu desâvârşire. 

Antropologul Margaret Mead se referea la aceasta idee în 
observaţia următoare: „Niciodată să nu te indoreşti de faptul că 
un grup mic de cetățeni, preocupaţi şi devotați, poate schimba 
lumea. De fapt, numai un astfel de grup poate să o facă.“ 


Dă-ți seama cât de mult contează viața ta. 


Se spune că, atunci când un fluture dă din aripi, energia 
produsă de acest gest ajunge la mii de kilometri depărtare. 
Aşadar, orice lucru la care te gândeşti şi pe care îl faci capătă 
amploare şi se multiplică. Trăieşte-ţi viaţa știind că rolul dis- 
tinct pe care îl joci te îndreaptă spre integritate, nu spre dis- 
trugere. Chiar dacă nimeni nu vede şi nu recunoaşte acest 
lucru, un act de cruzime conține o energie ce va avea un 
impact negativ asupra întregului univers. În mod similar, o 
binecuvântare tăcută sau un gând de dragoste indreptat spre 
ceilalţi conţine o vibrație care va fi resimţită în tot cosmosul. 

Viziunea lui William Blake exprimă exact ideea de faţă: 


Să vezi o lume întreagă intr-un grăunte de nisip 
Și raiul intr-o floare de câmp, 


— M 

Infinitul sacru în palma ta 
Și veșnicia într-un ceas. 


Fii conștient de cât de mult contezi pentru toată creaţia. 
Practică Tao acum! 


Rezervă-ţi o zi în care să-ți extinzi gândurile și faptele 
pline de iubire asupra familiei tale, a comunităţii, a ţării şi a 
lumii. Încurajează pe cineva din familia ta, care se confruntă 
cu o proastă părere de sine. În comunitatea ta, adună gunoiul 
aruncat neglijent și reciclează-l, fă toate acestea fară să judeci 
pe nimeni. La nivelul ţării în care trăieşti, petrece câteva 
momente rugându-te în gând, trimițând unde de energie pline 
de iubire spe cei aflați în poziții de putere — apoi fă întocmai 
şi pentru lumea întreagă, incluzând şi pe aşa-zişii tăi duşmani, 


Venselul 55 


Cel care este în armonie cu Tao 
este ca un copil nou-născut. 
Insectele ucigașe nu-l ințeapă. 
Fiarele sălbatice nu-l atacă. 
Păsările de pradă nu-l lovesc. 
Oasele lui sunt fragede, muşchii îi sunt slabi, 
dar mâna-i strânge cu putere. 


Nu a cunoscut unirea dintre bărbat şi femeie, 
însă este complel. 
Este un bărbat puternic. 
Strigă toată ziua fără să răgușească. 
Aceasta este desăvărşita armonie. 


Să cunoşti armonia înseamnă să ajungi 
la esenţa neschimbătoare a vieții, 

să cunoşti această esență înseamnă să vezi 
în adâncul lucrurilor. 

Lucrurile aflate în armonie cu Tao dăinuie; 

lucrurile forțate cresc o vreme, 
dar apoi se ofilesc. 
Aceasta nu este Tao. 
Si tot ce se împotriveşte lui Tao va înceta în scurt timp să 
mai existe. 


Cum să trăieşti în detaşare 


Poate ai observat oameni care îşi permit să ia o pauză ori 
de câte or vor, părând să fie impenetrabili şi neafectaţi de 
atacurile din toate părţile, care devastează atât de multe vieţi. 
De exemplu, cunoşti pe cineva care nu se îmbolnăvește 
aproape niciodată, deşi stă în tot sezonul de epidemie gripală 
alături de oameni care tuşesc şi strănută întruna? Dar ce zici 
de cei care scapă fără nicio zgârietură, deși au fost prinşi în 
mijlocul unor violenţe colective? Ai putea spune că aceşti 
oameni puţini şi norocoşi par să aibă un înger păzitor, care îi 
ocroteşte de provocările amenințărilor simbolice menţionate 
în primele rânduri ale versetului de față: „insectele ucigaşe“, 
„fiarele sălbatice“ şi „păsările de pradă“. Dar Lao zi ştie că 
aceşti oameni sunt pur şi simplu în armonie cu Tao, la fel cum 
există oameni care, atunci când au nevoie, se întâlnesc cu per- 
soanele potivite, ce apar în viaţa lor la momentul potrivit, la 
fel precum alți oameni par să aibă talentul de a face ca sume 
mari de bani să apară, atunci când e mai mare nevoie de ei. 

Lao zi spune că ar trebui să privim cu atenţie la copiii care 
nu și-au însuşit convingerea indusă de ego-ul lor cum că ar fi 
separați de Sursa ce le-a dat viaţă. Prin urmare, ei au ceva ce ar 
putea fi considerat drept „puteri magice“; pot să ţipe toată ziua 
fără să-şi piardă vocea, spre deosebire de un adult care ar 
rămâne fără glas, dacă ar ţipa întruna o zi întreagă. Mai mult, 
deşi mușchii lor nu sunt dezvoltați, tot pot să strângă un obiect 
în mână cu surprinzător de multă putere. La fel, copiii mici sunt 
foarte elastici şi practic imuni la răni cauzate de o eventuală 
cădere, cădere care, în mod normal, ar fractura oasele unui 
adult. Lao zi numeşte toate acestea „desăvârşita armonie“. 

Versetul de față din Tao Te King te indeamnă să devii con- 
ştient de faptul că ceea ce tu numeşti noroc nu este ceva care 
se petrece din întâmplare — este ceva ce îţi revine de drept 
atunci când te hotărăşti să trăieşti în detaşare. Atragi puterea 
cooperantă a lui Tao, atunci când renunțţi la nevoia de a-ți con- 
trola viața. Aşa că schimbă-ţi gândurile şi ve: vedea cum viața 
ta devine, într-adevăr, favorabilă sub toate aspectele. 

Detașează-te şi trăieşte în armonie cu Tao pentru a-ţi întări 
sistemul imunitar şi pentru a avea mereu „noroc“, atunci când 
te confrunţi cu bolile. Ştiu că sună paradoxal indemnul de a 
te detaşa atunci când ai nevoie de protecție, şi mă gândesc cå 
şi tu eşti destul de mirat. Dar încearcă să vezi această măsură 
ca pe o metodă de a permite fluxului natural al vieții să curgă 
nestânjenit şi în ritmul lui prin tine. A trăi în detaşare înseam- 
nă să te eliberezi de griji, de stres şi de teamă. Când te con- 
centrezi pe ideea de bunăstare și abundență în viața ta, chiar 
dacă te confrunți cu ceea ce ar putea părea pericole serioase 
pentru ceilalți, alinierea cu Sursa veşnică te va ajuta să nu 
ajungi în vreo situaţie în care să fii obligat să acționezi aşa 
cum nu ţi-ai dori. Lao zi îți reamintește aici că „lucrurile 
forţate cresc o vreme, dar apoi se ofilesc." 

Atinge nivelul de protecţie la care se face refenre în acest 
verset convingător și conștientizează esenţa neschimbătoare 
ce se ascunde în sfaturile profunde de mai jos, atât de utile 
pentru lumea în care trăieşti astăzi: 


Imaginează-ţi că ești indestructibil. 


Activează-ţi o imagine mentală, în care te vezi confrun- 
tându-te cu pericole reale. În acest exercițiu de vizualizare, 
îndepărtează imaginea corpului tău fizic şi, în schimb, con- 
centrează-te pe acea parte din tine care este constantă și 
neschimbătoare, precum un spirit sau un gând. Aceasta este 
esența ta şi nu poate fi afectată în niciun fel. Din această per- 
spectivă, nu eşti ameninţat de nimic, de la infractori la cancer, 

de la o banală gripă până la fiarele sălbatice. Când trăieşti în 
armonie cu partea durabilă din fiinţa ta, aceasta îţi va induce 
o senzaţie generală că eşti indestructibil. Afirmă că tu eşti 
acea persoană norocoasă, care trece prin viaţă, fără să 
păţească nimic rău şi eliberează-te de tendința de a încerca 
să-ţi rafinezi percepţia, astfel încât să sesizezi orice pericol 
iminent, care te-ar putea ameninţa. 


Schimbă felul de a te raporta la potenţialul tău 
de a deveni o persoană norocoasă. 


În loc să-ți spui: Cu norocul de care am eu parte, lucrurile 
hu se vor aranja in cazul meu, afirmă: Sunt deschis și îngă- 
dui în viața mea tot ce trebuie să se întâmple. Sunt încredinţat 
că norocul îmi va căâlăuzi paşii. Această schimbare de gândire 
îţi va fi de folos, pentru că te va îndruma către un tip de viaţă 
ce va urma curgerea lui Tao. Pacea va înlocui stresul, armo- 
nia va înlocui efortul, acceptarea va înlocui obstacolele și 
acţiunile făcute din obligaţie, iar şansa va înlocui frica. Vei 
deveni exact ceea ce gândeşti despre tine, aşa încât ţi se va 
părea că, până şi lucrurile despre care înainte credeai că sunt 
dovezi ale neşansei de care ai parte, îţi sunt acum de un real 
folos în redirecţionarea ta către o mai mare armonie. 

Viaţa trăită în detaşare îţi va permite să apreciezi mai bine 
observaţia aparent stranie a lui Lin Yutang din cartea 7he 
Importance of living: „Dacă poţi să petreci o după-amiază 
perfect inutilă într-un mod perfect inutil, înseamnă că ai 
învățat cum să trăieşti.“ 


Practică Tao acum! 


Rezervă-ţi o săptămână în care să faci o listă cu „lucruri care 
(i-au ieșit“, fără să fie nevoie să controlezi în vreun fel situaţia 
sau să faci ceva pentru ca ele să se înfăptuiască. Asta presupune 
să alegi în mod conştient situaţii în care ţi-ai înfrânat impulsul 

automat de a controla rezultatul. Relaxează-te atunci când te 
simți tensionat şi ai încredere în toate împrejurările din viaţa ta. 
La sfârşitul săptămânii, observă cum modul în care ţi-ai schim- 
bat gândirea ţi-a schimbat efectiv viața. 


Versetul 56 


Cei care ştiu nu vorbesc. 
Cei care vorbesc nu ştiu. 


Blochează-ţi toate ieșirile! 
Închide-ți gura, 
baricadează-ți simțurile, 
domoleşte-ți tâișul sabiei, 
dezleagă-ți legăturile, 
imblânzeşte-ți lumina aspră din priviri, 
nu stârni prajui în văzduh. 
Aceasta este contopirea primordială 
sau îmbrățişarea de taină. 


Cel care cunoaşte acest secret 
nu este influențat de ataşamente sau aversiuni, 
nu este afectat de câştiguri sau de pierderi, 
nu se clatină nici în fața onorurilor, nici a ruşinii. 
Este departe cu mult de grijile oamenilor, 
dar vine şi ocupă colțul cel mai drag din inimile oamenilor. 


Aceasta este, asadar, starea cea mai înaltă a omului. 


Cum să trăiești 
în cunoaștere şi tăcere 


Acesta este probabil versetul cel mai cunoscut din Tao Te 
King. De fapt, primele două rânduri („Cei care ştiu nu 
vorbesc. Cei care vorbesc nu ştiu.““) sunt atât de populare încât 
au ajuns aproape un clişeu. Cu toate acestea, mesajul esenţial 
al pasajului este prea puţin înţeles şi arareori pus în practică. 

Lao zi te cheamă să trăieşti într-o stare înălțătoare de 
cunoaştere şi tăcere, o stare ce ocupă un loc adânc în fiinţa ta, 
care nu poate fi comunicat nimănui. Prin urmare, poate că ai 
vrea să-ți revizuieşti părerea despre persoanele pe care le con- 
sideri înțelepte sau învăţate. Vorbitorii cu o mare capacitate de 
convingere şi cu evidente calităţi lingvistice, care au un impact 
puternic prin declaraţiile lor şi își afişează încrederea în pun- 
ctul lor de vedere, sunt în general trataţi ca şi cum ar poseda o 
cunoaştere superioară ... dar Lao zi ne sugerează că tocmai 
contrariul este adevărat. Cei care vorbesc, spune el, nu trăiesc 
însuşindu-şi lecţia cunoaşterii şi a tăcerii, așadar nu ştiu. 

Pe măsură ce îți vei modifica modul de a te raporta la 
această presupunere, vei observa anumite diferenţe în felul în 
care lumea ţi se prezintă. Mai întâi, vei observa că tocmai 
aceia care sunt obligaţi să vorbească pompos şi dogmatic şi 
sunt constrânşi să-și convingă auditoriul de un anumit lucru 
sunt aproape întotdeauna legaţi de un atașament de vreun fel 
sau altul — poate că sunt legaţi de un punct de vedere, poate 
depind de impresia că au dreptate, poate sunt ataşati de ideea 
de a câştiga sau de a obține vreun profit. Şi cu cât vorbesc mai 
mult, cu atât par mai stăpâniţi de astfel de ataşamente. 

Al doilea lucru pe care îl vei observa se petrece înlăuntrul 
ființei tale: începi să-ţi conştientizezi propria tendință şi do- 
rință de a-i convinge pe ceilalți. Apoi, vei începe să asculți mai 
atent şi te vei găsi în „îmbrăţişarea secretă“ a „contopirii pri- 
mordiale“, despre care vorbeşte Lao zi. Nevoia ta de a fi 
inteligent sau dominant este înlocuită de conştientizarea pro- 
fundă a faptului că toate acestea sunt irelevante ȘI îți vei pierde 
astfel interesul de a obține cu tot dinadinsul aprobarea celor- 
lalți. A trăi în cunoaștere şi tăcere devine un proces care pune 
intreaga ta existenţă într-o lumină nouă — vei fi mai puţin 
tăios şi critic, mai ponderat, mai blând şi mai concentrat. 

Pe măsură ce îţi vei schimba modul de a gândi cu privire 
la ceea ce înseamnă să fii inteligent şi înţelept, vei înțelege 
mai bine ironia care se află la baza acestei secțiuni formida- 
bile şi paradoxale din Tao Te King. Lao zi afirmă că înţelep- 
tul ce trăiește urmând legile lui Tao este „departe cu mult de 
grijile oamenilor“ şi totuşi ocupă „colţul cel mai drag“ din 
inimile oamenilor. Eu aş rezuma astfel spusele lui: Cei căro- 
ra le pasă cel mai puțin de aprobarea celorlalți par să se 
bucure cel mai mult de ea. De vreme ce asemenea persoane 
nu sunt preocupate de felul în care sunt percepute, fie că sunt 
onorate sau au căzut în dizgrație, ele nu caută lauda celorlalți, 
dar nici nu se feresc de ea. În timp ce înţelepciunea lor se- 
nină îi face să pară detaşati de situație, ei sfârșesc, de fapt, 
prin a câştiga respectul tuturor. 

Deţii această cunoaştere tăcută în fiinţa ta chiar acum. ŞI 
ceea ce urmează este exact ceea ce îți sugerează Lao zi să faci 
pentru a adapta limbajul paradoxal al acestui verset din Tao 
Te King lumii tale: 


Blochează-ţi toate ieșirile! 
Fii sincer cu tine însuţi în legătură cu felul în care vrei să 


câştigi favorurile și bunăvoința celorlalți. Nu trebuie să dovedești 
NIMIC nimănui și nu vei reuşi niciodată, dacă sâcâi pe toată 

lumea încercând să obţii din partea lor confirmare pentru ceea 
ce faci. Aminteşte-ţi că „cei care vorbesc nu ştiu“, sau, după 
cum este formulat direct într-o traducere a acestui verset: 
„Taci din gură.“ Tăcerea este dovada cunoaşterii interioare pe 
care o deţii. Dacă tot vorbeşti, încercând să-i convingi pe 
ceilalţi, asta, de fapt, spune multe despre nevoia ta de a avea 
dreptate, mai degrabă decât despre nevoia oamenilor de a 
auzi ce ai tu de spus! Aşa că, în loc să-i convingi pe alții, 
rămâi tăcut ... bucură-te pur şi simplu de tot ce conştientizezi 
în sinea ta, lucruri care te răsplătesc cu mult mai mult. 


Amintește-ţi de cele patru directive 
ale acestui verset. 


Domolește-ți tăișul sabiei. Fă asta ascultându-ți vocea 
interioară, înainte să permiţi judecăților tale să atace pe cine- 
va. O direcţie mai bună de acţiune este să asculți pur şi sim- 
plu, iar apoi să oferi, în tăcere, dragoste și compasiune, atât 
tie, cât şi celuilalt, pe care erai pe punctul de a-l judeca. 


Dezleagă-ți legăturile. Detaşează-te de tot ceea ce te ține 
legat de modelele şi tiparele lumești. Dezleagă-ţi legăturile 
care te tin încorsetat într-o viaţă în care singurele scopuri sunt 
să arăţi că faci profit şi să demonstrezi că ești victorios în 
orice situaţie; înlocuieşte aceste legături cu tăcuta contem- 
plare a lui Tao în „imbrăţișarea cea de taină. 


Îmblânzeşte-ți lumina aspră din priviri. Fii atent la 
momentele când se poate citi uşor în privirea ta nevoia de a 
avea dreptate; îngăduie atunci laturii mai blânde din ființa ta 
să înlocuiască această atitudine rigidă. Impulsul de a sta 
mereu încruntat şi de a dezaproba tot felul de evenimente din 
viața ta exterioară ar trebui să te atenționeze asupra faptului 
că ai pierdut legătura cu ceea ce ai tu mai de preţ, cunoaşterea 
tăcută din interiorul ființei tale. 

Nu stârni praful în văzduh. În primul rând nu bate din 
picioare! Observă-ţi cu atenţie înclinația de a alimenta o ten- 
siune care pluteşte în aer, atunci când vrei să izbucneşti şi să 
te lansezi într-un atac virulent despre felul cum ar trebui alţii 
să se poarte. Oprește-te când simţi că eşti pe punctul de a da 
cu pumnul în masă sau de a ţipa mânios şi analizează-te. De 
vreme ce emoţiile tale sunt precum valurile oceanului, învaţă 
să le priveşti cum se întorc înspre Sursa vastă, calmă și 
atotştiutoare. 


Practică Tao acum! 


Încearcă să stai o oră, o zi, o săptămână sau o lună 
abținându-te să dai sfaturi în dreapta şi în stânga, mai ales că 
nici măcar nu i-au fost solicitate. Opreşte-te un moment ȘI 
cheamă-ţi în ajutor cunoașterea tăcută din sinea ta. Pune o 
întrebare, în loc să dai sfaturi sau să prezinţi un exemplu din 
viaţa ta, iar apoi nu face altceva decât să te asculţi pe tine 
însuţi şi pe ceilalți. După cum spune Lao zi, şi sunt convins 
că ar vrea să-i reții spusele, aceasta este „starea cea mai înaltă 
a omului“. 


Yeselul 57 


Dacă vrei să fii un mare conducător, 
trebuie să înveți să urmezi lao. 
Încetează cu încercările tale de a controla. 
Renunţă la planurile și noțiunile fixe, 
şi lumea se va conduce singură. 


Cum ştiu că lucrurile se petrec întocmai? 

Tocmai pentru că în lumea aceasta, 
cu cât restricțiile şi opreliştile sunt mai mari, 

cu atât oamenii sunt mai sărăciți, 

cu cât un stat deține arme mai sofisticate, 

cu atât viitorul acelei națiuni este mai sumbru; 
cu cât un plan este mai iscusit şi mai bine meştesugii, 
cu atât rezultatul lui este mai straniu; 

cu cât sunt stabilite mai multe legi, 
cu atât vor apărea mai mulţi hoți. 


De aceea înțeleptul spune: 
Nu întreprind nicio acțiune și, iată, oamenii sunt reformați. 
Mă bucur de pace și oamenii devin cinstiți. 
Nu fac nimic și oamenii se îmbogățesc. 
Dacă încetez să mă impun celorlalți, 
ei ajung să se poarte firesc, după cum le dictează fiinţa lor. 


Cum să trăieşti fără autoritarism 


În capitolul de faţă din Tao Te King, ca şi în câteva din 
următoarele, Lao zi sfătuieşte conducătorii de acum 2500 de 
ani cum şi de ce să devină nişte buni conducători. Sfaturile 
sale sunt pertinente şi astăzi, în secolul al XXI-lea, pentru 
toate formele de conducere, de la guvernarea unei țări, admi- 
nistrarea unei afaceri și până la creșterea şi educarea copiilor. 

Mesajul esenţial al acestui verset este să îngădui în loc să 
intervii cu forța. Asta nu înseamnă că ar fi bine să laşi un 
copil mic să meargă de-a buşilea pe o stradă aglomerată sau 
să lași un copil singur în apropierea unei piscine — evident 
că trebuie să dai dovadă de înțelepciune când îi supraveghezi 
pe cei care şi-ar putea face vreun rău lor înșiși sau celor din 
Jur. Ce cred eu că vrea să clarifice Lao ZI aici este că a fi îngă- 
duitor cu ceilalți este adesea cea mai înaltă formă de condu- 
cere. El ne spune că oamenii sunt mai sărăciţi în societățile cu 
restricții în exces şi cu prea multe oprelişti; același lucru este 
adevărat în familiile în care ordinele părinților trebuie urmate 
fără crâcnire. Cu cât un sistem este mai autoritar, cu atât mai 
multe persoane vor acţiona în afara legii. 

Pe de altă parte, când copiii sunt încurajați să exploreze şi 
să dea frâu liber curiozității, li se transmite implicit să facă 
acest lucru cu cât mai multă atenţie, fără să aibă nevoie tot tim- 
pul de îndrumările celorlalți. Aşa că, atunci când îți schimbi 
felul de a te raporta la nevoia de reguli, ceilalți membri ai fami- 
liei tale vor ajunge să ia decizii care au în vedere nu numai 
binele lor propriu, ci, mai degrabă, binele tuturor. Vezi ce se 
întâmplă, de exemplu, dacă renunți să mai impui copiilor tăi 

adolescenţi, în mod categoric şi nenegociabil, o anumită oră 
când trebuie să se întoarcă acasă; cere-le, în schimb, să dea 
dovadă de maturitate în această privinţă, nu le impune nicio oră 
fixă şi roagă-i să te anunțe dacă urmează să se întoarcă acasă 
mai târziu decât de obicei. Foarte probabil vei descoperi că, 
tocmai pentru că nu te-ai impus în faţa lor, vor reveni acasă 
chiar şi mai devreme decât atunci când li se impunea o oră 
strictă care le încorseta activităţile. 

Analizează toate restricțiile pe care le aplici în familia ta. 
Aminteşte-ţi că părinţii cei mai buni şi mai eficienţi nu vor ca 
propriii lor copii să depindă de ei: ei vor să arate că această 
relație de dependenţă este inutilă. La urma urmei, vrei ca 
odraslele tale să fie responsabile, sănătoase, pline de succes Şi 
cinstite — nu doar pentru că ești tu în preajmă şi monitorizezi 
tot ce fac, ci pentru că este în firea lor să procedeze astfel. Aşa 
încât, oferă-le un exemplu demn de urmat şi apoi lasă-i pe ei 
să descopere singuri că este posibil să ai enorm de mult suc- 
ces, dacă ai suficientă încredere în forțele proprii. Îngăduie-le 
să înveţe să aibă încredere în natura lor superioară, în loc să 
-ăsfoiască fel de fel de cărţi cu reguli sau instrucțiuni ca să se 
poată hotări ce e bine și ce nu. 

Schimbă-ţi modul de a privi nevoia de a stabili legi, dis- 
poziţii sau restricții şi vizualizează-te drept o persoană care 
nu trebuie să aranjeze toate lucrurile cu un pumn de fier. 
Apoi, bucură-te de această nouă modalitate, atent gândită, de 
a-ţi evalua abilităţile de bun conducător şi aplic-o în orice 
sector al vieţii tale unde eşti considerat a fi „şeful“. 

Ceea ce urmează sunt sfaturi pentru vremurile noastre 
bazate pe acest verset scris cu 2500 de ani în urmă: 


Practică arta de a fi îngăduitor cu tine însuți. 


Începe prin a accepta mai multă spontaneitate și mai 
puţină înregimentare în viaţa ta de zi cu zi. Fă o excursie, fără 

să o planifici mai întâi. Mergi acolo unde te îndeamnă in- 
stinctul să mergi. Spune-i laturii autoritare din fiinţa ta să ia o 
pauză. Arată-ţi ție şi lumii o nouă faţă a ta, rostind urmă- 
toarele: Sunt liber să fiu eu însumi. Nu trebuie să trăiesc după 
regulile nimănui şi mă eliberez de nevoia de a avea legi care 
să-mi reglementeze comportamentul. 


Practică arta de a fi îngăduitor cu ceilalţi. 


Surprinde momentul când eşti pe punctul de a invoca o re- 
gulă ca motiv pentru a spune „nu“ unui copil sau unei per- 
soane pe care o monitorizezi și, în loc să faci asta, gândeşte-te 
care ar fi urmările dacă nu ai spune nimic şi te-ai mulțumi să 
observi. Când îți vei schimba felul de a te raporta la rolul tău 
de conducător, vei constata că sunt necesare foarte puţine dis- 
poziţii pentru ca oamenii să-și vadă cum trebuie de vieţile lor. 
Toţi oamenii ştiu foarte bine ce vor să facă, ce limite au şi cum 
să-şi înfăptuiască visurile. Fii precum Tao — îngăduitor cu 
ceilalți, bucurându-te de faptul că felul tău de a conduce, lip- 
sit de autoritarism, îi inspiră pe ceilalți să fie ei înşişi. 


Practică Tao acum! 


Găseşte-ţi timp să faci ceva ce nu ai mai făcut niciodată — 
fie că e vorba să mergi desculţ prin ploaie, să te apuci de cur- 
suri de yoga, să vorbeşti în fața unui grup într-o sesiune a unui 
club Toastmasters!, să joci un meci de fotbal american, să sari 
cu parașuta dintr-un avion sau orice alt lucru pe care ai dorit 
dintotdeauna să-l faci. Recunoaște că tu însuţi ţi-ai creat 
restricţii în viaţă, restricții care te ţin departe de experienţe noi 


' Toastmasters International este o organizaţie non-profit care ges- 
tionează cluburi din întreaga lume, cu scopul de a-și ajuta membrii să-și dez- 
volte abilități de vorbit în public și leadership prin practică şi feedback din 
partea celorlalți membri (n.red. ). 

și bogate, aşa că fâ-ți timp acum să închizi cartea ta de reguli 
personale şi plonjează într-o lume în care nu ai mai călătorit 
niciodată. De asemenea, fă-ţi timp să dai și celor de care eşti 
răspunzător şansa să facă acelaşi lucru, bucurându-te să vezi 
cât de mult pot realiza şi ei, fără ca tu să intervii prea mult, sau 
chiar deloc, în viaţa lor. 


Versetul 58 


Când un conducător îşi cunoaste inima, 
oamenii Sunt simpli şi puri. 
Când el se amestecă în viețile lor 
ei devin neliniștiți şi tulburaţi. 


Soarta rea este temelie pentru soarta bună; 
în soarta bună stă ascunsă soarta rea. 
Cine ar putea ști rezultatul ultim al acestui proces? 
Nu există nicio normă care să stabilească 
ce anume este bine? 
Ceea ce acum este normal va deveni în curând anormal: 
dezorientarea oamenilor nu cunoaşte într-adevăr Sfârşit. 


Astfel, maestrul se mulţumeşte să servească drept exemplu 
Și nu-și impune voinţa. 

Gândirea lui este ascuţită, dar nu Strâpunge şi nu rănește; 
netezește lucrurile, dar nu aduce dezbinare.; 
iluminează lumea fără să o orbească, 
prin strălucirea spiritului său. 


Cum să trăieşti netulburat 
de soarta bună sau rea 


Lumea celor 10 000 de lucruri este numită şi „lumea celor 
schimbătoare“. Constaţi aceasta în propria ta viață, unde toate 
alternează şi se modifică, deși tu vrei ca totul să rămână 
stabil şi previzibil. Toate lucrurile de pe planeta noastră sunt 
însă într-o transformare constantă. După cum a observat odată 
Albert Einstein, „Nu se întâmplă nimic până nu se mişcă sau se 
schimbă ceva.“ Versetul de faţă din Tao Te King evidențiază 
faptul că mai există şi o altă viziune asupra lumii, o Viziune 
care practic îți garantează că vei rămâne netulburat de soartă, 
fie ea bună sau rea. În loc să observi doar modelul energetic, în 
continuă schimbare, ce caracterizează lumea materială, acest 
verset te invită să te concentrezi pe Tao cel imuabil. 

Ca majoritatea oamenilor, probabil vrei ca mediul în care 
trăieşti să fie stabil, permanent şi previzibil, vrei să poți conta 
pe el şi să ştii că eşti în siguranță acolo. Şi totuşi, realitatea 
insistă să-ţi demonstreze, fără echivoc, că ar trebui să iei în 
calcul contrariul şi că imprevizibilul este prezent în fiecare 
experienţă pe care o trăieşti. La urma urmei, chiar şi peisajele 
din jurul tău sunt departe de a fi ordonate; lanţurile muntoase 
se înalţă şi apoi coboară în văi domoale, copacii domină de la 
înălțime tufişurile, norii sunt uneori negri şi ameninţători, 
alteori albi şi pufoşi. În orice zi însorită de vară se poate 
ascunde o furtună, iar în spatele oricărei averse de ploaie se 
află o perioadă de secetă care îşi aşteaptă rândul. Alternanța 
dintre suişuri şi coborâșuri, imprevizibilul în toate formele, 

iată normele care guvernenează natura; lumea celor 10 000 de 
lucruri alternează precum dealurile şi văile. 

Schimbă-ţi felul de a te raporta la vârfurile și văile din 
viaţa ta şi adoptă o atitudine care îți va permite să descoperi 
ceea ce este ascuns în ambele tipuri de experienţe. Începe să 
vezi întregui, în loc să observi doar soarta bună sau soarta 
rea. Dă-ți seama că şi contrariile sunt părți ale unităţii, nu le 
mai considera drept surprize ce distrug coerenţa întregului. 
Într-o lume de unitate pură în Tao, nu există noroc sau neşan- 
să; lumea de care vorbesc este indivizibilă. Ceea ce numești 
soartă „rea“ ascunde de fapt „binele“, care aşteaptă să iasă la 
iveală, pentru că reprezintă cealaltă Jumătate. 

Sfaturile lui Lao zi cu privire la aplicarea versetului de 
faţă în lumea noastră ar putea include şi următoarele sugestii: 


Vezi întregul, în loc să vezi 
doar soarta bună sau rea. 


Când cineva trăiește o experiență despre care crezi că este 
de foarte bun augur, cum ar fi o relație de vis, succes finan- 
Ciar, o sănătate deplină, un serviciu grozav cu posibilități 
excelente de promovare, sau are copii care sunt neîntrecuți la 
învăţătură, să ştii că toate acestea sunt pasibile de schimbare. 
Averile strânse cu grijă ascund în ele germenii sărăciei; în 
popularitate şi faimă se ascunde nerecunoaşterea meritelor 
tale. Fireşte că acelaşi lucru este valabil şi pentru perioade 
care, în general, sunt considerate ca fiind nefavorabile. 

Propria ta viață este locul perfect în care să-ţi _persona- 
lizezi capacitatea de â trăi netulburat de soarta bună sau 
potrivnică, pentru că, în orice etapă a Vieţii tale, ai oportuni- 
tatea de a vedea întregul. Așa încât, în loc să numeşti tinereţea 
un aspect ce ține de soarta bună şi bătrâneţea un semn de 
soartă potrivnică, află că tinerețea ta trecută este o parte a 
întregului din care face parte şi bătrâneţea. Bătrânul care vei 

ajunge tu cândva este o etapă a evoluției tale prin diferite 
niveluri de schimbare ce alcătuiesc existența ta fizică. Viața 
are ascunsă în ea moartea. Cunoaşte-ţi deci inima şi ai grijă 
ca tot ceea ce faci să fie compatibil cu Tao, refuzând să-ți 
impui vrerea — menţine-ţi mintea ascuţită, fii direct, ilu- 
minează pe cei din jur, toate acestea fără să răneşti, să tulburi 
sau să orbeşti pe nimeni. 


Când simţi că soarta potrivnică te copleșește 
cu probleme în care ai rămas blocat, 
gândește-te la soarta ta bună din viitor, 
care şi-a clădit temelie pe necazurile tale 
din prezent. 


Când te simţi descurajat şi copleșit în timpul unei călătorii 
prin valea disperării, ai putea avea impresia că la asta se 
rezumă totul. Dacă nu poţi să vezi o împrejurare sau o situa- 
tie ca parte dintr-o imagine de ansamblu, aminteşte-ţi că soar- 
ta bună se construieşte pe temelia soartei potrivnice, la fel 
precum dimineaţa urmează după cea mai întunecată noapte. 
Având mereu în minte întregul, nu uita în astfel de vremuri 
grele că lumina zilei urmează întunericului nopţii. Reţine că, 
atunci când ai ajuns în fundul văii, singura direcție în care 
poţi merge de acolo este în sus. Lucrurile se vor îmbunătăți 
cu siguranță; norocul tău se va schimba; lipsa se va transfor- 
ma în abundență. Aceasta se întâmplă pentru că soarta bună 
este, în mod invizibil, prezentă în toate momentele de dispe- 
rare şi e nevoie să înveţi să trăieşti netulburat nici de soarta 
bună, nici de cea rea. 


Practică Tao acum! 


Petrece o zi în care să te gândeşti la ce aspecte din viață 
ai putea încadra în cele două categorii, „favorabil“ sau 


— 

„nefavorabil“. Fă o listă cu fiecare categorie la sfârşitul zilei 
ŞI apoi reflectează la fiecare dintre ele atunci când știi că nu 
vei fi deranjat. Permite fiecărui aspect să se prezinte ca o 
senzaţie fizică în corpul tău sau ca o imagine mentală. Fără 
să încerci să schimbi nimic în vreun fel, observă-te cu ochii 
minţii drept subiect al acestor aspecte ce se perindă de-a lun- 
gul existenţei tale. Ca şi cum ar fi un caleidoscop (sau chiar 
viața însăşi), priveşte acest flux continuu ŞI îngăduie-i să 
treacă prin tine — la fel cum norii plutesc pe cer, la fel cum 
noaptea se transformă în zi sau ploaia se evaporă ... precum 
confuzia vine şi trece, atunci când trăieşti netulburat de soar- 
ta bună sau rea. 


Vesela 59 


Când conduci oamenii şi Slujești natura, 
Nimic nu e mai bun decât cumpătarea și moderaţia. 


Cumpătarea începe atunci când renunți la propriile tale 
idei. 
Asta depinde de virtutea dobândită în trecut. 
Dacă ai un bagaj solid de virtute, atunci nimic nu este 
imposibil. 
Dacă nimic nu este imposibil, atunci nu există limite. 

Dacă un om nu cunoaşte limite, atunci el este potrivit a fi 

conducător. 


Aceasta este calea pentru a rămâne adânc înrădăcinat și 
ferm ancorat in lao, 
acesta este secretul unei vieți îndelungate şi al unei viziuni 
ce dăinuie. 


Cum să trăiești 
cu moderație și cumpătare 


Există patru cuvinte ce ies la iveală în mod repetat în 
majoritatea traducerilor acestui pasaj din Tao Te King: 
infrânare, chibzuinţă, moderație şi cumpătare. Aici, Lao zi te 
sfătuiește să analizezi felul în care priveşti aceste calități în 
raport cu rolurile tale de părinte şi conducător — el nu-ți 
spune că ar trebui să stai pe margine şi să nu faci nimic, ci te 
sfătuieşte să exersezi arta stăpânirii de sine. Când cultivi un 
stil de leadership ce creează „un bagaj solid de virtute, atunci 
nimic nu este imposibil“, pentru că nu există limite. 

Să trăieşti în moderație şi cumpătare înseamnă să fii în 
armonie cu lumea prin natura ta generoasă. În loc să presezi 
oamenii, să îi direcționezi, să le dai ordine, să stabileşti re- 
guli şi să pretinzi supunere, este mai important să fii un con- 
ducâtor ce acumulează un bagaj solid de virtute, trăind în 
conformitate cu Tao. Când asta ai de oferit, în mod firesc, vei 
interveni mai puțin. Fii bucuros ştiind că exemplul pe care îl 
dai îi ajută pe ceilalți să facă alegerile corecte, căci asta este, 
de fapt, esenţa artei de a conduce prin Tao. După cum afirmă 
Lao zi explicit, „Dacă un om nu cunoaște limite, atunci el este 
potrivit a fi conducător.“ 

Oamenii a căror viață este stabilită de reguli, dogme şi 
temeri nu pot face decât ceea ce li s-a spus să facă ... nimic 
mai mult. Opțiunile tipice pentru cei care îşi fixează singuri 
cursul vieţii nu există pentru cei ce se supun orbeşte, aşa că 
exersează moderaţia, cumpătarea, chibzuința și înfrânarea 

atunci când te pronunţi despre cum ar trebui alţii să se poarte. 
Copiii crescuţi în familii unde ascultarea necondiționată este 
impusă de părinţi prezintă cele mai înalte cote de prejudecăţi 
în gândire când devin adulți. De ce? Tocmai pentru că au fost 
învăţaţi să judece dinainte ce este acceptabil, urmând astfel 
indicaţia unei persoane care era în postura de conducător pen- 
tru ei. De aceea, este vital să le dai copiilor un exemplu de 
leadership ce îi încurajează să facă alegeri bazate pe stan- 
darde mai ridicate. 

Am un cadou de la fiica mea Saje, pe care l-am pus pe 
birou şi l-am numit NIMIC NU ESTE IMPOSIBIL. Este o 
plantă verde ce crește dintr-o rocă — nu există noro! sau 
pământ sub ea, doar rocă dură, şi cu toate astea planta trăieşte, 
în ciuda tuturor lucrurilor pe care am fost învăţaţi să le cre- 
dem despre plante. Când Saje mi-a oferit-o, mi-a spus că îi 
aminteşte de mine, pentru că eu am spus dintotdeauna că 
refuz să cred că ceva poate fi imposibil. Planta aceasta îmi 
aminteşte că natura nu cunoaște limite şi că şi eu sunt o mică 
parte a naturii, la fel de mult ca bucata de rocă şi planta ce 
creşte din piatra aceea dură. 

Lao zi îți aduce aminte că „dacă nimic nu este imposibil, 
atunci nu există limite.“ Aşa că, încearcă să trăieşti fără limite, 
dobândind virtuţi şi modelându-ți ființa pe baza lor. Când vei 
face asta, vei descoperi viziunea ce dăinuie în cei peste care al 
fost pus să-i conduci într-un fel sau altul, iar ei, la rândul lor, 
vor vedea acelaşi lucru în tine. Pune în aplicare înţelepciunea 
din versetul de fată, luând în calcul sugestiile de mai Jos: 


Acumulează cât de multă virtute poți. 


Ani în şir am practicat acest lucru fără să-mi dau seama. 
Am trimis sute de mii de cărți la diverşi oameni şi diverse 
organizaţii, pe cheltuiala mea, deprinzându-mă în timp să 
încep fiecare zi cu acest gest de dragoste. Petreceam mult 


a = 

timp oferind mult din ceea ce câştigam eu, iar aproape toate 
acestea le făceam într-un deplin anonimat. Nu mi-am dat 
seama atunci, dar nu făceam altceva decât să acumulez vir- 
tute sau, cum îmi place mie să zic în glumă, „puncte de la 
Dumnezeu“, 

Am descoperit apoi că nu toată viaţa mea era o înșiruire de 
culmi şi vârfuri atinse. Şi totuşi, atunci când reuşeam să ies 
dintr-o situație care mă copleşea, ca şi cum aş fi cărat un 
munte în spate, eram efectiv nevătămat. Asta se datora faptu- 
lui că eram adânc înrădăcinat şi ferm ancorat în Tao, aşa încât 
viziunea mea inițială avea să fie una de durată, inaccesibilă ŞI 
de neclintit în fața împrejurărilor exterioare. 


Deprinde obiceiul de a-ţi modera ego-ul. 


Schimbă-ţi felul de a privi viaţa, moderându-ţi ego-ul. 
Vizualizează-te ca pe o fiinţă ce preferă să ofere, mai mult 
decât să strângă şi trăieşte cu cât are nevoie, în loc să practici 
un consum excesiv. Vei începe să vezi că scopul tău în viață 
are mai mult de-a face cu o conștiință înrădăcinată în Tao 
decât cu directivele ego-ului. Când îți moderezi cerinţele şi 
pretențiile şi foloseşti doar ce şi cât aveţi nevoie tu şi familia 
ta, câştigi în virtute, deoarece slujeşti şi nu acumulezi pentru 
tine. Lao zi îți aminteşte că acesta este „secretul unei vieţi 
îndelungate şi al unei viziuni ce dăinuie“. 

William Shakespeare a spus acelaşi lucru, la 2000 de ani 
după moartea lui Lao zi, în piesa sa Henric al VI-lea: 


Coroana-mi se află în inimă, nu pe cap; 
Nu este împodobită cu diamante şi pietre indiene, 
Nici nu poate fi văzută. Coroana mea se cheamă mulțumire; 
Este o coroană de care regii se bucură arareori. 


=, 

Practică Tao acum! 


Promite-ți să acumulezi cinci puncte de la Dumnezeu 
astăzi. Imaginează-ţi cum Sursa Divină a celor 10 000 de 
lucruri rânduieşte tot ce există pentru a menţine apariția 
ciclurilor vieţii şi fă cinci lucruri care se integrează perfect în 
această rânduială divină. Adună gunoiul aruncat de de altcineva, 
care este un foarte bun exemplu de exces; oferă un cadou 
cuiva aflat în nevoie, păstrându-ţi anonimatul: întreprinde 
orice acţiune care te va ajuta să dobândeşti virtute şi să rămâi 


adânc înrădăcinat î în Tao. 


Verwetul 60 


A conduce o țară mare 
se aseamănă întrucâtva cu a prâji un peşte mic. 
Poţi strica totul dacă ațåți focul prea mult. 


Dacă ai pe Tao alături când te aproprii de univers, 
răul nu va avea nicio putere asupra ta. 
Nu că râul nu ar fi puternic în sine, 
dar puterea lui nu-i va vătăma pe ceilalți. 
Și nu numai că nu-i va vătăma pe ceilalți, 
dar şi înțeleptul însuși va fi ocrotit. 


Dacă atât conducătorul, cât şi supușii lui, 
s-ar infrâna de la a se vătăma unii pe alții, 
| toate bucuriile vieții s-ar aduna 

| în regat. 


EE 


Cum să trăiești fiind imun la rău 


Sarcina ta prevăzută în acest verset din Tao Te King este 
să-ți schimbi felul de a înţelege prezenţa răului în viaţa ta per- 
sonală, cât şi pe întreaga planetă. Poţi face asta atingând o 
stare interioară prin care să conştientizezi că răul nu poate 
efectiv să te afecteze, dacă eşti prins în reţeaua de protecție 
Tao. Dacă trăieşti în conformitate cu Marea Cale, refuzând să 
primeşti în mintea ta gânduri dăunătoare, îndreptate înspre 
tine sau alţii, atunci puterile ticăloșiei şi ale fărădelegii vor 
deveni neputincioase. 

Tao este străin de distrugere sau de provocarea vreunui rău 
cât de mic cuiva; în schimb, el oferă tuturor energie şi rezis- 
tență, fără excepţie. Când oamenii încalcă acest principiu, ei 
consideră că au izbândit numai dacă și ceilalți reacționează la 
fel. Astfel izbucnesc războaiele și apar disensiunile în sânul 
familiilor şi al comunităţilor. Tot ce este rău şi negativ va da 
naştere la şi mai mult rău, iar conducătorul va fi în cele din 
urmă răpus de haosul ce va cuprinde rânduiala pe care el 
încercase s-o instituie. 

Schimbă-ţi modul de a înţelege prezenţa răutății în lume și 
afirmă cu încredere: Cei dragi mie, împreună cu mine, nu vom 
fi afectaţi de prezența răului nicăieri în această lume. Vei vedea 
că şi dispoziţia ta mentală va începe imediat să se schimbe. Aşa 
că, atunci când auzi sau citeşti ştiri legate de acțiuni: sau intenții 
violente, reacția ta imediată trebuie să fie următoarea: Asta nu 
se referă la mine. Eu aleg să nu indrept niciun gând râu către 
nimeni, Sunt o ființă de lumină şi dragoste şi de aceea toate 
gândurile care se nasc din mintea mea sunt în armonie cu 

marea dragoste a lui Tao. Cu alte cuvinte, orice ți se ivește în 
cale şi este rezultatul faptelor altcuiva nu te va trimite cu gândul 
la un plan de răzbunare sau la o dovadă de ură. Asta pentru că 
tu însuți te-ai imunizat în fața răului, alegând să te axezi pe Tao. 

Acum, poate ţi se pare că asta sună cam simplist, dar 
închipuie-ţi ce s-ar întâmpla dacă foarte mulţi oameni ar începe 
să gândească la fel — și apoi imaginează-ţi ce s-ar întâmpla 
dacă toți conducătorii lumii ar începe să conştientizeze acest 
lucru. După cum spune Lao zi în versetul de faţă: „Dacă atât 
conducătorul cât şi supușii lui s-ar înfrâna de la a se vătăma 
unii pe alții, toate bucuriile vieţii s-ar aduna în regat.“ În cele 
din urmă, lumea noastră va trebui să trăiască după acest prin- 
cipiu, sau omenirea va înceta să mai existe „+ ŞI asta începe cu 
tine. 

Pe măsură ce spiritul Tao devine tot mai pregnant în fiinţa 
lăuntrică a unui om, în sânul unei familii, al unei comunităţi, 
şi în cele din urmă la nivelul unei țări, priorităţile se vor 
schimba. Energiile noastre se vor canaliza mai mult spre con- 
struirea unor vehicule şi a unor case care să aibă un impact 
distructiv mai mic asupra mediului, în loc să facem din ele 
instrumente care să reflecte credința că putem face orice 
dorim cu planeta noastră, fără repercusiuni. Vom găsi metode 
prin care să eliminăm arsenalul de arme de distrugere în 
masă, ce ar trebui să ne îngrozească chiar ȘI numai când ne 
gândim la ele. Cooperarea va înlocui ura şi gândurile vătămă- 
toare, Asta se va întâmpla, spune Lao zi, când oamenii şi con- 
ducătorii vor vedea cu alţi ochi ce înseamnă să faci rău cuiva. 

Pe măsură ce aprofundezi acest pasaj din Tao Te King, vei 
vedea felul în care îți poate influenţa viața ta cotidiană. Când 
simți cum răul este îndreptat direct înspre tine, retrage-te în acel 
loc din fiinţa ta interioară unde domnesc blândeţea şi iubirea şi 
parează impactul acelei energii negative. Nu uita, este imposibil 
să cauţi prilej de încăierare cu cineva care refuză să se bată! Aşa 
cå refuzul tău de a te angaja într-o luptă este arma ta cea mai 


Cum să trăieşti fiind imun la rău 331 


puternică împotriva răului. Poţi să anulezi încercarea unui om 
furios de a-ţi face rău, dacă refuzi să te înjoseşti şi să te cobori 
la nivelul lui de gândire abuzivă. De la înjurăturile unui şofer 
nervos la culme până la cuvintele dure ale unui funcţionar prost 
dispus sau ale unui membru iritat al familiei, toate aceste izbuc- 
niri de mânie pot fi uşor evitate, dacă rămâi centrat pe fiinţa ta 
läuntrică. Devino imun la un mod de gândire atât de dăunător Și 
la activităţile nocive ce decurg din acesta, ştiind că nimic nu are, 
de fapt, legătură cu tine. 

Atunci când dicta versetul de faţă acum vreo 2500 de ani, 
Lao zi se gândea la întreaga umanitate. Stia că orice compor- 
tament răuvoitor poate fi anihilat, dacă îndeajuns de mulți 
oameni ar fi dispuşi să ducă o viaţă prin care să încurajeze 
cooperarea şi dragostea, iar nu competiţia şi răzbunarea. 
Acum, tot el îţi cere să aplici înțelepciunea acestui verset 
făcând următoarele schimbări, în modul de a te raporta la rău 
şi la impactul său potenţial asupra ta şi a lumii. 


Întăreşte-ți imunitatea în faţa răului, 
controlându-te în mijlocul valurilor 
de gândire nocivă. 


Surprinde-te în momentele când emiţi gânduri critice, care 
ar putea fi considerate dăunătoare atât pentru tine, cât și pen- 
tru ceilalți. De exemplu, dacă ţi se pare că nu ești demn de 
respect, acesta este un gând vătămător îndreptat împotriva ta 
însuţi. Schimbă-l imediat cu următoarea afirmație: Merit și 
anticipez că voi primi doar iubire divină. Asta este ceea ce 
atrag eu acum. Când eşti expus la ştiri şi informaţii care 
reproduc multiple exemple de ură şi răutate de pe planeta 
noastră, suprimă-ţi intenţiile sau fanteziile de răzbunare 
împotriva celor care provoacă tot acest rău. Schimbă-ţi dis- 
poziţia mentală şi adoptă o gândire ce ar putea fi rezumată 
astfel: Trimit gânduri pline de iubire şi de bunătate către tofi 
oamenii şi am încredere că această dragoste îi va ajuta să 

vadă cât de prostească este ura lor. Fii conştient de toate gân- 
durile tale, schimbându-le, dacă este necesar, chiar atunci 
când te-au absorbit deja. Încearcă să devii o persoană care 
aduce lumii toate beneficiile pe care Tao le are de oferit. 


Declară-te imun la orice atacuri dăunătoare. 


Vizualizează că ești înconjurat de un scut protector, care te 
păzeşte de orice ar putea fi perceput drept rău în această lume. 
Scutul tău este permeabil numai pentru acea energie ce este 
în deplină armonie cu Tao. Dragostea, bunătatea şi ajutorul 
pot să pătrundă prin el — dar, dacă se apropie vreun rău de 
tine, el va fi respins de scutul tău. Asta înseamnă că eşti 
ocrotit de o credinţă puternică în puterea lui Tao. Cu această 
credinţă interioară, când răul se dezlănțuie în jurul tău, nu va 
avea totuşi puterea să te afecteze direct. Devino un conducă- 
tor înţelept care îşi guvernează viaţa, dar şi vieţile celor din 
Jur, şi care nu poate fi vătămat. Declară-ți mereu încrederea în 
Tao, cultivă această stare de spirit cu fiecare gând al tău şi 
mergi liber prin mijlocul tuturor relelor şi al pericolelor. Asta 
nu înseamnă să ai o senzaţie falsă de securitate; dimpotrivă, 
este o dovadă a conştientizării că tu şi Tao sunteţi una. 


Practică Tao acum! 


Data viitoare când crezi că ești ținta unui gând plin de rău- 
tate venit din partea vreunui străin, din partea vreunui mem- 
bru al familiei, sau a vreunui coleg de serviciu, fă toate efor- 
turile posibile pentru a-ţi aminti să reacționezi din interiorul 
fiinţei tale autentice, care este Tao. Trimite înapoi un răspuns 
plin de iubire şi de bunătate, şi apoi retrage-te în certitudinea 
discretă și liniştitoare că ai început procesul de imunizare faţă 
de rău. Dacă încerci aceasta, chiar şi cu un mesaj aparent 
inofensiv, vei vedea cât de eficient este totuşi. Abordează uni- 
versul cu Tao în inimă, în loc să reacţionezi defensiv. 


Versetul 61 


O țară mare este precum o zonă de câmpie, 
câtre care curg toate pâraiele. 
Este rezervorul care primeşte tot ce se mişcă sub soare, 
este principiul feminin al lumii. 
Acest principiu feminin domină principiul masculin 
prin calm, 
izbândeşte coborându-se in tăcere. 


Aşa incât, dacă o țară mare se înclină în fața unei țări mici, 
îi câştigă prietenia şi încrederea. 
Si dacă o țară mică se înclină în fața unei țări mari, 
va câștiga de partea ei pe aceasta din urmă. 
Una câştigă plecându-se; 
cealaltă împodobindu-se cu modestie. 


Cum să trăieşti 
impodobindu-te cu modestie 


Cei mai mulți dintre noi am fost învăţaţi că este important 
să-l dominăm pe cei întrucâtva inferiori nouă în aproape toate 
demersurile vieţii. Ni se spune „să ajungem în vârf“, „să 
ieşim în faţă“, „să fim cei mai buni“ şi „să-i onorăm pe cam- 
pionii“ care îşi înfrâng rivalii. Ni se pare normal să-i 
omagiem pe cei care fac cei mai mulţi bani, pe cei care adună 
cantități impresionante de diverse bunuri materiale sau pe cei 
care inspiră teamă sau instinct de supunere prin poziţia de 
putere pe care o deţin; ni se pare, de asemenea, normal ca cei 
ce acceptă să trăiască printre oamenii de rând să se bucure cel 
mai puţin de respectul nostru. Pasajul de față din Tao Te King 
ne invită să ne reevaluăm aceste convingeri. 

Priveşte oceanul; este cea mai mare forță de pe planetă, 
tocmai pentru că este situat la un nivel inferior fată de 
pâraiele şi râurile ce sunt în mod automat şi inevitabil atrase 
către el. Pe măsură ce râurile curg înspre câmpie pentru a se 
contopi în cele din urmă cu oceanul, acesta crește și ajunge 
rezervorul principal a tot ce curge sub soare. La aceasta se 
referă Lao zi în Tao Te King când vorbeşte despre „marea 
Mamă“ sau „principiul feminin al lumii“. Această enerpie 
feminină, sau yin, este adevăratul receptor al tuturor. 
Rămânând nemișcată şi tăcută, înfrânge în cele din urmă 
toate tentativele masculine (yang) de a subjuga şi de a cuceri. 

În versetul de față din Tao Te King, Lao zi vorbeşte despre 
avantajele de care se bucură un conducător împodobit de 

modestie şi foloseşte drept exemplu, în acest sens, imaginea 
țărilor. El compară atât naţiunile mari, cât şi pe cele mici, cu 
oceanul în toată măreţia lui. Pe când observa cum diferite 
regiuni, aflate în război unele cu altele, încercau să se înfrângă 
reciproc, exersându-și puterea şi supremaţia, Lao zi a con- 
statat că pacea şi armonia sunt cu putinţă numai dacă regiunile 
sunt guvernate în spiritul lui Tao — cu alte cuvinte, dacă îşi 
subjugă hegemonia (ego-ul), în loc să-şi subjuge vecinii. 

Lao zi se adresa în versetul de faţă țărilor şi conducătorilor 
lor politici, dar ţările sunt alcătuite din oameni. Trebuie să 
devenim o categorie numeroasă de persoane domnice de a pune 
în aplicare înțelepciunea pe care marele maestru chinez ne-o 
oferă. Trebuie ca toţi să învăţăm cât de valoroasă este o schim- 
bare radicală a felului în care ne percepem pe noi înșine şi pe 
ceilalți. Într-adevăr, aceasta ar putea presupune o reconfigu- 
rare totală a viziunii noastre asupra lumii, dar, dacă începem 
să diminuăm din importanța pe care o acordăm gândirii insu- 
flate de ego, mai devreme sau mai târziu lumea va înţelege 
mesajul pe care Lao zi l-a transmis în vechime. Naţiunile de 
pe întreaga planetă vor afla că liderii animați de energia fe- 
minină yin sunt benefici. La urma urmei, acesta este unul din 
principiile naturii ... este, de fapt, lucrarea lui Tao. 

Poţi aplica înţelepciunea din acest verset în mediul de 
afaceri sau cu orice persoană pe care o întâlneşti, renunțând 
la ideea că, dacă încerci să-i subordonezi pe ceilalți prin abor- 
darea yang a dominaţiei masculine, ai fi pe calea cea bună. 
Dimpotrivă, observă cât de valoroasă este viaţa, dacă reuşești 
să câştigi încrederea și prietenia celorlalţi printr-o abordare 
yin marcată de receptivitate feminină și calm. 

Pe măsură ce încerci aceste noi atitudini şi comporta- 
mente, urmăreşte în tăcere cum energia ascunsă în urmă- 
toarele sugestii începe să-ţi influenţeze realitatea: 

Reconfigurează-ţi viziunea personală 
în legătură cu ceea ce înseamnă puterea. 


Poţi să observi puterea în modestie, în liniște, într-un gest 
rezervat sau în discreţie? În artele marțiale, învingătorul cel 
mai puternic este cel care foloseşte cea mai puţină forță şi cel 
ce transformă loviturile adversarului său în tot atâtea ocazii în 
care el să-şi demonstreze puterea. Analizează evoluţia vio- 
lenței de-a lungul istoriei umane: cei obsedaţi de poziţiile de 
putere sfârşesc prin a recurge la brutalitate, după care atrag 
asupra lor înşişi acte similare de violenţă. La fel se întâmplă 
ŞI în viața ta personală. 


ae > ua n Ia 


energie feminină yin, energie a Mamei Divine, vei radia tu 
însuţi energie şi putere şi îi vei câștiga şi pe ceilalţi de partea 
ta ... Chiar și pe cei care sunt ostili schimbării. Gândește-te la 
tine ca la un ocean, rămâi deschis pentru a permite celorlalți 
să curgă înspre tine şi uniţi-vă pentru a crea „o țară măreaţă“, 
oriunde veţi decide să vă stabiliţi. 


Copiază exemplul celor care au avut 
un puternic impact asupra omenirii, 
folosind metodele cele mai puţin 
violente cu putinţă. 


Găsim multe exemple de personalităţi care au trăit 
împodobite cu modestie, oferind exemple de linişte ȘI energie 
yin. lisus Hristos, Buddha, Mahomed, Zoroastru, Sfântul 
Francisc din Assisi, Gandhi, Maica Tereza şi alți oameni de 
cel mai înalt nivel spiritual servesc drept modele de neprețuit 
pentru noi. Demonstrând ce înseamnă exact opusul princi- 
piului cunoscut sub numele de „putere prin forță“, ei au 

schimbat cursul istoriei umanității. Mai mult, ei se bucură de 
cea mai mare stimă în amintirea oamenilor de pretutindeni. 

Poți deveni şi tu un conducător insuflat de Tao în mediul 
tău imediat, bucurându-te în sinea ta atunci când vezi că te 
asemeni oceanului liniştit, primitor şi răbdător. Toţi cei care 
vor să te domine şi să te cucerească vor sfârşi prin a curge 
supuşi înspre tine. 


Practică Tao acum! 


În fiecare zi, când te lupți cu aceeaşi grijă, cum să devii un 
conducător mai eficient pentru familia ta, ţara ta sau lumea 
întreagă, aplică sfatul următor al lui Sai Baba. lată ce îndrumă 
el cititorii să facă, ori de câte ori au îndoieli în legătură cu ce 
acţiune să întreprindă sau cum să gândească: 


Când ochii ți se ingrozesc 
la vederea cruzimilor vieții ... 
Când gura iți este uscată 
şi nu mai poți vorbi, 
cu primul strop de apă rece pe care îl vei bea 
te voi linişti. 
Gândeşte-te la mine. 


într-un moment de criză, spune în sinea ta Gândește-te la 
mine imaginii mentale prin care ți l-ai zugrăvit pe cel care 
te-a câştigat de partea lui, înclinându-se în faţa ta şi 
împodobindu-se cu modestie. Vei găsi imediat calea cea bună, 
ca şi cum acea persoană ți-ar îndruma paşii ca să depăşeşti 
lupta, dependenţa sau gândurile insuflate de ego ce par să te 
țină departe de natura ta feminină Tao. 


Versetul 62 


Tao este un tezaur de comori, 
este adevărata natură, 
Sursa secretă a tuturor lucrurilor. 
Este tezaurul omului bun 
și locul de refugiu al celui râu. 


Dacă un om pare rău, 
nu-l izgoni. 
Deşteaptă-l prin cuvintele tale, 
inalță-i spiritul cu faptele tale, 
plătește-i inapoi rana ce ţi-a făcut-o prin blândețe. 
Nu-l izgoni; 
izgonește doar răutatea din el. 


Astfel, când este ales un nou conducător, 
nu te oferi să-l ajuţi 
cu averea ta sau cu a ta cunoaștere. 
Ajută-l in schimb să cugete la învățătura Tao; 
oferă-te să-l înveți despre aceasta. 


Oare de ce toţi cei din vechime puneau atât de mult preț 
pe această învățătură? 
Oare nu pentru că este Sursa a tot binele 
şi remediu pentru tot răul? 
Este cel mai nobil lucru de pe pământ. 


Cum să trăiești înconjurat 
de comorile din tezaurul lui Tao 


Imaginează-ți că am avea acces la un loc foarte special, 
unde ne-am putea retrage şi am intra în comuniune cu Sursa 
sacră a tuturor lucrurilor. Aici am găsi „tezaurul omului bun“ 
şi un spaţiu unde omul rău merge să fie iertat. Aici, cei mai 
mari conducători şi cei mai înţelepţi dintre noi ar cugeta pen- 
tru a primi călăuzire în legătură cu responsabilitățile uriașe ce 
le apasă umerii, aici am afla care este secretul pentru a da 
afară din noi toată răutatea, fără să fie nevoie, în acelaşi timp, 
să dăm afară pe cineva dintre noi. În acest loc minunat, am 
cunoaşte, fără îndoială, Sursa binelui, precum şi remediul 
împotriva tuturor relelor. 

În vreme ce studiam şi contemplam pasajul de faţă, m-am 
gândit să intitulez versetul „Socoteşte toate binefacerile din 
viaţa ta“. Asta îmi aminteşte că am acces la un tezaur sfânt, 
undeva adânc în ființa mea, la fel cum ai şi tu şi toate ființele 
conştiente. Îmi aminteşte şi să schimb felul în care percep 
întunericul aparent din lumea noastră de azi. Tot acest verset 
îmi aminteşte că în mine se află izvorul miraculos al lui Tao. 
Şi, în fine, îmi mai aminteşte că este bine dacă vreau să 
schimb felul în care mă văd pe mine și rolul meu aici în lumea 
celor 10 000 de lucruri. 

Poţi să-ţi schimbi percepţia ta condiţionată asupra 
majorității lucrurilor, dacă priveşti cu atenţie tot ce pare să fie 
încărcat de ură, răutate sau ticăloşie. După cum ne spune Lao 
zi, nimeni nu este rău sau ticălos; mai degrabă, cei ce trăiesc 

în contradicţie cu învățăturile lui Tao doar par să fie astfel. În 
loc să-i izgonești, mai bine îi reconectezi la Marea Cale. Aşa 
că rămâi ancorat în gânduri și fapte ce sunt în armonie cu Tao 
cel atotiubitor și atotştiutor; nu uita că această Sursă nu 
provoacă niciun rău nimănui, nu exclude și nu judecă pe 
nimeni — nu oferă decât viață. 

Acolo unde percepi ceva negativ, schimbă-ţi punctul de 
vedere, pentru a putea observa dragostea pură și bunătatea 
care sunt îndrumate greşit, şi caută un loc sacru în lumea 
materială. Acea energie este puternică şi se îndepărtează de 
Sursa ei, în loc să se întoarcă şi să se reîncarce din ciclul spi- 
ritual ce i-a dat viață. Când ai reușit să schimbi felul în care 
percepi aşa-zisa răutate, cheamă-i şi pe alţii să vadă diferenţa. 
Mulțumită noii tale viziuni, îți va fi destul de uşor să discuți 
despre diferenţa dintre plăcerile lumii materiale şi bogăţiile 
lui Tao. Şi, de va fi nevoie, vei putea chiar să oferi o hartă ce 
arată drumul către tezaurul sacru al lui Tao. 

Într-o traducere a lui Tao Te King, ai cărei autori sunt 
Gia-Fu Feng şi Jane English, versetul de faţă se încheie cu 
următoarele cuvinte: 


De ce toată lumea este atrasă de Tao atât de mult 
incă de la bun început? 
Nu se intâmplă aceasta oare deoarece găsești ce cauţi 
și eşti iertat când greșeşti? 
De aceea Tao este cea mai mare comoară a universului. 


lată ce îți oferă Lao zi în această bijuterie de verset, 
„Socoteşte toate binefacerile din viaţa ta“: 


Obișnuiește-te să vezi cum 
ușa de la tezaurul plin de comori 
se deschide în faţa ta. 


Vizualizează-te drept o făptură divină a veşnicului Tao, 
care are acces permanent la acest spaţiu sacru. Constată că 

ceea ce ai considerat până acum negativ nu poate fi astfel 
dacă poate să intre în camera plină de comori a lui Tao. Vezi 
cu ochii minţii o casă ce își deschide uşa din față pentru tine 
și te primește să te încălzeşti la căldura sacră din interiorul ei; 
închipuie-ţi că laşi în urmă toate grijile şi temerile în momen- 
tul în care intri. Fă din această casă a lui Tao un adăpost intim, 
în care eşti liber să intri prin tehnica de meditaţie vizuală 
prezentată mai sus. Este de natură divină şi poate fi sanctu- 
arul tău în orice moment. 


Învață să ierți și abţine-te să judeci atunci când 
vezi lucruri condamnabile sau meschine. 


Ascultă-l pe Lao zi atunci când te sfătuieşte cum să te 
raportezi la oamenii care par ticăloși și îţi spune să-i separi 
mental pe oameni de comportamentul lor nociv. Aminteşte-ţi 
că şi ei sunt făpturi divine ale lui Tao, care pur și simplu cred 
că ego-ul ar trebui să controleze viața. Şterge din mintea ta 
mişelia, nedreptatea și faptele dăunătoare şi nocive; îngăduie 
acelor oameni să beneficieze în mintea ta de o imagine străină 
de comportamentul lor meschin. Vezi lucrarea lui Tao în ei ȘI 
închipuie-ţi că sunt nişte copii inocenți, stimulaţi în exces de 
stabilitatea temporară pe care le-o oferă fortăreaţa propriului 
lor ego. lartă în sinea ta faptele lor rele şi încearcă pe cât de 
mult poţi să cuprinzi în îmbrăţişarea ta iubitoare pe toţi co- 
piii pe care îi vezi în preajma ta. 

Lao zi te îndeamnă să te abordezi pe tine însuţi într-un mod 
similar: renunţă la orice comportament al tău care-ţi displace, 
primește să simţi inevitabila durere ce însoţeşte orice 
renunțare, şi apoi iartă-te. După ce ai scăpat de aceste compor- 
tamente dăunătoare, imaginează-ţi că te îmbrăţișezi şi observă 
cum devii o fiinţă ce radiază lumină peste tot; înalță-ți spiritul 
cât mai des prin faptele tale Tao şi împarte bunătate celorlalți, 
dar şi ţie însuţi. Astfel poţi să aplici versetul de faţă din Tao, 
care este într-adevăr remediu împotriva tuturor relelor. 

Practică Tao acum! 


Astăzi ia decizia să ajuţi pe altcineva să mediteze, chiar şi 
numai pentru câteva momente, la principiul din acest verset. 
Dar fa asta fără să menţionezi numele Tao Te King sau cartea 
de faţă. Trimite un gând de dragoste acolo unde ai fi fost ten- 
tat să alegi să trimiţi mânie. Sau trimite prin poştă o felicitare 
cu un verset extrem de grăitor din Tao cuiva care ocupă o 
nouă poziţie de conducere. Orice ai face, motivaţia ta este să 
ajuţi acel om să descuie uşa de la tezaurul lui, oferindu-i 
cheile sub forma gândurilor şi faptelor tale sădite în Tao. 


Versetul 63 


Practică non-acțiunea. 
Lucrează fără să acționezi. 
Gustă ceea ce nu are gust. 
Măreşte tot ce este mic, înmulțește ceea ce este puțin. 
Răsplăteşte amărăciunea cu grijă. 
Caută simplitatea în lucrurile complicate. | 
Atinge măreţia în lucrurile mărunte. 


Asumă-ţi greutăţile atunci când sunt încă uşor de dus; 
fă lucruri măreţe cât timp suni încă mărunte. 
Înțeleptul nu încearcă să întreprindă ceva foarte mare, 
şi tocmai de aceea ajunge la măreție. 


Dacă îți dai acordul cu prea mare ușurință, 
lumea se va încrede prea puțin în tine; 
de vreme ce înțeleptul se confruntă intotdeauna 
deschis cu greutățile, 
el nu trece niciodată prin ele. 


Cum să trăieşti 
dincolo de greutățile vieţii 


Versetul de față transmite atât de multe printr-o mare 
economie de cuvinte. De fiecare dată când citesc ce spune Lao 
zi aici, simt că este cu neputinţă ca eu să trec prin greutăţi în 
această viaţă dacă sunt dispus să accept sfatul lui înțelept. El ne 
demonstrează că noi învăţăm să gândim în termeni de 
momente, mai degrabă decât în zile, săptămâni, luni, ani, 
decenii sau contemplând viața întreagă. Tot ce avem este 
momentul prezent — doar atât. Aşa că ar trebui să evităm ten- 
dința de a da exagerat de multă amploare unor evenimente 
mărunte sau de a ne îngrijora în legătură cu un viitor care ar 
putea să nu se materializeze niciodată. Tocmai lucrurile mici fac 
lumea noastră diferită şi specială, şi dacă avem grijă ca toate 
lucrurile din viaţa noastră să fie simple, asta va înlocui haosul, 
După cum ne reamintește Lao zi, „Caută simplitatea în lucrurile 
complicate... fă lucruri măreţe cât timp sunt încă mărunte.“ 

Am urmat acest sfat în timp ce lucram la cartea de față. 
După cum vă imaginaţi, să scrii câte un eseu pentru fiecare 
dintre cele 81 de versete ale unuia dintre cele mai venerate Și 
mai durabile texte spirituale a fost o sarcină care ar fi putut 
intimida pe oricine! Un proiect de o asemenea anvergură pre- 
supune cel puțin un an de cercetări zilnice, de lecturi, redactări 
şi verificări. Şi totuşi, în loc să mă concentrez pe provocările 
acestui proiect, am ales să văd calea cea simplă ȘI să-mi asum 
toate greutăţile atunci când ele erau încă uşor de dus. Așa că 
mă adâncesc în studiul unui singur verset dimineața, 

îngăduind cuvintelor să curgă prin inima mea şi apoi pe coala 
de hârtie. Simt cum am ajuns să cunosc foarte bine concluzia 
paradoxală a versetului de faţă, care spune că, atunci când te 
confrunţi făţiş cu greutăţile, de fapt nu treci prin ele. 

Aceasta este aşadar înţelepciunea acestui verset: nu există 
dificultăţi când trăieşti în momentul prezent şi faci doar ce poţi 
în momentul de față. Aşa că cercetează-ţi din nou gândurile în 
legătură cu ceea ce consideri a fi problemele din viaţa ta. Poţi 
să-ţi schimbi modul de a vedea lucrurile şi să te gândeşti la 
orice demers al tău ca fiind nu numai cu putinţă de înfăptuit, 
dar şi uşor şi, în definitiv, destul de mărunt ca anvergură? La 
urma urmei, cum treci printr-un modul dificil de studiu, despre 
care ştii din capul locului că îţi va lua mai mulţi ani ca să-l ter- 
mini? Simplu: nu te proiectezi în viitor sau nu foloseşti 
momentul prezent pentru a te consuma de griji. Cum treci prin 
procesul lung și dificil de a da naştere unui copil? Din moment 
în moment. Am observat-o atent pe soţia mea și am văzut-o 
făcând exact acest lucru în toţi anii cât a fost însărcinată sau a 
avut grijă de cei cinci copii pe care i-a născut în opt ani. După 
cum ne învaţă Lao zi, dacă nu încerci să te arunci cu capul 
înainte înspre ceva mare, vei atinge măreţia. 

Aproape în fiecare dimineaţă fac o şedinţă de yoga de 90 
de minute într-un ambient special încălzit la 40 de grade, şe- 
dinţa cuprinde 26 de poziții şi două exerciţii de respiraţie. O 
oră şi jumătate de activitate intensă într-o cameră unde tem- 
peratura ajunge la 40 de grade poate părea un lucru destul de 
greu de dus la capăt. Însă am învățat să-mi schimb felul de a 
percepe această rutină zilnică, care-mi face acum deosebit de 
multă plăcere şi pe care o găsesc uşoară. De îndată ce încep 
primul exerciţiu de respiraţie, îmi țin mintea şi corpul în 
întregime concentrate asupra a ceea ce fac în momentul 
respectiv. Dacă mintea mea vrea să se abată de la acest traseu 
şi vrea să reflecteze la activitatea pe care o voi face peste o 
oră, o aduc imediat în momentul prezent. Mă uit în oglindă și 

îmi aduc aminte că acest exerciţiu sau poziţia pe care o prac- 
tic acum sunt mărunte şi simple. Iată cum noţiunea de greu- 
tate sau dificultate dispare instantaneu din peisaj! 

Antrenându-mă în prezent şi făcându-mi un obicei din a 
rămâne într-o stare de simplitate, am transformat şedinţa mea 
de yoga de 90 de minute într-o deprindere care acum mi se 
pare floare la ureche. Am ajuns la ceea ce consider eu a fi 
măreție prin mici progrese şi ameliorări care au apărut firesc 
Și treptat. Este vorba despre un lucru care nu necesită efort, 
despre non-acțiune în acţiune, iar la asta am ajuns pentru că 
m-am confruntat cu ceea ce ar fi putut părea iniţial a fi foarte 
dur. Rezultatul este că acum nu resimt niciun fel de greutate 
în această privinţă. 

Lao zi te îndeamnă să-ţi schimbi viziunea asupra lumii 
contemporane făcând următoarele: 


Caută simplitatea în orice pare complicat, 
dându-ţi seama că în acest moment 
nimic nu este greu. 


Renunţă la grija faţă de ziua de mâine şi faţă de viitor în 
general. Prietena mea Byron Katie (al cărei soţ, Stephen 
Mitchell, a alcătuit o traducere splendidă pentru Tao Te King, 
pe care am inclus-o în cartea mea) mi-a dat următoarea 
definiţie a nebuniei, o definiţie care a devenit imediat prefe- 
rata mea: „Să crezi că ai nevoie de ceea ce nu ai este curată 
nebunie.“ La asta, eu aș adăuga: „Să crezi că nu poţi fi mulţu- 
mit şi fericit acum, pentru că viitorul îți pare greu, este o altă 
formă de nebunie.“ 

Uită-te la ceea ce ai şi dă-ţi seama cât de privilegiat eşti în 
momentul de faţă şi că asta se vede de departe! Lucrarea 
A Course in Miracles formulează ideea asta atât de bine: „Nu 
ai probleme, deşi crezi că ai.“ 

Gândește în termeni mici. 


Înlocuieşte celebra frază „gândeşte în termeni mari” cu 
fraza „gândeşte în termeni mici şi fă lucruri mari”. Cercetează 
cu atenţie orice lucru care ți se pare atât de mare și copleşitor, 
încât îţi este teamă şi să te apuci de el. Apoi schimbă-ţi felul 
de a gândi, încercând să vezi ce se poate face astăzi în 
momentele din prezent, care sunt atât de preţioase, ignorând 
complet imaginea de ansamblu, care te nelinişteşte. Toate rea- 
lizările tale se vor amplifica atunci când te apuci de lucruri 
mici mai întâi: făcând astfel, vei ajunge să obţii, în mod para- 
doxal, rezultate uriașe. 


Practică Tao acum! 


Alocă-ţi puţin timp astăzi pentru a te concentra pe cea mai 
mare provocare din viaţa ta. Segmenteaz-o în părți şi activi- 
tăţi mai mici şi alege o parte simplă, care poate fi îndeplinită 
astăzi, chiar în acest moment. Şterge-ţi din minte imaginea de 
ansamblu — fă doar ce poţi acum şi lasă restul să dispară din 
preocupările tale curente. Scrie paragraful de început al 
romanului tău. Fă o schiţă de proiect pentru casa pe care vrei 
să o construieşti. Înscrie-te la un curs ţinut de o instituţie 
locală de educaţie. Aleargă timp de două minute. 7răiește în 
prezent. Observă cum Tao aduce rezultate consistente chiar în 
acest moment dacă ştii, în mod paradoxal, să rămâi la nivelul 
lucrurilor simple şi mărunte. 

Tot ce stă locului este ușor de controlat 
Iot ce nu se manifestă încă este ușor de prevenit. 
Tot ce este fragil se sparge uşor; 
tot ce este mărunt se împrăștie UȘor. 


Acționează înainte ca lucrurile să existe; 
controlează-le înainte să fie cuprinse de dezordine. 
fine minte: 

Un copac pe care un om îl imbrățișează cu ambele brațe 
crește dintr-un puiet. 

Un turn inalt de nouă etaje se ridică de la prima cărămidă. 
O călătorie de o mie de mile incepe cu un pas. 


Dacă acționezi, vei dis truge; 
dacă încerci să prinzi, vei pierde. 
Înțeleptul nu acționează, de aceea nu este înfrânt. 
Nu încearcă să prindă, de aceea nu pierde. 
Oamenii eșuează adesea 
atunci când sunt la un pas de succes. 
Așa că e bine să ai la fel de multă grijă 
la sfârşit ca şi la început, 
atunci nu vei da greş. 


Înțeleptul nu Prețuiește ceea ce este dificil de atins. 
El nu strânge lucruri prețioase; 
el învață să nu se agaţe de idei. 
El ajută cele 10 000 de lucruri să -Şİ găsească 
propria lor fire, 
dar nu se hazardează să le conducă din scurt 


E a 

„O călătorie de o mie de mile începe cu un pas“ este ver- 
sul cel mai cunoscut din Tao Te King. Este citat atât de 
frecvent deoarece ne încurajează să evităm amânarea şi să 
începem exact de unde suntem, chiar de aici şi chiar de acum. 
Dintr-o sămânță măruntă, care este plantată şi îngrijită, creşte 
o întreagă pădure; un maraton începe cu primul pas. După 
părerea mea, poetul şi dramaturgul german Johann von 
Goethe a rezumat foarte frumos această învățătură străveche 
în următoarele cuvinte: 


Porneşte doar. și apoi mintea se va mobiliza, 
incepe lucrul, și apoi întreaga lucrare se va săvăârși. 


Esenţa acestui verset atât de cunoscut din Tao Te King este 
următoarea: orice obiectiv pe care ţi l-ai propus este posibil 
chiar de aici! Şi aş vrea să accentuez de aici! Asta se poate apli- 
ca în special în cazul problemelor care par copleșitoare. Când 
îţi schimbi modul de a te raporta la ele, noua ta perspectivă 
unică va lucra de aşa manieră încât să diminueze toate lucrurile 
cu care te confrunți, aşa încât ele să nu ţi se mai pară enorme. 

„Înțeleptul nu preţuieşte ceea ce este dificil“ deoarece el 
fragmentează totul în etape mici şi uşor de gestionat. În loc să 
preia el toată sarcina și să-i direcţioneze pe ceilalți, sau, în loc 
să încerce el să facă totul de unul singur, adeptul lui Tao găseşte 
o metodă prin care să controleze toate problemele inainte ca 
ele să existe şi înainte să se se ivească haosul în sânul 
lucrurilor. Lao zi ne încurajează pe toți să facem întocmai. 

Vezi într-o lumină nouă toate provocările pe care le 
întâmpini tu, cei din familia ta, din comunitatea şi din ţara în 
care trăieşti. Simte în inima ta cât de uşor sunt de prevenit 
majoritatea acestor provocări, atunci când ai prijă de toate 
lucrurile înainte să dea naștere la probleme şi când refuzi să 
te ataşezi de ideile care sunt, în general, răspunzătoare pentru 
apariţia acestor probleme. 

Există trei paşi spre iluminare pe care cei mai mulți 
oameni îi parcurg: 


l. Primul înseamnă suferință. Asta se întâmplă când marile 
probleme ale vieții tale devin atât de copleşitoare, încât 
urmează o perioadă lungă de nefericire şi greutăţi tocmai pen- 
tru că „preţuieşti ceea ce este dificil de obţinut“. În cele din 
pos vei ajunge într-un loc de unde vei privi înapoi la toate 
aceste obstacole uriașe — boli, accidente, dependențe, pierderi 
financiare, conflicte cu propriii tăi copii sau divort — ŞI vei 
vedea, uitându-te în urmă, că, de fapt, erau daruri ascunse sub 
aparenţa unor probleme. Însă aceasta nu este calea lui Tao; nu 


acesta este felul în care un înțelept își trăieşte viaţa. 


2. Al doilea pas presupune să rămâi ancorat în momentul 
prezent. Aici te-ai apropiat mai mult de Tao, căci, atunci când 
izbucneşte o criză, tu te întrebi: Ce trebuie să învăţ acum din 
această experienţă? Ştiu că există un dar ascuns pentru mine 
in acest necaz şi am să mă concentrez să-l caut. Deşi aceasta 
este o gândire orientată spre Tao, nu găsim astfel întregul 
înțeles pe care Lao zi vrea să-l transmită prin versetul de față. 


3. Al treilea pas presupune să te dai la o parte din calea 
marilor probleme. Asta înseamnă să acţionezi înainte să apară 
greutățile, să presimţi când se iveşte haosul în calea ta şi să-l 
controlezi înainte să ia amploare. Aceasta este adevărata cale 
a lui Tao. „Tot ce este mărunt se împrăștie uşor“, spune 

Lao zi. Prin această cale devii un observator atent, care este 
în deplină armonie cu natura. Prin puterea de anticipare poți 
să prevezi o dispută, s-o epuizezi mental într-o fracțiune de 
secundă, apoi să neutralizezi energia negativă care s-ar fi 
declanşat dacă ai fi permis acestei dispute să aibă loc. Al 
reacţionat alegând să nu te comporți în așa fel încât să pro- 
voci probleme, cum probabil acţionai înainte, şi astfel te-ai 
armonizat cu Tao. În această etapă, tu de fapt previi pro- 
blemele, nu le rezolvi. 


Versetul de față te invită să stăpâneşti această metodă 
inspirată de Tao. Iată câteva sugestii ce te-ar putea ajuta: 


Amintește-ţi cât de important și de valoros este 
să urmezi versul cel mai cunoscut din Tao Te King: 
„O călătorie de o mie de mile începe cu un pas“. 


Nu ţine cont de rezultatul final: când vei ajunge acolo 
unde credeai că vrei să fii, nu vei face decât să începi o nou: 
călătorie. Aşa că bucură-te de fiecare pas al călătoriei şi reține 
că orice țel propus este posibil chiar de aici. Fă lucrurile unu 
câte unul, pe rând, în fiece zi. 

lată un exemplu din viaţa mea: au trecut aproape dou: 
decenii de când nu am mai băut alcool. Dacă la început, cânc 
m-am lăsat, m-aş fi gândit că nu o să mai pun în gură băutur 
alcoolice timp de 20 de ani, gândul ăsta m-ar fi copleșit şi m 
s-ar fi părut un scop greu de atins — şi totuși am făcut-o 
încetul cu încetul. Nu pot să zic ce se va întâmpla în următori 
20 de ani; singurul lucru de care sunt sigur este ziua de astăzi 
Astăzi ştiu cu siguranță că nu voi bea alcool. Un pas ... ui 
moment ... în fiecare zi ... iată lucrarea lui Tao. 

Devino un maestru al anticipării. 


Convinge-te că eşti pe deplin capabil să previi ca pro- 
blemele să se aglomereze pe capul tău, cu mult înainte să se 
manifeste în lumea ta materială şi în viața ta. Anticipează-ţi, de 
exemplu, starea de sănătate. Devino conştient că e mai bine să 
previi decât să aştepţi provocările să se materializeze. Dacă ai 
grijă să duci o viaţă sănătoasă din punct de vedere alimentar, de 
pildă, — luând suplimente care îndepărtează toxinele din orga- 
nismul tău, curățindu-ți colonul, mâncând mai multe fructe ŞI 
legume și mai puţine produse de origine animală, făcând mai 
multe exerciții fizice și mai multe şedinţe de meditaţie — vei 
reuși astfel să te păzeşti din calea multor probleme. Nu trebuie 
decât să prevezi ceea ce e necesar să faci ca să eviti micile nea- 
Junsuri și să-ţi menții sănătatea în armonie cu Tao înainte să 
apară neorânduieli de orice natură. Găseşte şi alte aspecte din 
viaţa ta în care să practici măiestria anticipării! 


Practică Tao acum! 


Concentrează-te asupra unui obicei pe care ai vrea să-l înde- 
părtezi din viaţa ta, cum ar fi o slăbiciune sau poate chiar o 
dependenţă. Numai astăzi, şi fără să te angajezi la nimic în ceea 
ce priveşte ziua de mâine sau viitorul, fă un pas în vederea 
depăşirii acestei deprinderi. Nu fuma şi nu bea cafea doar azi. 
Mănâncă doar legume sau fructe, doar azi. Vorbeşte-le blând 
vecinilor tăi duşmănoşi, doar azi. Observă cum te simţi la 
sfârşitul acestei zile. Atunci, şi numai atunci, decide dacă 
mâine dimineaţă doreşti să continui să practici înțelepciunea 
lui 74o Te King, care a fost ea însăşi consemnată cuvânt cu 
cuvânt zi de zi, şi care dăinuie de peste 25 de secole. 

Cei din vechime aveau sufletul curat 
şi trăiau alături de oameni obișnuiți. 
Nu străluceau, orbindu-i pe cei din jur, 
nu conduceau prin inteligența lor, 
aşa că lumea era binecuvântată. 


Când cred că ştiu răspunsul, 
oamenii devin dificil de îndrumat. 
Când ştiu că nu ştiu, 
oamenii își găsesc singuri calea. 


Dacă nu este folosită viclenia pentru a conduce o țară, 
acea țară este sub auspicii bune. 
Cel mai simplu model este şi cel mai clar. 
Dacă eşti mulțumit cu o viață obişnuită, 
poți să le arăţi oamenilor 
drumul de întoarcere către adevărata lor natură. 

Dacă în prezent deţii o poziţie importantă şi te afli, de 
pildă, în fruntea unei ţări, te încurajez să preţuieşti în mod 
deosebit înțelepciunea din acest verset. Dacă nu, îţi sugerez să 
studiezi pasajul de faţă din Tao Te King din perspectiva vieţii 
tale personale, pentru că e foarte probabil că şi tu te afli într-o 
poziţie care implică coordonarea sau conducerea altora. 

A conduce sau a avea grijă de cineva nu ar trebui să pre- 
supună impunerea unor reguli birocratice sau impresionarea 
celorlalţi cu presupusa ta inteligență sau superioritate. O per- 
soană cu adevărat influentă nu apelează la viclenie, nu 
„străluceşte orbindu-i pe cei din jur“, nu „conduce prin 
inteligenţă“ şi nu inspiră frică celor pe care a fost desemnat 
să-i controleze. După cum explică Lao zi, „Când ştiu că nu 
ştiu, oamenii îşi găsesc singuri calea.“ Cu alte cuvinte, un 
lider cu adevărat eficient îi îndrumă pe ceilaţi înspre adevăra- 
ta lor natură. 

Concluzia pe care ești îndemnat să o conştientizezi aici 
este că treaba ta este să-i ajuţi pe alţii să afle că nu ştiu! Dacă 
aceştia cred că dețin anumite cunoștințe, atunci nu vor găsi 
niciodată drumul de întoarcere către natura lor Tao. Asta se 
întâmplă pentru că ei se bazează pe semnalele venite de la pro- 
priul lor ego, care îi informează că adevărata lor esenţă este 
identificarea cu lumea fizică sau materială. Cel ce trăieşte în 
conformitate cu Tao ştie că ego-ul este un fals stăpân, care 
îndepărtează oamenii de la cunoaşterea adevăratei lor naturi, 

Aplică învăţăturile din versetul de faţă, refuzând să-ţi ma- 
nifeşti superioritatea sau capacitățile intelectuale. În schimb, 

arată celorlalți cum să trăiască din perspectiva Tao, fiind tu 
însuți dispus să recunoşti că nu ştii ce este bine pentru ei, căci 
în la fel de mică măsură eşti sigur de felul în care ar trebui să 
se desfăşoare viața ta. Anunţă-i pe ceilalți că eşti dispus să 
ceri îndrumare şi sfaturi de la ei. Arată lumii că nu eşti 
„stăpân“ nici peste alţi oameni, nici peste ceea ce ţi se întâm- 
plă ţie. Poartă-te astfel încât ei să vadă în tine un om modest, 
ce trăieşte în pace ciclurile vieţii, şi care are sufletul curat. 

Pe măsură ce-ţi schimbi raportarea la conceptul de con- 
ducere, vei vedea că anumite persoane, dispuse să renunţe la 
ego-ul lor, încep să se bucure de o legătură tot mai strânsă cu 
energia lor Tao şi ajung conducători curați la suflet. Singura 
lor sarcină rămâne să-i ajute pe toți cei aflaţi în sfera lor de 
influență să-şi dea seama că nici ei nu ştiu! Lao zi pare să 
zâmbească în taină atunci când îți expune acest paradox 
fenomenal. 

Alătură-te celor despre care crezi că sunt într-o poziţie ce 
îi obligă să controleze sau să coordoneze şi încearcă urmă- 
toarele metode noi de pândire şi de comportament: 


Fii dispus să afirmi cu mândrie 
în faţa celor pe care-i conduci: „Nu știu“. 


Această afirmaţie este mai degrabă un simbol de putere, 
decât de slăbiciune, aşa că apelează la ea cu încredere. Când 
îi vei învăţa şi pe alţii să facă la fel, ei vor îngădui sinelui lor 
superior să fie îndrumat de Marea Cale. Reţine că natura nu 
forțează pe nimeni şi nimic să crească sau să se dezvolte, dar 
este mereu prezentă, nevăzută şi tăcută. Fă întocmai, pe cât 
posibil, încercând să nu-ţi impui ideile şi felul de a fi asupra 
nimănui (cu precauţii de bun simţ, totuşi, pentru cei care sunt 
prea tineri sau prea imaturi în gândire pentru a-şi asuma 
responsabilități de adult). 

Adevărul foarte simplu este că nimeni dintre noi nu ştie 
efectiv ceea ce este ideal pentru noi înşine sau pentru ceilalți. 

Există întotdeauna un destin tăcut care lucrează; există şansă 
şi neşansă în fiecare viaţă, independent de părerile noastre 
personale. 


Obișnuiește-te să trăiești simplu 
și fără complicaţii. 


Fă un exemplu din acest tip de comportament pentru cei pe 
care ești nevoit să-i conduci. În loc să analizezi o situaţie din 
orice unghi, încearcă să găsești cea mai viabilă soluţie, ai 
încredere în primul tău instinct şi alege drumul cel mai simplu 
şi mai puţin problematic. Ca să folosesc o metaforă mai frustă, 
nu încerca să sari cu prăjina peste excremente de şoareci. Cu 
alte cuvinte, în loc să pierzi timpul discutând şi cântărind toate 
opțiunile valabile, problema în sine ar putea fi mult mai 
repede rezolvată dacă ai lua pur şi simplu un şerveţel şi ai 
scăpa astfel de mizeria rozătoarelor. lată un sfat folositor atât 
pentru tine, cât şi pentru toţi conducătorii de ţări, care sunt 
adesea în asemenea măsură copleșiți de o birocraţie excesivă, 
încât ajung să fie complet paralizaţi: Alege calea cea simplă. 


Practică Tao acum! 


Demonstrează-ţi în toate felurile posibile că ai înțeles ceea 
ce Lao zi a vrut să spună când le-a cerut conducătorilor să fie 
mulțumiți cu o viaţă obișnuită. Petrece o zi întreagă făcând 
abstracție de diversele tale statutun, fie că eşti părinte, 
supraveghetor sau şef. Pune-te pe acelaşi nivel cu cei care, de 
obicei, aşteaptă de la tine îndrumări sau comenzi. Gândeşte-te 
la tine așa cum te gândești la cei pe care îi conduci — de fapt, 
închipuie-ţi că ești unul dintre ei pentru o zi. Asta te va ajuta 
să-ți dai seama cum să pui în aplicare Tao imediat. 

Am descopenit că, atunci când aplic aceasta cu proprii mei 
Copii, ei reacţionează prin natura lor superioară şi autentică. De 
exemplu, când îi spun pur şi simplu fiicei mele adolescente: 

„Ştiu că eşti pe deplin capabilă să fii responsabilă şi cuminte 
cât sunt eu plecat din oraş şi îmi place asta la tine”, renunţ la 
modelul părintelui autoritar şi o tratez pe fata mea aşa cum ŞI 
eu aş vrea să fiu tratat. Când asta devine normă, e clar că Lao 
zi nu s-a înşelat: „Cel mai simplu model este şi cel mai clar.“ 


Versetul 66 


De ce marea domneşte peste o sută de râuri? 
Pentru că se întinde mai prejos de ele. 
Modestia ii dă putere. 


Aşadar, cei care râvnesc o funcţie 
în care să fie mai presus de alții trebuie să vorbească cu 
umilință. 
Cei ce doresc să conducă trebuie să urmeze. 


De aceea, când un înțelept domină mulțimile, 
oamenii nu percep greutatea superiorității lui; 
iar atunci când el iese în evidenţă dintre oameni, 
ei nu se simt jigniţi. 


Înțeleptul rămâne umil, 
așa incât lumea nu obosește să-l slăvească. 
Rămâne slujitorul tuturor, 
așa că lumea nu încetează să şi-l aleagă drept rege. 


Cum să trăieşti 
facându-te asemenea mării 


Spre deosebire de percepția comună că Dumnezeu este un 
bătrân care a creat un univers în care trăieşti şi tu, dar în care 
comportamentul tău îți poate aduce o sentință la osândă 
veşnică, Tao este perceput ca o energie naturală. Sursa vieţii 
nu este privită ca o zeitate ce-i monitorizează pe pământeni ca 
un rege sau un dictator, de vreme ce nu împarte pedepse şi nu 
ține recompense pentru sine. Lao zi ne-a învăţat că Tao îţi 
cere doar să trăieşti în armonie cu natura. 

Pentru Lao zi, simbolul cel mai important al naturii este apa, 
la care se referă în multe dintre cele 81 de versete. Când te porți 
asemenea acestui element, vei începe să vezi că judecarea şi 
excluderea celorlalţi nu-şi au locul şi rostul în Tao. Fii precum 
marea, ne spune Lao zi, și lumea nu va înceta să te slăvească. 
Mesajul esenţial prezentat în versetul de față, şi în multe altele 
din Tao Te King, este că oceanul este rege al tuturor pentru că 
știe să stea mai prejos decât toate. Toate râurile şi pâraiele se 
varsă în mare în cele din urmă şi, între timp, ea devine un sluji- 
tor al tuturor. Învățătura acestui verset este limpede: fii umil. Nu 
te considera mai bun decât ceilalți şi nu te crede superior lor. 
Cea mai mare putere poate fi reprezentată simbolic prin ima- 
ginea unei văi care coboară. Devino slujitor, nu dominator. 

Când și cele mai mici firicele de apă rămân stinghere pe 
pământ, ele îşi croiesc singure o cale ce le va duce la mare. 
lar aceasta nu domină râurile şi pâraiele prin măreţia şi pu- 
terea ei; ea nu se ridică deasupra lor şi nu le cere devoțiune, 

nici nu le ameninţă cu pedepse sau cu distrugerea deplină, 
dacă ele nu cooperează. Marea ştie instinctiv că râurile şi 
pâraiele vor gravita în mod natural înspre locurile mai joase. 

Folosind această metaforă în Tao Te King, Lao zi îţi 
amintește că şi oamenii tind să fie atraşi instinctiv înspre cei 
care sunt modeşti şi rezervaţi şi care, tocmai prin această ati- 
tudine, emană o măreție intrinsecă. Iar această poziţie nu este 
apărată numai de marele maestru. Petru, un slujitor şi apostol 
al lui lisus Hristos, transmite un mesaj aproape identic în 
Noul Testament, multe secole după moartea lui Lao zi: 


Fiți păstori buni ai turmei lui Dumnezeu care este în paza voas- 
trä, Slujind-o şi cercetând-o, nu cu silnicie, ci cu voie bună. așa 
cum Dumnezeu vă vrea, fără lăcomie pentru câștig, dar din 
râvnă de slujire; fără să stăpâniţi peste cei care v-au fost incre- 
dințaţi, ci servind drept pildă pentru turmă. (Petrul, 5, 2-3) 


Schimbă felul în care te percepi pe tine ŞI pe ceilalţi drept 
conducători exemplari şi priveşte uriaşa mare dătătoare de 
viaţă, care este răbdătoare, primitoare şi rămâne mai jos decât 
râurile ce curg înspre ea. Apoi fă-te și tu însuţi precum puterea 
apei, curmă-ţi ego-ul şi renunță la nevoia de a stăpâni peste 
ceva sau cineva. Oamenii care ți-au fost încredinţaţi pentru 
a-1 conduce se vor îndrepta spre tine, la fel precum fluxul na- 
tural al lui Tao, el însuşi asemenea unei curgeri de apă. 

Eşti îndemnat să înveţi din felul de a fi al apei și să o imiţi 
cât mai mult posibil în viaţa ta. Iată diverse moduri în care 
poți aplica înțelepciunea ce decurge din asemănarea cu marea 
cea întinsă în viaţa ta de zi cu zi: 


Să nu presupui niciodată că știi 
ce este mai bine de făcut. 


Chiar dacă ești mai în vârstă, mai înțelept şi mai bogat 
decât alții şi ai mai multă putere şi influență decât ei, nu pre- 

supune niciodată că ştii ce este mai bine pentru toți oamenii. 
În schimb, închipuie-ţi că eşti precum oceanul cel mare, care 
îngăduie şi încurajează râurile mai mici să vină spre el. Rămâi 
în modestie, vorbeşte cu blândeţe, nu ieși în evidenţă şi 
lasă-i pe ceilalţi, cât mai mult cu putinţă, să aibă deplin con- 
trol asupra vieţii lor. Dacă te asemeni cu marea care le 
primeşte pe toate, scoţi ego-ul din calcul şi devii astfel ca 
unul din conducătorii la care se referă versetul de faţă din Tao 
Te King. Nimeni nu ar trebui să simtă greutatea ordinelor tale 
şi nimeni nu ar trebui să se simtă rănit de indicaţiile tale. 

O situaţie ce mi-a permis să aplic acest sfat s-a ivit exact în 
ziua în care scriam eseul de față. Trăiesc pe insula Maui, iar 
mama mea de 90 de ani trăieşte în Florida, unde stă şi fiica mea 
Saje. Mama mea avea o durere insistentă de stomac, însoțită de 
greață, de la nişte medicamente puternice pe care le luase, aşa 
că am sunat-o pe fiica mea şi m-am sfătuit cu ea dacă ar fi bine 
să-i dea bunicii ei nişte iaurt. Răspunsul imediat al lui Saje a 
fost: „Chiar avem nişte iaurt — o să-i duc bunicii să mănânce.“ 
în loc să-i dau un ordin sau să o învăţ cum să aibă grijă de buni- 
ca ei, i-am îngăduit fiicei mele să preia ea însăşi iniţiativa, în 
timp ce eu am rămas în plan secundar. 


Rămâi în slujba celorlalți. 


Consideră că eşti pe această planetă pentru a-i ajuta pe 
ceilalți. Caută ocazii în care poţi fi de ajutor, în special pen- 
tru cei ce au nevoie de conducerea ta. Aminteşte-ţi că marea 
cea mare este în slujba întregii lumi, dând viaţă tuturor şi pri- 
mindu-i pe toți cei ce vor să se împărtășească din dărnicia ei, 
aşa că fii asemenea ei, rămânând în spiritul Tao. 


Practică Tao acum! 


Petrece o zi încercând să conduci slujindu-i pe ceilalți, nu 
dându-le ordine. Găseşte ocazii în care să-ți suprimi 

de-prinderea înrădăcinată de a te amesteca în viețile celorlalţi 
şi de a le spune ce să facă şi îngăduie-le lor să curgă înspre 
tine, în schimb. Dedică-te şi mai mult acestui principiu, încu- 
rajându-i pe ceilalți să ia decizii în loc să-ţi urmeze ordinele. 


Ferwetul 67 


Toată lumea vorbeşte despre Tao al meu 
cu atâta familiaritate — 
ce nebunie! 
Tao nu este ceva ce se găsește la piață 
sau care se transmite din tată în fiu. 
Nu este ceva care se câștigă prin învățare 
sau se pierde prin uitare. 
Dacă Tao ar fi fost astfel, 
s-ar fi pierdut și s-ar fi uitat cu mult timp în urmă. 


Am trei comori la care țin cu multă grijă 
și pe care le păzesc îndeaproape. 
Prima este mila. 

A doua este cumpătarea. 

A treia este modestia. 


Din milă se naşte curajul. 
Din cumpătare se naşte dărnicia. 

Din modestie prinde viaţă spiritul de conducător 
Dacă cineva ar avea îndrăzneală, dar nu ar avea milă, 
dacă ar fi îngăduitor, dar lipsit de cumpătare 
şi dacă ar merge înainte fără modestie, 
asta ar însemna moarte sigură pentru el. 


Dragostea îi biruie pe toți detractorii, 
este de neclintit şi nu poate fi cucerită. 
Când cerul vrea să protejeze pe cineva, 
îi trimite o armată drept sprijin? 
Nicidecum, îl ocroteşte cu dragoste. 


Cum să trăieşti 
folosindu-te de cele trei comori 


Eşti invitat acum să-ţi schimbi viaţa, privind-o prin prisma 
acestui vechi verset din Tao Te King, care te învaţă despre cele 
trei lucruri de care ai nevoie pentru a avea o viață reuşită în Tao: 


— Mila este numele folosit aici pentru a desemna prima 
comoară, dar în alte traduceri au fost folosiți şi alți termeni, 
precum compasiune, bunătate, dragoste, blândeţe ȘI caritate. 
Probabil că ai fost deprins să aspiri către un model de 
realizare personală măsurabil după cât de mult ai acumulat, 
ce ai înfăptuit şi câtă putere şi influenţă ai dobândit asupra 
celorlalți. Se consideră, îndeobşte, că oamenii de succes se 
concentrează numai asupra obiectivelor lor, că nu iau seama 
la nimic afară de felul cum să ajungă sus şi că încearcă fără 
milă să împiedice pe oricine altcineva care ar vrea să obțină 
ceea ce ei înşişi urmăresc să obţină. 

Lao zi, însă, ne spune că prima Și cea mai importantă 
comoară este cea din care se naște curajul, iar curajul nu prinde 
viaţă niciodată dintr-o atitudine neîndurătoare și aspră. Ba 
Chiar adaugă că îndrăzneala lipsită de milă este o rețetă pentru 
moarte sigură! Așa că eşti încurajat să te gândeşti şi la ceilalţi, 
să fii, în primul rând, dispus să le si ujeşti lor şi să le arăţi bună- 
tate şi dragoste, chiar dacă e vorba de duşmani, în loc să cauţi 
semne exterioare, care să demonstreze cât de mult succes al. 

Shakespeare vorbeşte despre această primă comoară în 
Neguţătorul din Veneţia: 

Mila este o calitate ce nu se naşte silit, 
Ci coboară din ceruri precum o ploaie blândă... 


Mila însă nu se găsește în sceptrul domnitorului, 
Tronul ei şade în inimile regilor... 


Marele dramaturg ne amintește apoi în versurile urmă- 
toare de ce Lao zi a făcut din milă cea mai înaltă dintre cele 
trei comori: 


Este o însușire a lui Dumnezeu însuși, 
lar puterea lumească se aseamănă cu cea dumnezeiasă, 
Atunci când mila se însoţeşte cu dreptatea. 


Mila, compasiunea şi bunătatea sunt toate atribute ale lui 
Dumnezeu şi ale lui Tao. Lao zi a înțeles acest adevăr cu se- 
cole bune înainte de Shakespeare. 


— A doua comoară este cumpătarea, sau aşa cum a fost ea 
numită în alte traduceri: economie, moderație, chibzuinţă sau 
simplitate. Este adevărat că moderaţia şi cumpătarea nu sunt 
lucruri care ne vin imediat în minte atunci când ne referim la 
cei ajunși în vârful societăţii. Cu toate acestea, potrivit lui 
Lao zi, a te mulţumi cu mai puţin în loc de a vrea mai mult dă 
naștere generozităţii. Aşa că fii dispus să iei numai atât cât ai 
nevoie şi să nu strângi în neştire. Cu cât eşti mai puţin atașat | | 
de bunurile tale, cu atât îţi este mai uşor să fii darnic. În | 
schimb, cu cât te agăți mai mult de bunurile tale, cu atât simţi! 
mai intens că ai nevoie de şi mai mult, și astfel eşti cu atât mai 
puțin preocupat de bunăstarea celorlalți. 


— Cea de-a treia comoară necesară pentru o viață de suc- 
ces este modestia. La aceasta se referă alte traduceri când 
spun că este bine „să nu te crezi superior naturii“, „să nu ai 
îndrăzneala de a merge înaintea celorlalți“ şi „să nu încerci 

mereu să fii numărul unu“. Lao zi ne reaminteşte că din 
această calitate decurge adevăratul spirit de conducător ce 
radiază energie Tao. 

Adesea, percepția noastră asupra puterii şi a triumfului este 
influenţată de însușiri ale energiei masculine yang, precum 
aroganţa, semeţia şi îngâmfarea. Aşa că, atunci când îţi vei 
schimba felul de a te raporta la conceptul de conducător lumi- 
nat, vei descoperi ceea ce oamenii de succes au aflat înaintea 
ta — şi anume că toţi suntem instrumente ale lui Tao sau ale 
lui Dumnezeu, sau oricum vrei tu să numeşti energia care ne 
ajută să scriem cărți, să ţinem discursuri, să facem descoperiri 
ce salvează multe vieți omeneşti şi aşa mai departe. Modestia 
presupune să cedezi în faţa unei forţe care este mai mare decât 
ego-ul tău, să recunoşti superioritatea acelei Surse ŞI să fii 
recunoscător pentru înţeleciunea și influența pe care le 
primeşti de la acea putere. Fii modest, impodobeşte-te cu 
smerenie și fii un conducător generos şi recunoscător. 


lată câteva metode prin care să aduci aceste trei comori în 
viața ta de zi cu zi: 


Trăiește în armonie cu nenumăratele manifestări 
ale lui Tao. 


Soluţia pentru o viaţă trăită în armonie se găseşte în com- 
pasiune și milă. Nu eşti în competiţie cu nimeni, aşa că nu te 
simţi ca și cum ar trebui să învingi pe altcineva sau să te com- 
pari cu alții în vreo privință. Dă dovadă de milă și compasiune 
faţă de orice formă de viaţă, inclusiv faţă de tine! Când radieri 
dragoste şi respect pentru toţi, te-ai aliniat cu Tao, care te va 
proteja de parcă ai fi un prunc în braţele unei mame iubitoare. 

Descoperă puterea ascunsă a simplităţii și a 
modestiei de care dau dovadă unii conducători, 
pe care erai tentat mai demult să-i consideri 
drept slabi sau ineficienți. 


Cei ce practică chibzuinţa şi refuză să strângă bunuri în 
exces şi nu se dedau la un consum exagerat, merită să fie con- 
sideraţi drept exemple grăitoare despre felul cum trebuie 
îndrumați oamenii să se comporte, în timp ce aceia care 
vorbesc şi acţionează violent şi nu se mai opresc din acumu- 
lat bunuri nu sunt în armonie cu Tao. Mai mult chiar, acțiu- 
nile acelor oameni tind să ducă mai degrabă la disensiune și, 
precum ne aminteşte Lao zi aici, cei ce merg înainte cu 
îndrăzneală şi fără considerație sau respect pentru cei din jur 
vor muri (şi, mă grăbesc eu să adaug, îi vor atrage și pe alţii 
spre propria lor pieire). Când observi exemple de simplitate 
şi modestie la cei ce se găsesc în poziţii de conducere, fă orice 
poţi pentru a te asemăna lor şi a sădi aceleaşi calităţi în inte- 
racţiunile tale zilnice. 


Practică Tao acum! 


Găseşte un prilej de discuţie în care poți aplica cele trei 
comori ale lui Tao, făcând în acelaşi timp economie de 
cuvinte. În timp ce încerci să-ți susții punctul de vedere pe par- 
cursul conversației, de pildă, opreşte-te după un moment ȘI 
foloseşte timpul rămas ca să asculți mai mult şi să vorbeşti mai 
puţin. Vei aplica astfel toate cele trei comori ale lui Lao zi în 
acelaşi timp: vei arăta milă pentru interlocutorul tău, fiind 
cumpătat cu propriile tale cuvinte și refuzând cu modestie să 
ieşi în față sau să te arăţi superior partenerului tău de discuţie. 

E anii 


| Un soldat bun nu este violent. 

| Un luptător bun nu este mânios. 

_ Adevăraţii câştigători nu se s/ădesc. 
Adevăraţii întreprinzători se pun în slujba lucrătorilor lor. 

© Celmaibunconducător urmează voia poporului său. 


ioți aceștia întruchipează virtutea non -competiției. 
Aceasta este virtutea non-rivalităţii. 
Asta presupune să foloseşti puterile celorlalți, 


Incă din timpuri străvechi, se ştie că aceasta este 
contopirea finală cu cerul. 


Cum să trăieşti prin cooperare 


Versetul de față din Tao Te King îți cere să reevaluezi ceea 
ce crezi că trebuie să faci pentru a fi un câştigător. În lumea 
occidentală, a ieşi în față presupune cel mai adesea obligati- 
vitatea de a rămâne într-o permanentă stare de rivalitate şi 
competiție — în esenţă, trebuie să-l înfrângi pe cel de lângă 
tine, obținând ceea ce vrei înaintea lui. Lao zi îţi cere să-ți 
schimbi această mentalitate întruchipând în persoana ta „vir- 
tutea non-competiţiei“, un principiu ce poate să acționeze în 
beneficiul tău chiar şi într-o societate în care a-ţi atinge sco- 
pul şi a fi întotdeauna cel dintâi sunt atât de preţuite. 

Tao Te King ne învaţă că toate cele 10 000 de lucruri prind 
viață din aceeaşi stare de neființă. Aici este vorba numai de 
unitate, ceea ce implică o colaborare desăvârşită, iar nu com- 
petiție. În faţa cui ai mai putea ieşi învingător, dacă te 
repăseşti în fiecare om? Ar fi ca și cum te-ai lupta cu tine 
însuți! Lao zi îţi cere să-i urmezi sfatul și să alegi să trăieşti 
prin cooperare. 

De crezi sau nu, acest principiu poate lucra în avantajul 
tău chiar şi în competiţiile atletice. În loc să te gândeşti la 
adversarul tău din concurs ca la un dușman și să te lași 
cuprins de mânie şi de violenţă fizică şi mentală, aminteşte-ţi 
de cuvintele lui Lao zi din deschiderea acestui verset: „Un 
soldat bun nu este violent. Un luptător bun nu este mânios. 


Adevăraţii câștigători nu se stădesc.“ În schimb, astfel de. 


oameni îi privesc pe adversari ca pe o parte a lor înşişi și ca 
pe nişte participanţi esenţiali la dansul vieții. Aşa că, în loc să 

nutrești ură sau mânie faţă de adversarii tăi dintr-un meci de 
fotbal sau de tenis, consideră-i un element fundamental din 
_viaţa ta, care te ajută să ajungi. Ja excelență. Fără ei, nu ai 
„putea să te perfecționezi, nu ai mai fi motivat să te antrenezi 
în n plus ş ŞI să devii astfel înv vingător. 

Fă precum n te sfâtuieşte Lao zi şi „foloseşte puterile celor- 
lalţi“ pentru a te înălța la statutul de câştigător. Asta înseam- 
nă să cooperezi cu adversarii tăi, dorind ca şi ei să joace la cel 
mai înalt nivel şi să dea tot ce este mai bun din ei. Nu-ţi 
pierde energia şi puterea de concentrare pe stări de mânie şi 
făcându-ţi reproşuri, ci focalizează-ţi toată atenţia asupra a 
ceea ce trebuie să faci. Ai grijă de minge, trimite-o în direcţia 
potrivită sau, într-un concurs de arte marţiale, stai drept şi 
bine echilibrat. Când mânia iese din discuţie, jocul tău se va 
ridica la un alt nivel. Şi acest lucru rămâne adevărat şi în afara 
atletismului: lucrul sau persoana cu care te lupţi te slăbeşte, 
în vreme ce cooperarea te întăreşte. Aşa încât, renunţă la 
competiţie în favoarea cooperării în toate aspectele vieţii tale, 
inclusiv în privinţa serviciului. 

Eu pun în aplicare acest concept gândindu-mă că orice per- 
soană are menirea să ne ajute să îmbunătăţim calitatea vieţii pe 
planeta noastră şi că astfel poate fi un partener al meu, cineva 
din „echipa“ mea. Nu concep că există cineva pe lume care 
este în competiţie cu mine pentru vreun premiu oarecare. Dacă 
cineva vinde mai multe cărți decât mine, aplaud şansa lui; de 
fapt, am să recomand cât mai multor oameni să cumpere pro- 
dusele lui. Dacă face mai mulţi bani decât mine, are parte de 
mai multă publicitate sau ajunge la mai mulți oameni, mă 
bucur în sinea mea de toate acestea, gândindu-mă: Colegul 
meu de echipă m-a ajutat în misiunea mea. 

Când particip la un meci de tenis foarte strâns, trimit men- 
tal dragoste şi încurajare adversarului meu. Dacă sunt mai 
puțin stresat, mai puțin mânios şi mai puţin violent în gândire, 
trăiesc în momentul la care se referă Lao zi când vorbeşte 

despre „contopirea finală cu cerul”. Nivelul meu de excelenţă 
va lua avânt, indiferent de rezultatul de pe tabela de marcaj. 
lată ce îţi recomandă Lao zi din vremurile lui străvechi: 


Declară că nu ai de gând să te lupți. 


Nu te lupta cu răceala, cu bolile sau chiar cu necazurile 
serioase. Nu te lupta cu membrii familiei tale, nu te impotrivi 
diferitelor opinii politice. Nu te inpta cu dependentele şi Tucrul 
u te lupta cu tine însuți. În schimb, fä o 
schimbare majoră şi începe să trăieşti prin cooperare. Dacă ai 
cancer sau artrită, vorbeşte cu celulele din corpul tău care ţi-au 
provocat asta în felul următor: „Dacă insi staţi să trăiţi Ti orga- 
nismul meu, doresc să trăiesc în armonie, pace şi sănătate 
deplină cu voi altminteri, vă invit să vä găsiți loc de şedere 
altundeva. Poate. părea ciudat, där të repune în armonie cu 
Tao, care nu este violent, nici ranchiunos şi nici mânios. 

De asemenea, când vine vorba de copii sau de alți membri 
ai familiei, consideră-te aliatul lor, practicând zilnic virtutea 
„non-rivalităţii“. 


Deprinde obiceiul de a te vedea 
în oricine din jurul tău. 


Dacă cineva la care ţii suferă, tu resimţi durerea lui. De 
aceea, ori de câte ori spui sau faci ceva dăunător unei persoane 
pe care o iubeşti, îţi faci rău ţie însuţi. Dacă eşti conştient de 
principiul acesta, extinde-l asupra întregii umanități — la 
urma urmei, împărtăşeşti aceeaşi origine şi același spirit Tao 
cu orice ființă din univers. Când îţi vei privi spiritul într-o 
îmbrăţişare plină de dragoste şi de cooperare cu toţi ceilalți, 
vei şti ce vrea să zică Lao zi prin „contopirea finală cu cerul“. 

lată câteva cuvinte minunate ale lui Pablo Casals, care 
exprimă acest lucru: 

Când ne vom învăța copiii ce sunt ei? 

Ar trebui să le spunem fiecăruia: ştii ce ești? Eşti o minune. Eşti 
unic. În toţi anii care au trecut, nu a mai fost vreun copil ca tine. 
Picioarele taie, brațele tale, degetele tale pline de îndemânare, 
felul în care te mişti, totul este unic. 

Ai putea ajunge Shakespeare, Michelangelo sau Beethoven. Ai 
capacitatea să faci orice. Da, eşti o minune. Și când vei creşte, ai 
putea tu oare să faci rău cuiva care, la fel ca tine, este o minune? 


Practică lao acum! 


Spune-ţi că te vei gândi la adversarul tău ca la o extensie 
a propriei tale persoane, cu ocazia următoarei întâlniri com- 
petiționale. Promite să-i trimiți mental dragoste acelei per- 
soane, înconjoar-o cu lumină şi roagă-te ca ea să se prezinte 
în competiție în cea mai bună formă şi să obţină cele mai 
bune rezultate. Observă, apoi, cum creşte şi performanţa ta şi 
te duce spre un nou nivel de excelenţă. 


\} 


[ia z 


Versetul 69 


Este o vorbă printre soldați : 
nu îndrăznesc să fac prima mişcare, 
ci aş prefera să joc rolul oaspetelui ; 
nu îndrăznesc să înaintez un centimetru, 
mai degrabă m-aş retrage un metru. 


Asta înseamnă 
să mergi înainte fără să înaintezi, 
să respingi atacul fără să foloseşti arme. 


Nu există nenorocire mai mare 
decăt să simți „Am un duşman; 
pentru că atunci când „eu“ şi „ dusman“ se află impreună, 
nu mai rămâne loc și pentru comoara mea. 


De aceea, când se înâlnesc doi oponenți, 
cel fără duşmani 
va triumfa cu siguranță. 


Când se înfruntă două armate de același calibru, 
va triumfa cea în rândul căreia 
se găseşte milă şi compasiune. 


Cum să trăiești fără duşmani 


Închipuie-ţi o lume cu un patrimoniu comun care i-ar ține 
laolaltă pe toți oamenii — o lume care nu ar cunoaşte cuvân- 
tul dușman, unde toată lumea ar recunoaşte fericită că suntem 
cu toţii un singur neam, având aceeași Sursă, căci toți am 
venit aici din neființă. Imaginează-ţi o lume care ar înţelege 
că a răni pe cineva în vreun fel înseamnă, de fapt, a te răni pe 
tine însuţi. Din păcate, deşi o astfel de stare de fapt nu a exis- 
tat niciodată printre oameni în toată istoria scrisă a civiliza- 
iei, aceasta este viziunea lui Lao zi în versetul de față din Tao 
Te King. Şi este și viziunea mea în legătură cu ceea ce este 
posibil când ne străduim să ne concentrăm pe Tao şi când 
suntem conduși de oameni axați ei înşişi în spiritul Tao. 

Această viziune măreaţă începe chiar aici, chiar acum, cu 
tine! Scoate conceptul de „duşman“ din viaţa ta şi fii un 
exemplu de comportament pentru cei din jur. În cele din 
urmă, efectul de undă îi va îndemna pe toți locuitorii planetei 
înspre o lume lipsită de duşmani. 

Recent, un om dezechilibrat mintal, înarmat cu pistoale şi 
muniție, s-a baricadat într-o şcoală Amish din ţinutul 
Lancaster, Pennsylvania, unde a ucis câteva fete. Când mem- 
brii pașnici ai acestei comunități creştine atât de strâns unite, 
trăind în plin spirit Tao, au început să-şi plângă victimele, o 
pierdere groaznică şi de nedescris, aceştia au invitat şi fami- 
lia ucigaşului să jelească împreună cu ei la înmormântare ŞI 
s-au rugat chiar şi pentru ucigaș. 

După cum spunea un conducător Amish: „Noi nu avem 
dușmani; suntem cu toții copiii lui Dumnezeu, iar iertarea 

este chiar esența credinţei noastre creştine. Dacă nu i-am 
putea ierta pe cei care sunt pierduţi şi care ne-ar putea răni, 
atunci credința noastră nu ar avea nici un sens.“ Aceste 
cuvinte minunate se aseamănă în spiritul lor atât de mult cu 
ceea ce Lao zi scrie în versetul de față: „Nu există nenorocire 
mai mare decât să simți «Am un duşman»; când se întâlnesc 
doi oponenți, cel fără dușmani va triumfa cu siguranță.” 

Cum poţi, aşadar, să înfrunţi un adversar, fără ca acesta 
să-ți fie în acelaşi timp duşman? În cartea sa deosebit de 
lămuritoare, 7he Tao of Inner Life, Diane Dreher oferă un 
răspuns la această întrebare. Reţine următoarele cuvinte în 
timp ce aplici versetul de faţă din Tao Te King în viaţa ta: 
„Vechea percepţie, cum că orice conflict nu ar fi decât o 
bătălie, ne limitează viziunea şi opţiunile şi ne atrage în ne- 
sfârşite lupte între polarități opuse.“ Apoi adaugă: „Când ne 
facem duşmani, aceasta ne confiscă din putere și ne 
împiedică să ne asumăm responsabilitatea propriei noastre 
vieţi. În loc să soluționăm conflictele, noi ne concentrăm 
atenţia asupra temerilor noastre, a sentimentului de ură şi ne 
pierdem în nenumărate tentative de a-i ataca pe aşa-zişii 
noştri duşmani.“ 

Lecţia din cartea strălucită a Dianei, ca şi versetul de faţă 
din Tao Te King şi afirmaţiile conducătorului comunității 
Amish, toate converg spre ideea că, de fapt, conflictul nu tre- 
buie să însemne bătălie. Cu alte cuvinte, cineva care are un 
punct de vedere opus nu este neapărat un dușman. Închipuie-ţi 
ce s-ar întâmpla dacă fiecare general şi-ar însuşi aceste cuvinte 
din Tao Te King şi le-ar pune apoi în practică: „Nu îndrăznesc 
să fac prima mişcare ...“. În felul acesta, războaiele nu ar mai 
putea exista. 

Lao zi considera că, în cazul în care războiul devine 
inevitabil, ar trebui să fie practicată numai lupta defensivă, nu 
cea ofensivă. Ar trebui evitată cu orice preţ inițiativa 
declanşării ostilităţilor şi chiar în toiul bătăliei ar trebui să 
recunoaştem că bătălia în sine este un motiv de mâhnire. În 

absenţa conceptului de „duşman“, cu inima plină de compa- 
siune, rămânem în armonie cu Tao. Prezenţa luptei, fie ea fi- 
zică sau verbală, este un indiciu că s-a pierdut legătura cu 
Tao. Nu ar trebui sărbătorit nimic în legătură cu acest lucru, 
iar fiecare război şi fiecare conflict ce se consumă pe câmpul 
de luptă ar trebui tratat ca o ceremonie de înmormântare și 
întâmpinat cu compasiune şi durere în suflet. 

În timp ce stau la birou şi contemplu chipul lui Lao zi, el 
pare să spună că o lume liberă de noţiunea de „dușman“ nu 
este chiar o utopie, cum am fi tentaţi să credem. lată cum ai 
putea pune în practică în prezent această înțelepciune: 


Refuză să consideri pe cineva 
drept adversarul tău. 


Reciteşte cel mai important rând din versetul de faţă: 
atunci când „eu“ şi „dușman“ se află impreună, nu mai 
rămâne loc şi pentru comoara mea. Comoara ta este pacea 
din sufletul tău şi legătura ta cu Tao, aşa încât competitorii tăi 
din domeniul afacerilor, adversarii tăi dintr-un concurs de 
atletism sau membrii unui partid politic din opoziţie nu sunt 
duşmanii tăi. lar acei oameni, despre care un guvern declară 
că sunt duşmanii tăi, cu siguranţă nu sunt. 

Spune-ţi: Nu am dușmani. Sunt oameni cu care sunt în 
dezacord asupra unor chestiuni. Poate va fi chiar nevoie să 
mă apăr pe mine şi stilul meu de viață, dar nu mă voi gândi 
la ei ca la niște adversari. Aminteşte-ţi spusele lui Lao zi: 
omul „fără duşmani va triumfa cu siguranţă.“ Fii acel om 
chiar acum, 


Promite că nu vei fi tu niciodată 
cel ce va începe lupta. 


Rămâi într-o poziţie defensivă în dispute, respectă sfatul 
lui Lao zi de a juca rolul oaspetelui, cel care nu acţionează 

decât dacă este invitat să o facă, în loc să faci tu prima miş- 
care. Regăseşte colegi acolo unde odinioară vedeai comba- 
tanţi, recunoscându-te tu însuţi în ei. Trimite compasiune şi 
grijă către presupușii tăi adversari, care reprezintă, de fapt, o 
parte din fiinţa ta. Retuză să porneşti vreo luptă, amintindu-ți 
că ar fi ca şi cum te-ai lupta cu tine însuţi. Găseşte o metodă 
prin care să vezi unitatea în orice confruntare, care nu este 
altceva decât o întâlnire sacră, de vreme ce toți venim din Tao. 


Practică Tao acum! 


Copiază aceste cuvinte din jurnalul Annei Frank, cuvinte 
pe care le scria în timp ce era urmărită de nazişti: „... în ciuda 
tuturor, eu tot cred că oamenii sunt buni în adâncul sufletului 
lor... simt suferința a milioane de oameni şi, totuşi, dacă îmi 
ridic ochii spre cer, nădăjduiesc că nefericirea se va curma 
într-o bună zi.“ 

Afişează mesajul acesta într-un loc de unde să poată fi 
văzut de toată familia ta. 


Vewvetutl 70 


Învățăturile mele sunt foarte uşor de înțeles 
şi la fel de ușor de înfăptuit; 
şi totuși, atât de puțini oameni din astă lume le înțeleg, 
și atât de puţini le înfăptuiesc. 


Cuvintele mele au un strămoș; 
faptele mele au un stăpân. 
Oamenii nu ştiu acest lucru, 

și de aceea nu mă ştiu nici pe mine. 


lată de ce înțeleptul se imbracă simplu, 
deşi sufletu-i este impodobit 
cu pietre prețioase. 


Cum să-ți trăieşti viaţa 
sub îndrumarea lui Dumnezeu 


Am cugetat la versetul de faţă din Tao Te King vreme de o 
săptămână, citind întruna peste 50 de traduceri ale lui. Am 
fost în mod deosebit atras de această frază din The Essential 
Tao, în traducerea lui Thomas Clearly: 


Cei ce mă cunosc sunt puțini; 
cei ce aspiră să fie asemenea mie sunt nobili. 


I-am cerut şi lui Lao zi îndrumare, încercând să-mi dau 
seama care ar fi mesajul lui pentru secolul nostru. Știu că 
maestrul nu ar fi vorbit niciodată din nevoia de a se flata sau 
de a-şi peria ego-ul. La urma urmei, el era maestrul Tao cel 
adevărat, care se bucura de o viață axată pe Marea Cale, nu pe 
ego-ul personal, şi care încuraja pe toată lumea să facă la fel. 

Imaginează-ți cum trebuie să fi fost pentru această întrupare 
a divinului, care era Lao zi, să se plimbe printre oamenii vremii 
sale în China antică: ar fi cercetat cu multă rezervă comporta- 
mentul lor agresiv, ştiind în sinea sa în tot acest timp ce ar fi fost 
cu putință pentru toți semenii săi dacă și-ar fi schimbat felul de 
a-şi percepe viața. Libertatea, pacea minţii, mulțumirea și, prac- 
tic, orice alt principiu prezent în aceste 81 de eseuri le erau la 
îndemână. Îmi închipui că, peste circa 500 de ani, lisus din 
Nazaret trebuie să fi avut acelaşi sentiment pe care îl dezvăluie 
Lao zi în versetul de față, ceva în genul: Toate acestea sunt atăt 
de simple, atât de ușor de înțeles și de înfăptuit, și totuși atât de 
puțini vor şi pot să surprindă esența cerului aici pe pământ. 

Aproape că simt frustrarea pe care o mărturiseşte Lao zi în 
rândurile de față, pe când ne îndeamnă să trăim o viață axată 
pe spiritul Tao, în loc să ne preocupăm de propriul ego. Am 
intitulat acest scurt eseu „Cum să trăieşti sub îndrumarea lui 
Dumnezeu", pentru că asta cred eu că îţi cere Lao zi să faci în 
toate cele 81 de versete, şi în special în cel de faţă. Cuvintele 
mele au un strămoș, faptele mele au un stăpân, spune el, după 
care adaugă, imediat, că este convins că oamenii pur şi simplu 
nu înţeleg, așa încât în mod cert nu mă stiu (înțeleg) nici pe 
mine. Strămoşul lui Lao zi este Tao, iar stăpânul faptelor lui 
este aceeași Sursă fără nume. El pare să reflecteze astfel: Eu 
cugei asemenea lui Dumnezeu; vorbesc precum ar vorbi 
Dumnezeu, creatorul universului: de aceea acționez în con- 
formitate cu aceste principii ce vin de la Dumnezeu însuși. 

Te îndemn să faci la fel, ceea ce se poate dovedi extrem de 
ușor dacă cedezi şi permiţi energiei Tao, cea „atotțiitoare“, să 
te îndrume. Încetează să mai lupți, evită gândurile și faptele 
violente şi renunță la tentativele tale de a-i controla pe ceilalţi 
şi lumea întreagă. Fii modest, nu interveni dacă nu este cazul, 
respectă-ți spiritul genial şi creativ, dar şi pe al celorlalți; şi, 
în primul rând, întoarce-te la Sursa ta invizibilă şi azvârle cât 
colo ego-ul tău sâcâitor, cât eşti încă în viaţă şi întrupat sub 
forma unuia dintre cele 10 000 de lucruri. Dacă faci toate 
acestea, vei trăi o viaţă lungă în mod cu totul natural, în pace 
şi bucurie, departe de judecăţi şi reproşuri. 

Gândeşte-te la felul în care marii maeștri spirituali au fost 
reprezentaţi de artişti de-a lungul secolelor: Lao zi poartă o 
mantie simplă, lisus e înveşmântat în haine simple și încălţat 
cu sandale, sfântul Francisc etalează nişte haine aproape 
zdrenţuite, Buddha arată ca un țăran cu un toiag în mână, iar 
Mahomed e şi el zugrăvit ca un om simplu. Apoi, analizează 
felul în care au fost reprezentaţi discipolii marilor învăţători 
spirituali — trăind în mijlocul luxului şi al bogățiilor, prac- 
ticând un consum excesiv şi trăind în palate de aur, Marii 

înţelepţi se îmbracă simplu, chiar dacă ascund în sinea lor cea 
mai prețioasă comoară. 

Şi care este, de fapt, această comoară de preţ, ascunsă în 
sufletul maeştrilor? Versetul 67 explica faptul că este vorba 
de îndrumarea lui Dumnezeu ce ia forma a trei comori: mila, 
cumpătarea și modestia. Nu ai nevoie de veşminte tesute cu 
fir de aur şi de temple împodobite cu bogății — care sunt 
rodul muncii istovitoare a nenumărați servitori şi sclavi — 
pentru a veni în întâmpinarea acestor comori. Hainele simple 
păstrează înțeleptul în armonie cu simplitatea mesajului său. 

lată ce mi se pare mie că spune Lao zi printre rândurile 
versetului de faţă, exprimându-și mirarea ce-l copleştește 
văzând că atât de puţini oameni par să înţeleagă mesajul său 
simplu şi frumos: 


Învață Tao Te King. 


Schimbă-ţi percepţia şi nu te mai considera doar unul din 
mulţime care nu poate înţelege, nici practica învăţăturile din 
Tao Te King. Lao zi tocmai îți spune că este atât de puțin de 
făcut — nu trebuie decât să-ţi aminteşti că ești sacru, pentru 
că faci parte din Tao. Potrivit cărţii A Course in Miracles: 
„Sfinţenia ta răstoarnă toate legile lumii. Este dincolo de 
orice restricţie temporală sau spaţială, dincolo de distanţe şi 
limite de orice fel.“ 

Declară-te drept unul dintre cei ce posedă această 
cunoaştere şi fii dispus să te laşi îndrumat de Dumnezeu în 
fiecare zi. 


Găsește-l pe Dumnezeu pretutindeni. 


Fă-ţi un obicei zilnic din a căuta forţa invizibilă a lui 
Dumnezeu în tot ce vezi şi auzi. În secolul al XVI-lea, 
Meister Eckhart oferea sfaturi în legătură cu felul în care 

versetul de față din Tao Te King poate fi aplicat în viaţa de zi 
cu zi: „Care este testul ce îţi confirmă dacă ai trecut cu ade- 
vărat prin această renaştere sfântă? Ascultă cu atenţie: dacă 
renaşterea aceasta a avut într-adevăr loc în tine, atunci orice 
ființă vie pe care o întâlneşti te trimite cu gândul la 
Dumnezeu.” El ne sfătuiește mai departe: „Dacă singura 
rugăciune pe care ai spune-o toată viaţa ta ar fi Îţi mulțumesc, 
ar fi de ajuns.“ 

Obişnuieşte-te să spui Își mulțumesc, Doamne, pentru tot. 
Aceasta este calea spre o viaţă trăită sub îndrumarea lui 
Dumnezeu. 


Practică Tao acum! 


Stabileşte-ţi o zi în care să fii înțeleptul ce se îmbracă sim- 
plu, fără bijuterii, fără machiaj sau haine la modă. De fapt, 
intâmpină noua zi într-o pereche de pantaloni scurţi şi un tri- 
cou. Oriunde ai merge, rămâi în această postură de simplitate 
ŞI observă cât de relevantă este atenţia care se acordă felului 
în care te îmbraci şi arăţi. Concentrează-te asupra senti- 
mentelor tale în timp ce îţi vezi de treburi, fără să te preocupi 
de ceea ce cred alţii în legătură cu aspectul tău exterior. 


Versetul 71 


A cunoaște ignoranță este putere. 
A ignora cunoaşterea este boală. 


Numai atunci când suntem sătui de boala noastră 
vom înceta să mai fim bolnavi. 
Înțelepul nu este bolnav, el este doar sătul de boală; 
acesta este secretul sănătății. 


Cum să trăiești departe de boală 


În acest verset avem de-a face cu un adevărat paradox, un 
paradox exprimat, aşa cum am constatat în multele mele lec- 
turi despre Tao Te King, ca variaţie la concluzia: „numai când 
ți se ia de boală, atunci vei scăpa de ea.“ Lao zi pare să spună 
că trebuie, de fapt, să ne îmbolnăvim pentru a evita boala. 

Am reflectat, din nou, multă vreme la acest scurt verset. 
M-am Jucat în minte cu aceste cuvinte de multe ori, pentru a 
putea să surprind sensul lor fundamental, atât pentru voi, cât şi 
pentru mine. În cele din urmă, am meditat cu chipul lui Lao zi 
în fața ochilor, întrebându-mă ce a vrut să zică prin acest verset 
incurcat. Pe răspunsul lui îmi bazez eu restul capitolului de faţă. 

Mai întâi, ce implică, de fapt, cuvântul boală? Pentru 
mine, înseamnă că ceva din corpul meu sau din mintea mea 
nu este în echilibru cu starea de bine primordială, din care au 
apărut atât corpul, cât şi mintea — adică este în dezacord cu 
Tao. Simptome precum febra, durerile, respiraţia grea, nasul 
infundat, senzaţia că nu ai aer şi nu mai poți respira, tusea, 
oboseala cronică, sau leşinul, toate sunt indicii ale prezenţei 
bolii; iar echivalentele acestor simptome în gândirea noastră 
ar putea fi teama, îngrijorarea, mânia, ura, anxietatea, senti- 
mentul de vină, stresul, nerăbdarea şi așa mai departe. 
Acestea sunt semnale că gândurile noastre nu sunt în echili- 
bru cu Sursa noastră, care nu este decât iubire pură, bunătate, 
răbdare, mulţumire şi toate celelalte manifestări ale unei vieți 
axate pe spiritul Tao, despre care am vorbit în cele 81 de 
eseuri din cartea de faţă. 

Înțeleptul din acest verset a cugetat îndelung la boală și 
şi-a dat seama că reprezintă o manifestare fizică a unei 
gândiri non-Tao. Febra, răceala, durerile sunt toate identice 
cu manifestările non-Tao precum nerăbdarea, teama, mânia 
sau orice alt impuls indus de ego. De vreme ce înțeleptul a 
văzut unde duc astfel de gânduri, el refuză să ia parte la o 
asemenea nebunie. Aşadar, el a privit boala în faţă şi a jurat: 
Nu voi permite în mintea mea gânduri care să provoace așa 
ceva. Voi rămâne axat pe starea de bine firească pentru Tao, 
deoarece a avea în minte un gând bolnav înseamnă a permite 
bolii să apară în corpul tău. De aceea înțeleptul este sătul de 
boală şi rezultatul este secretul sănătăţii depline. 

Daţi-mi voie să dau un exemplu în acest sens. Prietena și 
colega mea Radhika Kinger s-a întors recent dintr-o vizită la 
Puttaparthi, în India, unde a stat în preajma lui Sathya Sai 
Baba, un maestru iluminat de Dumnezeu, care trăieşte și 
respiră toate mesajele divine prezentate în Tao Te King. lată 
un fragment din scrisoarea pe care mi-a trimis-o ea apoi: 


Tocmai m-am întors de la Puttaparthi, unde am petrecut o săp- 
ămână în prezenţa divină a lui Sai Baba. M-am întristat să îl văd 
pe Sai Baba într-un scaun cu rotile datorită fracturilor multiple 
din zona șoldului. Potrivit doctorilor, niciun corp uman normal 
nu ar putea indura o asemenea agonie fizică. Dar Sai Baba a 
rămas în continuare într-o stare de fericire, complet neafectat de 
condiția sa fizică. 

Un discipol l-a întrebat pe Sai Baba cum se face că o ființă ilu- 
minată de Dumnezeu trebuie să suporte suferințe fizice. De ce 
oare nu se vindecă? La aceasta Sai Baba a răspuns: „Viaţa mea 
este mesajul meu. Oamenii din zilele noastre trebuie să învețe să 
renunţe la atașamentul față de trup și să experimenteze divini- 
tatea din interiorul lor. Durerea este un fenomen natural. Dar 
suferința este o alegere. Eu nu sufăr, pentru că nu Sunt În t trupul 
meu. 

Sai Baba și-a analizat condiţia şi s-a declarat sătul ca viaţa 
să-i fie marcată de boală. Suferinţa cauzată de boală nu este o 
opţiune pentru cineva care trăieşte în armonie cu Tao. 

Având în spate ani întrepi în care felurite dependențe 
mi-au deformat comportamentul, pot să vă spun că înțelep- 
ciunea din acest verset din Tao Te King a fost în mare parte 
responsabilă pentru revenirea mea la puritatea şi starea de 
bine din care m-am născut. M-am săturat de boală şi nu am 
mai fost dispus să trec prin ezitările şi ruşinea ce însoțeau 
starea mea precară. Am văzut clar suferința mea, nu atât din 
lumea materială, ci mai ales din lumea invizibilă a gândurilor, 
care mă tot aduceau înapoi la boală. Când, în cele din urmă, 
mi-am schimbat percepţia asupra acestor lucruri, am reuşit să 
pun în practică paradoxul de a lăsa în urmă boala, tocmai pen- 
tru că ajunsesem să mă satur de ea. Şi, de fapt, acesta este cu 
adevărat secretul sănătăţii. 

lată cum te-ar învăţa Lao zi să pui în practică înţelep- 
ciunea din versetul de față acum şi aici: 


Fii fericit. 


Un vechi proverb chinezesc spune că, dacă un om este 
fericit, atunci va avea un trup fericit. O minte în care domneşte 
fericirea este sătulă de boală — refuză să anticipeze că lucrurile 
s-ar putea înrăutăți. O astfel de minte tratează o durere de sto- 
mac, nasul înfundat, o durere de spate, o jenă în zona genun- 
chiului sau o stare de oboseală ca pe niște mesaje ce ne 
informează că trebuie să urmăm semnalele corpului şi să ne 
întoarcem la starea naturală de bine. O minte fericită crede că 
trupul este capabil să vindece orice infirmități, pentru că ştie că 
trupul nu este o creație a omului, ci un rezultat al lui Tao. O 
minte fericită are încredere în capacitatea corpului de a trăi 
departe de boală şi de suferință. Așa că apelează la mintea ta 
fericită pentru a lucra de aşa manieră, încât tu să rămâi sănătos. 

Analizează-ţi deprinderile. 


Ce deprinderi zilnice te separă de starea ta naturală de 
bine? Orice dependențe, oricât de serioase sau de minore ar 
putea părea, te îndeamnă să vrei să renunţi la ele, pentru că 
te-ai săturat să le suporţi. Ţi-a ajuns să te simţi slăbit de ocu- 
paţii cu efect distructiv. Ştii ce sunt ele și ştii cât de des ai 
acceptat să te îmbolnăvești din cauza mâncării, a alcoolului 
ori a drogurilor, dar şi din cauza sentimentelor de vină şi 
ruşine care te-au cuprins după o beţie, de pildă. Aminteşte-ţi 
că „a ignora cunoaşterea este boală“ şi analizează-ţi 
metehnele, promiţându-ţi să nu le ignori când îţi vei da seama 
ce sunt ele cu adevărat. 


Practică Tao acum! 


Petrece o zi în care să asculţi atent şi să ai încredere în 
mesajele corpului tău, iar apoi ascultă ceea ce mintea îţi 
spune în legătură cu acele semnale. Sugerează minții posibi- 
litatea că trupul îţi semnalează o cerere pe care ai putea să o 
îndeplineşti, cum ar fi să tragi un pui de somn sau să faci o 
plimbare pe plajă, de pildă. Cultivă-ţi o minte fericită, cen- 
trată în Tao, care nu va tolera gânduri despre boală. 


Vervetul 72 


Când oamenii nu au pic de sfială, 
ii aşteaptă o nenorocire. 
Când oamenii nu se tem de puterea lumească, 
se va ivi o putere şi mai mare. 


Nu-ţi limita viziunea despre tine însuți. 
Nu disprețui condiţiile în care te-ai născut. 
Nu opune rezistenţă cursului natural al vieţii tale. 
Astfel nu te vei sătura niciodată de această lume 


De aceea, înțeleptul se cunoaşte pe sine însuși 
dar nu face paradă şi nu vrea să iasă în evidenţă; 
se iubește pe sine însuși, 
insă nu se laudă şi fuge de slavă deșartă de sine. 
El preferă ce se află înduntru celor din afară. 


Cum să trăieşti 
în sfială și acceptare 


Versetul de față din Tao Te King îţi atrage atenţia asupra a 
două aspecte ce acţionează împreună în vederea atingerii 
armoniei în viață: un sentiment de sfială şi o atitudine 
de acceptare totală. Fără aceste forţe combinate, este puţin 
probabil să observi prezenţa lui Tao. 

Pe când scriam despre acest verset, m-am pomenit citind din 
Sfântul loan al Crucii, un poet mistic din secolul al XVI-lea, 
care a trăit în sfială şi smerenie toată viaţa. Reproduc aici câte- 
va din versurile sale, ca să-ţi dai seama cum se manifestă un ast- 
fel de sentiment într-un om de o spiritualitate dumnezeiască: 


Munţii imi sunt iubite, 
Și văile împădurite şi pustii, 
Insulele singuratice, 
Râurile răsunătoare, 
Șuieratul brizei ce imbie la dragoste, 


Noaptea liniștită, 
În momentul când se crapă de ziuă, 
Muzica duioasă, 
Liniştea adâncă ce-ţi face urechile să ţiuie, 
Cina ce însuflețeşte și adânceşte dragostea. 


În dimineaţa aceasta stau aici, în colţul meu sacru de pe 
insula Maui, resimţind un imbold ce se aseamănă, de fapt, 

foarte mult cu extazul din cuvintele Sfântului Ioan al Crucii. 
Simt prezenţa lui Lao zi, care mă îndeamnă să mă grăbesc să 
vă explic la ce se referă el, de fapt, când vorbeşte despre sen- 
timentul de sfială. Este atât de profund, încât poate să aducă 
în viaţa voastră cunoaşterea tainică şi atemporală a unei pu- 
teri cu mult mai mari, ce vă va inunda viaţa şi ființa. 

Simt chiar acum acea putere în frumoasele locuri ce mă 
înconjoară. Cântecul graunlor umple văzduhul, în vreme ce 
oceanul își rostogolește valurile unduitoare la țărm, iar ritmul 
valurilor mă face să cred că este vorba despre bătăile inimii 
planetei noastre. Culorile îţi taie de-a dreptul respiraţia: cerul 
albastru şi senin; palmierii, algele de la suprafața mării şi 
ficuşii strălucesc în pâlpâiri verzi; portocaliul şi purpuriul se 
amestecă în nuanţe de vis în norii îndepărtați; şi, mai fasci- 
nant decât toate, un curcubeu ce pare să lege insula Lanai, din 
apropiere, de fereastra mea din faţă. 

Când cuvintele se ivesc pe foile albe de hârtie, mă spală din 
cap până-n picioare şi mă lasă fără grai valuri de plăcere, care 
pun stăpânire pe mine, când văd cum sunt folosit de o Sursă 
invizibilă. Ştiu că în curând voi înota în ocean, avântându-mă 
de-a lungul țărmului, privind în jos la fiinţele care mișună şi 
se joacă în apa sărată, întrebându-mă unde dorm ele. Cum 
ajung ele aici? Cum pot să respire fără aer? Se opresc ele vreo- 
dată din înotat? Vor mai fi ele acolo când eu nu voi mai înota 
prin părțile acelea? După care o să ies din apă, mă voi plimba 
de-a lungul plajei, simțind căldura soarelui pe corp şi întrebân- 
du-mă cum stă soarele acolo, sus pe cer, cum de se roteşte 
planeta în jurul lui, în timp ce se roteşte şi în jurul propriei sale 
axe, o dată la 24 de ore, cum de oceanul nu se revarsă peste 
uscat din cauza mişcării permanente a planetei şi dacă stelele 
și universul însuşi se vor sfârşi vreodată. 

Motivul pentru care este vital să fii cuprins de un senti- 
ment de sfială este legat de faptul că un astfel de sentiment 
slăbeşte controlul ego-ului asupra gândirii. Numai atunci vei 
afla că există ceva măreț şi durabil care însuflețeşte toate 

formele de existență. Cultivând acelaşi sentiment de sfială 
previi dezastrele, pentru că nu te mai temi de condiţiile 
lumeşti. Rămâi angrenat în acea putere de dincolo de lume 
care produce un trilion de miracole în fiecare secundă și 
despre care ego-ul tău nici măcar nu are habar. 

Versetul de față din Tao Te King îți cere, de asemenea, să te 
accepţi pe tine şi să-ți accepţi preocupările. Prin trei sugestii 
foarte grăitoare, Lao zi îţi sugerează să eviți autolimitănile, 
să-ți consideri trupul o creaţie perfectă şi să permiți vieţii tale 
să se desfăşoare în conformitate cu propria sa natură. 

Îmi place metafora naturii ce serveşte drept îndrumare 
către o atitudine înțeleaptă de acceptare. De fapt, în toate ver- 
setele, Lao zi pune accentul pe armonizarea cu lumea natu- 
rală, atenționându-te că astfel intri în legătură cu Tao. După 
cum spune Meister Eckhart, un călugăr catolic şi savant din 
secolul al XIII-lea: „Dumnezeu a creat toate lucrurile astfel 
încât ele nu se află în afara lui, după cum îşi închipuie în mod 
eronat oamenii ignoranţi. Dimpotrivă, toate făpturile se avân- 
tă înspre exterior, însă rămân în acelaşi timp în miezul fiinţei 
lui Dumnezeu." 

lar în Evanghelia după loan (15, 4-5), Scriptura te sfătu- 
ieşte astfel: „Rămâneți alături de mine și eu voi rămâne ală- 
turi de voi. La fel cum mlădiţa nu poate aduce roade dacă nu 
rămâne în viță, nici voi nu puteţi aduce roade dacă nu 
rămâneţi cu mine. Eu sunt vița, iar voi sunteţi mlădiţele.” 

Învață despre Tao fiind în perfectă armonie cu mediul. 
Gândeşte-te la copaci, care îndură ploaia, zăpada, frigul şi 
vântul — şi când vin vremurile grele, aşteaptă cu îngaduință, 
rămânând fideli firii lor lăuntrice. După cum scne Deng 
Ming-Dao în 365 Tao: Daily Meditations: „Ei stau şi aşteap- 
tă, iar puterea ce-i face să crească pare adormită. Dar înlâun- 
trul lor, un mugure de viață ia naştere imperceptibil... nici 
soarta bună, nici soarta rea nu vor modifica ceea ce sunt ei. 
Astfel ar trebui să fim şi noi.” 


o E II a., 
Pi aa UI: 

Pentru a fi posibil acest lucru, trebuie să acceptăm că 
facem parte din cele 10 000 de lucruri. Şi trebuie să iubim 
acel mugure de viaţă, acea natură lăuntrică imperceptibilă ce 
va rodi. Sau, precum încheie Lao zi acest verset: „El preferă 
ce se află înăuntru celor de afară.“ 

lubeşte-te, nu încerca să ieşi prea mult în evidență, rămâi li- 
niştit, ancorat în sentimentul de sfială şi atitudinea de acceptare. 
lată câteva sugestii pentru a transforma toate acestea în realitate: 


Găsește miracole în orice. 


Schimbă-ţi viziunea asupra lumii adoptând o percepție 
născută din sfială şi uimire. În loc să cauţi miracole, încearcă 
să vezi toate lucrurile că fiind ele însele miraculoase. 
Rămânând ancorat într-un sentiment de sfială, nu vei putea să 
experimentezi mental plictiseala sau dezamăgirea. Încearcă 
să-l vezi pe Tao cel invizibil curgând prin toate ființele şi 
toate lucrurile şi susținându-le: o furtună devine un eveni- 
ment miraculos, un fulger devine o explozie fascinantă de 
artificii electrice, tunetul ne amintește asurzitor de puterea 
invizibilă a naturii, Trăiește misterul începând să percepi ceea 
ce scapă privirii unui ochi obişnuit. 


Concentrează-te pe viaţa ce-ţi însuflețește corpul 
și iubește-o cu toată ființa. 


Spune-ţi că iubeşti tot ce reprezintă învelișul fizic în care 
ești întrupat. Afirmă: Corpul meu este perfect, m-am născut 
exact la momentul potrivit şi acum am vârsta potrivită. Mă 
accept aşa cum sunt. Accept rolul meu în perfecțiunea univer- 
sului din acest moment. Mă las în voia destinului firesc al 
corpului meu. 

Priveşte-ţi corpul prin prisma unei noi viziuni, o viziune 
de acceptare deplină şi, după cum spune Lao zi: „Astfel nu te 
vei sătura niciodată de această lume.“ 

Practică Tao acum! 


Fă o listă cu cinci evenimente naturale care se petrec în 
viaţa ta de zi cu zi şi pe care le consideri de la sine înţelese. 
Apoi, petrece câtva timp în contemplaţie, îngăduind fiecăruia 
dintre ele să pătrundă adânc în conştiinţa ta. Cerul, florile, un 
copac de la tine din curte, luna, soarele, ceața, iarba, o pânză 
de păianjen, adăpostul unui crab, un lac, un arbust, un greier, 
câinele tău, orice se iveşte în mod firesc în viaţa ta ... lasă-te 
fascinat şi apreciază la adevărata valoare toate aceste mira- 
cole pe care nu le-ai observat până acum. Scrie despre ele, 
desenează-le, fotografiază-le, observă şi imortalizează într-un 
fel sau altul toate lucrurile noi care-ţi captează atenţia din 
această nouă perspectivă plină de sfială şi de uimire. 


Rp 


Versetul 73 


Faptele îndrăznețe impotriva celorlalți duc la moarte. 
Faptele îndrăzneţe în armonie cu Tao duc la viaţă. 
Aceste două lucruri 
sunt uneori de folos 
şi uneori păguboase. 


Cerul are căile lui, el cucerește fără să se lupte. 
El nu vorbește, însă i se răspunde. 
Nu cere, însă i se dă tot ce are nevoie. 
Nu cunoaște graba, însă înfăptuieşte toate la timpul cuvenit. 


Mreaja cerului prinde pe toată lumea; 
ochiurile năvodului sunt largi, 
însă nimic nu scapă printre ele. 


Cum să trăiești 
prins în mreaja cerului 


Din nou ţi se cere să contempli Tao dintr-o perspectivă 
paradoxală. La urma urmei, ce este „mreaja cerului” ? Este 
lumea invizibilă, de unde provin toate cele 10 000 de lucruri. 
Şi, chiar dacă pare să aibă multe deschideri (ochiurile năvo- 
dului) — căi prin care să scapi de intenţiile inevitabile proiec- 
tate de Tao —, nimeni şi nimic nu poate exista dincolo de 
măreaţa orchestrație a lui Tao. 

În versetul de faţă eşti îndemnat să fii precaut şi respectu- 
os în tot ceea ce faci, atât timp cât trăieşti sub acoperământul 
năvodului aruncat dinspre cer. Toate traducerile pe care le-am 
studiat spun același lucru prin cuvinte diferite. lată, de pildă, 
o traducere scurtă și la obiect: 


Curajul nesăbuit înseamnă moartea. 
Curajul prudent înseamnă viaţă. 
De aceea înțeleptul se poartă cu precauție. 


Aşadar, Lao zi îţi cere să-ţi schimbi felul de a te raporta la 
bravadă şi la curaj. În loc să consideri aceste calităţi admirabile, 
el îţi cere să faci mai puţin pe eroul neînfricat şi să fii mai vigi- 
lent şi mai precaut, pentru a-ţi trăi viaţa urmând Marea Cale. 
Reţine că drumul spre cer este un drum care evită faptele prea 
îndrăznețe şi temerare și rămâne ancorat în prudenţă. 

Lao zi îţi oferă patru exemple care ilustrează felul în care 
mrejele cerului ţin totul în strânsoarea lor, fără forță şi fâră 

cutezanţă, iar tu eşti îndemnat să aplici această lecţie vie în 
toate demersurile tale: 


|. „Cerul are căile lui, el cucereşte fâră să se lupte.“ Fii 
atent cât de tăcut şi de paşnic este cerul şi, totuşi, el este 
mereu învingător. Niciun om nu poate să ceară soarelui să se 
răcorească, curenților oceanici să se oprească, vânturilor să se 
domolească, ploii să înceteze sau recoltelor să nu mai crească 
— totul se află în grija lui Tao, ce lucrează în mod firesc şi 
desăvârșit, fără vreun efort. Natura câştigă întotdeauna, pen- 
tru că Tao îndeplineşte totul pur și simplu, fără să fie nevoie 
să atace sau să se lupte. Fii astfel şi relaxează-te, căci eşti 
ocrotit de năvodul cerului. 


2. „El nu vorbeşte, însă i se răspunde.“ Mreaja cerului este 
nevăzută şi tăcută — forţa ce te ajută cu fiecare răsuflare, la 
fel cum totodată ţine universul în echilibru, face toate acestea 
fără să comande nimănui, fără să strige, fără să amăgească pe 
nimeni. Așa că, rămâi în armonie cu cerul, fiind mai precaut 
și mai rezervat. Ascultă mai mult şi vorbeşte mai puţin, fiind 
încredinţat că răspunsurile de care ai nevoie vor veni la tine 
pe neaşteptate şi, mai mult ca sigur, fără surle şi trâmbiţe. 


3. „Nu cere, însă i se dă tot ce are nevoie.“ Ai din belşug, 
în cantități infinite şi la îndemână, tot ce îţi va trebui vreo- 
dată, aşa încât nu este nevoie să ceri ceva. Toate se află într- 
o rânduială divină, deci desăvârșită, în armonie cu veşnicele 
căi ale cerului, iar tu eşti o parte a acelei ordini perfecte. Tot 
ce îți este de trebuinţă va apărea în viaţa ta dacă ceri mai puţin 
și te bucuri mai mult când întâmpini tot ce îţi apare în cale. 
Nu poţi să scapi din mreaja cerului şi să pierzi protecţia lui, 
indiferent câte ochiuri ţi se pare ţie că vezi în acest năvod. 
Toate se petrec la timpul cuvenit — dacă ai deplină încredere 
în acest lucru, vei fi îndrumat înspre o întâlnire fără seamăn 

cu destinul tău şi te vei mira vazând cum toate se aşază în 
bună rânduială, fără ca tu să ceri asta în mod explicit. 


4. „Nu cunoaşte graba, însă înfăptuieşte toate la timpul 
cuvenit.“ Cum s-ar putea grăbi Tao? Imaginează-ţi cum ar fi 
să trimiţi cerului o astfel de cerere; „M-am săturat de iarnă şi 
insist să-mi aduci flori de primăvară în mijlocul acestor nopți 
lungi şi geroase. Vreau să culeg cartofii astăzi, deşi am plan- 
tat seminţele ieri. Grăbește-te, insist!“ Tao lucrează cu un 
timp divin, aşa că totul este îndeplinit exact aşa cum ar trebui 
să fie. Eşti îndemnat să îți domoleşti ritmul de lucru pâna 
când el se armonizează cu nepieritoarele căi ale cerului. Chiar 
de crezi că ceea ce vrei va veni târziu, în realitate toate apar 
la timpul cuvenit. 

Cu cât te pgrăbeşti mai mult, cu atât vei îndeplini mai 
puţine. Încearcă să faci repede un duş, după ce ai alergat zece 
kilometri, și vei vedea cum corpul tău va continua să transpire 
excesiv şi după ce termini dușul. Ce-ar fi dacă, în schimb, 
ţi-ai linişti spiritul, ţi-ai relaxa corpul şi ai îngădui apei să 
curgă peste tine — observând cum trupul tău se curață și 
scapă de transpirație în exact acelaşi interval de timp de care 
ai avut nevoie ca să faci un duş rapid, în mare grabă. Chiar 
dacă ego-ul tău nu pricepe, acesta este adevărul: Totul se 
petrece la timpul cuvenit în mrejele cerului. 


Ceea ce urmează sunt sfaturile lui Lao zi pentru tine astăzi, 
în timp ce citeşti versetul de faţă din Tao Te King, la aproxima- 
tiv 2500 de ani după ce a fost scris: 


Nu considera precauţia o slăbiciune 
sau o manifestare a fricii. 


Socoteşte-o, în schimb, o modalitate de a retrage puţin şi 
de a permite evenimentelor să se desfăşoare în mod firesc. 
Curajul este o calitate deosebită, însă bravada nesăbuită — 

atunci când te repezi înainte fâră să te gândeşti — este un 
mod sigur de a atrage a nenorocirea. În acest verset incitant, 
Lao zi te îndeamnă să gândeşti înainte să acţionezi. Îngăduie 
cerului să cucerească fără ca tu să lupţi împotriva cuiva sau 
să învingi pe cineva. Foarte adesea primul tău impuls este do- 
minat de nevoia ego-ului tău de a câştiga şi de a dobândi. 

Am constatat acest lucru ca jucător de tenis în timpul com- 
petițiilor. Dacă nu mă forţam din greu, reușeam adesea să fiu 
victorios când aveam vreun meci cu jucători mai tineri, mai 
puternici şi câteodată mai talentaţi decât mine. Oponentul 
meu lovea mingea prea mult şi adesea necugetat, făcând ast- 
fel erori inutile, în timp ce eu stăteam în partea din spate a 
terenului de joc, departe de fileu, și pur şi simplu întorceam 
mingea, în deplină armonie cu jocul şi fără să fac cel mai mic 
efort. Asta îi provoca, în schimb, oponentului meu temerar şi 
imprudent o dorință şi mai mare de a câștiga, ceea ce îl punea 
în postura de a face şi mai multe greşeli. Aş numi acest lucru 
„boala omului tânăr“. 


Fii un ascultător activ. 


În loc să încerci să-i controlezi pe ceilalţi vorbind mult şi 
tare, fii mai degrabă un ascultător activ. Multe dintre răspun- 
surile pe care le cauţi (şi rezultatele aşteptate) de la alţii se vor 
ivi dacă ţii minte să nu vorbeşti şi nici să nu pui întrebări. 
Încearcă să trăieşti în armonie cu natura — în loc să forțezi 
lucrurile, să te lupţi sau să ceri —, iar disponibilitatea de a 
asculta îţi va fi de ajutor. 


Practică lao acum! 
După ce am recitit versetul de față, am decis să ies la plim- 


bare astăzi, vreme de o oră, fără să fac nimic, ci doar să 
observ cum toate lucrurile aflate sub ocrotirea mrejelor ceru- 

lui funcţionează perfect. Am observat soarele tăcut ce hrăneşte 
pământul şi ne oferă lumină nouă tuturor. Am făcut un pas 
înapoi şi am observat albinele cum zboară incoace şi încolo 
printre flori; am rămas locului, uimit de forța nevăzută care 
face, de pildă, ca bananele să crească în mănunchiuri în vârful 
pomilor. Pe scurt, eram un observator al lu: Tao cel divin, cel 
nevăzut și tăcut, ce nu necesită niciun efort, dându-mi! seama 
că, deşi nu cunoaște graba, tot reuşeşte să înfăptuiască toate 
lucrurile la timpul cuvenit. Acele banane verzi se vor coace la 
timpul lor; dar astăzi mi-a plăcut că am simţit energia care le 
creează, le hrăneşte și le pregăteşte să apară într-o bună zi pe 
masa mea la micul dejun! 

Astăzi te îndemn să faci o plimbare similară, vreme de o 
oră, fără să te mai gândeşti la alte treburi pe care ar trebui să 
le rezolvi, şi să observi că nimic nu scapă prin ochiunle din 
mrejele cerului. 

Dacă iți dai seama că toate lucrurile se schimbă, 
nu există niciun lucru de care vei încerca să te agăți. 
Dacă nu ţi-e frică de moarte, 
nu există vreun lucru pe care să nu-l poți realiza. 


Nu se poate tăgădui existența stăpânului morții. 
Cel ce ia locul stăpânului morţii 
este ca cei ce încearcă să taie cu fierăstrâul 
unui meşter tâmplar. 
Oricine taie cu fierăstrăul unui meşter tâmplar 
îşi va tăia cu siguranță mâinile. 


Cum să trăieşti 
fără frică de moarte 


Ce se întâmplă când murim? Este moartea vehiculul care 
ne readuce la Sursa existenţei sau reprezintă, de fapt, sfârşi- 
tul conştiinţei şi al întregii vieţi? Un lucru este absolut sigur: 
acest subiect este un mister absolut pentru noi. Unii învăţaţi 
Tao s-au referit la moarte ca la un loc de unificare unde tim- 
pul, spațiul şi toate cele 10 000 de lucruri încetează să mai 
aibă o semnificaţie aparte. Astfel, ceea ce moare, de fapt, este 
identitatea noastră umană. Mai rămâne însă cineva dincolo 
de straturile exterioare aşa că, atunci când afli şi înţelegi cine 
este acea entitate fără formă care dăinuie, teama ta de moarte 
se va risipi. Poţi să trăieşti îmbrăţişând latura activă a infini- 
tului, dacă îţi cunoşti natura Tao cea nelimitată, ceea ce pro- 
babil presupune că îți vei modifica felul de a percepe 
naşterea, viaţa şi moartea. 

Încetează să mai doreşti să vezi cu tot dinadinsul perma- 
nenţa în viaţa ta şi dă-ţi seama că toate lucrurile se schimbă 
tocmai datorită naturii veşnic schimbătoare a acestei lumi. Nu 
există nimic în afară de care să te agăţi; la urma urmei, exact 
în momentul în care crezi că ai obținut un lucru, acela se 
transformă în altceva. Acest lucru e la fel de adevărat pentru 
învelișul tău de lut, dar şi pentru toate comorile tale lumești. 
Fie că-ţi dai seama sau nu, corpul pe care îl aveai când ai 
început să citeşti acest eseu este diferit de cel de acum şi va 
continua să se schimbe chiar în momentul în care vei încerca 
să-l faci să rămână acelaşi. Asta este natura realității noastre. 

Dacă poți să te împaci cu ea, vei reduce — şi în cele din urmă 
vei elimina — anxietatea provocată de faptul că eşti muritor, 
După cum promite Lao zi: „Dacă nu ti-e frică de moarte, nu 
există vreun lucru pe care să nu-l poţi realiza.“ 

Esenţa ta Tao este infinită, în mod indiscutabil, pentru că 
provine dintr-o lume de posibilităţi infinite. Nu reprezinţi un 
lucru solid și permanent; de fapt, ceea ce tu eşti cu adevărat 
nu se mai găseşte în lumea în care te-ai întrupat! Eşti real şi 
ceea ce este real nu se schimbă niciodată. Şi totuşi, sinele tău 
adevărat nu este în această lume, el este Tao din tine. Când 
trăieşti în armonie cu Tao cel infinit, moartea este irelevantă 
— aşa încât cunoaşte-ţi sinele superior şi înţelege că nu există 
vreun lucru pe care să nu-l poţi realiza. 

A doua parte a versetului se referă la ucidere, la gestul de 
a lua viaţa unei alte fiinţe. Lao zi vorbeşte foarte explicit aici, 
spunând: „Nu se poate tăgădui existența stăpânului morții.“ 
În momentul venirii tale în lume, de toate lucrurile de care ai 
avut nevoie pentru această călătorie s-a îngrijit stăpânul vieții 
şi al morții. Aşa cum naşterea ta a fost o manifestare a 
energiei Tao, conformaţia corpului tău, culoarea pielii, ochii, 
urechile și orice alt aspect fizic al tău sunt expresii ale lui Tao. 
Tot de Tao ţine şi moartea ta, care a fost orchestrată, stabilită 
și planificată să se petreacă în conformitate cu o programare 
divină. Cu alte cuvinte, nu trebuie să ai nimic de-a face cu 
uciderea, niciodată — nici a vreunei alte persoane, nici a 
oricărei alte ființe. De vreme ce moartea face parte din Tao 
într-o măsură egală cu viața, trebuie să i se permită să fie în 
acord cu natura, nu trebuie să fie rezultatul deciziei ego-ului. 

Am învăţat această lecţie cu mulți ani în urmă, în momen- 
tul în care mi-am schimbat poziţia de joc pe teren în toiul 
unui meci de tenis în care jucasem foarte bine. Pe când beam 
o gură de apă, am observat o albină răsturnată, trăindu-și 
aparent ultimele clipe din scurta ei viaţă. Am presupus că 
suferă, așa că am călcat pe ea pentru a-i scurta chinurile. 

Când am început să joc din nou, nu reușeam să-mi mai scot 
din minte acea albină: Am făcut ce trebuia? Cine sunt eu să 
decid soarta acestei mărunte ființe? Cine sunt eu să mă eri- 
jez în postura de călău, chiar și pentru o ființă aparent 
nesemnificativă precum o insectă măruntă? Şi tot ce se petre- 
cea pe terenul de tenis a început să ia o turnură diferită din 
acel moment. 

Mai înainte, loviturile mele aruncau mingea în teren, iar 
acum mingea sărea la centimetri buni în afară terenului. 
Vântul părea să-şi schimbe direcția şi să lucreze împotriva 
mea. Acum mă mişcam mai încet şi făceam greşeli care nu-mi 
stăteau în fire. Până la urmă, ceea ce se anunţa o victorie S1- 
pură s-a dovedit o deziluzie totală şi o înfrângere ruşinoasă, 
pentru că rolul pe care mi-l asumasem, acela de ucigaș bine 
intenţionat al unei mici albine, mă preocupa mult prea mult. 
De atunci mi-am schimbat percepţia asupra morţii și nu am 
mai ucis intenţionat nicio vietate. Am ajuns la concluzia că nu 
este treaba mea să decid moartea altcuiva din ziua în care am 
avut acea revelaţie cu albina! Char dacă acea albină mai avea 
de trăit doar câteva minute în plus, este treaba „stăpânului 
morții“, adică a marelui Tao, să stabilească acest lucru. 

Tocmai am vorbit cu draga mea prietenă, Lauren, care se 
chinuie privindu-și pisica, ce i-a fost tovarășă de viaţă vreme 
de 19 ani, cum se pregăteşte să moară. Mi-a cerut sfatul între- 
bându-mă dacă nu ar fi mai bine ca Sweet Pea să fie eutanasi- 
ată, pentru a-i curma suferința. După ce i-am citit acest verset 
şi i-am povestit şi experiența mea cu acea albină măruntă, 
Lauren a decis să o ţină pe Sweet Pea în poală până ce moartea 
o va chema la ea. Respectul pentru viaţă, ca formă de aplicare 
a învățăturilor Tao, ne ajută să ne dăm seama că nu noi suntem 
cei care trebuie să luăm decizii care privesc moartea. 

Tezaurul de înţelepciune al lui Lao zi este minunat con- 
densat în cuvintele lui T.S. Eliot, în poezia „Little Gidding”: 

Nu vom inceta să explorăm, 
lar sfârșitul călătoriilor noastre 
Va fi să ajungem acolo de unde am pornit 
Și să cunoaştem locul acela pentru prima dată. 


Aceasta este moartea — nu este nimic de care să te temi, 
nu este nimic de făcut. 

lată ce cred eu că vrea Lao zi să-ți transmită în acest ver- 
set profund din Tao Te King: 


Încetează să te mai temi de moarte. 


Nu are niciun sens să te gândeşti cu frică la moartea ta, la 
fel cum nu are rost să te temi de culoarea ochilor tăi. Tao se 
află în toate — în naştere, viaţă şi moarte. Reciteşte citatul 
din T.S. Eliot, precum şi versetul 40 din Tao Te King (pe care 
eu l-am intitulat „Cum să trăieşti revenind şi cedând“). Când 
te vei întoarce prin moarte, vei cunoaşte cu adevărat ce 
înseamnă Tao ... poate pentru prima dată. 


Analizează toate situaţiile 
în care pui capăt vreunei vieți. 


la decizia de a nu acţiona niciodată din postura de călău, 
chiar dacă este vorba despre fiinţele cele mai mărunte şi 
aparent cele mai nesemnificative, iar apoi ţine-te de această 
decizie. Trăieşte conform acestui principiu, îngăduind 
stăpânului vieţii și morţii să hotărască momentul când trebuie 
să aibă loc călătoria de întoarcere. Nu face din asta o crucia- 
dă; promite-ți doar să trăieşti în armonie cu Tao. Şi, mai ales, 
nu le impune celorlalţi convingerile tale, pentru că una din 
legile principale din Tao Te King este să nu te amesteci în 
viața celorlalți. 

Practică Tao acum! 


Atunci când meditezi, încearcă să-ţi dai seama cum € să fu 
mort, deşi eşti încă în viaţă. Cu alte cuvinte, părăsește-ţi cor- 
pul, nu mai ţine cont de el şi pluteşte deasupra lumii. Asta te 
va ajuta să te deconectezi de senzaţia că învelișul tău fizic te 
reprezintă cu adevărat. Cu cât eşti mai mult un observator 
decât un obiect al observaţiei, cu atât îţi va fi mai uşor să 
şcapi de teama de moarte. Fă asta preţ de câteva minute în 
fiecare zi. Aminteşte-ţi că tu nu eşti deloc acest corp — eşti, 
de fapt, o parte din Tao cel infinit, care nu se schimbă şi nu 
moare niciodată. 

Acest fragment din cartea lui Neale Donald Walsch, 
Communion with God, pune accentul tocmai pe această idee: 


Care fulg de nea este cel mai frumos? Este oare posibil ca toți 
să fie minunați şi să creeze un spectacol vizual fermecător atun- 
ci când îşi etalează frumusețea împreună? Apoi, se topesc unul 
într-altul şi se contopesc în unitate. Dar nu dispar niciodată. Nu 
pleacă nicăieri. Nu încetează să existe. Pur și simplu, îşi schim- 
bă forma. Și nu doar o singură dată, ci de mai multe ori: din 
stare solidă în stare lichidă, din stare lichidă în stare gazoasă, 
dintr-un element văzut devin un element nevăzul, pentru a se 
înălța din nou și a reveni sub noi forme de o frumuseje care iți 
taie respirația. Aceasta este Viața, Viața care ne susține pe tofi. 
Acesta ești tu. 

Metafora este completă. 

Metafora este reală. 

Vei adeveri toate acestea în experiența ta, atunci când vei simfi 
efectiv că nu există vreun alt adevăr şi te vei comporta ca atare. 
Fii atent la frumuseţea și miracolul pe care le aduci in viața 
tuturor pe care îi influențezi. Fiecare dintre voi este minunat în 
felul său şi, totuşi, nimeni nu este mai presus de semenii săi. Și 
cu toții vă veți contopi într-o bună zi în unitate şi veţi ști atunci 
că formaţi impreună un singur curent. 

Când dările cresc prea mult, 
oamenii Sunt înfometați. 
Când guvernul se amestecă prea mult în viețile oamenilor 
aceștia iși pierd entuziasmul. 


Lucrează spre folosul oamenilor. 
ai încredere în ei și lasă-i să se descurce singuri. 


Cum să trăieşti 
fără prea multe pretenții 


Acest verset era menit să ajute clasa conducătoare şi 
nobilimea să aibă grijă de ţară. Trebuie să ai în vedere că în 
acea perioadă din istoria antică a Chinei, când aveau loc în 
permanenţă războaie între state, conducătorii foloseau 
metode oneroase pentru a impune ordinea în rândul maselor: 
ei obişnuiau să ţină toţi banii proveniţi din dările strânse de la 
oameni pentru ei înşişi, fâlindu-se cu bunăstarea lor în faţa 
săracilor. Cei care erau împovăraţi în exces cu prea multe dări 
îşi pierdeau entuziasmul și simţul loialității, şi în cele din 
urmă se revoltau împotriva legilor care le erau impuse. 

Cartea pe care o ţii în mâini nu este menită să fie o analiză 
socială, care să-i lumineze pe conducătorii politici ce profită de 
funcţiile lor (deşi i-aş invita pe toţi să fie atenţi la sfaturile lui 
Lao zi!). Am scris-o, mai degrabă, să te ajut pe fine să aplici 
înțelepciunea interioară a celor 81 de versete din Tao Te King. 
Prin urmare, eşti încurajat să-ți schimbi felul de a te raporta la 
ajutorarea celorlalţi, astfel încât să rămâi în continuare sub 
inspirație divină şi să duci o viaţă liniştită şi plină de mulțumire. 

Poate eşti de părere că, dacă ceri mai mult de la cei de care 
ai grijă, cum ar fi copiii tăi sau colegii de serviciu, atunci vei 
creşte productivitatea, însă Lao zi sugerează că, de fapt, 
lucrurile stau exact invers. Cere puţin de la ei, ne sfătuieşte el, 
și chiar lasă-i pe oameni să se descurce de unii singuri cât mai 
mult cu putință. lar când vine vorba de impunerea unor dări 
excesive maselor, acest lucru ar putea să te facă să te gândeşti, 
prin analogie, la felul în care îi tratezi pe cei pe care îi conduci. 

Demnitarii din guvernele lumii votează adesea măsuri 
prin care strâng tot mai mulți bani pentru proiecte mărunte 
sau pentru folosul lor personal, pur şi simplu pentru că au 
autoritatea de a face acest lucru. De vreme ce se ocupă de 
elaborarea legilor, ei alcătuiesc reglementări ce le permit să 
se comporte abuziv chiar cu cei ce le plătesc salariile şi le 
asigură toate beneficiile. În aproape toate cazurile, cei care 
sunt impozitaţi pentru a oferi o viaţă de lux demnitarilor 
primesc mult mai puţine avantaje decât destinatarii taxelor. 
Cu alte cuvinte, legiuitorii şi cei aflaţi la putere se folosesc de 
funcţiile lor pentru a profita de pe urma oamenilor obișnuiți. 
Când această stare de fapt devine prea fâțișă, oamenii 
obişnuiţi devin agitați, dezbinaţi şi au din ce în ce mai puţin 
respect pentru autorităţi. După cum spune Lao zi: „Oamenii 
îşi pierd entuziasmul.“ 

În loc să ceri mai mult pentru că eşti mai în vârstă, mai 
mare, mai bogat sau mai puternic, lasă-i în pace pe toţi cei de 
care răspunzi, ai încredere în înțelepciunea lor lăuntrică care 
îi va îndruma să facă ce trebuie. Autoritățile care împo- 
vărează cetăţenii cu prea multe dări produc revoltă şi haos — 
şi tu vei genera același lucru, dacă nu îţi controlezi deprinde- 
rile și nu îţi schimbi comportamentul, astfel încât să ceri mai 
puțin, în loc să pretinzi mai mult, 

Am aplicat toată viața această abordare, când a fost vorba 
de stilul meu de a conduce, păstrând la minim numărul de 
oameni care lucrează pentru mine şi pe care trebuie să-i 
supraveghez. Am avut puţine pretenții când a fost vorba de 
asistenta mea, care îmi este şi director de operaţiuni; a fost sin- 
gura mea angajată timp de trei decenii. Îi dau voie să nego- 
cieze contracte, să facă toate pregătirile necesare pentru eveni- 
mentele publice unde trebuie să vorbesc, o las să-mi admi- 
nistreze afacerea foarte extinsă, fără să am nicio pretenție de 
la ea. Nu-i spun la ce oră să vină la serviciu, cu ce să se 
îmbrace sau cum să vorbească cu oamenii; iar răsplata pentru 

că sunt un şef cu exigenţe minime este că am lângă mine un 
angajat incredibil de loial, pe care pot să contez că va face tot 
ce trebuie, care îşi iubește munca și îmi este indispensabil. 

Mă port la fel cu editoarea mea, care este alături de mine 
de mai bine de treizeci de ani. Scriu din inimă, îngăduind 
cuvintelor să curgă pe pagină, după care îi trimit ei manu- 
scrisul. Am încredere în femeia aceasta şi îi dau voie să facă 
ce vrea cu el, fără ca eu să am vreo pretenţie. Răsplata pentru 
că nu mă amestec în treburile ei este aceea că toate cărţile 
mele arată bine şi sunt prezentate într-un mod profesionist, 
Eu şi editoarea mea avem o relaţie pașnică şi plină de afecţi- 
une, pentru că amândoi suntem mulțumiți şi mândri de 
lucrarea pe care am fost meniţi să o întreprindem. Deşi ceea 
ce vă spun poate părea imposibil, poate fi realizat efectiv și 
cu uşurinţă dacă ai încredere că Tao se va ocupa de toate 
detaliile vieţii tale profesionale şi personale. 

În cele ce urmează îţi prezint ceea ce Lao zi te îndeamnă 
să reţii din versetul de faţă din Tao Te King, care a fost desti- 
nat inițial conducătorilor de ţări, dar care se dovedeşte vala- 
bil pentru oricine este părinte sau are o funcție îi cere să con- 
ducă alţi oameni: 


Nu cere prea mult de la tine. 


Lao zi îți aminteşte că cerinţele excesive îi fac pe oameni 
să-şi piardă orice urmă de entuziasm, iar acest lucru este va- 
labil şi în cazul tău. Dacă te împovărezi cu exigenţe peste pu- 
terile tale, te vei extenua sau vei dezvolta simptome de depre- 
sie, anxietate, îngrijorare sau, şi mai grav, boli de inimă sau 
alte suferințe fizice. la-ţi o pauză de la aceste presiuni autoim- 
puse care Îți împovărează viaţa, acordă-ţi mult timp liber să 
intri din nou în armonie cu natura, joacă-te cu copiii tăi, 
citește, vezi un film sau, pur și simplu, nu face nimic. 

Ai încredere în cei care ti-au fost încredinţați 
să-i conduci. 


Nu-i supraveghea permanent pe cei de care eşti respon- 
sabil, pe care trebuie să-i crești sau să-i conduci. În schimb, 
învaţă să ai încredere în cei mai puțin experimentați de care 
te înprijești. E necesar să le înpădui să gândească pentru ei 
înşişi, pentru că și ei au un destin de împlinit, care este 
orchestrat de Tao. Aşa că cere mai puţin şi, pe cât se poate, 
încurajează-i mal mult, permițându-le să-și urmeze propria 
lor cale către perfecțiune şi fericire. Dacă ai încredere în ei, şi 
ei vor avea încredere în ei înşişi, dar şi în înţelepciunea di- 
vină care i-a creat. 


Practică Tao acum! 


la o pauză şi desprinde-te de orice te preocupă, inclusiv de 
responsabilităţile tale. Chiar dacă e vorba numai de 15 minute, 
limpezeşte-ţi mintea, poleşte-ți „fişierul cu cerințe“ şi bucură-te 
de libertatea care însoțește o atitudine mai puţin exigentă. 
cei din subordinea ta de la serviciu vor face şi ei la fel. la-i de 
braț și mergeţi împreună să vă plimbaţi puţin, fără să faceți 
nimic în mod deosebit, bucuraţi-vă doar că sunteţi în mijlocul 
naturii. Apoi lasă-i să se întoarcă la responsabilităţile lor şi să 
aibă grijă de ele în ritmul lor. 

Dacă socoteşti că angajatul tău sau copilul tău au nevoie 
de o monitorizare imperativă, poate că au ajuns în situaţia 
asta pentru că nu ai avut încredere în ei şi nu le-ai permis să 
se bizuie pe propriile lor forţe. 


Veretut 76 


La naştere, omul este mlădios şi slab; 
când moare, este rigid şi țeapăn. 
Toate câte există, chiar iarba şi copacii, 
sunt mlâdioase şi maleabile în timpul vieții; 
însă devin uscate și sfărâmicioase când mor. 


Rigiditatea este o insoțitoare de drum a morții, 
La fel cum mlădierea este înrudită cu viața. 
O armată care nu poate ceda 
va fi înfrântă. 

Un copac care nu se poate incovoia 
se va frânge în două în calea vântului. 


Tot ce este tare şi ințepenit se va rupe, 
tot ce este mlădios şi suplu va dăinui. 


Cum să trăieşti 
rămânând mlădios 


Lucrul pe care îl apreciez cel mai mult atunci când studiez 
Tao Te King este devotamentul fără cusur manifestat faţă de 
Marea Cale, care este căutată printr-un studiu atent al naturii. 
În acest verset, Lao zi ne cere să ne schimbăm modul de a 
percepe conceptul de putere, observând că cele mai solide ȘI 
mai durabile lucruri din lumea naturală tind să devină mlă- 
dioase, plăpânde și chiar vulnerabile. Dacă până acum am 
crezut că puterea este dură, inflexibilă, incapabilă să cedeze, 
el ne invită să ne schimbăm acest punct de vedere. După pă- 
rerea lui Lao zi, viaţa poate fi definită ca fiind flexibilă Şi 
mlădioasă prin excelență. 

Unele dintre cele mai dragi amintiri ale mele legate de cei 
opt copii ai mei sunt momentele când le priveam, cu teamă 
chiar, trupurile flexibile de copii de-abia veniți pe lume. 
Puteam să-i port în braţe şi să le aduc cu multă uşurinţă 
picioarele la nivelul gurii sau chiar în dreptul cefei! Erau 
maeştri desăvârşiți de yoga la vârsta de numai câteva luni sau 
câteva zile. Când învățau să meargă, îi priveam uimit, adesea 
ținându-mi respirația de emoție, cum se loveau la cap, cum se 
ciocneau de pereţi, pentru că nu se uitau pe unde merg, sau 
cum aveau parte uneon de niște căzături destul de neplăcute. 
ŞI totuşi, ca prin minune, își reveneau din căzături sau din 
lovituri de parcă nimic nu s-ar fi întâmplat. Ceea ce s-ar fi 

soldat în mod sigur cu o fractură de coastă sau de braţ în cazul 
unei persoane mai în vârstă, abia dacă era băgat în seamă de 
micuţii aceștia flexibili. 


za Nea ara ae val NI PER e 


m. voi, 

Tot astfel, un copac bătrân, ajuns în pragul morţii, se 
întăreşte, crengile i se sfârâmă uşor şi e predispus să ia foc 
mai repede sau să fie doborât de un vânt mai puternic. De 
vreme ce pomul nu mai poate să se încovoaie, o rafală puter- 
nică poate să-l pună la pământ imediat. Pe măsură ce 
îmbătrâneşte, lemnul devine mai slab doar pentru că îşi 
pierde flexibilitatea. Rigiditatea lui, pe care unii o confundă 
cu un semn de putere, îl transformă, de fapt, într-un organism 
vulnerabil. În mod similar, în momentul morţii, toate fiinţele 
ajung, într-o stare de rigor mortis, care înseamnă înţepenire 
completă şi, desigur, o absenţă totală a puterii. 

A fi maleabil şi capabil să te mlădiezi sunt lucruri care 
depășesc cu mult simplul proces de îmbătrânire, pe care toate 
corpurile sunt hărăzite să-l experimenteze. Astfel, Lao zi te 
îndeamnă să aplici principiul de față gândurilor şi tipurilor de 
comportament. i se aminteşte că rigiditatea şi duritatea 
însoțesc moartea, în timp ce maleabilitatea şi chiar slăbi- 
ciunea sunt înrudite cu viaţa. Poate ai fost învățat că puterea 
se măsoară după cât de inflexibil eşti în gândire şi în părerile 
proprii şi că slăbiciunea este asociată cu cei care cedează. Dar 
atunci când te confrunţi cu vreo situaţie stresantă, reține că 
rigiditatea (inflexibilitatea) nu te va ajuta să mergi prea 
departe, în vreme ce flexibilitatea te va scoate la liman. 

Schimbă-ţi felul de a te raporta la putere, nu numai când 
acest concept se referă la oamenii aflați în poziţii de putere, 
ci şi la tine însuţi. Sunt multe de spus când vine vorba de 
lucrurile pe care am fost condiţionaţi să le percepem drept 
slabe; începe să vezi vulnerabilitatea din inima puterii şi cum 
slăbiciunea este, de fapt, putere ... încă unul din fascinantele 
paradoxuri din Tao Te King. 

lată la ce te îndeamnă Lao zi să cugeți când aplici con- 
cluziile din versetul de faţă, atât de des citat: 

Rămâi puternic în timp ce te mlădiezi. 


Propune-ţi să fii precum palmierii în mijlocul furtunilor ce 
ating forța unui uragan — aşa-zisa lor slăbiciune le dă într-un 
fel putere pentru a supraviețui furtunilor devastatoare. 
Același lucru este valabil și pentru felul în care relaţionezi cu 
ceilalţi, aşa că ascultă mai mult, îngăduie punctelor tale de 
vedere să fie contrazise și fii suplu în gândire atunci când este 
cazul, știind că, de fapt, alegi să fii puternic. Cu cât eşti mai 
rigid în tiparele tale mentale şi cu cât te fereşti mai mult să iei 
în calcul şi alte puncte de vedere, cu atât sunt mai mari şanse- 
le să te frângi de la rădăcină. După cum îți aminteşte Lao zi: 
„tot ce este tare și înțepenit se va rupe“, în vreme ce „tot ce 
este mlădios şi suplu va dăinui.“ 


Trece-ţi în revistă atitudinile rigide. 


Analizează-ţi atitudinile în chestiuni precum pedeapsa 
capitală, legalizarea anumitor droguri, avortul, restricționarea 
utilizării armelor de foc sau restricționarea numărului de 
copii pe care o familie îi poate avea, sistemul de impozitare, 
conservarea energiei și alte teme asupra cărora ai o opinie de 
neclintit. Apoi încearcă să te pui în postura celor care au o 
părere diferită de a ta. Când vei auzi argumentele prin care te 
combat pe tine, vei vedea că există ceva adevăr în vorbele 
acestui vechi proverb: 


Aşa vâd eu lucrurile! 
Tu cum le vezi? 
De fapt poți vedea lucrurile în mai multe feluri. 


Astăzi, de pildă, am purtat o discuţie cu Serena, fiica mea, 
în legătură cu o prezentare pe care trebuia să o facă în fața 

clasei, la şcoală, la o anumită materie. Ea era convinsă că 
ajunsese la o concluzie de nezdruncinat în privinţa politicii de 
angajare a unui mare lanț de magazine. Nu mai era nimic de 
discutat în această privință — toţi se înşelau şi ea avea drep- 
tate. Totuşi, de dragul unei discuţii inteligente, eu m-am pus în 
postura gigantului comercial şi am încercat să-i prezint per- 
spectiva lui. Pe măsură ce conversaţia noastră continua, fiica 
mea a început să cedeze şi să nu mai fie atât de categorică. 
Când şi-a dat seama că, de fapt, orice lucru şi orice întâmplare 
are cel puţin două versiuni, s-a pomenit că dorea efectiv să 
asculte şi interpretarea contrară. Serena a fost astfel capabilă 
să cedeze într-o manieră care a făcut-o mai puternică. 

Dacă liderii lumii, chiar cei aflaţi pe poziţii adverse într-o 
anumită privinţă, ar fi cel puţin dispuşi să se asculte unii pe 
alţii, conflictele nu ar mai degenera în probleme de viaţă şi de 
moarte. Ascultând, cedând şi arătându-ne amabili, devenim 
cu toţii discipolii vieții. 


Practică Tao acum! 


În fiecare zi, în şedinţa de yoga există un exerciţiu care îmi 
aminteşte de acest verset din Tao Te King, şi te îndemn şi pe 
tine să îl practici chiar acum. Ridică-te şi stai cu picioarele 
lipite, ridică-ţi şi mâinile deasupra capului și întinde-le cât de 
mult poţi. Apoi apleacă-te la dreapta cât mai mult cu putință 
şi rămâi astfel timp de 60 de secunde. După aceea întoarce-te 
la poziţia verticală şi repetă exerciţiul, aplecându-te la stânga. 
În tot acest timp, vizualizează-te drept o fiinţă flexibilă, suplă 
şi capabilă să te mlădiezi pentru a rămâne în armonie cu Tao. 


Vewetul 77 


Calea cerului 
e intocmai ca şi cum ai desena un arc de cerc; 
când ajungi în punctul cel mai înalt, 
vei începe apoi să cobori, 
când ajungi în punctul cel mai de jos, vei începe să urci. 


Când este prea mult, începe să se reducă; 
când este prea puţin, începe să sporească. 
Calea oamenilor este diferită: 
ei împuținează acolo unde este deja nevoie de mai mult, 
pentru a adãuga acolo unde este deja în plus. 
Ei iau de la cei nevoiaşi pentru a oferi 
celor care au deja prea mult. 


Numai cel care este însuflerit de Tao își oferă 
surplusul celorlalți. 
Care om are mai mult decât îi trebuie 
şi donează surplusul lumii? 
Numai omul indrumat de Tao. 


Înțeleptul poate să ofere în continuare, 
pentru că avuţia sa este fără sfârşit. 
El acționează fără să se aştepte la nimic în schimb, 
reuşeşte fără să-și aroge vreun merit pentru asta, 
şi nu crede că este mai bun decăt altcineva. 


Cum să trăieşti 
oferind ceea ce ai în plus 


Dacă priveşti de la distanță căile care duc spre cer, vei 
vedea că natura este desăvârşită. Tao lucrează şi, în mod 
nevăzut, menţine un echilibru divin. Când am fost în Sedona, 
Arizona, de exemplu, am făcut un tur al zonelor împădurite 
din stepele aflate în preajma măreţilor munţi din rocă roșie. 
După ce am deplâns incendiile recente care au decimat atât de 
mulți pomi din acea zonă, ghidul ne-a explicat că, de fapt, 
acest fenomen a fost rezultatul lucrării naturii. „De milioane 
de ani“, ne-a explicat el, „când pădurea se îndeseşte prea 
mult, fulgerele lansate din nori lovesc şi răresc atât cât trebuie 
pădurea.“ Fără un astfel de incident, pădurea ar muri sufocată 
de numărul prea mare de copaci care o alcătuiesc. În acest fel 
lucrează planeta noastră. 

Deşi câteodată evenimente naturale precum seceta, inun- 
daţiile, uraganele, furtunile sau ploile excesive pot părea 
dezastruoase, de fapt, ele ajută la menţinerea unui echilibru. 
Lucrul acesta este vizibil şi în viețile fluturilor, în rândul câr- 
durilor de gâşte, în rândul turmelor de caribu sau de bivoli — 
deprinderea noastră de a ucide animalele tulbură sistemul pe 
care natura îl pune în aplicare pentru a reglementa problema 
surplusului. Iar Tao nu contrazice acest lucru: „Când este prea 
mult, începe să se reducă; când este prea puţin, începe să 
sporească.“ Observă natura, ne spune Lao zi: dacă există 
deficite, nu continua să reduci ceea ce este deja în număr 
foarte mic. 

Lecţiile pe care le primim în aceste versete de la final se 
referă la modul în care să guvernezi masele, rămânând în 
armonie cu Tao. Lao zi pare să critice vehement oamenii 
aflați în funcții politice importante, care luau de la cei 
nevoiaşi pentru a-şi oferi mult mai mult decât ar fi avut vreo- 
dată nevoie. Şi în lumea de astăzi, putem găsi dovezi 
nenumărate ale acestei practici, în special în cazul legiuito- 
rilor care îşi votează beneficii ce urmează să fie plătite de toţi 
ceilalți: îşi oferă pensii care ating 95% din valoarea veni- 
turilor, asigurări medicale pe viaţă, limuzine, locuri private de 
parcare amplasate pe teren public, transport gratuit la clasa 
întâi şi obţin toate acestea împovărându-i şi mai mult pe cei 
săraci şi slujindu-i pe cei care au prea mult. Iar în țări în care 
foametea face ravagii, nu este un lucru neobişnuit să vezi can- 
tități mari de mâncare și provizii depozitate în porturi, în 
vreme ce oamenii mor de malnutriție, pentru că reprezentanţii 
guvernelor se consideră „mai presus“ de toate astea. 

Versetul de faţă din Tao Te King ne sugerează să ne 
gândim la surplusurile pe care le-am putea reintroduce în cir- 
culaţie, pentru a reduce deficitele care există în alte zone din 
lumea noastră. Lao zi ne cere, și ţie şi mie, să punem în prac- 
tică înțelepciunea acestui verset în vieţile noastre personale, 
Și să considerăm toate bunurile pe care le detinem, dar de care 
nu avem nevoie, o ocazie de a deveni „oameni ai lui Tao“. 
Lao zi nu adresează întrebarea următoare numai guvernului 
nostru, conducătorilor politici, sau mai-marilor din diferite 
domenii, ci nouă înşine: „Care om are mai mult decât îi tre- 
buie şi donează surplusul lumii?“ Răspunsul este unul singur: 
numai omul îndrumat de Tao. Dacă ne strângem destui, vom 
putea deveni o forță, noi oamenii animați de spiritul lui Tao, 
o forță capabilă să guverneze. Numai atunci vom putea să 
aplicăm stilul de viaţă înfățișat în versetul de faţă. 

E destul de simplu să înţelegi ce înseamnă un surplus de 
bani sau de bunuri, dar, de fapt, cuvântul sugerează mult mai 

multe lucruri. De pildă, poate fi vorba de surplusul de bucurie 
de care eşti animat când te dedici ţie însuţi sau familiei tale. 
Apoi vine excesul de înzestrare intelectuală, de talent, de 
compasiune, de sănătate, de putere, de bunătate, exces pe care 
poţi să-l împărtăşeşti cu lumea. Ori de câte ori vezi că cineva 
se zbate în lipsuri, îi lipsesc bucuria, oportunităţile edu- 
caţionale, are sănătatea șubredă sau nu e cumpătat, oferă din 
surplusul tău. Lao zi te îndeamnă să arunci o privire acolo 
unde se înregistrează deficite şi să devii un instrument al 
sporului sub orice formă, în loc să aduni mai mult pentru tine, 
ceea ce te marginalizează şi te separă de unitatea ce stă la 
baza vieţii, în toate manifestările ei. 

Aplică aceste noi metode, care sunt mai bine acordate cu 
Marea Cale Tao: 


Redu din surplus. 


Redu orice este în exces în viaţa ta şi oferă ceea ce-ţi pri- 
soseşte celor năpăstuiţi. Începe cu lucrurile tale: hainele, 
mobila, uneltele, diferite echipamente, aparate de radio sau 
aparate foto, orice îţi prisoseşte. Nu vinde; mai degrabă oferă 
(dacă îţi permiţi). Nu te aștepta la recunoştinţă pentru actele 
de caritate — pur şi simplu comportă-te în armonie cu Tao, 
reducând din surplusul tău. Apoi gândeşte-te la abundența 
neprețuită de sănătate, bucurie, bunătate, dragoste sau pace 
interioară de care beneficiezi şi caută metode prin care să 
transmiti aceste stări minunate celor care ar putea beneficia 
de generozitatea ta. 


Fii un instrument de generare a abundenței. 
Aşa cum natura umple golurile, menţinând un echilibru 


ciclic vital pentru lumea noastră, fii un instrument de gene- 
rare a abundenței acolo unde constaţi deficite. Deprinde-te să 

oferi, renunțând la o parte din venitul tău, în scopul dimi- 
nuării lipsurilor celorlalți, căci Lao zi subliniază: „Înțeleptul 
poate să ofere în continuare, pentru că avuţia sa este fără 
sfârşit.“ Dacă nu poţi oferi bani celor mai puţin norocoşi 
decât tine, spune în gând o binecuvântare pentru ei. Fă o 
rugăciune când auzi sirena unei ambulanțe sau a unei maşini 
de poliţie. Caută prilejuri să umpli golurile din vieţile altor 
oameni cu bani, lucruri sau energie iubitoare sub formă de 
bunătate, compasiune, bucurie şi iertare. 


Practică Tao acum! 


Stabileşte-ţi o zi în care să-ți propui să scapi de o parte din 
surplusul din viaţa ta, asigurându-te că te desparţi de ceva 
care se dovedeşte util în altă parte. Caută în jurul tău lucruri 
de care nu ai nevoie sau pe care nu le foloseşti — de pildă, 
tocmai mi-am ridicat privirea de la biroul meu de lucru şi am 
dat cu ochii de câteva agende, trei DVD-uri şi un prăjitor de 
pâine pe care nu le-am mai folosit de șase luni. Dacă te uiţi 
prin cameră chiar acum când citeşti aceste cuvinte, sunt con- 
vins că vei găsi lucruri ce ar putea intra lejer în categoria 
„surplus“. Aşa încât programează-ţi un moment în care să pui 
în circulaţie o parte din lucrurile în exces pe care le deţii. Poţi 
alege chiar acum acele lucruri care, în viziunea ta, îţi priso- 
sesc, şi lasă-le acolo unde este nevoie de ele astăzi. Fii un om 
aflat permanent sub îndrumarea lui Tao! 


Versetul 78 


Nu se găsește nimic pe lumea asta care să fie 
mai moale şi mai lipsit de fermitate decât apa. 
Dar când vine vorba de atacarea şi erodarea lucrurilor 
dure şi de neclintit, 
nimic nu o poate întrece. 
Nimic nu i se asemuie. 


Ce este lipsit de tărie copleșește tot ce este dur; 
ce este gingaș depășește tot ce este puternic. 
În întreaga lume, nu e nimeni care să nu știe asta, 
dar nimeni nu stăpâneşte această deprindere. 


De aceea maestrul rămâne 
senin în mijlocul necazurilor; 
râul nu poate pătrunde în inima sa. 
Tocmai pentru că a renunțat să mai ajute, 
el se dovedește de mare ajutor pentru oameni. 


Marile adevăruri par mereu să fie paradoxale. 


Cum să trăieşti 
asemănându-te apei 


Făcând cercetări, studiind şi punând în practică cele 81 de 
versete din Tao Te King, am fost surprins de multitudinea de 
referințe pe care Lao zi le face în legătură cu apa, în diversele 
sale forme: marea, ploaia, ceața, negura, zăpada, râurile şi 
pâraiele. Veneratul maestru părea să-şi găsească puterea spiri- 
tuală în mijlocul naturii, dar cu siguranță că a nutrit un respect 
deosebit pentru apă şi felul în care ea lucrează în viaţa noas- 
tră. Fii precum apa pare să se repete peste tot în Tao Te King. 
Acest element este mai apropiat de Tao şi de starea Tao decât 
orice altceva din această lume, așa încât reprezintă un simbol 
perfect adecvat pentru a-i învăța pe oameni Marea Cale. 

Apa este pentru noi la fel de misterioasă precum Tao. 
Când te scalzi într-un râu şi încerci să prinzi apa în pumnul 
tău, apa nu va rămâne defel în palmele tale. Apa este evazivă 
atâta vreme cât vrei să o prinzi, dar încearcă, în schimb, să îţi 
relaxezi palmele şi să fii una cu apa — în mod paradoxal, vei 
câştiga dacă vei renunţa la ea. Lao zi ne sfătuieşte să imităm 
acest element în felul său misterios şi indescifrabil de a fi, 
chiar dacă el contrazice ceea ce îți dictează ţie intelectul şi 
condiționările tale. 

Lao zi repetă trei teme ce apar permanent în cartea sa. Ele 
sunt adevăratele caracteristici ale apei: 


1. Depăşeşte toate blocajele aparente din viaţa ta cedând 
în faţa lor! Tot ce este rigid şi de neclintit poate fi depăşit dacă 

răspunzi în permanenţă cu bunătate şi flexibilitate, la fel cum 
curgerea lină a apei sau picurarea ei constantă pot eroda în 
timp roca cea mai dură. Aşa că persistă în a fi maleabil, fii 
dispus să cedezi în loc să te împotrivești şi observă cum rezis- 
tența tuturor lucrurilor aspre şi aparent implacabile scade. 
Timp de ani de zile, am tratat cu multă dragoste, dar și cu 
multă fermitate pe unul dintre membrii familiei mele care 
insista să-şi facă sieşi rău și să-și distrugă toate relaţiile şi 
raporturile sociale, înghițind întruna substanţe toxice. Încetul 
cu încetul, de-a lungul timpului, rezistenţa ei a început să 
cedeze în fața bunătăţii pe care o picuram în raporturile cu ea, 
o bunătate încăpățânată însoțită de acceptare și de dragoste. 
Câteodată poate părea descurajant, însă Lao zi subliniază în 
acest verset că trebuie să acționăm precum apa şi să recurgem 
la o abordare blândă, căci „când vine vorba de atacarea şi ero- 
darea lucrurilor dure şi de neclintit, nimic nu o poate întrece.” 


2. Apa pare să fie un element pe care l-ai putea domina cu 
uşurinţă. Totuşi, este atât de flexibilă, încât de vrei să o dai la 
o parte din calea ta, își va croi un drum al ei, pe sub toate 
lucrurile dure care îi opresc cursul, şi, cu răbdare, va ajunge 
acolo unde nu i se poate împotrivi niciun lucru solid. Poţi să 
înalţi baricade, să construieşti diguri, să fabrici materiale 
impermeabile; totuşi, în timp, flexibilitatea apei va triumfa. 
„Tot ce este slab învinge ceea ce este tare“ este un mesaj 
menit să-ți sporească puterea. Aminteşte-ţi să rămâi flexibil, 
dispus să te cobori, cu modestie, şi să pari vulnerabil, ştiind 
însă că eşti în armonie cu Tao. Lao zi te îndeamnă să fii pre- 
cum maestrul ce rămâne „senin în mijlocul necazurilor“ şi 
atunci răul nu va putea să pătrundă în inima ta. 


3, Apa este atât de moale, încât nu se poate deteriora, nu 
poate fi distrusă, nu i se pot aduce daune; ea se întoarce pur 
şi simplu la Sursă pentru a fi folosită în continuare. Poţi să o 

pui la fiert până dispare, iar vaporii ei reintră în atmosferă 
pentru a se intoarce în stare lichidă în cele din urmă. Poţi să 
o bei, dar ea se va întoarce după ce ţi-a hrănit trupul. Se poate 
polua, dar se va întoarce după câtva timp la fel de pură, pen- 
tru a susține din nou toate formele de viaţă. Toate acestea se 
produc datorită nestatorniciei şi lipsei ei de rezistență. 

Dacă rămâi maleabil şi treci peste aspectele dure din viaţa 
ta, vei deveni şi tu indestructibil (reciteşte versetul 43, „Cum 
să trăieşti cu delicateţe“). Nu există nimic sub soare mai de- 
licat decât apa şi totuşi nu se găsește nimic care să poată, mai 
bine ca ea, să erodeze cel mai puternic obstacol. Aflăm atât 
de multă înțelepciune în această analogie: rămâi delicat. 
Retrage-te atunci când simți tentația de a demonstra cât de 
dur poţi fi. Încearcă să ai răbdare în loc să controlezi totul din 
scurt. Ai încredere în ființa ta lăuntrică delicată, pentru că 
te-ai născut astfel. 

Îmi place superbul poem al lui Mary Oliver, Wild Geese, 
în care vorbeşte exact despre aceste lucruri: 


Nu trebuie să fii bun. 
Nu trebuie să mergi în genunchi 
o sută de mile prin deșert, căindu-te. 

Nu trebuie decât să îngădui trupului tău, o vietate blândă, 
sd iubească ceea ce vrea el să iubească. 
Povestește-mi despre disperarea ta și eu îți voi povesti 
despre a mea. 

Între timp, lumea merge mai departe. 

Între timp, soarele și norii de ploaie 
străbat văzduhul și ținuturile, 
preeriile și pădurile dese, 
munţii și râurile. 

Între timp, gâștele sălbatice, acolo sus pe cerul albastru, 
se intorc din nou acasă. 

Oricine ai fi, oricât de singur ai fi, 
lumea se oferă închipuirii tale, 
strigă inspre tine precum gâştele sălbatice, 

cu țipete aspre şi încântătoare, 
arătându-ți din nou şi din nou 
locul tău în marea familie a lucrurilor. 


Din perspectiva celor 2500 de ani, Lao zi îţi reamintește 
cât de multe ai de învăţat de la natură, în special de la apă şi 
te îndeamnă să pui în practică aceste idei: 


Schimbă-ţi felul de a percepe raportul 
dintre putere și slăbiciune. 


Observă că stereotipuri precum rigiditatea, duritatea, vio- 
lenţa, încăpățânarea şi dominaţia nu sunt deloc atribute ale 
puterii. De fapt, dacă îmbrăţișezi aceste atitudini, vei fi 
învins, copleşit chiar, de ceea ce tu numești slăbiciune. 
Schimbă-ţi percepţia față de toate acestea şi vei vedea cum 
lumea din jurul tău se schimbă. Când vei începe să admiri și 
să copiezi exemplul celor care rămân maleabili şi delicaţi, vei 
afla adevărata putere din persoana ta îndrumată de Tao. 
Renunţă să te mai amesteci în vieţile altora, cu intenţia ta de 
a-i ajuta, şi alege în schimb să curgi precum apa — delicat, 
blând, discret — oriunde este nevoie de tine. 


Fii delicat precum apa. 


Aidoma apei, curge şi tu acolo unde găseşti o deschidere sau 
un drum liber, în loc să încerci să domini prin violență. 
Domoleşte-ţi pomirile agresive, fii mai tolerant cu alte puncte 
de vedere, contrare, viziunii tale. Intervino mai discret, încearcă 
să asculți mai mult, direcționează şi vorbeşte mai puțin. Când 
cineva îţi prezintă părerea lui, încearcă să răspunzi astfel: „Nu 
m-am gândit niciodată la asta — îți mulțumesc. Am să mai 
reflectez la acest aspect.“ 

Practică lao acum! 


Fă astăzi o meditație în care te vizualizezi având aceleaşi 
calități precum apa. Permite naturii tale delicate, blânde, 
îngăduitoare şi fluide să ajungă în locuri de unde ai fost ante- 
rior exclus din cauza înclinației tale de a fi dur şi inflexibil. 
Strecoară-te uşor în viețile oamenilor cu care ai fost până 
acum în conflict: imaginează-ţi că intri în firea lor lăuntrică, 
văzând poate, pentru prima dată, ce simt şi cum trăiesc. 
Reţine această analogie dintre tine şi un curs blând de apă şi 
vei vedea cum toate relațiile tale se vor schimba. 


Teelul 79 


După o ceartă serioasă rămâne mereu un sentiment de 
ranchiună. 
Ce se poate face în legătură cu asta? 
A fi mulțumit cu ceea ce ai 
se dovedeşte cea mai bună soluție în cele din urmă. 


Cineva trebuie să-şi asume riscul 
să răspundă insultei cu bunătate, 
altfel ostilitatea nu va ajunge niciodată bunăvoință. 
Aşa încât înțeleptul oferă întotdeauna 
fără să aştepte recunoștință. 


Cel inspirat de adevărata virtute 
caută mereu o modalitate prin care să ofere. 
Cel căruia îi lipsește adevărata virtute 
caută mereu prilejuri să strângă pentru sine. 
Celui darnic îi este hărăzit belșugul vieții; 
cel care doar strânge se va alege cu mâna goală. 


Cum să trăieşti fără resentimente 


În versetul de faţă, care s-a dovedit de mare ajutor pentru 
mine personal, ți se cere să-ți schimbi obiceiul de a ţine în 
tine resentimente după ce ai avut un conflict de opinie sau o 
ceartă în toată regula. Oare ce provoacă iritarea sau mânia 
care sunt apanajul unei dispute? Răspunsul generic ar fi o 
listă lungă, ca cele pentru cumpărături, care detaliază 
motivele pentru care celălalt nu avea dreptate, de ce s-a com- 
portat atât de ilogic şi de lipsit de sens, concluzia fiind ceva 
de genul: „Am dreptate să fiu supărat(ă) pentru că [fiica, 
soacra, soțul, şeful meu/mea sau oricine altcineva mai vreți] 
imi vorbeşte în felul ăsta!“. Dar dacă ești interesat să trăieşti 
o viaţă în plin spirit Tao, este imperativ să pui capăt acestui 
mod de a gândi. 

Resentimentele nu provin din co mentul celeilalte 
părţi. într-o altercaţie — nicidecum, ele supraviețuiesc şi se 
cronicizează pentru că tu însuţi nu ești d dispus să îr încetezi 


FELII 


ZI pa „Cineva we eT asume riscul să Bispoudiă 
insultei cu bunătate, altfel ostilitatea nu va ajunge niciodată 
bunăvoință.“ Aşa încât atunci când aţi terminat cu ţipatul, 
răstitul unul la celălalt şi cuvintele de ameninţare, abia 
atunci a sosit şi momentul de calm. Aminteşte-ţi_că_nicio 
furtună nu durează o veşnicie şi că în ea se află deja semințele 
liniștii şi ale păcii d de. după. Există o vreme pentru ostilități şi 
o vreme pentru pace. 

Pe măsură ce furtuna unei dispute se domoleşte, trebuie să 
găseşti o metodă prin care să ignori nevoia ego-ului tău de a 

ști că are dreptate. Este timpul să-ți sporeşti bunătatea, 
renunțând la mânie. Gata, s-a terminat, aşa că iartă-te şi pe 
tine şi pe celălalt și fā în aşa fel încât să dispară resenti- 
mentele. Fii tu cel ce cauţi o modalitate prin care să oferi, în 
sensul descris de Lao zi în versetul de faţă, în loc să fii cel ce 
caută mereu să obțină şi să strângă pentru sine. 

Eu conduc o afacere destul de mare bazându-mă pe pro- 
funda înțelepciune a acestui verset. Compania mea are ca pri- 
oritate să ofere, așa încât dacă există dispute în legătură cu 
vânzarea produselor, asistenta mea ştie ce să facă pentru a 
permite celeilalte părți să obţină ceea ce vrea. Dacă cineva 
nu-şi permite ceva, renunţ eu de bunăvoie la acel lucru. 
Permit înregistrarea discursurilor mele şi nu cer nimic în 
schimb. Dau din timpul meu liber pentru sesiuni foto sau de 
autografe sau orice, Dacă nu am un avion de prins, sunt ulti- 
ma persoană care pleacă din sala de şedinţe şi sunt dispus să 
vorbesc cu oricine care îmi cere ceva sau îmi pune vreo între- 
bare. Este vorba aici despre a da şi cei care lucrează pentru 
mine ştiu asta şi aplică aceste principii în viaţa lor. 

Când am invitat un necunoscut, cu care nu mai colabo- 
rasem, să se implice în turneul meu de conferințe acum nu 
mult timp, am dat peste un om care era atât un muzician 
extrem de talentat, cât şi un povestitor de excepţie şi cu toate 
acestea trăia în sărăcie. În ciuda talentului său colosal, abun- 
denţa pur şi simplu nu-şi făcuse loc în viața lui. După câteva 
conferinţe, am remarcat că înclinația lui de a strânge pentru el 
îl preocupa foarte mult în detrimentul impulsului de genero- 
zitate; căuta mereu noi metode prin care să facă rost de şi mai 
mulţi bani, excluzând pe oricine altcineva care încerca să facă 
vreun serviciu participanţilor la conferinţă. 

Am avut o lungă discuţie cu acesta explicându-i că, de 
fapt, impulsul lui de a profita de pe urma oricărei împrejurări 
pentru a face bani, impuls care îi înăbuşea şi înclinația natu- 
rală de a oferi celorlalți, era cel ce bloca fluxul de abundență 

în viața sa; l-am încurajat să aibă încredere în înţelepciunea 
lui Lao zi. Ceea ce vreau să spun este că acesta a fost un bun 
prilej pentru amândoi să continuăm turul nostru de conferinţe 
fără vreun resentiment. 

Indiferent de atitudinea celorlalți, dacă trăieşti însufleţit de 
„adevărata virtute“, vei găsi o metodă prin care să-ţi demon- 
strezi dărnicia. Acest adevăr este pe deplin aliniat la Tao; la 
urma urmei, creatorul vieții oferă în permanenţă, nu ia pentru 
sine, Așa că schimbă-ţi acum modul de a percepe lipsurile şi 
resentimentele şi începe să-ţi pui în mod sincer întrebarea 
Cum pot să fiu de folos celorlalți? Universul îţi va răspunde 
în felul acesta: Ai înțeles, în fine — acum acționezi precum 
acționez și eu! Am Să trimit în continuare fluxul de belşug în 
viața ta prin metode care te vor surprinde şi te vor fascina. 
După cum spune Lao zi: „Celui darnic îi este hărăzit belşugul 
vieţii; cel care doar strânge se va alege cu mâna goală.“ 

lată ce te încurajează Lao zi să faci pentru ca înţelepciunea 
din versetul de față să devină realitatea vieţii tale: 


Totul trebuie să se încheie cu dragoste. 
Cu orice chip! 


Imaginează-te la încheierea unui conflict sau a unei dis- 
pute majore. În loc să reacționezi reactivând tipare vechi de 
comportament ostil, precum mânie cronicizată, dorința de 
răzbunare sau de a-l răni pe celălalt, vizualizează-te într-o 
nouă ipostază, aceea în care oferi bunătate, dragoste şi iertare. 
Fă asta chiar acum, trimițând aceste gânduri izvorâte din 
„adevărata virtute“ pentru a contracara orice resentimente pe 
care le mai porți încă în inimă. Adoptă următorul răspuns 
drept reacție standard la orice altercaţie viitoare: Trebuie cu 
orice chip să inchei pe o notă de dragoste! iba A i 

Deprinde-te să dăruiești. 


În toiul neînțelegerilor şi al dezacordurilor, deprinde-te să 
dăruieşti, în loc să strângi pentru tine, înainte de terminarea 
conflictului. Oferă-i lui Tao comori de virtute, bunătate, în loc 
de dorinţa de a-i umili pe ceilalţi, respect, în loc de tentaţia de 
a-i dovedi celuilalt că nu are dreptate. A fi darnic presupune 
a-ţi lăsa în urmă ego-ul. În timp ce ego-ul doreşte să câștige 
şi să-şi demonstreze superioritatea, contrazicându-i pe toți şi 
tratându-i fără pic de respect, firea ta Tao vrea să fie în pace 
și să trăiască în armonie. Dacă ţii cont de aceste măsuri, îţi 
poţi reduce practic la zero timpul pe care îl pierzi cu certurile. 


Practică Tao acum! 


Recită în gand următoarele cuvinte din rugăciunea 
duie-mi să aduc tare. “ Oferă iertare, „după cum ne va el: 
adu iubire acolo unde este ură, lumină acolo unde este 
întuneric, iertare acolo unde a fost nedreptate. Citeşte aceste 
cuvinte în fiecare zi, căci te vor ajuta să depăşeşti exigenţele 
ego-ului tău şi vei afla „belşugul vieții“. 


Versetul 80 


Imaginează-ți o țară mică, unde trăiesc puțini oameni. 
Au arme, însă nu le folosesc; 
muncesc cu mâinile lor 
şi nu își pierd timpul inventând dispozitive mecanice 
Să-i scutească de muncă. 


Ei iau moartea în serios şi nu călătoresc departe. 
De vreme ce iși iubesc casele foarte mult, 
nu sunt interesați de călătorii. 
Deşi au bărci 
nimeni nu le foloseşte. 


Se mulțumesc cu mâncare sănătoasă, 
apreciază hainele care li se potrivesc cel mai bine, 
se simt bine în căminele lor confortabile 
şi fin la stilul lor de viață. 


Deși trăiesc aproape unii de alții, 
iar cocoșii ce cântă și câinii ce latră 
pot fi auziți de peste drum, 
ei trăiesc în pace cu vecinii lor 
in vreme ce imbătrânesc şi mor. 


Cum să-ți trăieşti propria utopie 


Acest verset, penultimul, din Tao Te King s-ar fi putut inti- 
tula „Trăieşte cât mai simplu, prostule!“. Aici, Lao zi face 
pledoaria unei societăţi ideale, în care conflictul nu reprezin- 
tă o problemă, în care armonizarea cu natura este deprinsă de 
toți, iar armele pot fi prezente, însă ele nu sunt folosite nicio- 
dată. Străvechiul maestru chinez pare să spună că a fi aproape 
de natură şi a te bucura de plăcerile simple ale vieții 
generează mai multă satisfacţie, decât a căuta echipamente 
tehnologice avansate sau trăsuri extravagante. El sfătuieşte 
cititorii să rămână aproape de pământ, să lucreze cu propriile 
lor mâini şi să nu intre în competiţie cu satele vecine. 

Deşi este clar că lumea s-a schimbat dramatic în ultimii 
2500 de ani, sfaturile din versetul de față sunt pline de 
înțelepciune pentru secolul al XXI-lea şi mai departe. 
Închipuie-ţi o lume în care armele sunt vestigii din trecut, 
expuse în muzee pentru a înfățișa şi a informa oamenii despre 
o istorie absurd de violentă. Ai vedea conflictele de pe pla- 
neta noastră prezentate din perspectiva unor ființe umane care 
se aseamănă cu nişte microbi ce trăiesc pe acelaşi organism, 
dependenţi în egală măsură de el şi unii de ceilalți pentru a 
putea supravieţui, dar care, totuși, se omoară între ei și îşi dis- 
trug oricum şi orga-nismul gazdă. Din această perspectivă, 
războiul ar părea o distrugere fără sens. 

Când analizăm conflictele ce au avut loc de-a lungul isto- 
riei, nu putem să nu remarcăm că mânia și rivalităţile din 
vechime, dar şi cele din zilele noastre, nu au nicio noimă. De 
ce nu vor (sau nu pot) oamenii să se bucure împreună de 

pământul lor şi să trăiască în pace cu toţii? Ce poate fi atât de 
important, încât e nevoie să ne ucidem între noi pentru el? 
Chiar şi în vremurile relativ recente, acei oameni pe care îi 
uram atât de mult, încât am încercat să-i decimăm, au devenit 
aliații noștri. Care a fost așadar sensul uciderii lor? De ce nu 
am învăţat să trăim în armonie cu Tao cel dătător de viaţă? 
Răspunsurile la aceste întrebări sunt evident complexe, dar, 
din păcate, încă e nevoie să fie puse astfel de întrebări. 

Acest verset nu neagă eforturile pe care le faci pentru a-ţi 
transforma utopia în propria realitate. Dimpotrivă, îți oferă o 
portiţă de scăpare din cercul vicios al urii, crimei, războiului 
și pune bazele unei viitoare cooperări înainte ca următorul 
ciclu de violenţă să izbucnească. Te poţi întoarce la plăcerile 
simple ale unei existenţe paşnice, alegând să trăieşti fără 
complicaţii şi străduindu-te mai puțin să-ţi satisfaci nevoia de 
a înfrânge pe cineva. Dacă observi înclinația unora de a încu- 
raja producerea unor arsenale de armament tot mai mari, 
votează pentru candidații ce sprijină metodele paşnice pentru 
rezolvarea unut conflict. 

Alegerile tale personale te aliniază și cu natura paşnică a 
lui Tao. Poţi opta să renunţi la o parte din tehnologia modernă 
câteodată sau totdeauna. Poţi alege să scrii de mână şi să simți 
legătura ta cu Sursa, în timp ce cuvintele curg din inima ta pe 
hârtie. Poţi alege să mergi pe jos în loc să conduci mașina cât 
mai mult cu putință. Poţi alege să faci socoteli fără a apela la 
un calculator și să memorezi numere de telefon ca o metodă 
de personalizare a conexiunilor tale. Poţi alege să înoți sau să 
mergi cu bicicleta ca formă de gimnastică zilnică, în loc să 
lucrezi la aparate. 

În prezent, avem la dispoziţie multe dispozitive mecanice, 
la care Lao zi nici măcar nu a visat, şi ai putea să le elimini, 
urmând astfel o procedură de simplificare a vieţii. Poate să nu 
trimiţi e-mailuri sau să nu descarci muzică de pe internet con- 
stituie felul tău simbolic de a rămâne aproape de pământ, 

despre care vorbeşte Lao zi în versetul de faţă. Cu alte 
cuvinte, poţi să fii la curent cu ceea ce oferă lumea modernă 
în materie de informaţie şi tehnologie, în timp ce rămâi, 
totuşi, conştient de acele lucruri din viaţa ta pe care vrei să le 
păstrezi cât mai simple cu putință. Recunoaşte atunci când 
simţi efectele unui exces de informaţie, când te simți copleșit 
de prea multe dispozitive, când vezi că viaţa ta se complică 
prea mult şi retrage-te într-un mediu natural care îţi face 
plăcere, atât timp cât ai nevoie să te deconectezi. 

Lao zi pare să te încurajeze să-ţi simplifici viaţa, iar aceas- 
ta este cea mai la îndemână metodă de a-ţi spori conştienti- 
zarea legăturii tale cu Tao. Încearcă aceste atitudini şi modele 
noi de comportament, care te vor ajuta să schimbi: modul de 
a-ţi percepe viața modernă; cu ajutorul lor îţi poţi modifica 
întreaga existenţă. 


Deprinde-te să apreciezi din plin tot ce ai. 


Deprinde obiceiul de a te bucura de toate lucrurile despre 
care credeai până acum că ţi se cuvin în mod automat. Ai 
parte zi de zi de anumite beneficii şi bucurii cum ar fi casa ta, 
grădina, mesele de peste zi, hainele, membrii familiei tale, 
prietenii, pe care nu le mai apreciezi cum s-ar cuveni. Alege 
să fii mai atent la toate acestea — răspunde cu recunoştinţă, 
dragoste şi apreciere. Petrece mai mult timp în preajma 
căminului tău, minunându-te de toate aceste comori simple ce 
nu sunt puţine la număr şi care îți umplu viaţa. 


Vezi paradisul pretutindeni în jurul tău. 


Încetează să crezi că ar trebui să călătoreşti, să fii un om de 
lume, să mergi în ţinuturi îndepărtate şi să întâlneşti oameni 
diferiți pentru a avea o viaţă împlinită. De fapt, ai putea să stai 
toată viaţa pe aceeaşi stradă și să nu pleci de acolo deloc şi tot 

ai putea cunoaşte fericirea de a urma esenţa Tao. Reţine con- 
cluzia înţeleaptă a lui Voltaire: „Paradisul este acolo unde mă 
aflu eu.“ Dacă acolo unde te afli, te simţi acasă, cu aceiaşi 
oameni în jurul tău, aceleaşi fotografii și aceeaşi mobilă, fă din 
locul acela paradisul tău. Găseşte bucuria și consolarea în 
lucrurile simple. Schimbă-ţi viziunea în așa fel încât să-ți facă 
plăcere ceea ce ai, locul în care trăieşti și persoana care eşti, 
cu tot ceea ce reprezinţi. Cultivă-ţi utopia simțind lucrarea lui 
Tao în fiecare centimetru cub de spaţiu. 


Practică lao acum! 


Consacră o zi mâncării! Apreciază inteligenţa misterioasă 
care a creat mâncarea pentru sănătatea şi plăcerea ta şi ros- 
tește o rugăciune de fiecare dată când te bucuri de ea. Mersul 
la magazin pentru a cumpăra fructe și legume, gătitul, plani- 
ficarea unui dineu, onorarea unei invitații la un dineu organi- 
zat de altcineva, mâncatul în oraş la un restaurant, gustarea 
luată în grabă, popcorn-urile pe care le cumperi când mergi să 
vezi un film la cinema, toate acestea sunt prilejuri grozave 
pentru a explora mai profund legătura ta cu mâncarea şi cu 
inteligența creatoare din spatele ei. Vezi aceste legături ca pe 
o parte a nesfârșitului ciclu Tao; asta te va ajuta în timp să 
înţelegi că, de fapt, trăieşti deja în propria-ţi utopie. 


Vewetul 81 


Cuvintele adevărate nu sunt frumoase; 
cuvintele frumoase nu sunt adevărate. 
Oamenii buni nu se ceartă, 
cei ce se ceartă nu sunt buni. | 
Oamenii plini de virtute nu caută defectele celorlalți; | 
cei care caută defectele celorlalți nu au virtute. | 


Înțelepţii nu acumulează nimic, 
Ci dăruiesc totul celorlalți; 
cu cât au mai mult, cu atât dăruiesc mai mult. 


Cerul face bine tuturor 
şi nu face rău nimănui. 
Înțeleptul imită calea cerului, acționând 
spre binele tuturor 
şi neimpotrivindu-se nimănui. 

Acest verset final din Tao Te King oferă mesajul de 
încheiere al întregi: culegeri de învățături: ai apărut din 
nimic. În locul tău de origine nu se găseau lucruri; la fel, în 
locul unde te vei întoarce nu vei găsi lucruri. De aceea Lao zi 
te invită să înlocuiești înclinația de a acumula cât mai multe 
bunuri cu dorinţa de a sărbători şi de a te bucura de adevăra- 
ta ta esență. Aşa precum nimicul este Tao pur în starea sa 
amorfă, adevărata ta natură nu are nici ea formă ... pentru că 
tu eşti Tao. 

Tao Te King încearcă să te atragă spre un stil de viaţă care 
recunoaște un vid divin ce stă la baza înțelepciunii din Tao — 
astfel încât și stilul acesta nou de viaţă ar putea fi de inspiraţie 
di-vină. În eseul de față, cel final, am ales să-ţi propun să-ţi 
accesezi natura inefabilă Tao, ducând o viață în care să nu fii 
preocupat de acumularea de bunuri. Asta presupune să dăruieşti 
mai mult, să te cerți mai puţin şi să te desprinzi de ataşamentul 
faţă de orice din lumea celor 10 000 de lucruri. În cele din urmă, 
să trăieşti astfel presupune să renunţi chiar la ataşamentul faţă 
de viaţa ta şi față de propriul corp. Poţi să practici aceasta chiar 
acum, în timp ce mai trăieşti în această lume. 

Sfântul loan al Crucii vorbeşte chiar despre acest fel de a 
vedea viața: 


Ca să ajungi să găsești plăcere în tot ce te înconjoară, 
trebuie să iți doreşti să nu te incânte nimic. 
Ca să ajungi să posezi totul, 
trebuie să iți doreşti să nu posezi nimic. 

Ca să ajungi orice vrei, 
trebuie să îți doreşti să nu fi nimic. 
Ca să ajungi să cunoşti totul, 
trebuie să iți doreşti să nu cunosti nimic. 


Această înţelepciune a nimicului, a inefabilului, se regă- 
seşte în învăţăturile lui Lao zi, bătrânul maestru spiritual care 
vrea ca noi să trăim fericirea de a fi totul prin renunţarea la 
impulsul de a acumula. 

Este dificil să ne închipuim o lume fără lucruri; şi totuși, 
în acest verset final din Tao Te King, Lao zi îți zugrăveşte 
imaginea cea mai probabilă a unei astfel de lumi. Nu ai 
nevoie de cuvinte frumoase, de vreme ce vorbeşti despre 
nimic. Într-o astfel de lume nu ar exista nicio dispută, pentru 
că nu există bunuri care să fie motiv de ceartă. Nimeni nu ar 
găsi cusururi celuilalt, oamenii nu s-ar învinovăţi unii pe alții, 
pentru că în toţi se află sădită virtutea ascunsă a lui Tao. Şi, 
în cele din urmă, nu ar exista nimic care să fie strâns, adunat, 
acumulat, şi astfel ai rămâne într-o stare de dăruire creatoare, 
de ofrandă permanentă şi de dorinţă intensă de a ajuta. „Cerul 
nu face decât binele“, spune Lao zi, iar binele este sinonim cu 
Dumnezeu, ceea ce este valabil și pentru Tao. 

Meister Eckhart ilustrează astfel felul în care noțiunile de 
Dumnezeu şi Tao pot fi înlocuite una cu cealaltă: 


Dumnezeu este o ființă dincolo de existență, 
este atât de inefabil încât am putea spune că nu există. 
Dumnezeu nu este nimic. Niciun lucru nu îl reprezintă. 
Dumnezeu este chiar inefabilul. 
Și totuşi Dumnezeu este ceva. 


În acest ultim verset eşti îndemnat de vocea înțelepciunii, 
din uimitorul şi nemuritorul Tao Te King, să faci tot ce poţi 
pentru a imita cerul în timp ce eşti încă sub această formă pe 
pământ. 

Încearcă să aplici sugestiile de mai jos acum când ai 
început să-ţi schimbi modul de a gândi şi, în definitiv, viaţa, 
pentru totdeauna: 


Încetează să mai aștepți să fii răsplătit 
pentru că ai dreptate! 


Detașează-te de tendinţa de a căuta ceartă peste tot şi 
întocuiește-o cu dorința de a permite tuturor celor cu care te 
sfădeşti să aibă şi ei dreptate. Pune capăt apucăturilor tale 
certărețe spunându-le celorlalți urmatoarele: „A 
legătură cu asta şi mă bucur că ţi-am auzit punctul de vedere.“ 
Aceste cuvinte vor pane capăt disputei și vor alunga sentimen- 
tul de vină şi deprinderea de a demonstra că celălalt a greşit. 
Schimbă nevoia ego-ului tău de a avea dreptate rostind inter- 
locutorilor tăi această formulă inspirată de Tao: „Ai dreptate în 
această privinţă.“ Rostind-o, viaţa va fi cu mult mai liniştită. 


Coboară-te până la nivelul 
cel mai de jos cu putinţă. 


Observă-ţi corpul şi toate bunurile acumulate, şi apoi 
raportează-le la această lume în continuă schimbare. Reţine 
această afirmație a lui Mahatma Ghandi: „Dacă vrei să înoți 
pe fundul oceanului Adevărului, trebuie să cobori cât poţi de 
mult în adâncuri.“ Așa că, din acel loc, transformă-te într-un 
observator şi uită-te la ce ai acumulat în lumea lucrurilor. Din 
această perspectivă, vei descoperi că nimic nu poate fi efec- 
tiv real într-o astfel de lume. Practică acest exercițiu ori de 
câte ori te simţi prea ataşat de bunurile tale sau de punctul tău 
de vedere. 

D. H. Lawrence surprinde dramatic ideea de faţă: 


Eşti dispus să fii dat uitării, 
șters, eradicalt, 

redus la zero? 
Eşti dispus să nu mai reprezinţi nimic, 
să fii complet uitat? 
Dacă nu, nu te vei schimba niciodată cu adevăral. 


Acum aruncă din nou o privire la titlul cărţii, şi fii dispus 
să te schimbi. 


Practică lao acum! 


Vă las cu aceste cuvinte ale lui Lao zi din Tao Te Ching: 
A New Translation, elaborată de Sam Hamill. lată cum sună 
ultimul verset în această traducere: 


Înțeleptul nu strânge comori, 
și de aceea imparte. 

Cu cât trăiește mai mult pentru alții, 
cu atât mai măreață este viaţa lui. 
Cu cât dăruieşte mai mult celorlalți, 
cu atât sporește belșugul său. 


Copiază de mână aceste cuvinte, studiază-le şi pune-le în 
practică cel puţin o dată pe zi. Vei intensifica astfel energia cu 
care fluxul lui Tao va pătrunde în viaţa ta, în această lume a 
celor 10 000 de lucruri. 


Namaste, 
Dr. Wayne W. Dyer 


Epilog 


Închei acest proiect de un an într-o notă personală, pentru 
că vreau să vă împărtăşesc cum aceste 81 de versete mi-au 
sporit neaşteptat de mult fascinația şi veneraţia faţă de pu- 
terea şi vasta înţelepciune a acestei scrieri străvechi, devenită 
între timp o scriere clasică. 

Recitește citatul de la începutul cărții, atribuit lui 
Confucius. Legenda spune că acest maestru a fost atât de 
impresionat de influenţa lui Lao zi, încât l-a căutat ca să-l 
consulte în chestiuni de etichetă şi alte reguli, ceea ce consti- 
tuia preocuparea majoră a filosofiei confucianiste, deşi Lao zi 
considera aceste aspecte ca fiind pură ipocrizie lipsită de 
sens. După ce l-a întâlnit pe Lao zi, Confucius le-a spus dis- 
cipolilor săi că acest om este un înţelept — un dragon cu pu- 
teri misterioase, dincolo de capacitatea de înţelegere a celor 
mai mulți oameni, Confucius însuşi numărându-se printre ei. 

Cât am scris aceste 81 de eseuri, am simţit o atracție 
aproape mistică faţă de Lao zi. În versetele de început, m-am 
gândit la el ca la un mare pedagog, ce ne oferea nouă tuturor 
sfaturi despre modul în care să aplicăm înţelepciunea lui, 
izvorâtă din străvechea Chină, în lumea noastră modernă. Pe 
măsură ce trecea timpul şi deveneam tot mai absorbit de 
învăţăturile lui, începeam să simt că Lao zi îmi vorbeşte 
direct mie ... şi apoi prin mine îţi vorbeşte ție şi chiar gene- 
raţiilor viitoare. Câteodată mi se părea că Lao zi spune foarte 
explicit că trebuie să înțelegem şi să aplicăm aceste mesaje 
importante sau vom dispărea ca societate civilizată. Alteori, 

pe când scriam cartea, erau momente în care puteam chiar 
să-i simt prezența alături de mine. 

Când am terminat de scris acest manuscris, am avut 
ocazia, inevitabilă şi dureroasă, de a experimenta cu însumi 
calităţile lui Lao zi şi puterea lui de dragon, care l-au impre- 
sionat pe Confucius. În întreaga carte, Lao zi mi-a oferit o 
perspectivă profundă asupra Căii cu ajutorul căreia pot să 
înfrunt furtunile şi norii negri ai timpului şi ai spațiului: tot 
această Cale m-a ajutat să înfrunt o criză care, iniţial, mi se 
părea insurmontabilă. 

Pe când citeam versiunea editorială finală a cărții de faţă, 
m-am confruntat, probabil, cu cea mai mare provocare per- 
sonală din viața mea. Am simţit în mine o durere adâncă, acea 
durere care îi duce adesea pe oameni în pragul conflictelor. 
Am simţit mânia care îi face pe oameni să se considere vic- 
time şi în cele din urmă îi îndeamnă să apeleze la soluții 
extreme precum războiul, împrejurare frecvent dezbătută în 
Tao Te King. Gândurile mele se luptau cu spusele lu: Lao zi, 
care ne îndeamnă să nu avem duşmani — cu siguranță că 
oricui i-ar fi imposibil să rămână senin şi să fie în continuare 
conectat la Sursa iubirii şi a bunăstării, dacă ar trece prin ce 
treceam eu. Ce noroc s-ar fi putut ascunde în acest necaz care 
părea să se ivit în viața mea de nicăieri şi fără niciun motiv 
întemeiat? Dacă nu reușeam să mai fiu de acord cu princi- 
piile lu: Lao zi, urma să fiu desemnat învăţător al „oamenilor 
răi“, în loc să-i învăţ pe cei buni? Acestea şi alte întrebări îmi 
treceau prin minte în timp ce citeam fiecare verset. 

Apoi, am început să simt dogoarea flăcărilor dragonului 
Lao zi, dogoare ce îmi ardea fața, pe măsură ce citeam. Era 
ca şi cum îmi vorbea direct mie: 


Așadar, tu crezi că stăpânești deja Marea Cale doar pentru că 
ai petrecut un an citind și interpretând aceste 81 de versete. lată 
un prilej extraordinar să verifici cât de bine stăpâneșşti Tao. lată 
ceva neașteptat, care este în măsură să te bulverseze complet, 

spiritual, fizic, intelectual și emoțional. Aplică tot ce te-am 
învățat: rămâi liniştit, ai încredere în natura ta lăuntrică, fii 
convins că totul este perfect și, mai ales, nu interveni cu nimic. 
Trăiește virtutea tainică a lui Tao. Dacă te simți atras intr-un 
război, refuză să-ți faci dușmani. Nu cultiva niciun gând violent 
în sinea ta — ține-te departe de răzbunare şi nu judeca absolut 
pe nimeni. Fă toate astea în timp ce rămâi axat în spiritul 
desăvârşit al lui Tao, iubitor şi atoateștiutor, înfruntând ceea ce 
tu consideri insurmontabil. Abia atunci te vei putea chema un 
om cu adevărat inspirat de Tao. 


Am început să simt că Lao zi mă încălzea cu focul puterii 
lui de dragon, căci fiecare verset îmi oferea exact înţelep- 
ciunea de care aveam nevoie în momentul când îl reciteam. 
Ceea ce la început mi se părea o situaţie deznădăjduită şi 
nimicitoare a devenit în cele din urmă vocaţia mea: să trăiesc 
cu bucurie şi recunoştinţă pentru tot ce îm: oferă Tao. Când 
vei închide acestă carte, dorința mea este ca şi tu să poţi să 
aplici înțelepciunea măreaţă a lui Tao astfel încât, chiar şi în 
cele mai dificile momente, să poţi să-ţi schimbi felul de a 
gândi şi să te bucuri, prin urmare, şi de schimbările ce vor 
apărea în viața ta. Poate că nu sunt un maestru Tao, dar sunt 
un om îndrumat de Tao. Nu contează cum au reuşit aceste 
cuvinte din Tao Te King să fie scrise şi să dăinuie peste 25 de 
secole, eu sunt onorat că am fost chemat să ajut la clarificarea 
lor pentru tine. Sunt împăcat. 

Mulţumesc, Lao zi. 


